
বুনিয়াদী শিক্ষা নামটা আমাদের যত পরিচিত নঈ তালিম নামটা 
তত নয়। গান্ধীজী এক নূতন সমাজের আদর্শ সামনে রেখে 
আমাদের কাছে সারাজীবনব্যাগী এক শিক্ষার পরিকল্পনা উপস্থাপিত 
করেছিলেন। উৎপাদনাত্মক কর্মের মাধ্যমে জীবনব্যাগী এই শিক্ষার 
নাম তিনি দিয়েছিলেন নঈ তালিম বা নূতন শিক্ষা । আমাদের দেশে 
যে চালু শিক্ষাব্যবস্থা রয়েছে তা স্বাধীন জাতির সৎ নাগরিক গড়ার 
পক্ষে যোগ্য নয়। নূতন শিক্ষা বর্তমানের এই অযোগ্য শিক্ষার 
স্থান গ্রহণ করবে এই ছিল তার আশ।। 

দেশ স্বাধীন হয়েছে । দেশের শাসনরশ্মি আমর! নিজেদের হাতে 
গ্রহণ করেছি। গান্ধীজীকে আমরা জাতির জনক বলে উল্লেখ করে 
থাকি এবং তার আদর্শকে রূপায়িত করার কথাও চিন্তা করে থাকি। 
কিন্ত আমাদের অবস্থার আশানুরূপ পরিবর্তন হয়নি। যেটুকু হয়েছে 
তা-ও মূলতঃ স্বাধীনতার যোদ্ধাদের স্বপ্নের পরিপন্থী বলে আশঙ্কা 
করা হচ্ছে। নুতন নূতন পরিকল্পনার জন্য, দেশকে সর্বতোভাবে গড়ে 
' তোলার জন্য সরকার অজশ্রধারে অর্থব্যয় করছেন। জনসাধারণ 
বর্তমান অসহনীয় অবস্থা থেকে নিষ্কৃতি পাবার জন্য করুণভাঁবে 
আর্তনাদ করছে। বিশেষজ্ঞের আনাগোনার অন্ত নেই। অথচ 
সর্বনাশের অজগর যেন জাতিকে আষ্ট পৃষ্ঠে জড়িয়ে রেখেছে। 

কেন এই ব্যর্থতা? কেন আজ দেশের যুবশক্তি বারবার 
আক্ৰোশে ফুলে ওঠে? কেন আজ দেশের সব বিশ্ববিদ্যালয় বন্ধ 
করে দেবার কথা দেশের প্রধানমন্ত্রীর কণ্ঠে ভাষা পায়? কেন আজ 
দেশের জনসাধারণ কর্মের উদ্দীপনায় উদ্ধ দ্ধ হয়ে ওঠে না? 

জনসাধারণকে অজ্ঞ আর ছাত্রদের বিভ্রান্ত বলে তিরস্কার করলে 
এ সমস্তার সমাধান জুটবে না। ইংরেজের পাঠশালায় যে চোখে 
আমরা দেশকে, দেশের সমস্তাকে দেখতে শিখেছি সে চোখের 
কালো চশমা আজও খসে পড়েনি, আজও নূতন শিক্ষার আলোকে 
আমাদের দৃষ্টিপথ উদ্ভাসিত হয়নি 

বিদ্যালয়ে আজ চরিত্র গঠিত হয় না, বুদ্ধিকে শাণ দেওয়া হয় 


আমরা সেই শাণিত বুদ্ধির পরিচয় দিচ্ছি। আজ যদি মঙ্গলকর্মে 
সেই বুদ্ধিকে নিয়োজিত কর! না যায় তবে সে দোষ কার? 

দেশের নেতাদের দেখে দেশের জনসাধারণ শেখে । দেশের 
সমাজের উপরতলায় আজও ভোগের স্রোত অ প্রতিহত গতিতে বয়ে 
চলেছে। আজও সমাজের উঁচু ধাপে ধারা রয়েছেন তাদের সঙ্গে 
জনসাধারণের অপরিসীম ব্যবধান। আজ যদি উপরতলার নেতাদের 
ডাকে জনসাধারণ সাড়! না দেয়, আজ যদি ভোগম্ফীত মজলাকাজঙ্ষী- 
দের আহ্বানে রিক্ত জনসাধারণ ত্যাগের, তপস্তার, দেশপ্রেমের পথে 
এগিয়ে না আসে তবে সত্যই কি তাদের দোষ দেওয়া চলে? 

গান্ধীজী নঈ তালিমের আদর্শকে সামনে রেখেছিলেন সকলের 
জন্ত। সকলকে শিক্ষা নিতে হবে; এই শিক্ষার মধ্য দিয়ে সকল 
শিক্ষার্থী পাবে কর্মের প্রেরণা, ত্যাগের দীক্ষা । এ কেবল শিশুদের জন্য 
নয়, বৃদ্ধদের জন্যও, কেবল জনসাধারণের জন্য নয়, নেতাদের জন্যও । 

সরকার বুনিয়াদী শিক্ষার উৎকর্ষ স্বীকার করেছেন__সমগ্র নঈ 
তালিমকে গ্রহণ করেননি । এ ব্যবচ্ছেদ আত্মঘাতী । জনসাধারণও 
সাধারণতঃ সরকার-গৃহীত এই শিক্ষাব্যবস্থারই সমালোচনা করে 

খাকে। এ সমালোচনা সত্যিকার নঈ তালিমকে স্পর্শ করে না, 
সরকার-গৃহীত বুনিয়াদী শিক্ষার অবাস্তবতার দিকেই অন্ুলীনির্দেশ 
করে। সরকারের যার! শিক্ষানিয়ন্তা তাদের আজ নঈ তালিমের 
শিক্ষায় শিক্ষিত হতে হবে, সেই আদর্শে চরিত্রকে গড়ে তুলতে হবে, 
তবেই তাদের হাতে নঈ তালিমের রূপায়ণ সম্ভব হবে। চরিত্র- 
গঠনকারী শিক্ষার ব্যাপারে এ হল একটি মৌলিক সিদ্ধান্ত। অপর 
পক্ষে জনসাধারণেরও সমগ্র নঈ তালিমের সঙ্গে পরিচিত হওয়া 
প্রয়োজন; তা না হলে চার অন্ধের হাতী দেখার মত তাদের মনে 
নঈ তালিম সম্পর্কে বিকৃত ধারণার স্থষ্টি হবে মাত্র। 

যতদূর জানি, বাংল! ভাষায় নঈ তালিমের পূর্ণরূপের ছবি আকার 
কোন চেষ্টা এযাবৎ হয়নি! নঈ তালিমের কাজে আত্মনিয়োগ 
করতে গিয়ে দেখেছি পদে পদে শিক্ষা ও সংস্কারের বাঁধা আমাদের 
পথরোধ করে। নূতন শিক্ষাকে রূপায়িত করতে গেলে সম্পূর্ণ 
নূতন সংগঠন, নূতন দৃষ্টিভঙ্গী প্রয়োজন বলে মনে হয়েছে।” নঈ 
তালিমের দার্শনিক তাৎপর্ষের দিকটা ‘বুনিয়াদী শিক্ষার কথার প্রথম 
ও দ্বিতীয় খণ্ডে আলোচনা করেছি; এই পুস্তকে নঈ তালিমের 
বাস্তব রূপায়ণে সরকার, জনসাধারণ এবং শিক্ষকের পক্ষে যা করণীয় 
বলে মনে হয়েছে সে সম্পর্কে আলোচনা করেছি। 

নঈ তালিমকে চারটি পর্যায়ে ভাগ করা হয়েছেঃ ছয় বৎসরের 
কমবয়স্ক শিশুদের শিক্ষা-_প্রাক্‌-বুনিয়াদী, ছয় থেকে চৌদ্দ বৎসর 
বয়স্ক কিশোর-কিশোরীদের শিক্ষা__বুনিয়াদী, চৌদ্দ বৎসরের পরের 
শিক্ষা__উত্তর-বুনিয়াদী এবং প্রাপ্তবয়স্কদের মধ্যে ধারা বিদ্যালয় 
ও বিশ্ববিদ্যালয়ের ধারাবাহিক শিক্ষায় বঞ্চিত তাদের শিক্ষা 


প্রোঢুশিক্ষা। কাজ আরম্ভ করতে গেলে প্রথমেই প্রাক্‌-বুনিয়াদী, 
বুনিয়াদী ও প্রৌঢ়শিক্ষা নিয়ে কাজ আরম্ভ করতে হয়। এই পুস্তকে 
এই তিন পর্যায়ের কাজ 'সার্থকভাবে করার জন্য সরকার, জনসাধারণ 
ও শিক্ষকের কি করণীয় সে সম্পর্কে আলোচন! করেছি। উত্তর- 
বুনিয়াদী শিক্ষাসম্পর্কে এই পুস্তকে কোন বিশদ আলোচনা করিনি, 
কারণ, বিষয়টি অত্যন্ত ব্যাপক এবং পরীক্ষাসাপেক্ষ। 

“স্বাধীন ভারতের শিক্ষাস-স্কারশীর্ষক প্রবন্ধটি ইতিপূর্বে 
শনিবারের চিঠিতে প্রকাশিত হয়েছিল। শিক্ষিত পাঠকবর্গের 
কাছে এটিই আমার ভূমিকা । প্রাক্‌-বুনিয়াদী ও বুনিয়াদী পর্যায় 
সম্পর্কে প্রবন্ধ ছুটি ইতিপূর্বে “শিক্ষাব্রতী'তে প্রকাশিত হয়েছিল। 
আমার সকল পুস্তকের প্রকাশক শ্রীপ্রহ্লাদকুমার প্রামাণিক আমার 


এই পুস্তকখানিও প্রকাশের ভার নিয়েছেন। তাকে আমার আস্তরিক, 


কৃতজ্ঞতা জানাই। যাদের লেখা, কথা ও জীবন থেকে নানাবিষয়ে 

আলোর সন্ধান পেয়েছি, নানাকাজে প্রেরণা পেয়েছি তাদের 

সকলকে প্রণাম জানাই। 

এড়গোদা, পরীহাটি 
মেদিনীপুর 

বিনীত 
অনিলমোহুল গুপ্ত 


বুনিয়াদী. শিক্ষায় সংগঠন 


স্বাধীন ভারতের শিক্ষা-সংস্কার 
এক 


ভাদ্রের “শনিবারের চিঠি'তে শ্রীনারায়ণচন্দ্র চন্দ্র স্বাধীন ভারতে 
শিক্ষাসংস্কার-শীর্ষক একটি প্রবন্ধ লিখেছেন। ভারতবর্ষ আজ 
স্বাধীন_কোন্‌ পথে আজ দেশ এগিয়ে যাবে, কোন্‌ আদর্শকে 
সামনে রেখে আজ জাতিকে গড়ে তোলা হবে, এক কথায় 
কোন্‌ পথে কিভাবে চলার শিক্ষা আজ দেশকে দেওয়া হবে তা 
ঠিক করার দায়িত্ব আমাদেরই। শিক্ষা যে জীবন-দর্শন, সমাজ- 
দর্শন বা রাষ্ট্রদর্শনকে জাতির মধ্যে সঞ্চারিত করার বাহন-- 
এ কথা আজ কারও অজানা নয়, শিক্ষার মধ্য দিয়েই ফ্যাসিস্ট 
বা কমিউনিস্টিক বা গণতান্ত্রিক দৃষ্টিভঙ্গী আজ বিভিন্ন দেশে 
বিভিন্ন, জাতির মধ্যে সঞ্চারিত করা হচ্ছে। আমাদেরও যদি 
/দাসজাতিকে নূতন আদর্শে, নূতন প্রেরণায় সঞ্জীবিত করে তুলতে 
' হয়, নূতন পথে প্রগতিশীল জগতের সঙ্গে তাল রেখে এগিয়ে 
চলবার মত শক্তি জাতির মধ্যে সঞ্চারিত করতে হয়, তবে নূতন 
করে উপযুক্ত শিক্ষার কথা ভাবতে হবে। এতদিন চিন্তা ও 
কাজের মধ্যে বিরাট প্রাচীর ছিল পরাধীনতার। নিজেদের কোন 
পরিকল্পনাকে কাজে পরিণত করা স্ুকঠিন ছিল, যদি তা বৃটিশ 
সাম্রাজ্যবাদের স্বার্থের পরিপন্থী হত। আজ একমাত্র পারিপাস্থিক 

অবস্থা ও বহু শতাব্দীর স্ত,গীকৃত নিজেদের পাপ দিয়ে গড়া বাধা 
ছাড়া আর কোন বাধা নেই। অর্থাৎ আজ বাঁধাট1 আর বাইরের 
নয়, ভেতরের। ভেতরের বাধা বলে বাঁধাটা যে কোন অংশে কম 
শক্তিশালী, তা নয়। বরং এতদিন চেনা শক্র ছিল, তাই শত্রুর 
সঙ্গে যুদ্ধ করা ছিল সহজ; অন্ততঃ শত্রুকে চিনে নেবার জন্য 
বেগ পেতে হত না। আজ বাঁধা আমাদের ভেতরে, আজ বাধা 
আমাদের অবচেতন মনে, আজ বাধা আমাদের যুগ-যুগান্তরের 
সঞ্চিত সংস্কারের, আজ বাধা আমাদের নিজেদের বিকৃত দৃষ্টিভঙ্গীর। 
তাই এই অবস্থার সঙ্গে যুদ্ধ করা আরও কঠিন। কিন্তু বাধা 
যতই কঠিন হোক না কেন, আজ কাজের দায়িত্ব আমাদেরই, 
ফলাফলের জন্য এবার আর নন্দ ঘোষের ঘাড়ে দোষ চাপানো 
চলবে না। তাই আজ পথ বেছে নেবার আগে ভাববার প্রয়োজন 
খুবই বেশি, আর পথ ঠিক করে নিয়ে দৃঢ়পদে এগিয়ে চলার 
প্রয়োজনও সর্বাধিক । 

জাতীয় ভবিষ্যতের ওপর শিক্ষার বিরাট প্রভাবের কথা স্মরণ 
করে আমাদের এবিষয়ে বিশেষ দৃষ্টি দেওয়া প্রয়োজন । ইংরেজ- 
আমলে ইংরেজের প্রয়োজনে যে শিক্ষার প্রচলন হয়েছিল, পরাধীন 
দেশে বশ্য দাস স্থষ্টি করার জন্য যে ব্যবস্থা আমাদের ঘাড়ের 
ওপর চাপানো হয়েছিল, স্বাধীন দেশের স্বাধীন মানুষ গড়ার জন্য 
সে ব্যবস্থা যথাযোগ্য ব্যবস্থা হতে পারে না। আজকের শিক্ষা 
আমাদের দৃষ্টিকে পাঠ্য পুথির মধ্যে সীমাবদ্ধ করে দিয়েছে-_বিরাট 
বিশ্বের দিকে সন্ধানী দৃষ্টি মেলে, নিজের আত্মশক্তির ওপর নির্ভর 
করে সমস্তার সমাধানের শিক্ষা দেয়নি। দাসস্থষ্টির জন্য এমন 

ব্যবস্থার প্রয়োজন ছিল। পরের কথা নিধিচারে বিশ্বাস করা এবং 
তাকে স্থানে অস্থানে উদিগরণ করাকে লজ্জার কারণ বলে মনে না 
করার মধ্যেই দাসত্বের বীজ নিহিত রয়েছে। আজ জাতীয় 
জীবনের নূতন অবস্থায় এই ব্যবস্থার আমূল পরিবর্তনের প্রয়োজন 
অনস্বীকাৰ্য । 

এজন্য শিক্ষা-বিষয়ক চিন্তায় প্রয়োজন আজ খুবই বেশি। 
নারায়ণবাবুর প্রবন্ধকে এজন্য আমরা আন্তরিক অভিনন্দন জানাচ্ছি । 
বাংলা ভাষায় ভবিষ্যৎ শিক্ষা-ব্যবস্থা সম্পর্কে আলোচনা কমই 
হয়েছে, আর যাও হয়েছে তা বর্তমান শিক্ষা-ব্যবস্থার ছায়ায় 
আবছা । আমরা এখনও বর্তমানকে পেছনে ফেলে সম্পূর্ণভাবে 
বৈপ্লবিক কিছু ভাবতে পারছি নাঁ। নারায়ণবাবুর প্রবন্ধ পড়েও 
আমার মনে হয়েছে যে, তিনি কেবল সংস্কারের কথাই বলেছেন, 
বিপ্লবের কথা ভাবেননি। বর্তমান সামাজিক ও রাষ্ট্রনৈতিক 
কাঠামোতে বর্তমানে সংস্কারের বেশি কিছু সম্ভব কি না_এ 
প্রশ্ন উঠতে পারে। সে প্রশ্নের উত্তর দেবার চেষ্টা করব না। 
কাপড়টা যখন পরার যোগ্য থাকে, তখন তাতে ছু-চারটা জোড়া- 
তালি দিয়ে তাকে ব্যবহারযোগ্য করে তোলা চলে, কিন্তু জোড়া- 
তালি দিতে দিতে পুরানো কাপড়কে আবার একট! নুতন কাপড়ে 
পরিণত করার কথা আমরাও চিন্তা করি কি? আমার ধারণা, 
শিক্ষার ক্ষেত্রে আমরা সেইরকম একটা অসম্ভব কিছু ভাবছি। 
বর্তমান শিক্ষা-ব্যবস্থা দাসন্থষ্টির ব্যবস্থা। একে জোড়াতালি দিয়ে 
আরও ভাল দাসস্থষ্টির ব্যবস্থায় পরিণত করা চলে, কিন্তু তার 
“বেশি কিছু নয়। স্বাধীন মানুষ গড়ার জন্য সম্পূর্ণ নূতন ব্যবস্থারই 

দরকার। কাপড় যখন ছি'ড়ে পরার অযোগ্য হয়ে ওঠে, তখন 
সেটা ফেলে দিয়ে নূতন কাপড় পরাই বিধি। দাস গড়ার শিক্ষা" 
আমরা ফেলে দিতেই চাই, আর তার পরিবর্তে সম্পূর্ণ অন্য প্রয়োজনে: 
নুতন ব্যবস্থা গড়ে তুলতে হবে। 

মহাত্মা গান্ধী কর্তৃক পরিকল্লিত বুনিয়াদী-শিক্ষা-ব্যবস্থা এমনিতর' 
একটি নুতন ব্যবস্থা। আজকাল আমরা যাকে গান্ধীবাদ বলি, 
তা একটা সম্পূর্ণ বৈপ্লবিক চিন্তাধারা । পাশ্চাত্ত্য সভ্যতা এগিয়ে 
চলতে চলতে আজ একট! অপরিহার্য পরিণতির সামনে মুখোমুখি 
এসে দীড়িরেছে। এই সভ্যতার ভিত্তি সম্পত্তিবোধের ওপর । এ" 
বোধকে যে ইন্ধন যোগায় সে হচ্ছে লোভ। কোন তৃপ্তি নেই 
এই বোধের ; নিত্য নূতন অভাব স্থষ্টি করা আর যে-কোন উপায়ে. 
তাকে তৃপ্ত করার মধ্য দিয়েই এর বিকাশ। এ সভ্যতায়: 
ব্যক্তি ও সমাজের মান হচ্ছে বস্ত-সম্পদের প্রাচুর্য আর এর পথ 
হচ্ছে হিংসাসিক্ত ছন্দের পথ, তাই এর পরিণতি আত্মধবংসে । 
গান্ধীজী বিশ্বব্যাগী এই সমস্তার সমাধানের ইঙ্গিত দিতে চেয়েছেন 
নূতন পথের সন্ধান দিয়ে। সম্পূর্ণ নূতন বলে কোন জিনিসই 
জগতে নেই, সুতরাং সে অর্থে নূতন বলছি না। যা আমাদের 
মধ্যে নেই, কখনও ছিল না__এমন একটা! কিছুর কথা! যদি গান্ধীজী 
বলতেন, তবে ত! অবাস্তব হত। শ্রেষ্ঠ বিজ্ঞানীর মত গান্ধীজী” 
সেই সত্যকেই আবিষ্কার করেছেন, যাঁর অফুরন্ত দৃষ্টান্ত আমাদের 
চোখের সামনেই রয়েছে, অথচ আমাদের চোখ এড়িয়ে যাচ্ছে ।, 
অন্তরের স্বতঃস্ফর্ত প্রেরণাতেই আমরা শান্তি, সত্য, ভ্রাতৃত্বের 
প্রতিষ্ঠা দেখতে চাই। অশান্তির পথ বেয়েও আমরা পৌছাতে; 

চাই শাস্তির দেউলে, হিংসার সংঘাতের মধ্য দিয়ে আমরা 
প্রতিষ্ঠা করতে চাই প্রেমেরই। পশুত্বই শুধু মানুষের সহজাত 
প্রবৃত্তি নয়, মন্ুষ্যতও মানুষের সহজাত; আর পশুত্ব থেকে মন্ুয্যত্বে 
উত্তরণই তার বিবর্তনের নিদর্শন। গান্ধীজী এই সনাতন সত্যেরই 
সন্ধান নূতন করে দিয়েছেন মাত্র। তবু এ পরিকল্পনা নূতন 
এই জন্যই যে, আদর্শ হিসাবে সত্য, অহিংসা ইত্যাদিকে 
স্বীকার করলেও বর্তমানের জটিল জীবনযাত্রায়, সমাজে, রাষ্ট্রে 
শিক্ষায় এর প্রয়োগ আমরা অবাস্তব বলে ধরে নিয়েছি। এ 
খারণার কারণ আমাদের শিক্ষা। আমরা সত্যকে সবীবস্থায় 
আঁকড়ে ধরার শিক্ষা পাইনি, এর ওপর কল্পিত দুর্বলতা আরোপ 
করে মিথ্যাকে প্রশ্রয় দেবার শিক্ষা গ্রহণ করেছি। চরিত্রগঠন 
আমাদের শিক্ষার আদর্শ ছিল না। গান্বীজীর মতে চরিত্রগঠনই 
শিক্ষার লক্ষ্য, আর বুনিয়াদী শিক্ষা গান্ধীজীর আদর্শ-অন্ধযায়ী চরিত্র 
ও সমাজ গঠনেরই মাধ্যম | 

আমি এই দৃষ্টিভঙ্গী নিয়েই বুনিয়াদী শিক্ষাকে দেখে থাকি। 
এই দৃষ্টি নিয়ে দেখতে গিয়ে নারায়ণবাবুর উক্ত প্রবন্ধে বুনিয়াদী 
শিক্ষা সম্বন্ধে তার কতকগুলি উক্তির সঙ্গে একমত হতে পারিনি । 
এবিষয়ে আমার বক্তব্য জানাবার জন্যই এই প্রবন্ধ লিখতে 
বসেছি। 

প্রথমতঃ, নারায়ণবাবু বলেছেন, “তিনি (গান্ধীজী) বলিয়াছিলেন, 
বুনিয়াদী শিক্ষা প্রাথমিক স্তরের শিক্ষা, গ্রামবাসীর শিক্ষা ৷” 

বুনিয়াদী শিক্ষা নিশ্চয়ই প্রাথমিক স্তরের শিক্ষার। অবশ্য 
প্রাথমিক স্তর বলতে কেউ যেন না আজকালকার উচ্চ-প্রাথমিক 

বিদ্যালয়ের স্তর বোঝেন। এখানে জীবনে প্রবেশের এবং নাগরিক: 
দায়িত্ব-গ্রহণের জন্য যতটুকু শিক্ষা অপরিহার্য, তাকেই গান্ধীজী 
প্রাথমিক স্তরের শিক্ষা বলেছেন। কিন্তু বুনিয়াদী শিক্ষাকে কেবল 
গ্রামবাসীর জন্য উদ্বিষ্ট শিক্ষা 'বলে আখ্যা দেওয়! চলে না। নারায়ণ- 
বাবুর এই সিদ্ধান্তের কারণ কয়েকটি বাক্য পরেই পাচ্ছি। তিনি 
লিখেছেন, “কাজেই গ্রামবাসীকে গ্রামে রাখিয়াই স্বাস্থ্যসম্মত জীবন- 
যাপনে শিক্ষিত করা এবং বৈজ্ঞানিক প্রণালীতে কৃষি ও কুটিরশিল্ে 
আত্মনিয়োগ করিতে শিক্ষা দেওয়াই বুনিয়াদী শিক্ষার উদ্দেশ্য ।” 
সত্যিই যদি বুনিয়াদী শিক্ষার এই উদ্দেশ্য হত, তবে এ শিক্ষা শুধু 
গ্রামবাসীর শিক্ষাই হত সন্দেহ নেই। কিন্তু বুনিয়াদী শিক্ষার লক্ষ্য 
গান্ধীজী স্পষ্ট ভাষায় ব্যক্ত করেছেন 2 “To draw out the best 
in the child—physical, intellectual and spiritual” 
_অর্থাৎ এ শিক্ষা হচ্ছে প্রত্যেকটি শিশুকে দেহে-মনে আত্মিক- 
সম্পদে পরিপূর্ণভাবে বিকশিত করে তোলার শিক্ষা। তাই শহর- 
গ্রামের সীমারেখা দিয়ে এর গণ্ডি টানা চলে না। গান্ধীজী বিকেন্দ্রিত 
শাসন ও শিল্প-ব্যবস্থা চেয়েছেন গ্রামকে বাঁচিয়ে রাখার জন্য নয়, 
মনুষ্যত্বকে তার চরম বিপর্যয় ও আত্মধ্বংস থেকে রক্ষা করার জন্য । 
যদি মানুষের বিকাশের জন্য গ্রামকে লুপ্ত ক'রে দেওয়া আর শহর 
গড়ে তোলা শ্রেয়ঃ হত, ত! হলে গান্ধীজী নিশ্চয়ই তা করার চেষ্টা 
করতে দ্বিধা করতেন নাঁ। এখানে গ্রাম বা শহর প্রধান বিবেচ্য নয়, 
মূললক্ষ্য হচ্ছে মনুত্যত্ব। কেন্দ্রীভূত শিল্প শক্তিকে কেন্দ্রীভূত করে 
ব্যক্তিকে অসহায়ভাবে পরনির্ভরশীল করে তোলে, উৎপাঁদনকে যান্ত্রিক 
করে উৎপাদনকারীর ব্যক্তিত্বকে শিল্পপ্রতিভাকে বিকশিত হবার 

সুযোগ দেয় না। এই ব্যবস্থায় সমাজ ও ব্যক্তির বিকাশ পরস্পর- 
বিরোধী হয়। তাই গান্ধীজী বলেছেন £ “কিন্ত আমার মতে যন্ত্রশিল্পের 
মধ্যেই ছুনীঁতি নিহিত আছে, সমাজ-তান্ত্রিকতা তার মূলোৎপাটন, 
করতে পারবে না 1৮ 

বুনিয়াদী শিক্ষা স্থৃতাকাটা, কৃষি, সাফাই, কুটিরশিল্প প্রভৃতির 
মাধ্যমে দেওয়া হয়ে থাকে। এ থেকেই হয়তো! শিক্ষিত লোকেরা 
সিদ্ধান্ত করে থাকেন যে, বুনিয়াদী শিক্ষা চাষাভূষোর জন্য পরিকল্পিত 
শিক্ষা, ভদ্রলোকের জন্য নয় ; গ্রামের লোকের জন্য পরিকল্পিত শিক্ষা, 
শহরের লোকের জন্য নয়; পশ্চাৎপদ জাতি ও সমাজের জন্য 
পরিকল্পিত শিক্ষা, প্রগতিশীল জাতি বা সমাজের জন্য নয়। বস্তুতঃ 
- আমরা, যারা বিন! বিচারে এমনিতর সিদ্ধান্ত করে বসি, তারা, 
আমাদের অজ্ঞতা প্রস্তুত ক্ষীণ দৃষ্টি দিয়ে বিচার করতে গিয়ে গান্ধীজীর 
বিরাট প্রতিভাকে অসম্মান করি। গান্ধীজী যে শিক্ষাব্যবস্থা 
আমাদের সামনে রেখেছেন, তা তীর. বৈপ্লাবিক চিন্তাধারাকে মানুষের 
মধ্যে সঞ্চারিত করারই যোগ্য মাধ্যম। তার জীবনদর্শন যেমন 
কেবলমাত্র অসহায় পশ্চাৎপদ জাতির জন্য নয়, তা যেমন আত্মধবংসী 
সভ্যতার গর্বান্ধ মূঢ় পদক্ষেপের সামনে মঙ্গলের এক নূতন পদরেখা, 
তেমনই তার পরিকল্পিত শিক্ষা-ব্যবস্থাও সর্বদেশের সর্বজাতির জন্য । 
কিন্তু বাস্তব অবস্থাকে গান্ধীজী ভাল করেই চিনতেন, কারা তার 
উপদেশ শ্রদ্ধার সঙ্গে গ্রহণ করবে তা তিনি জানতেন ; তাই তিনি৷ 
এই শিক্ষার পরীক্ষাকে গ্রামের সীমারেখার মধ্যে প্রয়োগ করার 
উপদেশ দিয়েছিলেন । 

বুনিয়াদী শিক্ষায় স্থৃতাকাটা, কৃষি ইত্যাদি কাজের শিক্ষা! বৃত্তি- 

শিক্ষা নয়। বুনিয়াদী শিক্ষালাভের পর সবাই তাতী বা চাষী হবে, 
এ কল্পন! নিশ্চয়ই গান্ধীজীর মনে ছিল ন|। বুনিয়াদী শিক্ষার এই 
মাধ্যম গ্রহণ করার কারণ ত্রিবিধ। কাজের মাধ্যমে শিক্ষা গ্রহণ 
যে সব চাইতে কার্যকরী এ সম্বন্ধে আজ আমাদের কোন সন্দেহ নেই, 
কারণ, মনোবিজ্ঞান ও শিক্ষাবিজ্ঞান এ সম্বন্ধে আমাদের সামনে 
অকাট্য যুক্তি ও প্রত্যক্ষ প্রমাণ উপস্থাপিত করেছে। কিন্তু সব 
কাজই কি শিক্ষাদানের পক্ষে সমান উপযোগী? গান্ধীজী শিক্ষার 
মাধ্যম হিসাবে তেমন কাজই বেছে নিতে চেয়েছেন, 

(১) যা আমাদের জীবনধারণের অপরিহার্য বিষয়ে স্বাবলম্বন 
এনে দেবে, যাঁর ফলে উত্তর-জীবনে আমরা যখন সমাজের সঙ্গে 
সহযোগিতার ভিত্তিতে চলব, তখন তা ছদ্মাদাসত্ব হবে না, আত্মরক্ষার 
শক্তিসম্পন্ন শক্তিমানদের মধ্যে স্বেচ্ছাকৃত সহযোগিতা! হবে; 

(২) যে কাজ কেবলমাত্র শিশুর ব্যক্তিগত খেয়াল-খুশিকেই 
পরিতৃপ্ত করবে না, পরন্ত সামাজিক মঙ্গলকে এগিয়ে দেবে, যার 
ফলে শিশুর মধ্যে সমীজ-বোধ জাগ্রত হবে, সামাজিক মঙ্গল ও আত্ম- 
বিকাশের চিন্তার মধ্যে সেতু রচিত হবে) 

(৩) যে কাজের ব্যাপকতা এত বেশি, যে শিক্ষার মাধ্যম 
হিসাবে সেই কাজগুলি সর্বশ্রেষ্ঠ হবে। 

সকল কাজের এই গুণ নেই। তাই প্রাথমিক শিক্ষার ক্ষেত্রে 
গান্ধীজী পরিচ্ছন্নতা ও অন্ন-বন্ত্রবাসস্থান-সম্পকিত কাজগুলি বেছে 
নিয়েছেন। এই কাঁজগুলিতে যদি আমর! অসহায়ভাবে পরনির্ভরশীল 
হই, তবে আমাদের ব্যক্তিগত স্বাধীনতা একান্তভাবে ব্যাহত হতে 
বাঁধ) । আমাদের সহযোগিতা তখনই স্বেচ্ছাকৃত সহযোগিতা হতে পারে 

যখন আমরা এই সব একান্ত অপরিহার্য কাজ সম্বন্ধে অসহায়ভাবে 
পরনির্ভরশীল থাকি না । কেবলমাত্র রাজনৈতিক স্বাধীনতা আমাদের 
প্রকৃত স্বাধীনতা দিতে পারে না। আত্মনির্ভরশীলতা যতই বাড়বে, 
আমাদের স্বাধীনতা ততই ব্যাপক হবে, ততই তার ভিত্তি দৃঢ় হবে। 
সুতরাং এই কাজগুলির শিক্ষা আমাদের স্বাধীনতার উপযুক্ত ক'রে 
তুলবে বলেই এই কাজগুলির মাধ্যমে.শিক্ষা দেওয়া হয়। 

অন্ন-বস্ত্রবাসস্থান-সম্পকিত কাজগুলি প্রায়শঃ কারুশিল্প । এদের 
একটা মূল্যের দিকও আছে। তাই কাজগুলি নেহাতই ভাঙা-গড়ার 
" খেলা নয়। একাজগুলি যত ভাল হবে, শিক্ষা ও নিপুণতা যতই 
পুর্ণ হবে, ততই উৎপাদিত দ্রব্য গুলির মূল্য বাড়বে। সুতরাং এই 
কাজগুলির শিক্ষা কেবলমাত্র শিশুকেই স্থষ্টির আনন্দ দেবে না, 
সমাজের এঁশবর্য বাড়াতেও সাহায্য করবে। এ ভাবে এই কাজগুলির 
মধ্যে র্যক্তিগত আনন্দ, ব্যষ্টির বিকাশের সঙ্গে সমাজের মঙ্গল, 
সমষ্টির বিকাঁশও একীভূত হয়ে আছে। 

শিক্ষার দৃষ্টিকোণ থেকে এই কাজগুলিকে নির্বাচন করার প্রধান 
কারণ হচ্ছে পুর্বোল্লিখিত তৃতীয় কারণটি। জীবনের পক্ষে অপরিহার্য 
এই কাজগুলির ব্যাপকতা অসীম । আমাদের জীবনের প্রতি ক্ষণকে, 
আমাদের ইতিহাসের প্রতিটি পুষ্ঠাকে প্রভাবিত করেছে এই 
কাজগুলি, এজন্য শিক্ষার মাধ্যম হিসাবে এই কাজগুলির কোন 
. তুলনা নেই। 

বুনিয়াদী শিক্ষা যে কেবলমাত্র গ্রামবাসীর শিক্ষার পরিকল্পনা! 
নয়, তার একটি প্রমাণ হচ্ছে এজন্য নির্বাচিত নামটি । এই শিক্ষা- 
ব্যবস্থা ‘বুনিয়াদী জাতীয় শিক্ষা” ( Basic National Education ) 

ব’লে পরিচিত। এখানে “জাতীয় শিক্ষা” কথাটার অর্থ ভাল ক'রে 
বোঝা উচিত। প্রত্যেক জাতির জাতীয় ইতিহাস, ভৌগোলিক 
অবস্থান ও এঁতিহের উপর ভিত্তি ক'রে সেই জাতির প্রতিভা রূপ 
নেয়। বিশ্বের ভাগারে এই হয় জাতির সব চাইতে বড় অবদান । 
ভারতের প্রতিভা রূপ নিয়েছে সত্য ও অহিংসার বাণীতে । সত্যকেই 
ভারত ভগবান বলে জেনেছে, ধর্ম ব'লে গ্রহণ করেছে। তাই 
ভারতের ধর্ম কথার আড়ালে বাঁধা পড়ে নি। যা-কিছু সত্য, যা-কিছু 
মঙ্গলকর, ভারত তাকেই গ্রহণ করেছে, আপন ক'রে নিয়েছে। 
ছন্দের পথ থেকে সামগ্রস্তের পথে চলতে ডাক দিয়েছে ভারতবর্ষ । 
বুনিয়াদী শিক্ষা ভারতের এই বাণীকে, এই প্রতিভাকে, এই জাতীয় 
বৈশিষ্ট্যকে রূপ দেবার মাধ্যম হবে, এজন্য একে জাতীয় শিক্ষা 
বল! হয়েছে। সুতরাং “জাতীয় শিক্ষা” কথাটা একটা ভৌগোলিক 
সীম। নির্দেশ করার জন্য ব্যবহৃত হয় নি, একটা জাতীয় প্রতিভার 
গ্যোতক হিসাবে ব্যবহৃত হয়েছে। 

জগতে চিরকালই গ্রাম আর শহর থাকবে, ছোট-বড় শিল্প 
থাকবে। সমস্ত গ্রামকে আমরা শহর ক'রে ফেলব অথবা সমস্ত 
শহরকে অবলুপ্ত ক'রে আমরা খাঁটি গ্রামসভ্যতার পত্তন করব-_- 
এ কোন কালেই সম্ভবপর হবে না। কিন্ত গ্রামে শহরে সর্বত্রই 
সত্যনিষ্ঠা, সহিষ্ণুতা, আত্মনির্ভরতার মনোভাবকে সঞ্চারিত কর! 


সম্ভব। বুনিয়াদী শিক্ষা এই সম্ভাবনার ভিত্তির উপরই প্রতিষ্ঠিত, 


বস্তটা তো কেবলমাত্র বস্তু হিসাবে দূষণীয় নয়; তার স্থ্টির পেছনে 
যে মনন-শক্তি আছে, তার ব্যবহারের পেছনে যে ব্যক্তিত্ব কাজ 
করছে, তারই প্রভাবে বস্তুর মুল্য প্রভাবিত হয়। এই মনন-শক্তি, 

এই ব্যক্তিত্বকেই নুতন ক'রে গড়ে তোলার পরিকল্পনা করা হয়েছে 
বুনিয়াদী শিক্ষার মধ্য দিয়ে । 

দ্বিতীয়তঃ নারারণবাবু লিখেছেন £ “বুনিয়াদী শিক্ষার প্রধান 
অমালোচ্য বিষয় এই যে, নিয় হইতে উচ্চতম স্তর পর্যন্ত একটি . 
সুসম্বদ্ধ শিল্ষাপ্রণালীর অঙ্গহিসাবে ইহা! প্রথম হইতেই পরিকল্পিত 
হয় নাই ৷” 

গ্রীযুক্ত চন্দ্রের এই মন্তব্য সম্পূর্ণ সত্য, সন্দেহ নেই। কিন্তু এ 
বুনিয়াদী-শিক্ষা-পরিকল্পনার দোষ, না, গুণ, নূতন -পরিকল্পনার 
দুর্বলতা, না, শক্তি? আমর! যখন সুসম্বন্ধ শিক্ষাপ্রণালীর কথা 
ভাবি, তখন আমাদের বর্তমান জ্ঞান দিয়েই তার সীমারেখা টানি 
না কি? যা অজানা, যা সম্পূর্ণ নূতন, তার সবটা আমর! দেখব 
কি করে? তার সম্পুর্ণ চিত্র আকা কি ক'রে সম্ভব হতে পারে? 
আমরা নৃতনের আকাজ্ষা করি বটে, কিন্ত সম্পূর্ণ নূতন কিছু গ্রহণ 
করা আমাদের শক্তিতে কুলিয়ে ওঠে না। আমাদের ভীরু পদক্ষেপ, 
ঝাপসা দৃষ্টির ফলে নূতনের সঙ্গে অনেকখানি পুরাতনের খাদ মিশিয়ে 
ফেলি। এইখানেই আমর! পেতে পাঁরি গান্ধীজীর বৈজ্ঞানিক 
মনের পরিচয়। ফলাফল দেখার জন্য ধৈর্য ধরে অপেক্ষা করার 
মত বৈজ্ঞানিক মনোভাব তার ছিল, তাই তিনি আগেভাগেই একটা 
সুসম্বন্ধ শিক্ষাপ্রণালীর কাঠামো গড়েন নি। প্রাথমিক স্তরের কাজ 
আরম্ভ করার জন্য তার একটা রূপ দেবার প্রয়োজন ছিল, বুনিয়াদী 
শিক্ষার পরিকল্পনায় ততটুকু মাত্র রূপ দেওয়া হয়েছিল ; আর 
ততটুকু সম্বন্ধেও বার বার সতর্ক ক'রে দেওয়া হয়েছিল যে, এর কোন 
কিছুই শেষ কথা নয়। যে সম্বন্ধে কোন সংশয় ছিল না, তা হচ্ছে 

আদর্শ ও পথ জম্পর্কে। উৎপাদক কাজের মাধ্যমে স্বাবলম্বী 
শিক্ষার কথাটা তাই গান্ধীজী এত জোর দিয়ে বলেছেন। তিনি 
বলেছেনঃ ‘Self-sufficiency is the acid test of its 
reality.”—এই পরীক্ষায় উত্তীর্ণ হতে হ’লে শিক্ষার বিষয়বস্তু কি 
হবে, কত বৎসর-ব্যাপী শিক্ষা দেবার প্রয়োজন হবে, সে সম্বন্ধে 
শেষ কথা গান্ধীজী কিছুমাত্র বলেননি। কিন্তু শিক্ষার ব্যাপ্তি বা 
বিষয়বস্তু যা-ই হোক ন! কেন, এ শিক্ষা সর্বজনীন হওয়া চাই, 
অবৈতনিক হওয়া চাই, আর মাতৃভাষার মাধ্যমে হওয়া চাই। এই 
নীতির মধ্যে কোন অস্পষ্টতা ছিল না। শিক্ষা তৈরি করবে নুতন 
যুগের নূতন মানুষ, আর প্রত্যেকের অধিকার থাকবে মানুষের 
মত মানুষ হয়ে গ’ড়ে ওঠার। মহাত্মাজী নূতন বোতলে পুরানো 
মদ ঢালার চেষ্টা করেন নি, একট! জৌড়া-তালি দেবার ব্যবস্থা 
করেন নি। আজ বুনিয়াদী শিক্ষার ফলাফল আমাদের হাতে 
রয়েছে, তারই ভিত্তির ওপর মাধ্যমিক এবং ওই পরীক্ষার শেষে 
তার ফলাফলের ভিত্তিতে উচ্চতর শিক্ষার কথা আমাদের ভাবতে 
হবে। গান্ধীজী যে প্রাথমিক স্তরের পরীক্ষা শেষ হবার আগে 
উচ্চতর স্তরের শিক্ষা-পরিকল্পন। ইচ্ছ। ক'রেই রচনা করতে চান নি, 
তার প্রত্যক্ষ প্রমাণ রয়েছে। ১৯৪৬ খ্রীস্টাব্দে জেবাগ্রামে হিন্দুস্থানী 
তালিমী সংঘের Post-Basic Sub-Committee অধিবেশন হয়। 
উক্ত উপ-সমিতি মাধ্যমিক শিক্ষার এক বিশদ পরিকল্পনা রচনা 
করেন। এই পরিকল্পনা গান্ধীজীর কাছে উপস্থাপিত কর! হ'লে 
তিনি বলেন যে, হাওয়াই বাত” তিনি চান না। তার সামনে 
প্রাথমিক শিক্ষার যে ফলাফল রয়েছে, তার ভিত্তিতে উক্ত প্রাথমিক 

স্তরের শিক্ষা যারা সম্পূর্ণ করল, তাদের শিক্ষাকে এগিয়ে নেবার 
জন্য কি শিক্ষার ব্যবস্থা করা উচিত, সে সম্বন্ধে ভাবতে তিনি এই 
উপ-সমিতিকে উপদেশ দেন। এই শিক্ষার নাম মাধ্যমিক শিক্ষা 
হবে, না, কলেজী শিক্ষা হবে-_এ নিয়ে বিতর্ক কর! নিরর্থক বলে 
তিনি মনে করেন। এ শিক্ষা নৃতন এবং স্বয়ংসম্পূর্ণ, পুরাতন 
নামের সঙ্গে যুক্ত করার অত্যধিক আগ্রহে কেবল ভ্রান্তিরই স্থষ্ট 
হবে। সুতরাং আমার মনে হয়, বুনিয়াদী শিক্ষার পরিকল্পনা যে 
প্রথম থেকেই একটা সুসন্বদ্ধ শিক্ষাপ্রণালীর অঙ্গ হিসাবে তৈরী 
হয় নি, এখানেই তার বৈশিষ্ট্য। সার্জেন্-পরিকল্পনা আমাদের 
সামনে একটা স্ুসস্বন্ধ শিক্ষাপ্রণালীর পরিকল্পনা উপস্থাপিত করেছে। 
আমাদের সপ্রশংস দৃষ্টিও সহজেই আকৃষ্ট করেছে এই পরিকল্পনা, 
কারণ, এই পরিকল্পনাতে নূতনত্ব থাকলেও পরিকল্পনাটি মূলতঃ 
আমাদের বর্তমান শিক্ষার কাঠামোর সঙ্গে বেমানান নয়। এজন্য 
আমরা সহজেই একে গ্রহণ করতে পারি, বিচার করতে পারি। 
আমার মনে হয়, সংস্কার আর বিপ্লবের মধ্যে এখানেই তফাত। 
সার্জেন্ট-পরিকল্লানার চেষ্টা আমাদের বর্তমান শিক্ষাকে সংস্কারের 
চেষ্টা, গান্ধীজীর চেষ্টা বিপ্লবের । 

তৃতীয়ত নারায়ণবাবু লিখেছেন £ “পল্লীর বালক-বালিকাকে যদি 
আবশ্যিক ভাবে বুনিয়াদী বিদ্যালয়ে সাত বৎসরকাল শিক্ষা লাভ 
করিতে হয়, তবে তাহার ফলে সাহিত্য, দর্শন, বিজ্ঞান, ইতিহাস, 
রাজনীতি, চিকিৎসাবিদ্ঠা প্রভৃতির ক্ষেত্রে আন্তর্জাতিক খ্যাতির 
অধিকারী হইতে সক্ষম ভাবী প্রতিভাকে আমরা পাকা কারিগরে 
পরিণত করিয়া তাহার বৃহত্তর প্রতিভার বিকাশে প্রতিবন্ধক স্থষ্ট 

করিতে পারি।” এই আশঙ্কাকে দূর করার জন্য নারারণবাবু একটি 
উপায়েরও উল্লেখ করেছেন। তিনি বলেছেন? “...গুধু সকল 
ছাত্রকেই বুনিয়াদী বিদ্যালয়ে শেষ শ্রেণী পর্যন্ত ধরিয়া ন! রাখিয়া 
প্রতিভাবান কতককে উচ্চতর শিক্ষার সুযোগ দিতে হইবে ।” অর্থাৎ 
তার মতে ১১ বৎসর বয়সের. পর প্রতিভাবান ছেলেমেয়েকে 
উচ্চশিক্ষার দিকে যেতে দেওয়া উচিত। 

তার এই সিদ্ধান্তের সঙ্গে একমত হতে পারি নি। সাত বছর 
বুনিয়াদী বিদ্যালয়ে কাটালে সাহিত্য, দর্শন, বিজ্ঞান ইত্যাদির ক্ষেত্রে 
আন্তর্জাতিক খ্যাতির অধিকারী হওয়ার বিদ্ধ ঘটেছে, এমন কোন 
প্রমাণ আছে কি? বুনিয়াদী বিদ্যালয়ে কাজ শেখার মানে 
বৃত্তিশিক্ষা নয়--এ কথা পূর্বেই বলেছি। এখানে কাজকে শিক্ষার 
মাধ্যম হিসাবে গ্রহণ করা হয়, এই কাজের মধ্য দিয়ে শিশুর 
দৈহিক, মানসিক ও আত্মিক বিকাশ ঘটবে ব’লে। বুনিয়াদী 
বিদ্যালয়ে বিবয়ভ্ঞান কম দেওয়া হয়__এ বোধ হয় আজকালকার 
সুধীসমাজের ধারণা । এ ধারণা কোন প্রমাণের ওপর প্রতিষ্ঠিত 
ব'লে মনে হয় না। বুনিয়াদী শিক্ষার পাঠ্যক্রম দেখলেই বোঝা 
যাবে যে, বুনিয়াদী শিক্ষায় সাধারণ বিদ্যালয়ের চাইতে অনেক বেশি 
বিষয়জ্ঞান হওয়ার কথা। এ সম্পর্কে বিস্তৃত আলোচনা, একটি ছোট 
প্রবন্ধে কর! সম্ভব নয়, অন্যত্র আমরা এ সম্পর্কে আলোচনা করার 
চেষ্টা! করেছি।* শারীরবিষ্ভা, স্বাস্থ্যবিজ্ঞান, প্রকৃতিবিজ্ঞান, সমাজতত্ব 
ইত্যাদি শেখার পূর্ব-প্রস্তুতি বুনিয়াদী বিষ্ঠালয়ে পুরাদমেই চলতে 
থাকে। ঠিক যেমন মাতৃভাষা আয়ত্ত করার আগে অন্য ভাষা- 

* অনিলমোহন গুপ্ত £ ‘বুনিয়াদী শিক্ষা-পদ্ধতি”, ১ম খণ্ড দ্রষ্টব্য 

শিক্ষা কোন শিশুর ঘাড়ে চাপালে তার মাতৃভাবাও ভাল ক'রে 
শেখা হয় না, আর অন্য ভাবার জ্ঞানও থেকে যায় আবদ্ছা; 
তেমনি প্রাথমিক শিক্ষাটা সুসম্পূর্ণ হবার আগেই বিশেষজ্ঞ হবার শিক্ষা- 
গ্রহণের চেষ্টা করলে গোড়াটা অত্যন্ত কীচা থেকে যায়। বুনিয়াদী 
শিক্ষা-পরিকল্পনাকারীদের মতে শিশুর বিশেষ প্রতিভাটিকে আবিষ্কার 
করার সময় আসে না । এর পেছনে বৈজ্ঞানিক যুক্তি হচ্ছে এই যে, 
মনোবিভ্ঞানের সাক্ষ্য অনুসারে কৈশোরের এই সন্ধিক্ষণ অতিক্রম 
করার আগে শিশুর চিন্তাধারার ভ্রোতের গতি নিশ্চিতরূপে বোঝা 
যায় না; দেহবিজ্ঞানীরা, বলেন, ১৩। ১৪ বছরের আগে কারিগরের 
কাজ শেখার মত দৈহিক পূর্ণতা শিশুর জন্মায় না। বুনিয়াদী 
শিক্ষা-পরিকল্পনাকারীদের তরফ থেকে এ সম্পর্কে মুলযুক্তি এই 
যে, বুনিয়াদী শিক্ষার ভেতর দিয়ে যে আদর্শ বিদ্যার্থীর মনে প্রতিষ্ঠা 
করার চেষ্টা করা হয়, যে উঁচু গ্রামে চরিত্রকে বাঁধবার চেষ্টা করা 
হয়, যে বৈজ্ঞানিক মনোভাব তারা! বিদ্যাৰ্থীর মনে গ'ড়ে তুলতে 
চান, যে নাগরিকবোধ ও কর্তব্যবোধ বিগ্চার্থীর মনে জাগ্রত করার 
চেষ্টা করা হয়, তাকে স্থায়িভাবে বিছ্ার্থার আসনে প্রতিঠা করার 
জন্য অন্ততঃ ওই সময়টুকু প্রয়োজন, এবং ন্যুনপক্ষে চৌদ্দ বছর 
বয়সের আগে বিদ্যার্থী বুদ্ধিযুক্তভাবে এই আদর্শকে আত্মস্থ করতে 
পারে না। যে শিক্ষার, কেবল বুদ্ধির বিকাশ নয়, চরিত্রগঠনও মূল- 
উদ্দেশ্য, সেখানে এই মূল-উদ্দেশ্তটিকেই বাদ দিলে আর কি থাকে! 
সুতরাং সময় সংক্ষেপ করতে গিয়ে মূললক্ষ্য থেকে বিচ্যুত হ'লে 
বুনিয়াদী শিক্ষার বৈশিষ্ট্য অল্পই অবশিষ্ট থাকবে। 

১২ বছর বয়সে ম্যাটিক পাশ ক'রে ভ্ঞানে-বিজ্ঞানে সুপ্রচুর 

কৃতিত্ব দেখিয়েছেন, চরিত্রবলে বিশ্বের সম্মান অর্জন করেছেন; _এ 
রকম অনেক দৃষ্টান্ত হয়তো এই যুক্তির বিরুদ্ধে উপস্থাপিত করা! 
হবে। কিন্তু ১৮ বছর বয়সে ম্যাটিক পাশ ক'রে বিশ্বের দরবারে 
স্থান অর্জন ক'রে নেবার ছুষ্টান্তেরও তো অসভাব দেখি নাঁ। জগতের 
মধ্যে প্রতিভাবান ও জড়বুদ্ধি শিশু থাকবেই,_তাঁর! কিন্তু সাধারণ 
নিয়মের ব্যতিক্রম । আমাদের গড় আয়ু ২৭ বছর। তাই বোধ 
হয় বয়স নিয়ে আমরা এত হৈ-চৈ করছি। ছু'বছর আগে শিশুর 
প্রাথমিক শিক্ষা শেষ করার তাড়ায় তার অপরিণত ঘাড়ে 
সাধ্যাতিরিক্ত বোঝা চাপাবার "চেষ্টা না ক'রে আমরা যদি গড় 
আয়ুকে ২৭ থেকে ৬০ বছরে তোলবার চেষ্টা করি, তবে বোধ হয় 
অনেক উপকারও হবে, আর,বিশ্বসভায় স্থান ক'রে নেবার প্রস্তুতির 
সময়ও অনেক বেড়ে যাবে। শিক্ষাকে দু'বছর কমানর চাইতে 
আয়ুকে ত্রিশ বছর বাড়*নর চেষ্টা করলে আমরা নিশ্চয়ই অধিকতর 
লাভবান হব। বস্তুতঃ গান্ধীজীর কাছে বুনিয়াদী শিক্ষার ব্যাপ্তি ও 
শিক্ষাশেষের বয়স প্রধান বিবেচ্য ছিল না। প্রাথমিক শিক্ষালাভে 
শিশুকে স্বাবলম্বী হতে হবে, নাগরিক হিসাবে কতকগুলি দায়িত্ব- 
পালনের উপযুক্ত হতে হবে__এই সকল অর্জন করাই হবে বিদ্যার্থীর 
লক্ষ্য, তাতে যতখানি সময় লাগে ততটা সময় দিতে হবে তাকে । 
তাই এক জায়গায় গান্ধীজী বলেছেন 2 “মেরা তো! সাত বরসকে 
সাথ সাদী নেহী হুয়ী, সাদী হুয়ী তে! স্বাবলম্বনকে সাথ” 

সর্বশেষে নারায়ণবাবুর একটি সিদ্ধান্ত সম্পর্কে আমার মন্তব্য 
জানিয়ে এই বক্তব্য শেষ করব। তিনি লিখেছেন £ “শুধু কুটিরশিল্লের 
প্রসার হইলে এবং পল্লীবাসীর অভাব মিটিলেই দেশের আথিক ও 

সাংস্কৃতিক উন্নতি সংঘচিত হইবে না। বর্তমানে বিজ্ঞানের যুগ 
চলিতেছে।...কুটিরশিল্পকে যন্ত্রশিল্পের পরিপূরক হিসেবে গ্রহণ 
করিয়া সমীজ-জীবনে পল্লী ও শহরের মধ্যে সহযোগিতার সেতু 
স্থাপন করিতে হইবে ।” 

প্রথম বাক্যটিতে নারায়ণবাবু যা বলেছেন, তার সঙ্গে কারও 
দ্বিমত থাকতে পারে না। আমার বক্তব্য শুধু এই যে, বুনিয়াদী 
শিক্ষার পরিকল্পনাকারীরা কুটিরশিল্পের পক্ষ থেকে এমন কোন দাবি 
করেন নি। আসল কথা এই বে, কুটিরশিল্পের প্রসার না হ'লে ও 
পল্লীবাসীর অভাব না মিটলে দেশের আথিক ও সাংস্কৃতিক কোন 
উন্নতি সংঘটিত হতে পারে না। কুটিরশিল্পের প্রসার ও পল্লীবাসীর 
দুর্গতিমোচন শেষ কথা নয়, গোড়ার কথা । সমগ্র দেশকে জাগ্রত 
ক'রে তুলতে হ'লে ওইটুকু একান্ত প্রয়োজন। যে দেশের শতকরা! 
৮০ জন লোকের ছু'বেলা পেট ভারে অন্ন জোটে না, সে দেশের 
প্রতিভা যদি এই সমস্যাকে উপেক্ষা ক'রে অন্ত দিকে দৃষ্টি দেয়, 
যদি এই সমস্যার সমাধানে অপরাগ হয়ে সাহিত্য, দর্শন কপচায়, তবে 
সে প্রতিভা শ্মশানের প্রতিভা, সে প্রতিভার গর্ব না করাই ভাল। 

অবান্তর হ'লেও হঠাৎ পণ্ডিত জওহরলালের কথা মনে পড়ে, 
গেল। তিনি জাতীয় পরিষদে জানিয়েছেন যে, ভারতের 
আন্তর্জাতিক মর্াদা-রক্ষার জন্য নাকি আমাদের বড়লাটকে মাসিক 
লক্ষাধিক টাকার বৃত্তি দেবার প্রয়োজন আছে। যে দেশের অর্ধেক 
লোক আধপেটা খায়, অর্ধনগ্ন থাকে, যে দেশের শতকরা ৯০ জন 
লোক অশিক্ষিত, চিকিৎসার সামান্যতম সুবিধা থেকেও বঞ্চিত_ 
সে সব কাহিনী জগতের দেশে দেশে প্রচারিত হ'লেও আমাদের 

অমর্ধাদা হবে না, সব অমর্যাদা ঢেকে যাবে বড়লাটকে লম্বা মাইনে 
দিলে! পণ্ডিতজীর মুখে আমরা এমন কথা শুনব আশা করিনি, 
কিন্ত আমাদের প্রতিভার গতি এমনিই হয়েছে। 

দ্বিতীয় বাক্যে শ্রীযুক্ত চন্দ্ৰ বোধ হয় বোঝাতে চেয়েছেন যে, এটা 
বিজ্ঞানের যুগ চলছে, আর বুনিয়াদী শিক্ষা কুটিরশিল্প, কৃষি ইত্যাদির 
দিকে ঝোঁক দিয়ে পেছনের দিকে চলেছে। বিজ্ঞানকে এখানে 
যন্ত্রশিল্পের সঙ্গে গুলিয়ে ফেল! হয়েছে বলে আমার আশঙ্কা হয়। 
বিজ্ঞানের মূললক্ষ্য হচ্ছে_ প্রকৃতির সঙ্গে ঘনিষ্ঠ পরিচয়, তার 
আচরণের যুলনুত্রগুলি আবিষ্কার করা। যন্ত্রে তার প্রয়োগ মাত্র। 
এ প্রয়োগের সার্থকতা সেইখানেই, যেখানে প্রয়োগ মঙ্গলের বাহক। 
কিন্ত মঙ্গলামঙ্গল বিচার না ক'রে যন্ত্রের আবিষ্কার ও ব্যবহারকেই 
আমরা বিজ্ঞানের সার্থক প্রয়োগ বলে ধরে নিয়েছি। এ সম্বন্ধে 
বিস্তৃত আলোচনা শ্রী জে. সি. কুমীরাপ্লা তার ‘Why the Village 
Movement’ ও. ‘Economy of Permanence’-<4 করেছেন। 
আমার এখানে বক্তব্য শুধু এই যে, বিজ্ঞানকে বুনিয়াদী শিক্ষা 
বিন্দুমাত্র অবহেলা! করে নি এবং বৈজ্ঞানিক দৃষ্টিভঙ্গী গঠন করাকে 
বুনিয়াদী শিক্ষায় একটি শ্রেষ্ঠ আসন দেওয়া হয়েছে। বুনিয়াদী 
শিক্ষায় কেবলমাত্র বিজ্ঞানের কতকগুলি সিদ্ধান্ত মুখস্থ না করিয়ে 
আরও গোড়ার নিয়ে যাওয়া হয়। এখানে বিগ্চার্থীর বৈজ্ঞানিক দৃষ্টি, 
বৈজ্ঞানিক মনোভাব ও বৈজ্ঞানিক অভ্যাস গঠন করার চেষ্টা কর! হয়ে 
খাকে। আমার মনে “য়, প্রাথমিক শিক্ষায় অনেকগুলি বৈজ্ঞানিক 


সিদ্ধান্ত গলাধঃকরণ করানর চাইতে এই মনোভাব-্থষ্টির প্রয়োজন 
অনেক বেশি। 


১৪ ২ সস সিসিসসি নিল অর 

যন্ত্রশিল্প সম্বন্ধে গান্ধীজীর মতামত তারই জবানিতে উদ্ধৃত করছি ঃ 
«আমি যন্ত্রকে ধ্বংস করতে চাই না, তার কর্মক্ষেত্রকে সীমাবদ্ধ করতে 
চাই। কুটিরবাসী কোটি কোটি মানুষের কর্মভার লাঘব করবে যে 
যন্ত্র তাকে আমি স্বাগত জানাই ।'--যদি গায়ের ঘরে ঘরে আমরা 
বিদ্যৎ-শক্তি পৌছে দিতে পারি, সেই বিছ্যাৎশক্তির সাহায্যে গ্রাম- 
বাসীরা যন্ত্র চালালে আমরা! ক্ষুণ্ণ হব ন1।--কিন্ত অল্পসংখ্যক লোকের 
হাতে বিত্ত ও ক্ষমতা সঞ্চয় করার জন্য যদি যন্ত্রের ব্যবহার হয়, আমি 
তা অন্যায় ও পাপ ব'লে মনে করি। অধুনা যন্ত্র এই উদ্দেশ্যেই 
ব্যবহৃত হয়। ..ভারতের সাত লাখ গাঁয়ে যে সজীব যন্ত্র ছড়িয়ে আছে 
তাঁর বিকল্পে প্রাণহীন যন্ত্র বসাতে চাই ন1।"".আমাদের দেশের যা 
কিছু প্রয়োজন, তা যদি তিন কোটি লোকের বদলে ত্রিশ হাজার 
লোকের দ্বারা প্রস্তুত হয়, আমার কোন আপত্তি নেই। কিন্তু ওই 
তিন কোটিকে অলস ক'রে বেকার বসিয়ে রাখা চলবে না” * 

স্থতরাং গান্ধীজীর বিদ্রোহ যন্ত্রসভ্যতার বিরুদ্ধে নয়, যন্ত্র 
অসভ্যতীর বিরুদ্ধে। বুনিয়াদী বিদ্যালয়ে যে শিল্পশিক্ষা দেওয়া হয়, তা 
বৃত্তি হিসাবে শিক্ষা দেওয়া হয় নাঁ-এ কথা পূর্বেই বলেছি। এই 
শিক্ষার দ্বারা শিশুর দেহমনের বিকাশ হয়। টাকু, চরখা এগুলিও যন্ত্রই। 
এগুলির ব্যবহারের দ্বারা শিশু ভবিষ্যতে জটিলতর যন্ত্রব্যবহারেরই 
ুর্বপ্রস্তুতি লাভ করে। এজন্য ডাঃ জাকির হোসেন বলেছেন যে, 
যদি বুনিয়াদী বিদ্ভালরে শিল্দা শেষ করার পর বিদ্যার্থী বৃহৎ যন্তরশিল্লে 
যোগদান করতে চায়, তবে তাতে কৌন অন্ুবিধাই হবে না| 


* ধীরেন্দ্রলাল ধর £ “আমাদের গান্ধীজী?, পৃঃ ৩৮৫ 

নিয়াদী বিদ্যালয়ে নানা যন্ত্র নিয়ে ঘীটাঘথীটি করার ফলে তার যে 
নিপুণত| জন্মাবে, তাতে তার পক্ষে এই পথ নেওয়া! সহজতর হবে । 
সুতরাং আমরা দেখতে পাচ্ছি যে, বুনিয়াদী শিক্ষা-গ্রহণের ফলে 
গ্রাম ও শহরের মধ্যে সহযোগের সেতুটি ভেঙে যাবে ব'লে শ্রীযুক্ত 
চন্দ্র যে আশঙ্কা প্রকাশ করেছেন, তা একান্তই ভিত্তিহীন। বৃহৎ 
মন্্রশিল্প একেবারে অবলুপ্ত হয়ে যাবে, বা মানবজাতির কোন কল্যাণহে 
লাগবে না__এমন কল্পনা গান্ধীজী নিশ্চয়ই করেন নি; কিন্তু বুনিয়াদী 
শিক্ষার মধ্য দিয়ে এর স্বেচ্ছাচার থেকে মুক্তি পাবার একট! বাস্তব 
পথ তিনি দেখিয়ে দিয়েছেন। গ্রাম ও শহরের মধ্যে সেতুর প্রয়োজন 
অনস্বীকার্য, কিন্তু শোবণ-ব্যবস্থাকে কায়েম রাখার জন্য সেতুটির 
ব্যবহার মোটেই বাঞ্ছনীয় নয় 

স্বাধীন ভারতের শিক্ষা-সং 


দুই 
শ্রীনারায়ণচন্দ্র চন্দ্র মশাই গত অগ্রহায়ণের “শনিবারের চিঠিতে 
স্বাধীন ভারতে শিক্ষা-সংক্কার সম্পর্কে যে মন্তব্যগুলি করেছেন, 
তারই উত্তরে ছু-একটি বক্তব্য লিখতে বসেছি। চন্দ্র মশাইয়ের 
ওই প্রবন্ধটি কাতিকের সংখ্যায় প্রকাশিত আমার কয়েকটি 
মন্তব্যের সমালোচনা । এই সমালোচনা সম্পর্কে আমি নীরবই 
থাকতে চেয়েছিলাম; কিন্ত বন্ধুদের অনেকে আমার বক্তব্যের ' 
কৈফিয়ং তলব করেছেন। অনবরত ঘোরাঘুরি ও কাজের চাপে 
উত্তর লিখতে বসতে এত দেরি হল ব'লে ক্ষমা! প্রার্থনা করছি ।. 
প্রথমতঃ, “বুনিয়াদী শিক্ষাকে গ্রামবাসীর শিক্ষা বলিয়া গ্রহণ 
করিতে অনিলবাবুর আপত্তি আছে” বলে চন্দ্র মশাই যে মন্তব্য 
করেছেন, তা পুরোপুরি ঠিক নয়। বুনিয়াদী শিক্ষা নিশ্চয়ই গ্রাম- 
বাসীর শিক্ষা; তবে ভৌগোলিক অর্থে কেবলমাত্র গ্রামবাসীর শিক্ষা 
নয়__এইটেই আমার বক্তব্য। বুনিয়াদী শিক্ষা একটা গ্রামকেন্দ্রিক 
সভ্যতার শিক্ষা-ব্যবস্থা। 'নীরব, সামাজিক বিপ্লবের” ফলস্বরূপ এই 
গ্রামকে আজকার জীর্ণ মুমূর্ষু গ্রামের সঙ্গে একীভূত করতে গেলে 
আমর! ঠকব। 
বুনিয়াদী শিক্ষা যে শুধুমাত্র গ্রামবাসীরই 

ক’রে। অনেক পণ্ডিত ব্যক্তি তো বলছেন, পশ্চিমবঙ্গে সত্যি- 
কারের গ্রামই নাই, স্থৃতরাং এই প্রদেশে বুনিয়াদী শিক্ষা চলতেই 
পারে না। 

বুনিয়াদী শিক্ষার ক্ষেত্রে কমী হিসাবে ‘বুনিয়াদী জাতীয় শিক্ষা” 
বইখানি পড়া স্বাভাবিক। তবু কেন বুনিয়াদী শিক্ষা কেবলমাত্র 
গ্রামবাসীদের জন্য পরিকল্পিত নয় এ কথা বলার ধুষ্টতা হ’ল, তার 
কৈকিয়ৎ দেবার প্রয়োজন অবশ্যই আছে। শহরের পণ্ডিত ব্যক্তিরা 
গান্দীজীর এই লেখাটুকুকে উদ্ধত ক'রে বুনিয়াদী শিক্ষাকে অন্ততঃ 
শহর থেকে দূরে রাখতে চান, ত! জানি। তাদের দয়া ক'রে 
উদ্ধত অংশটুকুকেই ভাল ক'রে তলিয়ে পড়ে দেখতে অনুরোধ 
করি। গান্ধীজী স্পষ্টভাবেই উদ্ধৃত অংশটুকুতে “Ru! (গ্রাম্য) 
ও এব ৪৮০০8] (জাতীয়) এই দুইটি কথার সংজ্ঞা নির্দেশ 
করেছেন। গ্রামের ব্যাপ্তিকে তিনি শহর দিয়ে সীমাবদ্ধ করেন 
A—‘Rural excludes the so-called higher or English 
education’ (গ্রাম্য শব্দটা তথাকথিত উচ্চ অথবা ইংরেজী শিক্ষাকে 
বাদ দিচ্ছে )। “National at present connotes truth and 
non-violence’ (সত্য ও অহিংসাই হচ্ছে বর্তমানে ‘জাতীয়’ 
কথাটির সংজ্ঞা )। সুতরাং “গ্রাম্য” বা ‘জাতীয়’ এই. শব্দ ছু'টিকে 
গান্ধীজী এখানে ভৌগোলিক অর্থে ব্যবহার করেন নি। Rural!” 
মানে এখানে শহর-ব্যতিরিক্ গ্রাম নয়, এবং National 
বলতেও তিনি এখানে কেবল ভারতবর্ষকে বোঝেন নি; সংজ্ঞা 
এখানে মোটেই ভৌগোলিক নয়__ আদর্শগত ৷ 

ত! ছাড়া গান্ধীভীর মতে বুনিয়াদী শিক্ষা যে সমগ্র দেশের, 

সকল শিশুরই জন্য, তার সুস্পষ্ট প্রমাণ পরিকল্পনার জনকের 
লেখা ঘাঁটলে অনেক জায়গাতেই চোখে পড়বে । তার ইচ্ছার 
দ্যর্থহীন একটিমাত্র অংশ এখানে উল্লেখ করছি ঃ 

‘বুনিয়াদী শিক্ষা ভারতের যাহা কিছু চিরন্তন এবং যাহা 
কিছু শ্রেষ্ঠ তাহার সহিত শিশুদের, কি শহরের, কি গ্রামের, 
সংযোগ রাখিবার চেষ্টা, করে। ইহা দেশের মাটির সঙ্গে শিশুকে 
সংযুক্ত করিয়া রাখে এবং তাহাদের সম্মুখে ভবিষ্যতের এক 
গৌরবময় আদর্শ স্থাপন করে। শিশু তাহার শিক্ষার আরম্ভ 
হইতেই এই আদর্শ কার্ধে পরিণত করিবার জন্য যথাসাধ্য চেষ্টা 
করিতে থাকে।” ( গঠনকর্মপন্থা__ইহার অর্থ ও স্থান’_মোহনদাস 
করমচটাদ গান্ধী, ১৯৪১) 

আশা করি, বুনিয়াদী শিক্ষা-পরিকল্পনার জনকের ইচ্ছা 
এখানে সুস্পষ্ট । 

আর পরিকল্পনার জনকের ইচ্ছা যা-ই হোক না কেন, যদি একটা 
বিশেষ পদ্ধতি শিশুকে শিক্ষা দেবার পক্ষে সবচেয়ে উপযুক্ত হয়, 
তবে তার আশীবাদ থেকে কোন শিশুকে বঞ্চিত করা হবে কেন? 

এর একটা কারণ এই হতে পারে যে, শহরে এই শিক্ষার 
ব্যবস্থা করা সম্ভব নয়। কিন্তু অভিজ্ঞতা এই মতকে সমর্থন করে 
না। পারিপার্শ্বিক অবস্থার সঙ্গে ঘনিষ্ঠ সংযোগ রেখে শিক্ষা 
দেওয়াই বুনিয়াদী শিক্ষার লক্ষ্য; স্থৃতরাঁ স্থানীয় পরিবেশের সঙ্গে 
খাপ খাইয়ে নেওয়ার জন্য খানিকটা স্বাধীনতা বুনিয়াদী শিক্ষী- 
পদ্ধতির মধ্যে অপরিহার্য অঙ্গ হিসাবেই রয়েছে। বুনিয়াদী শিক্ষা 
একে সজীবতার লক্ষণ বলেই স্বীকার ক'রে নিয়েছে। বুনিয়াদী 


|| 

শিক্ষায় যে কাজকে কেন্দ্র ক'রে শিক্ষা দেবার পরিকল্পনা করা 
হয়েছে, তা জীবনের পক্ষে অপরিহার্য যেখানেই মানুষ আছে, 
সেখানেই এই সকল কাজের ব্যবস্থা কোন-না-কৌন রকমে 
আছে। জীবনের সঙ্গে এই কাজগুলির সম্পর্ক এত ঘনিষ্ঠ ব’লেই 
এগুলিকে প্রাথমিক শিক্ষার ক্ষেত্রে এত উপযুক্ত ব’লে গ্রহণ 
করা হয়েছে। অনেক সময় বলা হয়, শহরের বিদ্যালয়ে জমি পাওয়া 
শক্ত, তাই বাগানের কাজ করান সম্ভব নয়। এ কথা স্বীকার 
ক'রে নিলেও শহরের বিদ্যালয়ে বুনিয়াদী শিক্ষা চালু করার পক্ষে 
অস্থৃবিধা ঘটবার বিশেষ কারণ নাই। আমাদের পরিধের আজও 
শহরের মিলেই তৈরী হয়। বুনিয়াদী শিক্ষার আদর্শে আমরা! যদি 
বিশ্বাস করি, শিল্পের কেন্দ্রীকরণের মধ্য দিয়ে ক্ষমতার কেন্দ্রীকরণ 
হয় এবং তারই মধ্য দিয়ে মানুষের পরাধীনতা ও লাঞ্ছনার পথ 
তৈরী হয়_এ যদি আমরা বুঝে থাকি, তবে শহরের বিদ্যালয়ে 
কাপড় তৈরি করার কাজকে বিকেন্দ্রিত কারে দিতে আমরা দ্বিধা 
করব না। কাপড় তৈরি করা, যন্ত্রপাতি তৈরি কর! ইত্যাদি কাজকে 
মূলশিল্পরূপে গ্রহণ ক'রে শহরের বিগ্ভালয়গুলিতে বুনিয়াদী শিক্ষা- 
পদ্ধতি চালু করা সম্ভব বলেই মনে হয়। বস্তুতঃ জামিয়া মিলিয়া 
ইসলামিয়া” কর্তৃক পরিচালিত ওক্লার বুনিয়াদী বিদ্যালয় ভারতের 
রাজধানীতেই অবস্থিত। 

এ ছাড়! বুনিয়াদী শিক্ষাকে শহর-অঞ্চল থেকে ছে'টে ফেলার 
ইচ্ছার যে, কারণ হয়তো আমাদের অবচেতন মনে রয়েছে বলে 
আশঙ্কা, করি, সেইটাই সব চাইতে মারাত্মক বুনিয়াদী শিক্ষার গায়ে 
“রায়ের শিক্ষা” ব’লে ছাপ এটে দেবার মূলে একট! ভেদবুদ্ধি ক্রিয়া 

করছে ব'লে আমার আশঙ্কা হয়। বিদেশী শাসন আমাদের দেশের 
ছেলে চুরি ক'রে, দেশের প্রতিভাকে স্থানচ্যুত ক'রে শহর গড়েছে। 
ফলে আমাদের গ্রামগুলিকে রিক্ত ক'রে বুদ্ধিমানের! ভিড় করেছেন 
শহরে, গাঁয়ের উদার আকাশ-বাতাস-জমি-পুকুরকে অবজ্ঞা ক'রে 
শহরের খাঁচার মধ্যে সে ধোনকেই মোক্ষ বলে ধারণা করেছেন । 
ফলে দেশের চিত্তজলাশয় হয়েছে শু, একটু একটু জল যেখা 
এ-জাঁয়গায় ও-জায়গায় জমেছে সেখানে এসেছে বিকৃতি । এই করে . 
এক জায়গায় পুঞ্জীভূত হয়েছে অর্থ, অন্য জায়গায় রিক্ততা; এক 
জায়গায় বিলাস, অন্য জায়গায় জীবনধারণের জন্য প্রয়োজনীয় দ্রব্যের 
অভাব; এক জায়গায় শাসন, অন্যত্র শোষণ। আমরা যদি স্বাধীন 
ভারতেও এই ভেদকে কায়েম ক'রে রাখতে চাই, তবে আমাদের 
আত্মবিলুপ্তি ঘটবে-_এই আমার ধারণা । গ্রাম আর শহরের মধ্যে 
সহজ সেতু হবে বুনিয়াদী শিক্ষা, এই সর্বজনীন শিক্ষার মধ্য দিয়েই 
জাতীয় এঁতিহ শিশুরা! গ্রহণ করবে, এই শিক্ষার মধ্য দিয়েই তারা 
নিজেদের যোগ্য কর্মক্ষেত্র বেছে নেবার স্থযোগ পাবে। শহরে 
জন্মেছে ব'লে শিশুকে চিরকাল শহরে থাকতে হবে--এ হবে বংশগত 
কৌলীন্যেরই আর একটা দিক। এর ফলে গ্রাম আর শহরের মধ্যে 
যে ভেদের প্রাচীর, স্বার্থ-সংঘাতের ফাটল গ’ড়ে উঠেছে, তা আরও 
সুদূরপ্রসারী হবে। 

দ্বিতীয়তঃ, ‘সুসম্বন্ধ শিক্ষাপ্রণালী” সম্পর্কে আমার মন্তব্যের যে অর্থ, 
চন্দ্র মশাই করেছেন, তার সঙ্গে আমার বক্তব্যের কোন যোগ নাই। 
সম্পূর্ণ নৃতনকে পরিপূর্ণভাবে দেখতে না পাওয়ার অর্থ পুরাতন মোহ 
ও সংস্কারের জালে আবদ্ধ হয়ে থাক! নয়। বৈজ্ঞানিক কল্পনা 

বৈজ্ঞানিক তথ্যের জনক হ’লেও এ দুয়ের মধ্যে তফাত অনেকখানি। 
শিক্ষার ক্ষেত্রে বৈজ্ঞানিক কল্পনা শিক্ষার আদর্শ ই দিতে পারে, 
খুঁটিনাটি আবিষ্কার করা পরীক্ষাসাপেক্ষ। বুনিয়াদী শিক্ষার পূর্ণতর 
রূপ হচ্ছে নঈ তালিম? । জন্মক্ষণ থেকে মৃত্যুক্ষণ পর্যন্ত মানুষের শিক্ষার 
ধার! কোন্‌ পথে যাওয়া উচিত, তার সুস্পষ্ট আদর্শ গান্ধীজী নির্দেশ 
করেছেন; কিন্তু বিভিন্ন পর্যায়ের শিক্ষার খুঁটিনাটি স্থির করার 
অপচেষ্টা করেন নি। সমগ্র শিক্ষাব্যবস্থা একট! নিরবচ্ছিন্ন প্রবাহ 
বলে একের প্রয়োজনে অন্য শিক্ষা, প্রাথমিক স্তরের শেষে উচ্চ- 
শিক্ষার রূপ আপনি গড়ে উঠবে। আজকার প্রাথমিক শিক্ষার 
সঙ্গে বুনিয়াদী শিক্ষার তফাত এত যে; আজকার উচ্চশিক্ষার ধারণা 
নিয়ে ভবিষ্যৎ উত্তর-বুনিয়াদী শিক্ষার কথা ভাবতে গেলে ভাবের ঘরে 
চুরি করার সম্ভাবনা থাকবে সুপ্রচুর। আজকার উচ্চশিক্ষার কাঠামো 
বজায় রেখে যদি বুনিয়াদী শিক্ষা-প্রবর্তনের কথা আমর! ভাবি, তবে 
ঘর বজায় রেখে ভিত পাল্টানর মত মূর্খতা হবে ব'লে আমার 
বিশ্বাস। 

তৃতীয়ত, বুনিয়াদী বিদ্যালয়ে শিশু যে কাজ করে, ত! কেবলমাত্র 
নিপুণ কারিগর হবার জন্য নয়__বিকেন্দ্রিত, স্বাশ্রয়ী, শোষণহীণ 
সমাজব্যবস্থার উপযুক্ত নাগরিক হবার জন্য। এই নাগরিকত্বের 
যোগ্যতা অর্জন করার জন্য দীর্ঘকাল এবং একটা বিশেষ বয়স পর্যন্ত 
শিক্ষার মধ্য দিয়ে যাওয়া উচিত। ৭ বৎসরের প্রাথমিক শিক্ষা 
এবং ১৪ বৎসর বয়স পর্যন্ত শিক্ষা এরই নির্দেশক। সাহিত্য, 
দর্শন, বিজ্ঞান, চিকিৎসাশাস্ত্র, পূর্তবিদ্ভা ইত্যাদিতে বিশেষজ্ঞ হবার 
জন্য বিশেষ প্রস্তুতি আজও ১৪ বৎসরের আগে শুরু হয় না, আর 

শুরু হওয়া উচিত কিনা সে বিষয়েও বিশেবজ্ঞদের সন্দেহ আছে। 
তা ছাড়া, প্রত্যেক শিশুর ব্যক্তিগত প্রতিভার বিকাশের দিকে লক্ষ্য 
দেওয়া এবং তার জন্য সুযোগ স্থষ্টি করাই বুনিয়াদী শিক্ষার অন্যতম 
লক্ষ্য। সে ক্ষেত্রে বুনিয়াদী বিদ্যালয় থেকে ছাড়িয়ে এনে অন্য 
বিদ্যালয়ে শিশুকে দিলে কেন ও কি ভাবে শিশুর মঙ্গল হবে? 
প্রত্যক্ষ সমস্তার মাধ্যমে সবেন্দরিয় ও সমগ্র সত্তা দিয়ে শিশু যে 
জ্ঞান লাভ করে, বই পড়িয়ে কি বিশেষজ্ঞ হবার পথ এর চাইতে 
সুগম হবে? আর বুনিয়াদী বিদ্যালয়ের যা মূল-উদ্দেশ্য ও আদর্শ, 
তা-ই যদি সমগ্র শিক্ষা-ব্যবস্থারও আদর্শ হয়, তবে আলাদ৷ ধরনের 
বিদ্যালয়ের অর্থ কি? 

সর্বশেষে গৃহশিল্প ও বৃহৎ যন্ত্রশিল্লের কথা এসেছে। এই দু'টি 
পরস্পরের পরিপূরক হবে,*সে বিষয়ে আমি চন্দ্র মশাইয়ের সঙ্গে 
একমত। কিন্তু আমাদের মধ্যে বোধ হয় মতভেদ এ ছু"টির 
সীমারেখা নিয়ে। চন্দ্র মশাইয়ের যুক্তি হচ্ছে এই যে, «কেবলমাত্র 
কুটিরশিল্পের সহায়তায় আমরা বর্তমান বিজ্ঞানের যুগের সঙ্গে সমান 
তাল রাখিয়া চলিতে পারিব না।৮ আমার মতে সমান তাল রেখে 
চলাটাই প্রধান বিচার্ধ নয়। এ যুগটা কেবল বিজ্ঞানের যুগ নয়, 
এ যুগ মিথ্যাচারের যুগ, কেন্দ্রীকরণের যুগ, প্রতিযোগিতা ও 
' হানাহানির যুগ, সুতরাং যুগধর্মের দোহাই দিয়ে ভাটার টানে গা! 
এলিয়ে দিতে হ'লে মনুষ্যত্বকে সেই সঙ্গে বিসর্জন দিতে হয়। 
সামর্থ্যের দোহাই দিয়ে জগতে অনেক অন্যায় আমরা করি 
কালোবাজারকে দ্বণ। করি, আবার প্রতিপদে কালোবাজারেরই 
সহায়তা করি; মিথ্যা কথা বলা উচিত নয় আওড়াই, আবার না 

বললে চলে না--এমনিতর যুক্তির দোহাই দিয়ে মিথা৷ কথার তুবড়ি 
ছাড়ি। পাল্লা দিয়ে চলা, সামর্থ্য ইত্যাদি এখানে আমাদের বিচার্ষ 
নয়, আমাদের কিচার্য মানুষের মঙ্গলামঙ্গল।. মানুষের মঙ্গলের 
জন্য যতটুকু বৃহৎ যন্্রশিল্প প্রয়োজন, ততটুকুই আমর! গ্রহণ করতে 
পারি, তার বেশি নয়। মানুষের মঙ্গলকে ছাপিয়ে যন্ত্রের চিন্তাই 
আমাদের মধ্যে প্রধান হ'য়ে উঠেছে-_-এই আমার অভিযোগ ॥ 
সকলের মঙ্গলের মধ্যে যে সত্য নিহিত আছে তাঁকে অবজ্ঞা ক'রে 
যদি আপাত-উজ্জল কোন পথরেখাঁকে অনুসরণ করি, তবে তার ফল 
বিষময় হতে বাধ্য। আমার ধারণা, বর্তমান বৃহৎ যন্ত্রশিল্ের যুগ 
এই সত্যকে উপেক্ষা ক'রে চলেছে, সুতরাং উজান ঠেলে চলার জন্য 
আমাদের প্রস্তুত হ'তে হবে। 

বিজ্ঞ ব্যক্তিরা একে ভাববিলাস ব'লে বিদ্রুপ করতে পারেন। 
কবিগুরুর ভাষায় শুধু বলব ? “Whatever is true is real. 
Reality is related to truth, as the canvas to the 
Picture—it must be thereat the back. Andifmy 
ideal of the centre of Indian culture has any truth, 
it can be, and therefore must be, realised at all 
০০১৮৮ বিকেন্দ্রীকরণের মধ্যে, বৃহৎ যন্ত্রসভ্যতার আমূল পরিবর্তনের 
মধ্যে যদি সত্য নিহিত থাকে, তবে আজকার সভ্যতার চেহারা 
দেখে এই ব্যবস্থা যতই অসম্ভব মনে হোক না কেন তা সত্যই জয়ী 
হবে। আমাদের কর্তব্য, সত্যের ওই দীপশিখাকে অনির্বাণ রেখে 
নির্ভয়ে এগিয়ে চলা। 

১৯৩৭ সালে ‘হরিজন’ পত্রিকায় কতকগুলি প্রবন্ধের মারফতে 
গান্ধীজী দেশের সামনে বুনিয়াদী শিক্ষা-পরিকল্পনাকে সুস্পষ্টভাবে 
উপস্থাপিত করেন। এই প্রবন্ধ গুলিতে আলোচিত যুক্তি ও পরি- 
কল্পনার ভিত্তিতে জাতীয় শিক্ষাকে গড়ে তোলা সম্পর্কে 
আলোচনার জন্য ১৯৩৭ সালের ২২শে ও ২৩শে অক্টোবর 
ওয়ার্ধায় মাড়োয়ারী এডুকেশন সোসাইটির উদ্যোগে ভারতবর্ষের 
বিশিষ্ট শিক্ষাবিদ্দের এক সম্মেলন হয়। শিক্ষাবিদ্দের সামনে 
গান্ধীজী সুস্পষ্টভাবে তীর প্রস্তাব নিয়ে আলোচনা করেন। 
এই সম্মেলনের ফলে জাকির হোসেন কমিটি গঠিত হয় এবং 
সম্মেলনের প্রস্তাব অনুসারে এই কমিটি ১৯৩৭ সালের ডিসেম্বর 
মাসে গান্ধীজীর হাতে তাদের বিবরণী পেশ করেন। এই বিবরণীতে 
সমগ্র দেশের প্রত্যেকটি ৭ থেকে ১৪ বৎসর বয়স্ক শিশুর ৭ বংসর- 
ব্যাপী অবৈতনিক আবশ্টিক প্রাথমিক শিক্ষার ব্যবস্থা কোন্‌ আদর্শে 
এবং কার্ষস্থচী অনুসারে হওয়া : উচিত ত! বিস্তারিতভাবে বিবৃত 
হয়। ১৯৩৮ সালের হরিপুরা অধিবেশনে ভারতীয় কংগ্রেস 
বুনিয়াদী শিক্ষাকে জাতীয় শিক্ষারপে গ্রহণ করেন এবং জাকির 
হোসেন কমিটির প্রস্তাবকে রূপায়িত করার জন্য হিন্দুস্থানী তালিমী 
সঙ্ঘ নাম দিয়ে একটি স্বতন্ত্র প্রতিঠান গড়ে তোলেন। সে 
সময়ে বিভিন্ন প্রদেশে কংগ্রেস সরকার গঠিত হয়েছে। বিভিন্ন 
প্রদেশে বুনিয়াদী শিক্ষার প্রয়োগ সুরু হ'ল। কিন্তু যুদ্ধের 

ব্যাপারে ১৯৩৯ সালে কংগ্রেস মন্তিমণ্ডলী পদত্যাগ করেন। 
প্রায় সঙ্গে সঙ্গেই বিহার ও বোম্বাই ছাড়া অন্যান্য সব প্রদেশে 
সরকারী প্রচেষ্টায় বুনিয়াদী শিক্ষার কাজ বন্ধ হয়ে যায়। বাঙলা! 
দেশে অবশ্য সেটা লীগ মন্ত্িগুলীর আমল, সুতরাং সে সমর 
বাঙল! দেশে বুনিয়াদী শিক্ষার প্রয়োগ কিছুমাত্র হয়নি। 

১৯৪২ সাল। সমগ্র ভারতব্যাগী “ভারত ছাড়' আন্দোলন 
উত্তাল হয়ে উঠল। সরকারী শনির দৃষ্টি বেসরকারী বুনিয়াদী 
বিগ্যালয়গুলির উপর পড়ল। বিদ্ভালয়গুলিকে নিশ্চিহ্ন ক'রে দেওয়া 
হ'ল, শিক্ষকরা স্থান পেলেন কারান্তরালে। বিহারে ও বোম্বাইতে 
বুনিয়াদী শিক্ষার প্রদীপ টিম টিম ক'রে জ্বলতে লাগল-__তাতে শিখার 
চাইতে ধোয়ার প্রকোপটাই রইল বেশী। 

১৯৪৪ সালে গান্ধীজী ভগ্ন স্বাস্থ্যের জন্য মুক্তি পেলেন। 
বেরিয়ে এসেই তিনি বললেন যে, কারান্তরালে তিনি বুনিয়াদী 
শিক্ষার তাৎপর্য সম্পর্কে গভীরভাবে ভেবেছেন এবং তার মন 
উদ্বেল হয়ে আছে। ভগ্ন স্বাস্থ্য নিয়েই তিনি বুনিয়াদী শিক্ষা সম্পর্কে 
আলোচনা, করতে লাগলেন। শিশুদের জন্য সাতবছর-ব্যাপী 


বুনিয়াদী শিক্ষার পরিকল্পনার বদলে তিনি সমগ্র জাতির জন্য: 


জীবনব্যাগী শিক্ষার পরিকল্পনা আমাদের চোখের সামনে তুলে 
ধরলেন। ১৯৪৪ সালের নভেম্বর মাসেই হিন্দুস্থানী তালিমী সত্বের 
অধিবেশন বসল। গান্ধীজীর পরিকল্পনাকে তারা গ্রহণ করলেন. 
বুনিয়াদী শিক্ষার রূপান্তর ঘটল।. এবারে বিস্তারিত পরিকল্পনা 
রচনার কাজ সুরু হ’ল উৎপাদনমূলক কাজের মাধ্যমে সমগ্র 
জীবনব্যাগী শিক্ষার__ষে শিক্ষা জীবনের প্রত্যেক পর্যায়ে অহিংস 

সমাজের স্বাবলম্বী নাগরিককে গণড়ে তুলবে । এবারে শিক্ষাব্যবস্থার 
নাম দেওয়া হল নঈ তালিম বা নূতন শিক্ষা। এই সমগ্র 
শিক্ষাকে চারটি পর্যায়ে ভাগ করা হল £ 

১। পূর্ব-বুনিয়াদী শিক্ষা_২২ থেকে ৭ বৎসরের শিশুদের 
শিক্ষা ; 

২। ুনিয়াদী শিক্ষা_-৭ থেকে ১৪ বৎসর বয়সের কিশোর- 
কিশোরীদের শিক্ষা; 

৩। উত্তর-বুনিয়াদী শিক্ষা__বুনিয়াদী শিক্ষা-সমান্তির পরবর্তী 
স্তরের শিক্ষা; 

৪ বয়স্ক-শিক্ষ ১২ বৎসর. বয়সের নিরক্ষর ছেলেমেয়েদের 
থেকে সুরু ক'রে বড়দের সারাজীবনব্যাগী শিক্ষা 

উল্লিখিত সভায় পুর্ব-বুনিয়াদী শিক্ষা সম্পর্কে বিস্তারিত বিবরণ- 
রচনার জন্য একটি উপসমিতি গড়ে দেওয়া হ'ল। তার আহ্বারিক! 
হলেন শ্রীমাশা দেবী আর্ষনীয়কম্‌। ভারতে পূর্ব-বুনিয়াদী শিক্ষার 
প্রস্তুতি সুরু হ'ল। 

মানুষের জীবনে শৈশব যে বিশেষ গুরুত্বপূর্ণ সময়, এ সময়কার 
শিক্ষার গভীর প্রভাব যে সমগ্র জীবনের ওপর পড়ে, এ সম্পর্কে 
সচেতনতা নুতন নয়। মানুষের মত দেহ নিয়ে জন্মালেই মানুষ 
হওয়া যায় না, মনুত্যত্বঅর্জন সাধনাসাপেক্ষ, তাই তার প্রস্তুতিও 
দীর্ঘ। মানব-শিশু দীর্ঘস্থায়ী শৈশবের মধ্য দিয়ে সেই সাধনাই 


করে। 
শিশু যেদিন জন্মায় সেদিন সমগ্র বিশ্ব তার কাছে একান্ত 


অপরিচিত। প্রতিটি ইন্্রির়কে উন্মুখ ক'রে শিশু বিশ্বজগতের 

সন্মুখীন হয় প্রকাণ্ড জিজ্ঞাসা নিয়ে। প্রকৃতির কোলে শুরু হয় 
শিশুর শিক্ষা। একান্ত অসহায় পরনির্ভরশীল শিশু তাঁর জীবনের 
প্রথম সাত বছরের মধ্যে স্বাবলম্বী হ'য়ে ওঠে, তার চার পাশের 
জগতের সঙ্গে পরিচিত হ'য়ে যায় এবং পরিচয়লাঁভের স্মত্রটির 
রহস্তও আবিষ্কার ক'রে ফেলে। নিজের আত্মপ্রকাশ ও পরকে 
বুঝবার ক্ষমতা সে লাভ করে, তার কল্পনা, যুক্তি, ইচ্ছা! ও অনুভূতি 
বিকাশ লাভ করে, ব্যক্তি ও সমাজের প্রতি তার আচরণ গ'ড়ে 
ওঠে। এ শিক্ষা যে কত ব্যাপক, কত বিপুল, কত বিস্ময়কর 
তা সব সময় আমাদের চোখে পড়ে না। জীবনের এই পর্যায় 
সম্পর্কে যাদের বিশেষ জ্ঞান আছে, তাদের অনেকে বলেন যে, 
জীবনের এই প্রথম ৭ বৎসরে শিশু যত শেখে তার সমগ্র 
জীবনেও সে ততখানি শেখে না। যাই হোক, মানুষের জীবনে 
এই শৈশবকালটি যে একান্ত গুরুত্বপূর্ণ, সে বিষয়ে সন্দেহের কৌন 
অবকাশ নেই। 

শিশু তার জীবনের এই সময়টা মা-বাবার সসেহ ও সাদিধ্যে 
কাটাবে-_এটাই স্বাভাবিক । তাদের আনুকুল্যে শিশুর এই সময়কার 
শিক্ষা পূর্ণতার দিকে এগিয়ে যাবে-_সেটাই বাঞ্ছনীয়। কিন্ত এই 
একান্ত স্বাভাবিক ও বাঞ্ছনীয় ব্যাপারট। প্রায়ই ঘটে না। প্রায়শঃ 
আমাদের অজ্ঞতার ফলে আমরা আমাদের আত্মজনের বিকাশের 
পথ নিজেদের হাতেই রুদ্ধ করে দিই। অন্ধ স্বার্থপরতায় জগৎকে, 
পারিবারিক জীবনকে বড়দের রুচি অনুসারে সাজিয়েছি। আমরা 
বড়রাই সংসারের মালিক এবং বিচারক । পরিবারে শিশুরা যেন 
ভিক্ষুকের মত। মালিকের অর্থাৎ বড়দের যদি মজি-মেজীজ ভাল 

থাকে, তবে প্রচুর বকশিস--যার প্রতি হয়তো শিশুর কিছুমাত্র 
আকর্ষণ নেই-_শিশুর জুটে যেতে পারে, আবার মালিকের মজি 
বিগড়ালে অসহায় শিশুর বিনা কারণে চড়-চাপড় খাওয়া কিছুমাত্র 
বিস্ময়কর নয়। তাই বড়দের গড়া সংসারে শিশুর! প্রায়শঃ থাকে 
কুঁকড়ে মুষড়ে, বিকাশের সুযোগ থাকে তাদের বড় কম। 
দারিদ্র্য ও অজ্ঞতার রাজ্য এই দুর্ভাগ্য ভারতবর্ষে এই সমস্তা 
আরো ব্যাপক, আরো! গভীর। সন্তানকে জানবার মত, বুঝবার 
মত শিক্ষা মা-বাবার নেই, সহজাত প্রবৃত্তির বশে সন্তানের প্রতি 
যেটুকু কর্তব্যবোধ আছে, তা-ও কাজে লাগাবার সুযোগ নেই। 
মাতাপিতা এখানে জীবিকার জন্য উধ্বশ্বাসে ছটোছুটি করছেন্‌। 
ভূমিহীন কৃষি-মজুরদের মধ্যে দেখি, ৭: দিনের শিশুকে হীড়িয়! 
কিংবা পঢ়ুই মদ খানিকটা খাইয়ে মা-বাবা কাজে বেরিয়েছেন ; 
শিল্পাঞ্চলে দেখি, শিশুকে আফিং কিংবা কোন নেশা দিয়ে 
অভিভূত ক'রে মাতাপিতা চলেছেন কাজ করতে। শৈশবকে 
যোগ্য মর্যাদা দিতে হবে, শিশুর পরিপূর্ণ বিকাশের ওপরই 
সমগ্র জাতির ভাগ্য নির্ভর করছে একথা জাতি হিসাবে আমরা! 
ইতিপূর্বে ভাবিনি। বহু প্রগতিশীল দেশে উনবিংশ শতাব্দী থেকে 
একথা কম-বেশী ভাবা হচ্ছে, পেস্টালজি, ক্রয়েবল প্রমুখ শিশু- 
দরদীরা এদিকে মানুষের মনোযোগ আকর্ষণ করেছেন। মাদাম 
মন্তেসরি তার জীবনব্যাগী সাধনায় শিশুশিক্ষায় এক নবযুগের 
সুচনা করেছেন। শিশুকে যোগ্য শিক্ষা, দিলে ,যে একটা! 
উন্নততর মানবসভ্যতা। গড়ে ওঠা সম্ভব, তা তিনি প্রমাণিত করলেন 
প্রত্যহ কাজের মধ্য দিয়ে। তার শিক্ষায় জড়বুদ্ধি শিশুরা 


৩৪ .. ুনিযাদী শিক্ষায় সংগঠন 


সাধারণ শিক্ষায় শিক্ষিত স্বাভাবিকবুদ্ধি শিশুদের সঙ্গে বুদ্ধি ও 
কাজের পরীক্ষায় সমানে পাল্লা দিয়ে চলল। এতে তিনি নিজে 
বিস্মিত হলেন, বিশ্বজগৎ একট! প্রকাণ্ড ধাকা খেয়ে জাগ্রত হ'য়ে 
উঠল। সুরু হ'ল শিশুর মনের রহস্ত আবিষ্কার করার কাজ। 
শিশু যে কেবলমাত্র ছোট একটি মানুষ নয়__শৈশবের যে 
বিকাশের নিজস্ব নিয়ম-কানুন আছে, দিনের পর দিন তা আবিষ্কৃত 
" হতে লাগল। জড়বুদ্ধি শিশুদের নিয়ে পরীক্ষা ক'রে মাদাম 
মন্তেসরি যে সফলতা লাভ করেছিলেন, এবার শিশুশিক্ষার ব্যাপকতর 
ক্ষেত্রে তা প্রযুক্ত হ'ল। - 

হিন্দুস্থানী তালিমী সঙ্ঘ পুর্ব-বুনিয়াদী শিক্ষার জন্য যে উপসমিভি 
গঠন করলেন, তার অনেকেই ছিলেন মাদাম মন্তেসরির শিল্া। 
ভারতবর্ষে শিশু-শিক্ষা সম্পর্কে আগ্রহ সবেমাত্র জাগ্রত হতে সুরু 
করেছে, তবে এ সম্পর্কে সবটুকু প্রচেষ্টা সীমাবদ্ধ ছিল শহরের গণ্ডীর 
মধ্যে । ১৯৪৪ সালের ৫ই ডিসেম্বর উপসমিতির প্রথম অধিবেশন 
হ'ল। তাদের কাজ ছিল সমগ্র ভারতে গ্রাম ও শহরের ৭ বৎসরের 
কম বয়সের সকল শিশুর শিক্ষার ব্যবস্থা কি ভাবে হতে পারে সে 
সম্পর্কে পরিকল্পনা রচনা করা। উপসূমিতি প্রথমেই গান্ধীজীর 
শিক্ষা-সংকরাস্ত মূলনীতি মেনে নিলেন। এই মূলনীতিটি হচ্ছে এই 
যে, শিক্ষার লক্ষ্য হবে স্বাবলম্বী, অহিংস, বিকেন্দ্রিত সমাজের যোগ্য 
নাগরিক গ’ড়ে তোলা এবং শিক্ষার মাধ্যম হবে উৎপাদনাত্মবক শ্রম। 
সমিতি এ-ও স্বীকার করলেন যে, এ সম্পর্কে ভারতবর্ষে পরীক্ষামূলক 
কাজ প্রায় হয়নি বললেই চলে; বিশেষ ক'রে গ্রামের শিশুদের 
বৈজ্ঞানিকভাবে পর্যবেক্ষণ করার আশু প্রয়োজন রয়েছে। প্রাথমিক 

পরীক্ষার কাজ চালাবার জন্য একটা সাময়িক কার্যক্রম ঠিক ক'রে 
দেওয়া হ'ল। ঠিক হ'ল, নিম্নলিখিত কাজগুলিকে কেন্দ্র কারে শিশু- : 
পর্যবেক্ষণের কাজ সুরু হবে £ . 

* (১) শিশুর উপযুক্ত খাদ্য, (২) স্বাস্থ্য-পরীক্ষ ও চিকিৎসা, 
(৩) ব্যক্তিগত ও সামুদ্ায়িক পরিচ্ছন্নতা, (৪) প্রাথমিক 
সামাজিকতার শিক্ষা, (৫) উৎপাদনাত্মক কাজ, (৬) ভাবা, চিত্ত, 
সঙ্গীত ও নৃত্যাদির মধ্য দিয়ে আত্মপ্রকাশ, (৭) খেলা, (৮) প্রাকৃতিক 
ও সামাজিক পরিবেশের সঙ্গে পরিচয় । 

১৯৫৪ সালের জানুয়ারি মাসে সেবাগ্রামে জাতীর শিক্ষা-সন্মেলন 
হয়। সেই সম্মেলনের প্রস্তাব অনুসারে এই বৎসরের ২৬শে মার্চ 
হিন্দুস্থানী তালিমী স্ব শ্রীআশী দেবী আর্নায়কম্কে আহ্বায়ক 
ক'রে ১১ জন সদন্ত নিয়ে পূর্ব-বুনিয়াদী শিক্ষা-সমিতি গঠন করেন। 
১৯৪৫ সালের জুলাই মাসে সেবাগ্রামে ও অক্টোবর মাসে বোম্বাইতে 
এই সমিতির একটি অধিবেশন হয়। এই আলোচনার ফলে পূর্ব- 
বুনিয়াদী শিক্ষা সম্পর্কে সমিতি একটি বিস্তারিত কার্যস্থচী রচনা 
করেন। সমিতির সভায় আচার্য বিনোবা ভাবে, শ্রীকিশৌরলাল মশরু- 
ওয়ালা, প্রীনরহরি পারিখ, কাকাসাহেব কালেলকর ও শ্রী ই. ডব্লিউ. 
আর্ধনায়কম্‌ প্রভৃতি হিন্দুস্থানী তালিমী সঙ্ের ক্মীরাও যোগ দেন। 

সমিতি স্থির করেন যে, পু্ববুনিয়াদী শিক্ষার হিন্দী নাম হবে 
দ্বাচ্চে। কী তালীম' এবং পূর্ব-বুনিয়াদী বিদ্যালয়কে বলা হবে বাচ্চে। 
ক! ঘর’ । 

হিন্দুস্থানী তালিমী সঙ্ঘ তাদের কার্যক্ষেত্র প্রধানতঃ গ্রামাঞ্চলেই 
সীমাবদ্ধ রাখবেন ব'লে স্থির হ'ল। 


৩৬ বুনিয়াদী শিক্ষায় সংগঠন 


পূর্ববুনিয়াদী ও বয়স্ক-শিক্ষার মধ্যে ঘনিষ্ঠ যোগাযোগের কথা 
সমিতি প্রথমেই আলোচনা করেন। তাদের মতে এই ছুই পর্যায়ের 
শিক্ষাকে বিচ্ছিন্ন ক'রে রাখলে সার্থকতালাভ কিছুতেই সম্ভব নয়। 
পূর্ববুনিয়াদী বিদ্যালয়ের কার্যক্রমের প্রতি বয়স্কদের আকৃষ্ট করতে 
হবে, তাদের টেনে আনতে হবে বিদ্যালয়ে, তাদের সক্রিয় সহযোগিতা 
আদায় ক'রে নিতে হবে। 

সমিতির মতে যেখানে পূর্ণাঙ্গ নঈ তালিমের প্রয়োগ চলেছে, 
সেখানেই পূর্ব-বুনিয়াদী বিদ্যালয়ের কাজ আরম্ভ হওয়া উচিত। তবে 
যোগ্য কর্মী থাকলে এবং অনুকুল পরিবেশ পাওয়া গেলে শুধু পূর্ব- 
বুনিয়াদী শিক্ষার কাজও সুরু কর! যেতে পারে। 

পূর্ব-বুনিয়াদী শিক্ষার কেন্দ্র থাকবে শিশুদের বাড়ীর খুব 
কাছাকাছি, যেন তারা যখন খুশি গৃহের সানিধ্য পেতে পারে। তাতে 
বাগান করার এবং ছুটোছুটি ক'রে খেলাধুলা করার মত প্রচুর খোলা 
জায়গা থাকা চাই। সেখানকার পরিবেশ হওয়া চাই আলো-বাতাস- 
ভরা, স্বাস্থ্যকর। কেন্দ্রে প্রচুর পানীয় জলের ব্যবস্থা থাকা চাই, 
্বাস্থ্য-পরীক্ষা ও সাধারণ চিকিৎসার উপকরণ থাকা! চাই। বিদ্যালয়ে 
শিশুদের একটু খাবার ব্যবস্থা করতেই হবে এবং ভার মধ্য দিয়ে 
বাড়ীর খাওয়ার খাগ্মূল্যের দিক থেকে যেটুকু কমতি পড়ে, সেটুকু 
পুরণ করার চেষ্টা করতে হবে। 

পূর্ব-বুনিয়াদী কেন্দ্রের জন্য ঘরবাড়ীর প্রয়োজন খুব বেশী নয়। 
শিশুরা অধিকাংশ সময় কাটাবে খোল! আকাশের নীচে, প্রকৃতির 
কোলে। বৃষ্টির সময়, কাজকর্ম করার জন্য আশ্রয়ন্বরূপ একটা 
ঘরের ব্যবস্থা থাকলেই চলবে । তবে জিনিসপত্র রাখার জন্য, রানা- 

ঘর হিসাবে এবং ডাক্তারখানা হিসাবে কয়েকটি ঘরের প্রয়োজন 
হবে। J 

এক-একজন কর্মী ২০ থেকে ২৫ জন শিশুর ভার নিতে পারেন । 

পূর্ব-বুনিয়াদী পর্যায়ের সর্বপ্রথম কাজ শিশুর দেহকে সুস্থ 
ও সবল ক'রে গড়ে তোলার কাজ। শিশু যাতে তার দেহকে 
পরিপূর্ণভাবে ব্যবহার করতে পারে সেটা সর্বপ্রথমে দেখতে হবে । 
কেন্দ্রে যতটুকু সময় শিশুরা থাকবে ততটুকু সময়ের মধ্যে এই 
কাজের অল্পই করা সন্তব। এজন্য শিশুর গৃহের সঙ্গে গভীর যোগ 
স্থাপন করতে হবে, শিশুর খাওয়া, পরিচ্ছন্নতা ইত্যাদি ব্যাপারে 
বাড়ীর লোককেও সচেতন ক'রে তুলতে হবে এবং ঘরের ব্যবস্থায় 
যতটা সম্ভব "সংস্কার কর্মীর প্রত্যক্ষ পরিদর্শন ও সহায়তার মধ্য দিয়ে 
করতে হবে। 

সাধারণ রোগ, তাদের প্রতিষেধ ও প্রতিবিধান সম্পর্কে কর্মরি 
স্পষ্ট ধারণা থাকা দরকার । রোগে চিকিৎসকের সহায়তা পাঁবার 
ব্যবস্থা করতে হবে। কিন্তু সেটাই শেষ কথা নয়, যাতে চিকিৎসকের 
উপদেশ পালিত হয় সেটাও পুর্ববুনিয়াদী কেন্দ্রের শিক্ষককে 
দেখতে হবে। নিয়মিত স্বাস্থ্যপরীক্ষা হবে শিশুদের শিক্ষার 
একটি মাধ্যম ! 

" পুর্ববুনিয়াদী শিক্ষায় আত্মকরতৃতের চর্চাকে একটি প্রধান স্থান 
দেওয়া হয়েছে। শিশুরা, প্রথমাবধি নিজেদের ব্যক্তিগত এবং 
সামুদ্রায়িক কাজ নিজেরা করার শিক্ষা পাবে। স্নান করা, দাত 
মাজা, বাসন-পত্র মাজা প্রভৃতি কাজও সাধারণতঃ তাঁদের করতে 
দেওয়া হয় না, পদে পদে ছোঁট ছোট নিষেধ দিয়ে আমরা তাঁদের 

বেঁধে রাখতে অভ্যস্ত ॥ এতে তাদের মঙ্গলের পরিবর্তে যে অমঙ্গল 
হয়, সে দিকে পূর্ব-বুনিয়াদী শিক্ষা-সমিতি সুস্পষ্টভাবে অঙ্গুলী 
নির্দেশ করেছেন। 

পূর্ব-বুনিয়াদী শিক্ষায় শিশুদের কাজ ও খেলাকে কৃত্রিম গণ্ডী 
টেনে বিচ্ছিন্ন করা হয়নি। যে-কোন শিক্ষামূলক কাজ শিশুর 
কাছে খেল। থেকে ভিন্ন নয়। বড়দের ভাবায় যেগুলিকে কাজ 
বলা যায় তেমনি কিছু কিছু কাজ শিশু প্রথমাবধিই আনন্দের 
সঙ্গে করতে শিখবে। আমরা বড়রা কাজকে খেলা থেকে ভিন্ন 
করি এবং কাজকে বর্জন এবং খেলাকে গ্রহণ করায় আনন্দ বোধ 
করে থাকি। আমাদের এই প্রবৃত্তি সঞ্চারিত হয় শিশুর মনে। 
শারীর শ্রমের. প্রতি বিভব এই কৃত্রিম মনোভাব শিশুর মধ্যে 
সঞ্চারিত হওয়ারই ফল। পূর্ব-ুনিয়াদী শিক্ষায় প্রধান কাজ হিসাবে 
নিম্নলিখিত কাজগুলিকে গ্রহণ করা হয়েছে £ 

১। গৃহ-কাজ-_যেমন রান্না করা, কাপড় কাচা, ঝাড়ু, দেওয়া, 
ধোয়া-মোছা, পরিষ্কার করা, সাজান-গোছান ইত্যাদি । 

২। ব্যক্তিগত ও সামুদায়িক স্বাস্থ্-সম্পকিত কাজ । 

৩। বাগানের কাজ। 

৪। কাপড়-তৈরির কাজ। 

তাছাড়াও স্থানীয় পরিবেশ অনুসারে বিভিন্ন কাজ পূর্ব-বুনিয়াদী 
কেন্দ্রে নেওয়া যেতে পারে। মাটি, বালু, কাঠের টুকরা ইত্যাদি 
নিয়ে খেল! তো সেখানে থাকবেই । 

পূর্ব-বুনিয়াদী শিক্ষায়: ভাষা শেখার ব্যাপারে লেখাপড়ার ওপর 
মোটেই জোর দেওয়া হয়নি। বুনিয়াদী শিক্ষার পর্যায়েই শিশুরা 

সাধারণতঃ লিখতে পড়তে শিখবে, তবে শিশুর মনে এ সম্পর্কে 
প্রবল আগ্রহ এলে সেটাকে পূর্ব-বুনিয়াদী স্তরে যে জোর ক'রে চেপে 
রাখা হবে তা-ও নয়। পুর্ব-বুনিয়াদী স্তরে এই ব্যাপারে বিশেষ 
নজর দেওয়া! হবে উচ্চারণ ও আত্মপ্রকাশের সাবলীলতা ও বিশুদ্ধতার 
ওপরে। শিশু প্রত্যক্ষ অভিজ্ঞতার মধ্য দিয়ে এই বয়সে যে পরিবেশ 
ও কাজের সঙ্গে পরিচিত হবে তাকে ভাষায় প্রকাশ করার মত 
শব্দভাগ্ডারের সঙ্গে তার এই বয়সে পরিচিত হওয়া চাই। শিক্ষার 
জন্য কোন মতে কতকগুলি শব্দকে এই বয়সে তার মগজে গুঁজে 
দেওয়া হবে না, জীবনের প্রয়োজনে শিক্ষার ভাণ্ডার তার কাছে 
একটু একটু ক'রে উন্মুক্ত করা হবে। বিভিন্ন উৎসব-অনুষ্ঠানে 
প্রয়োজনীয় গান, কবিতা, অভিনয় ইত্যাদিকে কেন্দ্র ক'রে শিশুর 
শব্দভাণ্ডার ক্রমশঃ পুষ্ট হতে থাকবে । 

পূর্ববুনিয়াদী স্তরে পুথি ধারে অঙ্ক বা বিজ্ঞানের শিক্ষা মোটেই 
দেওয়া হবে না। তবে এই পর্যায়ে বিভিন্ন কাজের মধ্য দিয়ে 
হিসাব করবার অভ্যাস, পর্যবেক্ষণ ও পরীক্ষার অভ্যাস শিশুর জীবনে 
দৃঢ়ভাবে প্রতিষ্ঠিত হওয়া চাই। শিশুর মনে প্রতিটি কাজের ভিতর 
দিয়ে প্রশ্ন বোধ জাগ্রত করতে হবে এবং প্রশ্নের সমাধানকে 
আয়ত্ত করার জন্য নিঝিষ্টমনে সানন্দে শ্রম করার অভ্যাসকে 
ঢমূল করতে হবে। আমরা সাধারণতঃ ধমক দিয়ে শিশুর প্রশ্ম- 
বোধকে অস্কুরেই বিনষ্ট করি, শিশুর জীবনে এর চাইতে সর্বনাশ 
আর কিছুই নেই। হিসাব না ক'রে এবং কারণ না বুঝে কোন 
কাজই যে সুষ্ঠুভাবে করা যেতে পারে না, এ বৌধটা শিশুর 
মনে প্রত্যক্ষ কাজের মধ্য দিয়ে প্রথমাবধি জাগ্রত করতে 

হবে। : পূর্ব-বুনিয়াদী পর্যায়ে এই হবে অঙ্ক আর বিজ্ঞানের 
শিক্ষা। 

চিত্র এবং সঙ্গীত হবে পূর্ব-বুনিয়াদী শিক্ষার অপরিহার্য অঙ্গ । 
শিশু ছবি আকবে মনের আনন্দে। শিক্ষক তাকে ফরমাশও 
করবেন না আর শুদ্ধও ক'রে দেরেন না। শিক্ষকের কাজ হবে 
তাঁকে প্রয়োজনীয় উপকরণ এগিয়ে: দেওয়া, সে যাতে বিনা বাধায় 
নিবিষ্ট মনে কাজ করতে পারে তেমন পরিবেশ তৈরি ক'রে রাখা । 
ছবি আঁকা বা গানের বেলায় শাস্ত্রীয় শিক্ষা বড় কথা হবে না বড় 
কথা হবে শিশুর আনন্দময় আত্মপ্রকাশ। তার আত্মপ্রকাশের 
যোগ্য ক'রেই তার সামনে নৃত্য-গীতের ভাণ্ডার ধরতে হবে। 
লোকনৃত্য, ব্রতচারী, বিভিন্ন কাজকে উপলক্ষ্য ক'রে গান এই পর্যায়ে 
প্রচুর শিক্ষা দিতে হবে। 

পূর্ব-বুনিয়াদী পর্যায়ে শিশুরা হাস, পায়রা, মুরগী, বিড়াল, 
কুকুর প্রভৃতি নানা রকমের জন্তু পুষতে শিখবে । এদের খাবার 
দেওয়া, যত্ন করা ইত্যাদি কাজে এরা অংশ গ্রহণ করবে । 
গৃহস্থের বাড়ীতে জীবনের অপরিহার্য অংশরূপে কিছু কিছু জীবজন্ত 
থাকবেই ; এদের পরিচর্যায় শিশুরা প্রথমাবধি অংশ গ্রহণ 
করতে শিখবে । 

পূর্ববুনিয়াদী পর্যায়ে শিশুর আত্মিক বিকাশের কথাও পূর্ব- 
বুনিয়াদী শিক্ষা-সমিতি বলেছেন। ধর্মের আনুষ্ঠানিক দিকট! বিদ্যালয়ে 

মোটেই শিক্ষা দেওয়া হবে না। আত্মার শিক্ষাটা এখানে হবে 

অপরকে ভালবাসতে শেখা। পূর্ব-বুনিয়াদী শিক্ষা-কেন্দ্রে ভালবাসা, 
পক্ষপাতহীন বিচার, পারস্পরিক সহায়তা এবং সমবায়মূলক কাজের 

একটা আবহাওয়া থাকবে । এর মধ্য দিয়ে শিশুর মন সঙ্কীর্ণ 
স্বার্থপরতা থেকে মুক্ত হ'য়ে বিশ্বাআবোধের দিকে এগিয়ে যাবে৷ 
শিশু প্রথমাঁবধি পরমতসহিষ্ হতে এবং নিজেকে একটা বৃহত্তর 
সমাজের অঙ্গ বলে ভাবতে শিখবে, নিজের মঙ্গলকে সে বৃহত্তর 
সমাজের মঙ্গল থেকে বিচ্ছিন্ন ক'রে দেখতে শিখবে না। 

এ-সব বিষয়েই পুর্ব-বুনিয়াদী শিক্ষা-সমিতির সদস্যর! প্রায় একমত 
ছিলেন। পূর্বেই বলেছি, এই সমিতিতে মাদাম মন্তেসরির পদ্ধতিতে * 
পরিপূর্ণভাবে বিশ্বাসী অনেকে ছিলেন। সাত বছরের কম বয়সের 
শিশুদের “শিক্ষার কাজ নিয়ে ভারতবর্ষে এর কিছু আগে থেকেই 
কাজ সুরু হয়েছিল বলেছি। যে-সব প্রতিষ্ঠান এই কাজ করছিলেন, 
নুতন বালশিক্ষণসঙ্ঘ' তাদের মধ্যে প্রধানতম । এই সঙ্ঘের সভানেত্রী 
শ্রীসরলাদেবী সরাভাই ও সম্পাদিকা শ্রীতারাবেন মোড়ক পূর্ব- 
বুনিয়াদী শিক্ষা-সমিতির সভ্য! ছিলেন। শ্রীযুক্ত সরলাদেবীর আমন্ত্রণে 
মাদাম মন্তেসরি ভারতবর্ষে এসেছিলেন এবং নিজের হাতে ভারতবর্ষে 
শিশুশিক্ষার কর্মী গ’ড়ে তুলেছিলেন। মাদাম মন্তেসরির পদ্ধতিতে. 
পরিপূর্ণভাবে বিশ্বাসী কর্মীদের সঙ্গে হিন্দুস্থানী তালিমী সঙ্বের 
কমীদের তিনটি প্রধান বিষয়ে মতভেদ হয়। প্রথমতঃ, মাদাম 
মন্তেসরি শিশুদের উপযুক্ত শিক্ষালয়ের জন্য ঘরবাড়ীর ওপর খুব 
জোর দেন। এরকম ঘরবাড়ী ও আসবাবপত্র বেশ ব্যয়সাপেক্ষ। 
দ্বিতীয়তঃ শিশুদের এই পর্যায়ের শিক্ষায় মাদাম মন্তেসরি লেখাপড়ার 
ওপর খানিকটা জোর দেবার পক্ষপাতী । তৃতীয়ত মাদাম মন্তেসরি 
শিশুদের প্রত্যেকটি ইন্দ্রিয়কে আলাদা আলাদা ক'রে শিক্ষা দেওয়া 
এবং তার জন্য পূর্বনিদিষ্ট নিখুঁত সরঞ্জাম ব্যবহার করা অপরিহার্য 

৪ 


র্‌ 

বলে মনে করেন। এ বিষয়ে মহাবালেশ্বরে গান্ধীজীর সঙ্গে মাদাম 
মন্তেসরির সাক্ষাৎ হয়। গান্ধীজী এসব বিষয়ে তার মুলনীতির 
আলোচনা করেন। তার মতে ঃ 

(১) শিশুকে তার পরিবেশ থেকে বিচ্ছিন্ন করলে তার শিক্ষা 
সার্থক হবে না। শিশু তার পরিবেশকে ঘ্বণাই করতে শিখবে, 
সে পরিবেশকে এড়াতেই শিখবে, তাঁকে নিজের শিক্ষা ও শক্তির 
*সাহায্যে রূপান্তরিত করতে শিখবে না। স্থুতরাং স্থানীয় পরিবেশ 
ও সামর্থ্যের দিকে দৃষ্টি রেখে স্থানীয় উপকরণে স্বল্প ব্যয়ে উপযুক্ত 
ঘরবাড়ী তৈরী করতে হবে। এজন্য অনেক খরচ ক'রে ভাল ঘরবাড়ী, 
দামী আসবাবপত্র, প্রকাণ্ড ডাক্তারখান! তৈরি করার পক্ষপাতী 
তিনি নন। বৈজ্ঞানিক মন দিয়ে আমাদের কাজ করতে হবে, 
বিজ্ঞানের শিক্ষাকে আমাদের পুরোপরি কাজে লাগাতে হবে, কিন্ত 
স্থানীয় সামর্ঘ্যের বাইরে আমাদের যাওয়া চলবে না; কারণ? তাহলে 
গ্রামে গ্রামে প্রত্যেকটি শিশুর জন্য শিক্ষার ব্যবস্থা করা সম্ভব 
হবে না, আর সেটাই হচ্ছে প্রধান উদ্দেশ্য । \ 

(২) সাত বৎসরের কম বয়সের শিশুর শিক্ষায় লেখাপড়া 
প্রধান স্থান পেতে পারে না। এই বয়সের শিশুদের শিক্ষা দিতে হবে 
মুখে মুখে। তবে কোন শিশু বিশেষ আগ্রহ দেখালে তাতে 
বাধা দেবারও কিছু নেই। মোট কথা, এ বিষয়ে তাগিদ আসবে 
: সম্পূর্ণভাবে শিশুর তরফ থাকে । এ বিষয়ে পরিবেশ তৈরি করার 
দিকেও শিক্ষকের বিশেষ মনোযোগ দেবার প্রয়োজন নেই। 

(৩) সরঞ্জাম স্থানীয় উপকরণে অবশ্যই প্রস্তুত হওয়! চাই। 
শিক্ষক গ্রামের শিল্পীকে দিয়ে সরঞ্জাম, তৈরি করিয়ে নেবেন। সরঞ্জাম 

নিখুঁত হবে না। শিশুও যাতে সরঞ্জাম তৈরি করার ব্যাপারে সক্রিয় 
অংশ গ্রহণ করতে পারে,সেদিকে দৃষ্টি রাখতে হবে। নিখুত এবং 
মূল্যবান সরঞ্জামের সঙ্গে অনেক বাধা-নিষেধ জড়ানো থাকে, তা 
শিশুর বিকাশের পক্ষে সহায়ক নয়। সর্বোপরি দামী সরঞ্জাম ও 
সর্বজনীন শিক্ষা ভারতবর্ষের বর্তমান অবস্থায় স্ববিরোধী । সুতরাং 
পূর্ববুনিয়াদী শিক্ষা-সমিতির উদ্দেশ্যকে রূপায়িত করার ব্যাপারে এর 
বাস্তব প্রয়োগ অসম্ভব। টি রঙ 

পূর্ববুনিয়াদী শিক্ষা-সমিতি .গান্ধীজীর মতকেই গ্রহণ করেন। 
উড়িষ্যা, বিহার, বোম্বাই, উত্তরপ্রদেশ ও গুজরাটে পূর্ব-বুনিয়াদী 
শিক্ষার সামান্ প্রয়োগ সুরু হয়। সেবাগ্রামে গান্ধীজীর তত্বাবধানে 
ও শ্রীশান্তা নারুলকরের পরিচালনায় হিন্দুস্থানী তালিমী সঙ্ঘ 
ূর্ব-ুনিয়াদী শিক্ষার পরীক্ষা আরম্ভ করেন। এই প্রয়োগের ফলে 
শান্তা দেবী পূর্ব-বুনিয়াদী শিক্ষাকেন্দ্রের জন্য নিয়লিখিত সরঞ্মগুলির 
ব্যবহার সম্পর্কে সুপারিশ করেছেনঃ 


(ক) শিশুদের সাফাইয়ের সরঞ্জাম £ 


১। মাথা পরিষ্কার করার জিনিস__আয়না, চিরুনি, তেলের 
কৌটা, রিঠা ইত্যাদি । | 

২। নখ-পরিষ্কারের জন্য-_কীচি ও তোয়ালে । 

৩। হাত-পা ধোয়ার জন্য_বালতি, মগ, বসবার টুল, 

তোয়ালে ইত্যাদি । ? 

স্নানের জন্য-_কাঁপড় ভিজাবার পাত্র, সাবান, সোডা, 

রিঠা, কাপড় শুকাবার জন্য বাশ, তার ইত্যাদি । 


৪ 

(খ) শিশুরা যে সাকাইয়ের কাজ করবে তার সরঞ্জাম ঃ 


SHL 


২। 


প্রাঙ্গণ পরিষ্কার করার জন্য_ঝাঁড়, টুকরি, খুরপি, কোদাল 
ইত্যাদি । 

ঘর পরিষ্কার করার জন্য-__বাশে বাঁধা ঝাড়ং ছোট ছোট 
ঝাড়, ইত্যাদি। ৃ 


ঞ্ (গ) বিভিন্ন কাজের সরঞ্জাম £ 


১। 


মাটির কাজের জন্য-_কাদা, বাঁশের কাঠি ও ছুরি, ইটের 
ফরম! ইত্যাদি। 

রঙের কাজের জন্য-_বিভিন্ন রঙের মাটি, রঙ রাখার এবং 
রঙ ভেজাবার বাসন, তুলি, গঁদ ইত্যাদি। 

স্ৃতাকাটার বিভিন্ন সরঞ্রাম__বীশ, ছুরি, তুলা, চুপড়ি, 
তকলি, নাটাই, দপ্তি ইত্যাদি। 

সেলাইয়ের জন্য-_স্তা, সুচ, সেলাইয়ের বাক্স ইত্যাদি৷ 
আনাজ বাছা ও তরকারি কাটার জন্য-_থালা, টুকরি, ছুরি, 
বেলুন, চাকি ইত্যাদি। 

বাগানের সরগ্াম__কোদাল, নিড়ানি, খুরপি, জলের 
ঝারি ইত্যাদি। 


(ঘ) ইন্দ্রিয়-শিক্ষার সরঞ্জাম ঃ 


১। 


খ। 


চোখের জন্য__প্রাকৃতিক পরিবেশের বিভিন্ন বস্তু, বিভিন্ন 
রঙ, চোখবীধার জন্য কাপড়। 
কানের জন্য--্সঙ্গীত-ন্ত্ || 

৩। স্পর্শের জন্য-_মার্বেল কাগজ, বিভিন্ন বস্তু, মিহি ও মোটা 
বিভিন্ন রকমের কাপড়ের টুকরা । 
৪। স্বাদের জন্য_ফটকিরি, নুন, গুড়, গোলমরিচ, নিমের 
পাতা, তেঁতুল ইত্যাদি । 
৫। গন্ধের জন্য__ফুল, পাতা ইত্যাদি৷ 
(ও) পানীয় জলের সরঞ্জাম £ 
হাড়ি, ছণকনির কাপড়, গ্রাস, জল তোলার সরঞ্জাম । 
(5) খেলার সরঞ্জাম ঃ 
লোকনৃত্যের জন্য কাঠি, লাঠি ইত্যাদি, ঢোলক, নুপুর, খঞ্জনী, 
লাফাবার দড়ি, লাফ-বাঁপের ব্যবস্থা, সিঁড়ি ইত্যাদি । 


(ছ) বসবার ও জিনিসপত্র রাখবার সরঞ্জাম ঃ 


উল্লিখিত সবগুলি জিনিসই সহজে সংগ্রহ করা বা! গ্রামে তৈরি 
করে নেওয়া সম্ভব। 

শিশুশিক্ষার ক্ষেত্রে বিপর্যয়ের জন্য আজ জাতির চরিত্র ভেজে 
পড়েছে। স্বাধীন ভারতের সামনে এইটেই সব চাইতে বড় সমস্তা ৷ 
ভিক্ষা নিয়ে, বিদেশ থেকে জাহাজ-বোঝাই খাদ্যশস্য এনে, কঠোর 
শাসনে দেশকে সায়েস্তা করার চেষ্টা ক'রে এই সমস্যার সমাধান হতে 
পারে না। দেশের পুঞ্ভীভূত সমস্তার সমাধান হবে কাকে দিয়ে? 
যাদের দিয়ে সমস্তার সমাধান করতে হবে তাদেরই মনের মধ্যে ঘুণ 
ধরেছে। এই মূলরোগের মূলচিকিৎসা চাই। দীর্ঘমেয়াদী হলেও 
জাতীয় সমস্তার এ-ই একমাত্র সমাধান। রাষ্ট্র-পরিচালনার দায়িত্ব 

যাঁদের হাতে, তাদের এই দিকে মনোযোগ দিতেই হবে। আশু সমস্তার 
চাপে উদ্ভ্রান্ত হ'য়ে যদি তারা এই মূলসমস্তাটির দিকে দৃষ্টিপাত না 
করেন, তবে নষ্ট চরিত্রের বিকৃতি পুঞ্জীভূত হ'য়ে জাতির মঙ্গলকে গ্রাস 
করবে। শিশুকে বাঁচিয়ে, তাকে ভবিষ্যং সমাজের আত্মমর্াদা- 
সম্পন্ন স্বাবলম্বী মানব-প্রেমী নাগরিকরূপে গণড়ে তোলার পরিপূর্ণ 
, সযোগ'দিরে আজকের আত্মধবংদী সভ্যতার কবল থেকে নিষ্কৃতিলাভ 
করার সুমতি আমাদের হোক। 


বুনিয়াদী বিদ্যালয়ের সংগঠন 


বুনিয়াদী বিদ্যালয়ের কাজ কি ভাবে আরম্ভ কর! হবে বুনিয়াদী 
শিক্ষাকর্মীর কাছে এটা একটা খুব জরুরী প্রশ্ন । বুনিয়াদী বিদ্যালয় 
আরম্ত করতে গিয়ে কর্মীকে প্রায়ই প্রচণ্ড ধাকা খেতে হয়। 
জনমন রক্ষণশীল । বহুদিনের অভ্যাসে জনসাধারণ যাকে শিক্ষা 
বলে জেনে এসেছেন, তার কোন পরিবর্তনে স্বভাবতঃই তাদের 
দ্বিধা। গুরুমশাইর বেত্র ও সাশ্রুনয়নে বিদ্ার্থীর কড়াকিয়া, 
গণ্ডাকিয়া ইত্যাদি মুখস্থ করার প্রাণান্ত প্রচেষ্টা ছাড়া যে কোন 
প্রাথমিক বিদ্যালয়ের কাজ চলতে পারে সেটা তাদের কল্পনার 
বাইরে। তাই খেলাধূলা, হুটোপুটি, সাফাই, স্ৃতাকাটা আর 
কৃষিকাজের অভূতপূর্ব কর্মসুচী নিয়ে বুনিয়াদী শিক্ষাকর্মী যখন 
কাজ করতে সুরু করেন, তখন গ্রামবাসীরা ছেলেপিলেদের 
ভবিষ্যৎ ঝরঝরে হ'য়ে যাচ্ছে আশঙ্ক। ক'রে শঙ্কিত হ'য়ে পড়েন 
এবং সরকারী আইনের ভয়ে মুখ ফুটে সক্রিয় প্রতিবাদ না 
করলেও তলে তলে নুতন শিক্ষাব্যবস্থার প্রতি বিদ্বেষভাবাপন্ন 
হ'য়ে পড়েন। সাফাই, স্তাকাটা, বাগানের কাজ, খেলাধুলা প্রভৃতি . 
যে শিক্ষণীয় বিষয়বস্তু হতে. পারে এবং এর মধ্য দিয়ে যে 
শিশুকে উচ্চশিক্ষার দিকে নিয়ে যাওয়া যায়, একথা আমাদের 
দেশে খুব কম লোকেই বিশ্বাস করেন। ফলে অধিকাংশ গ্রামে 
অতি সামান্যসংখ্যক মাত্র শিশু উচ্চশিক্ষার স্থযোগ পেলেও 

অধিকাংশ গ্রামে অধিবাসীরা এই যুক্তিতে বুনিয়াদী শিক্ষার 
বিরোধিত! ক'রে থাকেন। 

এমন অবস্থায় বুনিয়াদী শিক্ষাকমীর কর্তব্য কি? 

শিক্ষাদীক্ষাহীন তথাকথিত অনগ্রসর গ্রামে গিয়ে বুনিয়াদী 
শিক্ষার কাজ আরম্ভ করলেই যে সমস্তা এড়ান যায়, তা ,নয়। 
সে-সব ক্ষেত্রে গ্রামবাসীর! প্রায়ই মনে ক'রে থাকেন যে, তাঁদের 
উন্নতির পথকে রুদ্ধ করার জন্যই শিক্ষিতদের এটা একটা 
বড়যন্ত্র। স্কুল-কলেজের লেখাপড়া শেখাকেই তার! শিক্ষা ব'লে 
জেনে এসেছেন; তাই বুনিয়াদী শিক্ষাকর্মীর সঙ্গে ভীরা অসহযোগই 
ক'রে থাকেন। আশেপাশের গ্রামে সাধারণ প্রাথমিক বিদ্যালয় 
থাকলে তাদের এই শঙ্কা আরও দৃঢ় হয় এবং বুনিয়াদী বিদ্যালয়কে 
এড়িয়ে সেরকম বিগ্ালয়েই ভীদের সন্তানসন্ততিকে পাঠাবার 
চেষ্টা ক'রে থাকেন । 

এই বিমুখতাঁকে দূর করতে হ'লে যা করা প্রয়োজন ত! বুনিয়াদী 
শিক্ষার একটি মূলকথা। রাষ্ট্রীয় ক্ষমতার সহায়ত! নিয়ে বুনিয়াদী 
শিক্ষাকে জনসাধারণের ওপর চাপিয়ে দেওয়া! এই শিক্ষা-ব্যবস্থার 
প্রতিষ্ঠার পক্ষে সহায়ক নয়। যে জিনিসটার নিজন্ব মূল্য কম, 
তাকেই চাকচিক্য দিয়ে ঢাকতে হয়, বলপ্রয়োগে গ্রহণযোগ্য 
" করতে হয়। যা ভাল, যা মঙ্গলক্র, তাঁকে গ্রহণযোগ্য করার জন্য 
ক্ষমতার ব্যবহার নিশ্প্রয়োজন। তাছাড়া, কোন গণতান্ত্রিক দেশে 
জনসাধারণ যার প্রতি বিমুখ, সরকার তাকে কার্যকরী করতে পারেন 
ন1। জোর ক'রে সরকারী আদর্শকে প্রতিষ্ঠিত কর! যেখানে 
একনায়কত্ব প্রতিষ্ঠিত সেখানেই সম্ভব ৷ বুনিয়াদী শিক্ষা, ও একনায়কত্ব 

মূলতঃ: স্ববিরোধী ৷ তাই বুনিয়াদী শিক্ষার প্রতিষ্ঠায় সরকারী 
সহায়তা সম্পর্কে স্বপ্ন রচনা না করাই বুনিয়াদী শিক্ষাকমীর পক্ষে 
কল্যাণকর। বুনিয়াদী শিক্ষার উৎকর্ষ শিক্ষাকমীকে জনসাধারণের 
নিকট প্রমাণিত করতে হবে তার নিজের জীবনের উদাহরণ 
দিয়ে। জনসাধারণ এই আদর্শ দেখে অনুপ্রাণিত হবেন, এগিয়ে 
আসবেন বুনিয়াদী শিক্ষালয়-প্রতিষ্ঠার আগ্রহ নিয়ে, তাদের আগ্রহ 
ও সজনী শক্তিকে সংগঠিত ক'রে ও কার্যকরী ক'রে আদর্শ বুনিয়াদী 
বিদ্যালয় গ’ড়ে উঠবে। এ-বিষয়ে গান্ধীজী নিখিল-ভারত বুনিয়াদী 
শিক্ষা সম্মেলনের দ্বিতীয় অধিবেশনে যে বাণী পাঠিয়েছিলেন তা 
সকল বুনিয়াদী শিক্ষাকর্মীর প্রণিধানষোগ্য। তিনি লিখেছিলেন £ 
“আমি আশা করি, এই সভা উপলব্ধি করবেন যে, আমাদের 
এই প্রচেষ্টার সাফল্য সরকারী সহায়তা অপেক্ষা আত্মনির্ভরশীলতার 
উপরই অধিকতর নির্ভর করে,_সরকার ইচ্ছুক হ'লেও সতর্ক 
হতেই হবে। আমাদের পরীক্ষাকে সুসম্পূর্ণ করতে হ'লে অন্ততঃ 
কোথাও একে বাইরের হস্তক্ষেপ এবং ভেজাল থেকে মুক্ত রাখতে 
হবে ।»* প্রত্যেক প্রদেশেই অন্ততঃ দু-চারটি কেন্দ্র প্রধানতঃ 
স্বাবলম্বনের ভিত্তিতে গ'ড়ে ওঠা প্রয়োজন। অবশ্য সরকারী বিরূপতা 
সকল গঠনকর্মেরই সার্থকতার পরিপন্থী। আমাদের স্বাধীনতা 
এইখানেই আমাদের সহায়ক হতে পারে এবং ব্যক্তিগত প্রচেষ্টা 


# ‘I hope that the conference will realise that success of the effort 
is dependent more upon self-help than upon Government, which must 
necessarily be cautious even when it is well disposed. Our experiment 
tobe thorough has to be at least somewhere made without alloy and 
without outside interference." 

ও সরকারী সহায়তা এখানেই আমাদের শিক্ষাবিপ্রবকে সার্থক ক'রে 
তুলতে পারে। 


পুর্ব-প্রস্ততি ও 


গ্রামে গিয়েই বুনিয়াদী বিদ্যালয় প্রতিষ্ঠা করা সমীচীন নয়। 
বিকেন্দ্িত সমাজগঠন বুনিয়াদী শিক্ষার লক্ষ্য। কেবলমাত্র 
সরকারের কেন্দ্রীভূত ক্ষমতার সাহায্যে বিদ্যালয় গ'ড়ে উঠলে 
প্রথম পদক্ষেপেই বুনিয়াদী বিদ্যালয় স্বধর্মচ্যুত হবে। সব কিছু 
গ'ড়ে তোলার মূলে রয়েছে শ্রমশক্তি। এই শ্রমশক্তির কোন অভাব 
গ্রামে নেই, অভাব রয়েছে প্রয়োজনবোধের। এই অভাববোধ 
জাগ্রত হ’লে সন্তানসন্ততির শ্রেষ্ঠ শিক্ষার ব্যবস্থা যে গ্রামবাসীরা 
নিজেদের শক্তিতেই করতে পারেন, তার জন্য যে পদে পদে পরের 
দ্বারস্থ হতে হয় না, এটা প্রতিষ্ঠা করাই বুনিয়াদী শিক্ষার লক্ষ্য 

একান্তভাবে কেন্দ্রীয় সাহায্যে বিদ্যালয় গ’ড়ে তোলার সর্ব- 
প্রধান ক্ষতি এই যে, এই সাহায্য জনমনে আফিং-এর মত বিষ- 
ক্রিয়া করে। নিজের সন্তানদের শিক্ষা দেবার দায়িত্ব ও কর্তব্য 
যে পিতামাতার, এই শিক্ষা যাতে সংশিক্ষা হয় সে বিষয়ে দেখা 
এবং যথোপযুক্ত ব্যবস্থা করা যে তাদের কর্তব্য এবং ব্যবস্থা করার 
শক্তি যে সত্যই তাদের আছে_-এই কথা ক্রমশঃ জনসাধারণ 
ভুলে যেতে থাকেন। এভাবে কেন্দ্রীয়সাহায্যপুষ্ট শিক্ষা ক্রমশঃ 
জনমনকে ভিক্ষুকের মত পরনির্ভরশীল ক'রে তোলে । তারা একবারও 
মনে করতে পারেন না যে, সরকারী অর্থভাগ্ারের অষ্ট তারা 
নিজেরাই । সরকারী টাকশালে এঁশ্র্ধন্থষ্টি হয় না, হয় 

জনসাধারণের অমোৎপাঁদিত দ্রব্যসম্তারের দ্বারা। কেন্দ্রীভূত 
ব্যবস্থায় ধারা এঁধর্য স্থষ্টি করেন তারা তাদের স্যাষ্য প্রাপ্য থেকে 
বঞ্চিত হন। এই অর্থের অধিকাংশ ব্যয়িত হ'য়ে যায়__ধারা কেন্দ্রী- 
ভূত ব্যবস্থার সংগঠন-যন্ত্রটিকে করায়ত্ত কারে বনে থাকেন তাদের 
বিলাসের জন্য। তহশীলদার থেকে রাষ্ট্রপতি পর্যন্ত ছোটবড় সকল 
কর্মাচারীর চাহিদা মিটিয়ে উৎপাদনকারীর অর্থ যখন উৎপাদনকারীরই 
সেবায় লাগে তখন টাকায় ১ আনাও বাচে কিনা সন্দেহ। এ অন্যায় 
সম্পর্কে জনসাধারণ সম্পূর্ণ অজ্ঞ ব'লেই সামান্য সরকারী সাহায্য 
পেয়েও তারা কৃতজ্ঞতায় বিগলিত হ'য়ে পড়েন । 

এই কৃতজ্ঞতা থেকে যে গুঁদাসীপ্যের স্ষ্টি হয় সেটাই সবচেয়ে 
মারাত্মক। এই জগদ্দল পাথরের মত অনড় ওদাসীন্যের সঙ্গে যুদ্ধ 
করাই বুনিয়াদী শিক্ষাকর্মীর সর্বপ্রথম কাজ। এ কাজের জন্ত 
বয়ঙ্ক-শিক্ষা প্রয়োজন। এই বয়স্ক-শিক্ষাও বিদ্যালয় ফেঁদে মাযুলী 
ছণদে করলে চলবে না। সারাদিনের কর্ণক্লান্ত গ্রামীন জনসাধারণ 
বিদ্যালয়ে এসে পাঠ নেবেন, এটা আশা করা মূর্খতা । এরকম 
বিভ্ালয় খোলার অত্যুৎসাহ খড়ের আগুনের মত যেমন দপ্‌ ক'রে 
জলে ওঠে, তেমনি টপ. ক'রে নিভে যায়। এর প্রমাণের কোন অভাব 
নেই। এরকম বিদ্যালয় গড়ার চেষ্টায় যে অর্থব্যয় হ'য়ে থাকে তাকে 
অপব্যয় বললে অন্যায় হয় না। এরকম বিদ্যালয়ে বয়স্করা এসে 
নিয়মিত পাঠ নেবেন, এই আশার মধ্যে বয়স্কদের শিক্ষা, সম্পর্কে 
যতখানি অভীববোধ ও সচেতনতা আছে ব'লে ধ'রে নেওয়া হয় তা 
থাকলে বুনিয়াদী শিক্ষার মুখবন্ধ হিসাবে লোকশিক্ষার প্রয়োজন এত 
তীব্র হ'ত না। 

এই বয়স্কশিক্ষার ব্যবস্থার ছুই বিশেষত্ব থাকা প্রয়োজন £ (১) 
কর্মীকে নিজের জীবনের আদর্শ দিয়ে গ্রামবাসীকে উদ্বুদ্ধ করতে 
হবে। চলতি শিক্ষায় কেবলমাত্র উপদেশ-বিতরণের ভারই শিক্ষকের, 
সেই উপদেশ অনুসারে নিজের জীবনকে নিয়ন্ত্রিত করার দায়িত্ব তার 
নেই। ফলে অনেক ভাল ভাল কথা তিনি বলেন বটে, কিন্ত কাজে 
তার কিছুই করেন না। কথা ও কাজে, আদর্শ ও জীবনে এই 
অসঙ্গতি শিক্ষার কার্যকরী হওয়ার পথে বাধা স্থষ্টি করে। গ্রাম- 
সেবার কাজ আরম্ভ করার আগে গান্ধীজী একজন বিশিষ্ট কর্মীকে 
বলেছিলেন £ “বুনিয়াদী শিক্ষক গ্রামে যাবেন শুধু বিদ্যালয়ের শিক্ষক 
হ'য়ে নয়, সমগ্র গ্রামের শিক্ষক হ'য়ে। গ্রামের সর্বপ্রকার সমস্তার 
সমাধানে সহায়ত করা হবে তার লক্ষ্য ।” গ্রামের লোক বছরে 
প্রায় ৮ মাস বেকার বসে থাকেন, শিক্ষক তার নিজের জন্য সারা 
বছরের কর্মের সংস্থান ক'রে আদর্শ দেখাবেন । অসুস্থতার জন্য৷ গ্রামের 
লোকের শ্রমশক্তি ক'মে যায় ; শিক্ষককে এই গ্রাম্য পরিবেশের মধ্যে 
সুস্থ থাকার পথ দ্রেখাতে হবে। গ্রামের লোক পরিবেশকে নোংরা 
ক'রে রাখেন, এশ্বর্ষকে রোগের আকরে পরিণত করেন ; শিক্ষককে 
সেই পরিবেশকে সুন্দর ক'রে তোলার পথ দেখাতে হবে, অবভ্ঞাত 
নোংরা পদার্থকে এশ্র্ধে পরিণত করার পথের সন্ধান দিতে হবে। 
শিক্ষা মানুষকে উন্নততর জীবনযাপনের সামর্থ্য দেয়, তাকে তার 
পরিবেশের উপর কর্তৃত্বস্থাপনের শক্তি দেয়, এ বোধ লোকের জীবনে 
জাগ্রত হবে শিক্ষকের বাস্তব জীবন দেখে। শিক্ষাই যে শক্তি, শিক্ষা 
যে বাস্তব জীবনের অপরিহার্য প্রয়োজনগুলিও সুষ্ঠুভাবে মেটাবার 
জন্য অপরিহার্য, এ বোধ জনমতে জাগ্রত করা চাই। (২) দ্বিতীয়তঃ 

এই শিক্ষা হবে সচল; অর্থাৎ একটা নির্দিষ্ট স্থানে এসে জনসাধারণ 
শিক্ষা লাভ করবেন, প্রথমেই এমনটি হবে না"। শিক্ষককেই ঘুরে 
বেড়াতে হবে সারা গ্রামে। প্রতিদিন তিনি অন্ততঃ একবার সমগ্র 
গ্রামটা ঘুরবেন, সকলের কুশলপ্রশ্ন করবেন। শিক্ষক অন্য কিছু 
করতে পারুন আর না পারুন, মিষ্টিযুখে প্রত্যেকের সুখছ্ঃখের কথা 
শোন! ও তাদের যথাসাধ্য বুদ্ধি-পরামর্শ দেওয়াও বড় কম কাজ নয়। 
শিক্ষককে এই প্রাত্যহিক ভ্রমণের ও কথোপকথনের দিনলিপি রাখতে 
হবে। শোকে সান্তনা, রোগে শুশ্রষা, অভাবে প্রতিকারের পথনির্দেশ 
ক'রে শিক্ষক গ্রামকে আপন ক'রে নিতে পারবেন; অপর দিকে 
দিনলিপির আলোচনাকে ভিত্তি ক'রে গ্রামের সুখ-ছুঃখ, অভাব- 
অভিযোগ, সমস্তা ও প্রশ্ন সম্পর্কে তার ধারণা স্পষ্ট ও বিজ্ঞানসম্মত 
হয়ে উঠবে। যদি শিক্ষকের কাছে গ্রামের লোকেরা ক্রমে এসে 
জুটতে আরম্ভ করেন তবে তারা আসবেন শিক্ষকের ঘরে তাদের 
বিদ্যাশিক্ষার স্থান নির্দিষ্ট ক'রে দেওয়া হয়েছে ব'লে নয়, সেখানকার 
পরিবেশে খানিকটা সময় কাটিয়ে গেলে তাদের আনন্দ হয় বলে; 
অর্থাৎ নিয়মের নিগড় নয়, ভালবাসার আকর্ষণই হবে শিক্ষাকেন্দ্র গ'ড়ে 
ওঠার কারণ। 

বিদ্যালয় গ’ড়ে তোলার এই প্রাথমিক প্রস্তুতির কাজ শিক্ষক 
কতদ্দিনে ক'রে উঠতে পারবেন ত নির্ভর করবে তার শক্তি, শিক্ষা ও 
পরিবেশের উপর। কিন্তু অন্ততঃ এক বৎসরের কম সময়ে গ্রাম- 
সমাজের সামনে শিক্ষার এই শক্তির পরিচয়কে প্রতিষ্ঠা করা এবং 
অনুকূল পরিবেশ গ’ড়ে তোলা সম্ভব নয়। এর অর্থ এই নয় যে,এক 
বছরের মধ্যে বিদ্যালয়ের কাজ কিছুমাত্র আরম্ভ হবে না; আসল 

কথা, বিদ্যালয়ে ছাত্র আসবে বাইরের চাপে নয়, বিদ্যালয়ের আকর্ষণে। 
আমরা বিদ্যালয়ের হাজিরা খাতা দিয়ে বিদ্যালয়ের সংগঠনের পরিমাপ 
ক'রে থাকি, আমাদের এই হিসাবে মস্ত বড় একটা ফাকি আছে। 
আইন ক'রে বিদ্যালয়ে ছাত্র আনার মধ্যে যে বিদ্যালয় ও অভিভাবক- 
দের মধ্যে অসহযোগিতার প্রশ্ন রয়েছে সেটাকে আমরা এড়িয়ে যাই। 
অন্যান্য প্ৰগতিশীল দেশে আইন কর! হয়েছে, এটাই একটা! বড় যুক্তি 
নয়। কোন বাপ-মা শিক্ষার প্রয়োজন বোঝা সত্বেও এবং সন্তানকে 
বিদ্যালয়ে পাঠাবার সামর্থ্য থাকা সত্বেও তাকে বিদ্যালয়ে পাঠাতে 
চান না, এ কথা অশ্রদ্ধেয়। হয় তাদের শিক্ষার প্রয়োজনীয়তা 
সম্পর্কে জ্ঞানের অভাব থাকে, নয় থাকে সন্তানকে বিদ্যালয়ে পাঠাবার 
সামর্থ্যের অভাব। আমাদের দেশে এ দুটো কারণই রয়েছে। 
এ অবস্থায় আইন ক'রে বাধ্যতামূলক শিক্ষার ব্যবস্থা করা বা 
বাধ্যতামূলক উপস্থিতির ব্যবস্থা করা কেবল অবান্তর নয়, 
নানারকম ক্ষতির কারণও হতে পারে। কেন্দ্রীভূত সমাজব্যবস্থায় 
গরীব চাঁষী বা শ্রমিককে শোষণ ক'রে বিরাট রাষ্ট্রযন্ত্রের সুরম্য 
হর্য্য রচিত হয়। ফলে রাষ্ট্রের ভিত্তি যাদের উপর গ’ড়ে ওঠে তাদের 
সামর্থ্য থাকে না নিজেদের চেষ্টায় কোন কিছু গণড়ে তোলার। ফলে 
তাদেরই ধনের সামান্য একটা অংশ তাঁদেরই দান করার ভান করে 
তাঁদের সভ্যভাবে বাঁচিয়ে রাখার ভান করতে হয়। পশ্চিমবঙ্গে 
সম্প্রতি আইন ক'রে যাদের প্রাথমিক বিদ্যালয়ের প্রথমশ্রেণীতে ভতি 
করা হবে তাদের চতুর্থশ্রেণী পর্যন্ত বরাবর উপস্থিত হওয়া বাধ্যতামূলক 
করা হয়েছে। বাধ্যতামূলক প্রাথমিক শিক্ষা আইনের এটাই হচ্ছে 
পুর্ব-প্রস্তুতি। এই আইনের পিছনে জাতীয় শিক্ষাকে সর্বজনীন 

ক'রে তোলার যে প্রচেষ্টা রয়েছে তা মহৎ সন্দেহ নেই ; কিন্তু বাস্তবে 
এই আইনের ফল কি হবে? প্রথমতঃ বয়ঃপ্রাপ্ত সন্তানকে বিদ্যালয়ে 
পাঠাবার মত সামর্থ্য আজ অধিকাংশ গ্রামবাসীরই নেই। ভারতবর্ষে 
গ্রামের শতকরা ৯৫ জন লোক কৃষিজীবী। বর্তমান আধিক 
সংগঠনে কৃষক তার ফসল থেকে বাচবার মত মজুরীও পাচ্ছে না। 
ফলে নিজের সন্তানসন্ততিকে যতদূর সম্ভব কাজে লাগিয়ে বাইরের 
মজুর কেনার হাত থেকে রক্ষা পাওয়া তার পক্ষে অপরিহার্য হ'য়ে 
উঠেছে। তাই বুদ্ধি বা শক্তি যতই থাক না কেন, "গ্রামবাসীর 
সন্তানসন্ততির প্রায় সকলকেই আজ পাঠশালায় পড়ার বয়সেই 
মজুরী খেটে. নিজের ভার অন্তঃ আংশিকভাবে বহন করতে হয়। 
এই অর্থনৈতিক অবস্থাকে বজায় রেখে সরকার যদি বাধ্যতামূলক- 
উপস্থিতিআইন প্রণয়ন করেন এবং তা প্রয়োগ করার চেষ্টা করেন, 
তবে দেশের শিক্ষিতের হার কমবে মাত্র, আর তার সঙ্গে ব্যাপক 
দুনীতি প্রবেশ, করবে শিক্ষার ক্ষেত্রে। একে তো অভিভাবকদের 
শিক্ষা সম্পর্কে প্রচুর গুদাসীন্ত রয়েছে, তাছাড়া যদি সন্তানকে একবার 
বিদ্যালয়ে দিলে তাকে ৫ বছর বিদ্যালয়ে রাখতে বাধ্য হতে হয়, তবে 
বিদ্যালয়ের ছাত্র-সংখ্যা আবশ্যিকভাবেই কমবে। অপর পক্ষে 
নিন্নতম একটা ছাত্র-সংখ্যা ও গড় উপস্থিতি দেখাতে না পারলে 
শিক্ষকের সাহায্যপ্রাপ্তি ও বিদ্যালয়ের অস্তিত্বরক্ষা কষ্টকর হঃয়ে 
দাড়াবে। ফলে শিক্ষকরাও মহাজনের পন্থা অনুসরণ ক'রে কালো 
খাতা, রাখতে পোক্ত হ'য়ে উঠবেন। এই সঙ্কট এড়াতে হ’লে , 
বিদ্যালয়ের ছাত্র-সংখ্যা বাড়ানর উপর জোর না দিয়ে শিক্ষাকে দৃঢ় 
ভিত্তির উপর প্রতিষ্ঠা করার চেষ্টার উপর জোর দিতে হবে। 

শিক্ষাকে চিত্তাকর্ষক ও অভিভাবকদের প্রভাবিত ক'রে বিদ্যালয়কে 
দৃঢ়প্রতিষ্ঠ করার এবং উৎপাদনমূলক কাজ, প্রাকৃতিক ও সামীজিক 
পরিবেশকে কেন্দ্র ক'রে শিক্ষা দেবার পূর্ব-প্রস্তুতি হিসাবে শিক্ষাকর্মী- 
দের নিম্নলিখিত কাজগুলি কর! দরকার হবে I k 

(১) আদর্শ জীবনযাপন £ বুনিয়াদী শিক্ষার লক্ষ্য জীবন- 
গঠন, কেবলমাত্র সংবাদ-বিতরণ নয়। শুধু উপদেশ ছড়াতে হ'লে 
পুঁথিপড়া বিদ্যাই হয়তো যথেষ্ট কিন্তু মানুষের জীবন-গঠনই লক্ষ্য 
হ'লে শিক্ষকের দীর্ঘ আত্মপ্রস্তুতি প্রয়োজন । আত্মপ্রস্ততি ছাড়া 
শিক্ষক শিক্ষাদানের অধিকারী হতে পারেন না। শিক্ষার্থী মুখের 
কথা শুনে শেখে না, শেখে শিক্ষকের আচরণ দেখে। এজন্য বুনিয়াদী 

" শিক্ষাকর্মীর প্রথম কাজ এই যে, যোগ্য শিক্ষা থাকলে কিভাবে 
গ্রামের পরিবেশ ও আর্থিক অবস্থার মধ্যেই আদর্শ জীবন যাপন করা 
যেতে পারে ত! জীবনে প্রমাণিত করা। 

(ক) এভন্ প্রথমতঃ গ্রামের উপাদানে আদর্শ গৃহনির্সাণ করতে 
হবে। বুনিয়াদী বিদ্যালয়ের গৃহনির্নাণের বেলায় এ কথাটা, আমরা! 
প্রায়ই মনে রাখি না। বুনিয়াদী শিক্ষার মারফতে গ্রামের সামনে 
যে আদর্শ রাখতে হবে, ত! এমন হওয়া চাই, যা গ্রামের দীনতম 
ব্যক্তিও গ্রহণ করতে পারে। গান্ধীজীর চিন্তাধারায় যে সমীজ- 
বিপ্লবের পরিকল্পনা পাই, এটি তার একটি মুলকথা'। গ্রামের 
সামনে গ্রামের লোকের পক্ষে সহজ-সাধ্য কোন আদর্শ দেওয়। 
যদি সম্ভব না হয়ঃ তবে বুঝতে হবে গ্রামকে দেবার মত এ বিষয়ে 
বুনিয়াদী শিক্ষার কিছুই নেই। ইট, সিমেন্ট ইত্যাদি ছাড়া যদি 
আদর্শ গৃহনির্মাণ সম্ভব না হয়, তবে গ্রামকে আদর্শ গৃহ-নির্মাণের 

শিক্ষা দিতে যাওয়! ব্যর্থ হবে। এ যেন. শেয়াল আর সারসের 
পরস্পরকে নিমন্ত্রণ করার গল্পের মতই ব্যাপার হবে কতকটা। 
এ সম্পর্বে অনেকে স্থায়িত্ব ও চূড়ান্ত ব্যয়ের কথা তোলেন। 
তাঁদের বক্তব্য এই যে, বিষ্ভালয়-গৃহ ও শিক্ষকদের আঁবাসকে 
স্থায়ী করা প্রয়োজন, ত! না হলে খড় দিয়ে ছাওয়া, মেরামত 
করা ইত্যাদির ব্যয় হিসাব করলে শেষ পর্যন্ত কাঁচা ঘরের খরচ 
পাকা বাড়ীর চাইতে ঢের বেশী দীড়াবে। এই যুক্তির পিছনে জোর 
আছে সন্দেহ নেই; কিন্তু বিষয়টা আমাদের আরও গভীরভাবে 
ভেবে দেখা! প্রয়োজন। 

টাকা-আনা-পাই-এর হিসাবে পাক! বাড়ীর চাইতে কীচা বাড়ীর 
পিছনে ব্যয় ঢের বেশী, এ বিষয়ে কোন সন্দেহ নাই। কিন্তু শিক্ষার 
ব্যাপারে টাকা-আনার হিসাবটাই প্রধান কথা নয়। নিজে পাকা 
বাড়ীতে থেকে ভাল খড়ের ঘর তৈরির উপদেশ যদি শিক্ষকমশীই 
গ্রামবাপীকে দেন তবে ত গ্রামের হৃদয়কে স্পর্শ করবে না; অথচ 
সমগ্র গ্রামকে ইট-সিমেন্টের খুপরিতে পরিণত করা, ভাল হোক 
মন্দ হোঁক, সম্ভবপর নয়। শহুরে জিনিসকে ভাল ব'লে মনে করার 
একটা প্রবৃত্তি আজ গ্রামে আছে, টাকার দ্বারাই ভাল-মন্দের 
মান-নির্ধারণ আমাদের একটা অভ্যাসে দাড়িয়ে গেছে। এ অবস্থার 
গ্রামে পাকা বাড়ীর আমদানি করলে গ্রামের পরনির্ভরতা অকারণে 
বেড়ে যাবে এবং গ্রামের ধান-চাল সিমেন্ট-কংক্রীট-রাজমিন্ত্রীর 

* পিছনে অযথা! গ্রাম ছেড়ে মহাপ্রস্থানের পথে যাত্রা সুরু করবে। 
[--সীসিমেট্-কংক্রীটের আদর্শকে গ্রামের মধ্যে নিয়ে ফেললে পল্লীর 
আঘ্বিক ও সামাজিক জীবনে একটা৷ অবাঞ্ছিত আলোড়ন আসবে 

বলেই আমার ধারণা। গ্রামের আথিক বুনিয়াদ আজ এত দৃঢ় 
নয় যে, ঘরবাড়ীর জন্য গ্রামের অর্থকে আজ শহরের দিকে চালান 
দেওয়া চলতে পারে। খড়ের অভাব আজ সত্যই গ্রামে রয়েছে। 
খড়ের অভাবে আজকাল গ্রামে গরুকে আধপেটা খেয়ে থাকতে 
হয়। সে ক্ষেত্রে গৃহনির্মাণে খড়ের ব্যবহার কমান প্রয়োজন । ' 
কিন্ত সে ক্ষেত্রে সিমেন্ট অথবা টিনের উপর গ্রামকে নির্ভরশীল না 
ক'রে গ্রামে গ্রামে টালি ও খাপরা-তৈরির শিল্প স্থাপন করা প্রয়োজন । 
এতে ঘরবাড়ীর পিছনে পৌনঃপুনিক ব্যয়ও কমবে, অন্যদিকে 
গ্রামে শিল্পস্থপ্টি ও এইর্ববৃদ্ধিরও সহায়তা হবে । 

স্থায়ী পাকা ঘরবাড়ী করার পক্ষে আর একটা যুক্তি দেওয়া 
হ'য়ে থাকে। সেটা এই যে, গ্রামের লোককে উদ্দ্ধ ক'রে এক- 
আধ বার হয়তো ঘরবাঁড়ী-তৈরির কাজে তাদের সহায়তা পাওয়া 
যেতে পারে। কিন্তু কাচা ঘরবাড়ী তৈরি করার ফলে গ্রামের 
সহায়তা যদি প্রতি বছরই পাওয়ার প্রয়োজন হয় তবে তা পাওয়ার 
নিশ্চয়তা সম্পর্কে যথেষ্ট সন্দেহের কারণ থাকে। আমার তে 
মনে হয়, এই কারণেই বুনিয়াদী শিক্ষার সঙ্গে সংশ্লিষ্ট সমস্ত ঘর- 
বাড়ী কাচা হওয়া প্রয়োজন; কারণ, বিদ্যালয়ের প্রতি, গ্রামের 
গুৎসুক্য, আগ্রহ, সক্রিয় সহযোগিতা! উত্তরোত্তর বাড়ছে কি না 
এটাই বুনিয়াদী বিদ্যালয়ের সবচেয়ে বড় পরীক্ষা । গ্রামের কাছ 
থেকে যথাসম্ভব সাহায্য একবার আদায় ক'রে পাঁকা ঘরবাড়ী 
তৈরি করে বিদ্যালয়-কর্তৃপক্ষ যদি নিশ্চিন্ত হ'য়ে বসেন, গ্রামের 
গুৎসুক্য ও সহযোগিতা বাঁচিয়ে রাখা তারা যদি আর প্রয়োজনীয় 
»মনে না করেন, তবে বিদ্যালয় ও সমাজের মধ্যে আজ যে প্রাচীর 


~ 


বুনিয়াদী বিদ্যালয়ের সংগঠন ৫৯ 


রয়েছে তা একটুও কমবে না। বিদ্যালয়-সংক্রান্ত সমস্ত ঘরবাড়ী 
এমন হওয়া চাই, যা গ্রাম নিজের সামর্থ্যে, নিজের শ্রমেই রক্ষা 
করতে পারে। 

আর একটা দিক থেকেও বর্তমান অবস্থায় স্থায়ী ঘরবাড়ী 
তৈরি করার পক্ষে কোন যুক্তি খুঁজে পাইনে। কাচা ঘরবাড়ীর 
পরিবর্তন-সাধন সহজসাধ্য, পাকা বাড়ীর বেলায় তানয়। আজ ' 
বুনিয়াদী শিক্ষা যে কোঠায় আছে তাতে এই শ্রেণীর বিদ্যালয়ের 
জন্য কোন্‌ শ্রেণীর কি পরিমাপের ঘরবাড়ী সর্বাপেক্ষা উপযোগী, 
তার কোন চূড়ান্ত পরীক্ষা হয়নি। সে ক্ষেত্রে বিরাট প্রারম্ভিক 
ব্যয়ে পাকা ঘরবাড়ী তৈরি করার পক্ষে কোন যুক্তি খুঁজে পাইনে । 


কি বিদ্যালয়, কি শিক্ষকের বাসগৃহ আজ তাই কাচা হওয়৷ বাঞ্ছনীয় 


বলেই মনে করি। সত্যই যদি কোনদিন মনে হয়, পাকা ঘর 
কাচা ঘরেন চাইতে উৎকৃষ্টতর এবং যদি তা দেশের সর্বসাধারণের 
পক্ষে সহজলভ্য ক'রে তোলা যায়, তবে সেদিন হয়তো বুনিয়াদী 
বিদ্যালয় ও তার শিক্ষকদের জন্য পাকা বাড়ীর ব্যবস্থা করা চলতে 
পারবে। সমাজের বাস্তব অবস্থার সঙ্গে সঙ্গতি রেখে সমাজের পক্ষে 
সহজসাধ্য আদর্শ শিক্ষাকেন্দ্র সমাজের সামনে তুলে ধরবে, এটাই 
বুনিয়াদী শিক্ষার একটি মূলকথা। গৃহনির্মাণের বেলাতেও আমরা 
যেন এ কথাটিই বিস্মৃত না 'হই। 

(খ) গৃহ তৈরি যেমন গ্রামেরই উপাদানে করতে হবে, তেমনি 
এই গৃহকে সাজাতেও হবে গ্রামেরই সহজলভ্য উপাদানে । আদর্শ 
গৃহ গ্রামের উপাদানে তৈরি করা নিশ্চয়ই অসম্ভব নয়। মেঝেকে 
শুকনো খটখটে রাখা, ঘরে প্রচুর আলোবাতাস-চলাচলের ব্যবস্থা - 

তাতে সহজেই হতে পারে। অথচ সামান্য বাঁশ-খড়-মাটি প্রভৃতি 
দিয়েই অসামান্য শিল্পরচনা যে চলতে পারে তা আমরা প্রায় 
ভুলে যেতে বসেছি। গৃহনির্মাণ-শিল্প একদিন আমাদের দেশে 
একটা মস্ত বড় শিল্প ছিল। তাতে হাতের অনেকখানি নৈপুণ্যের, 
মস্তিক্ষের অনেকখানি ব্যবহারের প্রয়োজন হ'ত। আজ পাকা বাড়ীর 
দৌলতে যন্ত্র মিশ্ত্রীমজুরের সংখ্যা অনেক বেড়েছে সন্দেহ নেই, 
কিন্তু শিল্পীর দল নিশ্চিহ্ন হ'য়ে যেতে বসেছে। ঘর-তৈরি আর 
ঘর-সাজানতে গ্রামের সামান্য উপাদান যে কতখানি বৈচিত্র্য 
স্থষ্টি করতে পারে তার প্রচুর নিদর্শন শিল্পগুরু অবনীন্দ্রনাথ ও 
নন্দলাল দেখিয়েছেন। তবু যে সেই শিক্ষা প্রসারিত না হ'য়ে 
সম্ত। নকলের মোহ আমাদের পেয়ে বসেছে সেটা আমাদেরই 
দুর্ভাগ্য । আমরা ভারতের শিল্পকে সঞ্জীবিত করতে চাইছি, শিক্ষার 
মধ্য দিয়ে রুচিকে জনমনে প্রতিষ্ঠিত করতে চাইছি। আমাদের 
বুনিয়াদী বিগ্তালয়গুলির ও শিক্ষকদের আবাসস্থানের তারই নিদর্শন 
হওয়া প্রয়োজন। শিক্ষকদের শিক্ষাদান-ব্যবস্থায় যদি আমরা এই 
শিক্ষাকে যথোচিত স্থান দিতে পারি এবং বুনিয়াদী শিক্ষার ও 
শিক্ষকের মাধ্যমে যদি আমরা গ্রামে গ্রামে এর দৃষ্টান্ত স্থাপন 
করতে পারি, তবেই দীর্ঘকালের পরাধীনতার ফলে আমাদের দেশে 
যে রুচিবিকার দিগন্তবিস্তৃত হ'য়ে উঠেছে তা থেকে রক্ষা পাওয়া 
সম্ভব হতে পারে। গ্রামে গ্রামে গৃহসড্জার নানাবিধ শিল্প অজ্ঞতা 
ও অস্বাস্থ্যকর অভ্যাসের ছাই-এর নীচে চাঁপা পড়ে আছে। 
গ্রামে শিক্ষাকর্মীর একটি প্রধান কাজ হবে সেই লুপ্তপ্রায় শিল্পগুলিকে 
বিলুপ্তি থেকে রক্ষা করা। বাঙলার অনেক জায়গায় টেরাকোটার 

কাজ ‘আজ লুপ্তপ্ৰায় হ'য়ে এসেছে। আমরা গৃহনির্মাণের কাজে 
সেগুলিকে ব্যবহার করতে পারি। . সাওতালদের মধ্যে নানারকমের 
মাটি দিয়ে ঘর রাঙাবার কলাকৌশল প্রচলিত আছে। আমরা 
যদি গ্রামের সামান্য উপকরণে স্বাস্থ্যকর ঘর তৈরি করে তাতে 
এই সব শিল্পকলাকে ব্যবহার করি, তবে সত্যই গ্রামের সামনে এক : 
সহজসাধ্য আদর্শ উপস্থাপিত করতে পারব । 

গে) গৃহনির্জাণ ও গৃহসড্জার সঙ্গে সঙ্গে শিক্ষাকর্মীকে দৃষ্টি 
দিতে হবে পরিবেশ সুন্দর ক'রে তোলার দিকে। গ্রামে যুক্ত 
আলোবাতাস, স্বচ্ছ জলের অভাব থাকার কথা নয়। শহরের 
মত কলের ধোঁয়া, বিরাট প্রাসাদের গর্বোদ্ধত চূড়া বাতাসকে 
আবিল ও আলোককে ব্যাহত করে না। কিন্তু অজ্ঞতার ফলে 
আমরা. গ্রামের আবহাওয়াকে বিষাক্ত ক'রে তুলেছি। প্রথমেই 
মনে হয় পাইখানার কথা । পশ্চিমবঙ্গের অধিকাংশ জেলায় 
পাইখানা নামক একটি বস্তুর কোন বালাই নেই। সুন্দর 
, সুন্দর নদীর তীরগুলি পাইখানার গন্ধে ভয়াবহ হয়ে থাকে। 
পাইখানা ক'রে নদী, নালা, পুকুরের জল প্রতিনিয়ত 
কলুষিত করা হচ্ছে। যে পুকুরের জল পানীয়-রূপে ব্যবহার 
করা হয় সে পুকুরে শৌচ করার মধ্যে যে কোন অপরাধ, 
কোন সর্বনাশ আছে, এ বোধ পর্যন্ত গ্রাম থেকে লুপ্ত হয়েছে। 
প্রতিদিন দেখছি, বয়স্কা বৌ-ঝিরা পর্যন্ত ডোবায় পুকুরে দাড়িয়ে 
মূত্র ত্যাগ করছেন আর সেই সঙ্গেই সেই জল তুলে নিয়ে মুখ 
ধূচ্ছেন, থালা-বাসন .মাজছেন আর সেই থালা-বাসনে স্থামী- 
পুত্রকে সযত্নে খেতে দিচ্ছেন। এ যে কতখানি ভয়াবহ ব্যাপার 

_ দীর্ঘকালের অভ্যাসে সেই বোটুকু পর্যন্ত সম্পূর্ণ অবলুপ্ত হয়ছে । 
তারপর রোপঝাড়ে বাড়ীতে আলোবাতাস ঢোঁকার সকল পথকে রুদ্ধ 
ক'রে রাখার দুর্কুদ্ধির কথা মনে হয়। বাড়ীগুলির চারদিকে বিধাতার 
আশীর্বাদকে ঠেকিয়ে রাখার জন্য ঝোপবাড়গুলি যেন ঘুষি উঁচিয়ে 
দাড়িয়ে আছে। ঘরের ভিতরে যেমন দিনের বেলাতেও আলো! 
জেলে ঢুকতে হয়, বাড়ীর সমগ্র “সীমাটাই তেমনি অন্ধকারের রাজত্ব, 
দুর্গন্ধের ঘাঁটি। বাঁশের ঝাড়গুলি ঠেকায় বাইরের আলো-বাতাসকে, 
. আর তার পাতাগুলি প’চে আমদানি করে রোগ আর দুর্গন্ধ । তারপর 
যে-সব অঞ্চলে মাটির বাড়ী তৈরির প্রাধান্য, সেখানে প্রত্যেক 
বাড়ীতেই একটি ক'রে ডোবা । সেই ডোবা বাড়ীর যত আবর্জনার 
ভাগ্ডার। মশা-মাছি সেখানে পরমনুখে ডিম পাড়ে আর বংশ 
বৃদ্ধি করে। 

এই সব-কিছতে মিলে গ্রামকে স্বর্গের বদলে নরকে পরিণত 
করেছে। এতে যে কেবল গ্রামের স্বাস্থ্য নষ্ট হয়েছে তা নয়, রুচিরও' 
পঞ্চত্বপ্রাপ্তি ঘটেছে। এরই ফলে পাঁচজনে মিলে একসঙ্গে গল্প করতে 
করতে পাইখানা করাটা স্বাভাবিক হয়ে গেছে, আবার ঘোমটা টেনে 
স্নানের ঘাটে শৌচ করাটা অস্বাভাবিক ব’লে ঠেকে না। পরিবেশকে 
শ্রীহীন ক'রে রাখাটা যে কেবলমাত্র দৈহিক স্থাস্থ্যকেই পদ্ধু করেছে 
তা নয়, মানসিক স্বান্থ্যকেও বিকল করেছে। 

পরিবেশকে এই ক্রেদাক্ততা থেকে রক্ষা করা হবে শিক্ষাকর্মীর ও 
অন্যতম প্রধান কাঁজ। আজ মানুষের মলমৃত্র গ্রামের সবচেয়ে বড় 
অভিশাপ ।. খোলা মাঠে আমরা মলমুত্র ত্যাগ করতে অভ্যস্ত। 
ফলে এর সারাংশটুকু সূর্যের তাপে নষ্ট হয়ে যায়, আর এর ভিতরকার, 

বীজাণুগুলি সহজেই ছড়াবার' সুযোগ পায়। গ্রামে মলমূত্র তাই 
হুকওয়ার্স, কলেরা প্রভৃতি রোগ ছড়াঁবার একটি প্রধান মাধ্যম । এই 
অভিশাপকে যে অতি সহজেই আীর্বাদে পরিণত করা যায়, ত! শিক্ষা- 
কর্মীকে প্রমাণিত করতে হবে। নালা-পাইখান! তৈরি ক'রে তাতে 
মলমৃত্র ত্যাগ করতে হবে এবং এই অভ্যাস গ্রামে চালু করতে হবে। 
প্রতিবার পাইখান৷ ব্যবহার করার পর ঠিকভাবে মাটি চাপা দিলে যে 
দুর্গন্ধ, মশামাছির হাত থেকে রক্ষা পাওয়া যেতে পারে এবং অমূল্য 
সার স্ষ্টি করা যেতে পারে. সেটা কার্ধতঃ প্রমাণিত ক'রে দেখাতে 
হবে। অতি কম খরচেই এইরকম পাইখানা তৈরি করা চলতে 
পারে। বাঁশ ও খেজুর বা তাল-পাতা দিয়ে আলাদা বেড়া তৈরি 
ক'রে পাইখানা ঘেরা চলতে পারে এবং এক জায়গায় নাল! কাটার 
স্থান ভি হ'য়ে গেলে বেড়াগুলি খুলে নিয়ে নুতন পাইখানা তৈরি 
করা যায়। বাঁশের টাচ কিংবা বাঁশ বুনেও এরকম ঘেরা করা চলতে 
পারে! গোটাতিনেক বাঁশ আর কিছু তাল বা খেজুর পাতা হ'লে 
এরকম পাইখানা তৈরি হ'য়ে যেতে পারে। 

গাছপালার বেলার আমাদের মনোভাঁবটা অন্তুত। গাছ আমরা 
রোপণ করি না; জ্বালানির অভাবে ওগুলিকে পোড়াতে আমরা 
অভ্যস্ত । অথচ ঘরের চারদিকে ঝোপঝাড় আমরা সযত্বে পুষে রাখি । 
বাড়ীর চারদিকে বাঁশঝাড়ের প্রাচীর ভেদ ক'রে অনেক বাড়ীতে 
সুর্যের কিরণও ভালভাবে প্রবেশ করতে পারে ন!। যেখানে 
গাছপালা কম সেখানে আমরা মাটির প্রাচীর তুলতে হ’লেও 
আলো-বাতাসের পথ রুদ্ধ ক'রে রাখি। এই সর্বপ্রকার প্রাচীর ভেঙ্গে 
আলো-বাঁতাসকে গৃহের অঙ্গনে অবাধে চলাচলের পথ ক'রে দিতে 

হবে। পরিবর্তে যেখানে খোলামাঠে গাছের অভাবে মাটি ধুয়ে 
খোয়াই স্থষ্টি হচ্ছে, আলগা! বাঁধনের মাটি জলের তোড়ে সার-সুদ্ধ' 
ভেসে চ'লে যাচ্ছে, প্রতি বছর বৃক্ষরোপণের ব্যবস্থা করতে 
হবে। অনেক জায়গার দেখেছি, গ্রামেরই অনুকরণে বুনিয়াদী 
বিদ্যালয়ের শিক্ষকদের বাড়ীর চাঁরধারেও উঁচু পাঁচিল তুলে দেওয়া 
হয়েছে৷ এতে গ্রামের ক্রটিটুকুই গ্রহণ করা হবে মাত্র, কোন নূতন 
আদর্শ স্থাপন করা সম্ভবপর হবে না। 

ডোবাগুলিও যাতে ঘরে ঘরে না কেটে একট! জায়গা থেকে মাটি 
কেটে জলাশয়ের স্থষ্টি করা বায় সেদিকে নজর দেওয়া প্রয়োজন । 
এই ডোবাগুলি প্রায়ই রাস্তার ধারে কাটা হয় এবং ডোবায় 
পরিণত করা হয়। এই ডোবাগুলি দুর্গন্ধ ও মশামাছির প্রধান 
পালনস্থান হ'য়ে গ্রামের বাতাসকে আবিল ক'রে তোলে । গ্রাম 
পঞ্চায়েতের সহায়তায় এগুলি বন্ধ করার কাজে শিক্ষাকর্মীকে 
বিশেষভাবে উৎসাহী হতে হবে|, এরকম ডোবাতে যে সার রাখা 
হয় তাতে উৎকৃষ্ট সার তৈরী হতে পারে না। সুর্যের আলোতে আর 
বৃষ্টির জলে ধুয়ে এই সারে সারবস্ত কমই থাকে। এই সার-ডোবার 
পরিবর্তে কম্পোস্টের গাদা তৈরি করান কর্মীর একটা সর্বপ্রধান ব্রত 
হওয়া প্রয়োজন । 

ঘে) এই গৃহ ও পরিবেশের মধ্যে কর্মীকে সুস্থ; সুন্দর ও 
কর্মমর জীবন যাপন করতে হবে। শিক্ষার অভাবেই যে আমরা 
নিজেদের শক্তিতে গ্রামে সুন্দর সুস্থ জীবন যাপন করতে পারছি না, 
তা কর্মীকে নিজের কাজের মধ্য দিয়ে প্রমাণিত করতে হবে। সুন্দর 
জীবনযাপনের সকল উপাদানই আমাদের চারপাশে রয়েছে, বুদ্ধি ও 

সহযোগিতার অভাবে আমরা সেগুলিকে যথোপযুক্তভাবে ব্যবহার 
করতে পারছি না। আশপাশের ছড়ানো উপাদানকে জীবনের মান 
উন্নত করবার জন্য ব্যবহার করার পথ শিক্ষাকমীকে দেখাতে হবে। 

সুস্থ জীবনের জন্য পর্যাপ্ত বস্ত্র, পরিমিত আহার ও নিখুত 
পরিচ্ছন্নতা প্রয়োজন । পর্যাপ্ত বস্ত্র গ্রামেই প্রস্তুত হতে পারে, এবং 
বিনামূল্যেই প্রস্তুত হতে পারে। ঘরে ঘরে জন প্রতি ছুটো-তিনটে 
ক'রে জটা বা বুড়ী কাপাসের গাছ করার মত পর্যাপ্ত জমি গ্রামাঞ্চলে 
প্রত্যেক বাড়ীতেই রয়েছে । গ্রামের অধিকাংশ লোকের বছরে 
প্রায় ৮ মাস কোন নিয়মিত কাজ থাকে না। বস্তুতঃ এই নিরবচ্ছিন্ন 
বেকারত্ব-ঘোচানই আমাদের একটি বড় জমস্তা। তাছাড়া গ্রামের 
মেয়েদের সংসারের কাজ ক’রেও বহু সময় উদ্ধ ত্ত থাকে, যা ঝগড়া- 
ঝাঁটি আর পরনিন্দা-পরচর্চা ক'রেই ব্যয়িত হয়। বন্ত্রউৎপাদনের 
কাজ গ্রামে সুরু করলে প্রত্যেকেরই বারমাস কাজের সংস্থান হতে 
পারে, উপরন্ত নূতন কতকগুলি শিল্প গ্রামে সমৃদ্ধি লাভ করতে পারে । 
চরকা ও তাতের মধ্য দিয়ে ছুতোর, কামার, কুমোরের শিল্পগুলি 
পুররুজ্জীবিত হতে পারে। বস্ত্রের জন্য গ্রামের পক্ষে শহরের 
মুখাপেক্ষী হ'য়ে থাকা গ্রামের অর্থ নৈতিক কাঠামোর পক্ষে সর্বনাশা । 
কম সময়ে মিলে প্রচুর কাপড় উৎপাদিত হতে পারে, এটা গ্রামের 
বন্ত্রশিলে পরনির্ভরতার পক্ষে কোন যুক্তিই নয়। গ্রামের লোকের 
হাতে সময়ের কোন অপ্রাচুর্য নেই, সেই সময় বাঁচিয়ে অন্য কাজে 
সময়ের সদ্যবহার করার ব্যবস্থা হওয়ার আগে বস্তের জন্য পরের 
মুখাপেক্ষী হয়ে শ্রমাজিত শস্তের পরিবর্তে বস্ত্র ক্রয় করা শরীরের 
পক্ষে প্রতিনিয়ত শোপিতস্রীবের মতই ক্ষতিকর। বিগ্যালয়- 

গঠনের আগে গ্রামে কাতাইমগুল-গঠনের প্রয়াস করা প্রয়োজন, 
তা বয়স্কদের নিয়েই হোক আর শিশুদের নিয়েই হোক। তবে লক্ষ্য 
রাখতে হবে যে, স্থতা যেন প’ড়ে না থাকে । কর্মীকে বয়নের ব্যবস্থ! 
সর্বাগ্রে করতে হবে। অব্যবহৃত সুতা যদি স্তগীকৃত হ'য়ে ওঠে তবে 
স্থতাকাটার আগ্রহের জোয়ারে ভাটার টান আসতে বাধ্য । 

খাদ্যের বেলাতেও গ্রামে গিয়েই কর্মীর করণীয় অনেকগুলি কাজ 
আছে। প্রথম প্রয়োজন অনুন্নত গৃহপালিত জীবজন্তর উন্নতি- 
সাধন। গ্রামে দেখি, গৃহস্থের ঘরে হয়তো ২০।২৫টি গাই আছে, কিন্তু 


দুধ হয় ১॥ কি ২ সের। বিদ্যালয়ে খুব কম ছেলেরই দুধ খেয়ে : 


আসবার সৌভাগ্য হয়। এই দুধের অভাবে ছেলেমেদের শিক্ষা 
গ্রহণ করার মত পুষ্টির অভাব ঘটছে। দুধের অভাবের প্রধান 
কারণ ছুগ্ধপ্রদানকারী জন্তুর অভাব নয়, তাদের যত্বের অভাব । 
আমরা যেমন নির্বিচারে পুত্রকন্যার জন্ম দিতে অভ্যস্ত_তাদের খেতে- 
পরতে দিতে পারব কিনা, শিক্ষায় দীক্ষায় মানুষ ক'রে তুলতে পারব 
. কিনা, সে চিন্তার বালাই নেই-_-তেমনি আমরা নিবিচারে যত খুশি 
পণ্ড পালন ক'রে থাকি; তাদের খাছ, স্বাস্থ্য, যত্রের কথা বিন্দুমাত্র 
ভাবি না। এই সংখ্যাধিক্য আমাদের সম্পদ না হয়ে বোঝাই হ'য়ে 
দাড়ায়। রুগ্ন পশু দুধের চেয়ে বেশী রোগই উপহার দেয়। তাছাড়া, 
তৈরী ফসল নষ্ট করার জন্য এর! যে কতখানি দায়ী তার কোন হিসাবই 
আমরা! করি না। শিক্ষাকর্মীিক উন্নত ধরনের গরু, ছাগল, হাস, মুরগী 
ইত্যাদি পালন ক'রে এ দিকে পথপ্রদর্শন করতে হবে । এ বিষয়েও 
আমাদের সতর্ক হওয়ার প্রয়োজন আছে। উন্নত ধরণের বিদেশী 
গরু-ছাগল এনে পুষতে গেলে আমাদের সমস্যার সমাধান হবে ন!। 

খারাপ এড়ে বাছুর বা পাঁঠাকে প্রজনন-শক্তিহীন করবার ব্যবস্থা 


করতে হবে এবং স্থানীয় গরু, ছাগল ইত্যাদিকে ক্রমোন্নতির 


দিকে নিয়ে যেতে হবে। সবসময় কর্মীকে মনে রাখতে হবে যে, 
কেবলমাত্র বাইরের আমদানি করা ভাল জিনিস-দিয়ে একটা! অঞ্চলের 
সমস্তার সমাধান কর! সম্ভব নয়। বিশেষ বিচার-বিবেচনার পরই 
বাইরের জিনিস গ্রামে আমদানি করা! প্রয়োজন । 

গ্রামের পরিচ্ছন্নতার জন্য শিক্ষাক্মীকে প্রথমাবধি আন্দোলন 
করতে হবে। এ বিষয়ে গ্রামকে সচেতন কর! সহজ কাজ নয়। ভাল 
ছবি বা ম্যাজিক লণ্ঠন এ বিষয়ে কর্মীকে প্রচুর সহায়তা করতে পারে । 
গ্রামে পরিচ্ছন্নতার অভাববোধ জাগ্রত করতে হবে। কর্মী যদি 
কেবলমাত্র নিজের সাধ্য অনুসারে গ্রামকে পরিষ্কার করার ব্যবস্থা! 
করেন, তবে গ্রামের লোক আরও বেশী পরনির্ভরশীল হয়ে উঠবে 
মাত্র। গ্রামের লোকের সহায়তাই যে গ্রামকে সুন্দর ক'রে তোলা! 
যায়, এ বোধ গ্রামের লোকের মনে, আনতে হবে, এর প্রয়োজনীয়তার 
প্রতি বিশ্বাস গ্রামের লোকের মনে দৃঢ়মূল করতে হবে। কর্মী এজন্য 
খুব সামান্য ২৪ জন বন্ধু নিয়ে সাফাইমণ্ডল গঠন করতে পারেন 
এবং একটি অঞ্চলকে পরিচ্ছন্ন রাখার ব্যবস্থা, করতে পারেন। পরে 
যখন বিদ্যালয় সংগঠিত হবে তখন বিদ্যালয়ের ছেলে-মেয়েদের দল 
এই কাজে প্রচুর সহায়তা করতে পারবে। সমগ্র গ্রাম পরিষ্ষার- 
পরিচ্ছন্নতার প্রয়োজন বুঝলে গ্রাম-সাফাইয়ের কাজে হাত দেওয়া 
যাবে, এ ভুল কর্মী যেন কখনও না করেন। যাট মণ তেল হ'লে তবে 
রাধা নাচবেন, এ যদি হয়, তবে রাধার নৃত্যনিপুণতা! দেখার সৌভাগ্য 
কখনই হবে না। অপরিচ্ছতার ফলে গ্রামে কত অস্থুখ-বিস্থুখ হয়, 

তার ফলে কত মজুরী কামাই হয়, কত টাক! ডাক্তারের হাতে যায়, 
তার একটা মোটামুটি হিসাব কর্মীর পক্ষে রাখা একাস্ত বাঞ্ছনীয় । 

বিদ্যালয়-আরস্তের আগে, বিদ্যালয়ে কৃষিকাজ শিক্ষা দেবার 
আগে কর্মীকে নিজের বাগানে বারমাস ফসল ফলাতে হবে। এটুকু 
ন! করলে গ্রামের লোক শিক্ষাকমীর শিক্ষাদানের যোগ্যতাকেই 
বিশ্বাস করবেন না। যারা চাষের কাজ পুরুষানুক্রমে ক'রে আসছেন, 
তারা এ কথা বিশ্বাসই করতে চান না যে, বিদ্যালয়ের ছেলেমানুষ 
মাস্টারের কাছে তাদের পুত্রকন্যাদের কৃষিবিষয়ে কিছু শিখবার 
আছে। কৃষির কাজে যে শিক্ষার প্রয়োজন আছে তা শিক্ষাকমীকে 
প্রমাণিত করতে হবে। কৃষির সঙ্গে সংশ্লিষ্ট পশুপালনের কাজেও 
পথ দেখাতে হবে। 

ডে) তাছাড়া, বন্ধু জোগাড় করার জন্য গ্রামের অর্থনৈতিক 
সমস্যার সমাধানের পথ দেখান প্রয়োজন। আজকাল গ্রামে 
প্রধানতঃ ধানটুকুই তৈরী হয়। এটিই চাষীদের একমাত্র সম্পদ । 
যা কিছু তাদের কিনতে হয় তার বদলে চাষীদের দিতে হয় এ 
অমোপাঞ্জিত শস্ত। সুতরাং দিনের পর দিন চাষীদের শ্রমের ফসল 
বেরিয়ে যেতে থাকে গ্রাম থেকে; পরিবর্তে গ্রামে কিছুই প্রবেশ 
করে না। গ্রামের যা একান্ত প্রয়োজন অথচ আজ যা গ্রামে তৈরী 
হয় না, কিন্তু হতে পারে, তেমন জিনিস গ্রামে তৈরি ক'রে গ্রামের 
সম্পদ বাড়ীবার পথ দেখিয়ে দিতে হবে শিক্ষাকমীঁকে। এভাবে 
গ্রামে সাবান, কাগজ, গুড় বিশেষ ক'রে তাল-খেজুরের, কাপড়, 
কাঠের জিনিস, লোহার সাধারণ যন্ত্রপাতি, বাঁশ, বেত, তালপাতা৷ 
ইত্যাদির জিনিসপত্র প্রভৃতি তৈরী হতে পারে। এসব জিনিস 


৪ 
বুনিয়াদী বিদ্যালয়ের সংগঠন ৬৯. 


গ্রামবাঁসীকে কিনতেই হয়। গ্রামে এগুলি তৈরী হলে গ্রামের শস্ত 
অযথা এগুলিকে অবলম্বন ক'রে বাইরে চলে যেতে পারে না। গ্রামে 
তেল, ফল ইত্যাদি তৈরী হলে কেবল যে অর্থের দিক থেকেই গ্রাম 
লাভবান হবে তা৷ নয়, স্বাস্থ্যের দিক দিয়েও গ্রামে নবযুগের স্থষ্টি 
হতে পারে। এর সমস্ত কাজই যে কর্মীকে জানতে হবে তা নয়, 
সরকারী বেসরকারী বিভিন্ন বিভাগ ও প্রতিষ্ঠানের সঙ্গে গ্রামের 
সম্পর্ক স্থাপন ক'রে যথাযোগ্য লোক-সংগ্রহের ব্যবস্থা শিক্ষাকমীকে 
করতে হবে। প্রথমেই শিক্ষালয় খুলে তাতে এসব শিল্পকাজ 
প্রচলিত ক'রে তার মাধ্যমে শিক্ষা দিতে গিয়ে গ্রামের অনাস্থাভাজন 
ও বিরোধিতার সম্মুখীন হওয়ার চাইতে গ্রামে প্রথমে একরকম এক 
বা একাধিক শিল্পের প্রচলন ক'রে তার মধ্যে যে প্রচুর শিক্ষার সুযোগ 
রয়েছে, ওসুব কাজ করতে গেলে যে শিক্ষার প্রয়োজন, সে বোধ 
গ্রামবাসীর মনে আনাই বাঞ্ছনীয় |" অবশ্য ছু'টি কাজই যে একসঙ্গে 
চলতে পারে না তা নয়, তবে গ্রামে এই বোধ আনার 
প্রয়োজনীয়তাকে উপেক্ষা করলে কর্মীর বি্ভালয়-সংগঠনের প্রচেষ্টা 
ব্যাহত হতে বাধ্য। কর্মীর নিজেরও এক বা একাধিক শিল্পে 
অধিকার থাকা প্রয়োজন এবং এসব কাজের মধ্য দিয়ে যে সার! 
বৎসরের কর্মসংস্থান হতে পারে তা প্রত্যক্ষভাবে প্রমাণিত, 
করা দরকার। 

() সর্বোপরি শিক্ষাকমীকে মনে; রাখতে হবে যে, বিদ্যালয় 
গঠন ক'রে তিনি শিশুর জীবনে যে কার্ষন্ূচী প্রতিষ্ঠিত করতে চান, 
তা শিক্ষকের সুবিধা-অস্ুবিধা-অন্ুযায়ী কার্ষস্ূচী নয়। বুনিয়াদী 
বিদ্যালয় জীবনকেন্জরিক। জীবনে যে কাজ যেভাবে করা সবচেয়ে, 

বৈজ্ঞানিক, যে কাঁজ যখন করা সবচেয়ে উপযোগী, বুনিয়াদী 
বিদ্যালয়ের কর্মসূচী তারই নির্দেশক। বুনিয়াদী বিদ্যালয় বিদ্যালয়গৃহের 
চতুঃসীমার মধ্যে সীমাবদ্ধ নয়। শিশুর সমগ্র জীবনকে তাঁর 
অভিভাবকের সাহায্যে গড়ে তোলাই বুনিয়াদী শিক্ষকের কাঁজ। 
তাঁই ভোর থেকে আরম্ভ ক’রে ঘুমোবার সময় পর্যন্ত সকল কাজের 
উপযুক্ত সময় নির্দেশ করাই বুনিয়াদী বিদ্যালয়ের কার্যস্থটীর উদ্দেশ্য । 
এই কার্যস্থটীকে সর্বপ্রথমে নিজের জীবনে প্রতিষ্ঠা করার দীক্ষা 
নিতে হবে : শিক্ষাকর্মীকে এবং এই কর্মস্চী পালন ক'রে 
. তার নিজের জীবনের কোন্‌ উপকার সাধিত হয়েছে তা প্রকাশ 
পাবে তীর নিজেরই জীবন দ্বারা । বুনিয়াদী বিদ্যালয়ে যদি ভোরে 
ওঠীর শিক্ষা বা কারিক শ্রমের শিক্ষা বা সকালে জুতাকাটার 
শিক্ষা দেওয়া হয়, তবে তা৷ দেওয়া! হয় এতে উপকার হবে ব'লে, 
জীবন সুন্দর সার্থক ও বিজ্ঞানান্ুগ হবে ব'লে। শিক্ষককে নিজের 
জীবনে এ কাজ ক'রে তাঁর উপকারিতা দেখাতে হবে। শিক্ষার্থী 
এইরকম কার্ধন্ুচী গ্রহণ করবে, দেয়ালে টাঙানো কাৰ্যসূচী মুখস্থ 
ক'রে নয়, শিক্ষকের দণ্ডভয়ে নয়, শিক্ষককে অনুসরণ ক'রে । 
বিদ্যালয়ের সংগঠনের জন্য শিক্ষকের এইটুকু আত্মপ্রস্তুতি 
প্রয়োজন। এছাঁড়া তিনি প্রকৃত জীবনকেন্দ্রিক বিদ্যালয় গ'ড়ে তুলতে 
পারবেন না। এই প্রস্তুতি হ'লে শিক্ষককে জোর ক'রে শিক্ষাদানের 
প্রহসন করতে হবে না। শিক্ষক যদি নিজের গৃহ, পরিবেশ 
ও স্বাস্থ্যকে আদর্শস্থানীয় ক'রে তুলতে পারেন, গ্রামের অন্তান্ত 
লোকের মতই আতথ্বিক সংস্থান নিয়ে গ্রামের পরিবেশের মধ্যেই 
উন্নততর এবং কর্মময় জীবন যাপন করতে পারেন, তবে গ্রামবাসীরা 

স্বতঃই তার জীবনকে অনুসরণ করতে চাইবে, তার কাছে শিক্ষা 
গ্রহণ. করতে চাইবে, নিজেদের সন্তানসম্ততিকে তার হাতে সমর্পণ 
করতে চাইবে। গ্রামকে প্রত্যক্ষ সেবা দিতে পারলে গ্রামকে জয় 
ক্র! সম্ভব হবে নিশ্চয়ই, নিরানন্দ গ্রামে পরিপূর্ণ জীবন ও আনন্দের 
স্বাদ আনতে পারলে শিক্ষা গ্রামের সহায়তায়ই পরিপুষ্ট হয়ে উঠতে 
পারবে । গ্রামের সঙ্গে ব্যক্তিগত যোগাযোগের ফলে শিক্ষকের 
হাতে গ্রামবাসীর! যে ছেলেমেয়েদেয় ছেড়ে দিতে চাইবেন, তাদের 
নিয়েই হবে সত্যিকারের বুনিয়াদী বিদ্যালয়ের গোড়াপত্তন। ' 
এভাবে বিদ্যালয় গড়তে গেলে অত্যন্ত বেশী সময় লাগবে বলে আপত্তি 
হতে পারে; কিন্ত সময় বাঁচাবার জন্য মেকী কাজ করতে গেলে শেষ 
পৰ্যন্ত লাভ কিছুই হবে না । সংখ্যাটাই প্রধান হয়ে উঠেছে ব'লে 
বিদ্যালয়ের কাজে নানারকম আবিলতা প্রবেশ করেছে। সংখ্যাটা 
প্রথমে প্রকাণ্ড হওয়াই বড় কথা নয়, বরং বুনিয়াদী বিদ্যালয়ের 
ছাত্রসংখ্যা প্রথমে কিছু কম হওয়াই ভাল। মৃল-স্থুঅভ্যাসগুলি 
অল্পসংখ্যক বালকবালিকার মধ্যে দৃঢ়প্রতিষ্ঠা করা সহজ, আর 
প্রথম একদল অভ্যস্ত হ'য়ে উঠলে পরে বারা এসে যোগ দেবে তাদের 
শিক্ষা দেওয়া সহজ হবে। সুতরাং শিক্ষকের ' আত্মপ্রস্তুতিই 
শিক্ষালয়-গঠনের প্রথম সোপান। এই আত্মপ্রস্ততির জন্য শিক্ষা- 
কর্মীকে আমরা সহায়তা করি বা না করি, বিগ্ভালয় খোলার জন্য 
বিদ্যালয়ের ছাত্রসং্যা দিয়েই আমর! তার সার্থকতার পরিমাপ করি 
এটা একান্তই ভ্ৰান্ত ধারণা । 

। সংগঠনের দিক থেকে শিক্ষাকমীর আত্মপ্রস্তুতির কথা আলোচনা 
করলাম। এছাড়া শিক্ষাদানের জন্যও শিক্ষাকমীর প্রচুর আত্ম- 

প্রস্তুতির প্রয়োজন আছে। এর পর আমর! সেবিষয়ে আলোচনা 
করব। 


শিক্ষকতার জন্য বুনিয়াদী শিক্ষাকর্মীর আত্মপ্রস্ততি 


(১) প্রাকৃতিক ও সামাজিক পরিবেশ £ 

শিক্ষকের কাজ সমগ্র গ্রামকে শারীরিক ও মানসিক ব্যাধি থেকে 
যুক্ত করা ও মুক্ত রাখা। এ কীজের জন্য যে আত্মপ্রস্তুতির দরকার 
সে কথা আলোচনা করা হয়েছে। শিক্ষক যদি যথেষ্ট আত্মপ্রস্তুতির 
কষ্ট স্বীকার না ক'রে হাতুড়ে ডাক্তারের মত কাজে অগ্রসর হন তবে 
পদে পদে জাতীয় জীবনের সমস্তাকে জটিল ক'রে তোলা কিছুমান 
আশ্চর্য নয়। স্বীকার না করলেও এ কথা সত্য যে, গ্রাম্য জীবনের 
উপর গ্রামের শিক্ষকের প্রভাব অনেকখানি এবং সে প্রভাব সু না 
হলে কু হতে বাধ্য ৷ 

ভালভাবে নিজের কর্তব্যপালন করতে হলে শিক্ষকের কেবল 
শিক্ষাবিজ্ঞান জানলে চলবে না। চিকিৎসকের যেমন চিকিৎসা- 
বিজ্ঞান মুখস্থ করলেই চলে না, চিকিৎসা করার জন্য প্রত্যেকটি রোগ- 
লক্ষণ নির্ণয় করতে হয়, তেমনি শিক্ষককেও গ্রামের সকল ব্যাধির 
কারণগুলি সর্বপ্রথমে খুঁজে বের করতে হবে, ব্যাধির ইতিবৃত্ত জানতে 
হবে। গ্রামের প্রাকৃতিক ও সামাজিক পরিবেশের মধ্যেই গ্রামের 
সমস্তার কারণ লুকানো, আছে। গ্রামের সেবা করতে হলে, জীবনের 
সমস্তার মাধ্যমে শিক্ষা, দিতে হলে, এই প্রাকৃতিক ও সামাজিক 
পরিবেশকে ভালভাবে জানতে হবে। এই পরিবেশকে এড়িয়ে গিয়ে 
কোন কাজই কর! সম্ভব নয় ; সুতরাং কেবল ভাল ভাল পরিকল্পনা 

রচনা করলেই চলবে না, গ্রামের পরিবেশের মধ্যে কোন্‌ কোন্‌ 
পরিকল্পনাকে কতখানি এবং কিভাবে রূপ দিতে হবে সেইটিই স্থির 
করতে হবে। | 

গ্রামের প্রকৃত অবস্থা, সম্পর্কে অবহিত হবার... জন্য/নিখুঁত 
পরিসংখ্যান সংগ্রহ করা প্রয়োজন। শিক্ষাকমীঁকে নিম্নলিখিত 
খবরগুলি অবশ্যই সংগ্রহ করতে হবে £ 

(ক) ভূমি ও ভূমিসমস্তা' ই মোট জমির পরিমাণ; আবাদী, 
আবাদযোগ্য, অনাবাদী ও আবাদের অযোগ্য ভূমির পরিমাণ; জঙ্গল 
ও চারণভূমি। 

জমির মালিকানা ?ঃ জমিদার, খাজনা, বর্গা-চাবীর সংখ্যা ও জমির 
পরিমাণ, বর্গাচাব-সম্পকিত প্রথা; ভূমিহীন কৃষি-শ্রমিকের সংখ্যা, 
তাদের অবস্থা ও মজুরী । 

জমির অবস্থা কি কি শ্রেণীর মাটি আছে, কি কি চাষ হয়, 
কৃষিজাত উৎপন্দ্রব্য, কৃষিজাত দ্রব্যের রপ্তানি ও আমদানি । 

(খ) জলের উৎসঃ পানীয় জল, স্নান ও অন্যান্য কাজের জল, 
সেচের জল; জলের অপচয় ও তা দূর করার ব্যবস্থা । 

(গ) আবহাওয়া ও বৃষ্টিপাত ৷ 

(ঘ) স্বাস্থ্য ঃ গ্রামের পরিচ্ছন্নতা, জলনিকাশের ব্যবস্থা, 
সাধারণ রোগ-প্রতিষেধ ও প্রতিকার-ব্যবস্থা, নিকটবর্তী স্বাস্থ্যকেন্দ্ 
ও চিকিৎসক। 

(ও) পশুসম্পদ £ গ্রামের বিভিন্নপ্রকার গৃহপালিত পশুর 
সংখ্যা, তাদের স্বাস্থ্য ও বাসের ব্যবস্থা, সার-সঞ্চয় ও ব্যবহার, 
পশুখান্ত, চারণভূমি। 

৬ 

(চ) বনসম্পদ ঃ গ্রামের গাছপাল!। ফলের গাছ, জালানির 
গাছ, লাঙ্গল ও গৃহকাজের উপযোগী গাছ; বন আছে কি না; 
ভুমিক্ষয়_ বৃক্ষরোপণ ও কর্তন। 

(ছ) কীটপতঙ্গ, পশুপক্ষী £ উপকারী ও অনিষ্টকারী। 

জে) শিল্পঃ গ্রামে কি কি শিল্প আছে? কোন শিল্প নষ্ট হয়ে 
গেছে কি? নষ্ট হলে তার কারণ। সেইসব শিল্পী বর্তমানে কি 
করেন? কি কি শিল্পের উপযোগী কীচামাল গ্রামে আছে? সমবায়ের 
ভিত্তিতে কোন্‌ কোন্‌ শিল্প গ্রামে সংগঠিত কর! যেতে পারে। 

(ৰ) শিক্ষাঃ গ্রামে কতদূর পর্যন্ত পড়াশোনা করবার ব্যবস্থা 
আছে? কোন্‌ কোন্‌ গ্রাম থেকে ছাত্রের! পড়াশোনার জন্য কর্মীর গ্রামে 
আসে? কর্মীর গ্রামের ও.ষে যে গ্রাম থেকে ছাত্রের! পড়াশোনার জন্য 
কর্মীর গ্রামে আসে, সেই সকল গ্রামে ৬-১১ ও ১১-১৪ বৎসরের 
কত বালক-বালিকা আছে? অন্যেরা পড়াশোনা করতে আসে না 
কেন? নিকটবর্তা কোন্‌ কোন্‌ গ্রামে কোন্‌ মান পর্যন্ত বিদ্যালয় 
আছে? সে সকল গ্রামের দূরত্ব কত? 


শিক্ষার প্রতি বয়স্কদের মনোভাব কি? বয়স্কদের মধ্যে শিক্ষার 


হার, বয়স্কদের শিক্ষার ব্যবস্থা! । 

৩৬ বৎসরের বালক-বালিকার সংখ্যা, তাদের শিক্ষাদানের 
ব্যবস্থা । 

(এ) আধিক সংস্থান £ গ্রামের বর্ধিষ্ণু, সচ্ছল ও অভাব- 
গ্রস্ত পরিবারের সংখ্যা; জনপ্রতি গড় আয়, খণ__খণের উৎস ও 
সাধারণতঃ কিভাবে তা৷ শোধ করতে হয় । 


(ট) গ্রাম-পঞ্ধীয়েত ও গ্রামের সমাজ-জীবন। 

গ্রাম সম্পর্কে এই পরিসংখ্যান সংগ্রহ করার জন্য গ্রামের 
প্রত্যেক পরিবার সম্পর্কে সংবাদ সংগ্রহ করতে হবে এবং সেই তথ্যের 
ভিত্তিতে গ্রামের এই সামুদায়িক তথ্য সঙ্কলন করতে হবে। 

প্রত্যেক পরিবার সম্পর্কে নিম্নলিখিত সংবাদগুলি সংগ্রহ করা 
দরকার £ 

, (১) পরিবারের কর্তার নাম, বয়স, শিক্ষা, স্বাস্থ্য, জীবিকা__ 
প্রধান/অপ্রধান, বৎসরে কয়মাস কোন কাজ থাকে ন । 

(২) জমির পরিমাণ, লাঙ্গল ও বলদ-সংখ্যা, গৃহপালিত ' 
পশুর নাম ও সংখ্যা। 

(৩) নিজ হাতে চাষ-করা জমির পরিমাণ, নিযুক্ত মজুরের 
মোটামুটি সংখ্যা, বর্গা-দেওয়া জমির পরিমাণ, বর্গা-নেওয়| জমির 
পরিমাণ, এক-ফসলী ও দু’'-ফসলী জমি, কি কি চাষ কর! হয়, চাষের 
খরচ, 'সেচব্যবস্থা, বিভিন্ন চাষের আয়-ব্যয়। 

(৪) আথিক সংস্থান £ আয়, আয়ের উৎস, ব্যয়, খণ। 

(৫) ঘরবাড়ী ঃ কিসের ঘর, গৃহসংখ্যা, গৃহের অবস্থা, পশু 
শালা ও তার অবস্থা । 

(৬) পরিবারের লোকসংখ্যা £ প্রত্যেকের নাম, বয়স, শিক্ষা, 
স্বাস্থ্য, জীবিকার উপায়, বৎসরে কয় মাস কাজ করেন, অন্য সময় কি 
করেন, পরিবারের কর্তার সঙ্গে সম্পর্ক । 

এই পরিসংখ্যানের ভিত্তিতে কর্মী গ্রামের একটি নিখুঁত চিত্র 
পেতে পাঁরবেন। এই থেকে গ্রামের কি প্রয়োজন, কোন্‌ বিষয়ে 
সেবা সর্বাগ্রে দরকার, তা নিশ্চিতভাবে বোঝা যাবে। এর ওপর 
ভিত্তি ক'রে কাজ করলে কর্মী সহজেই গ্রামের পক্ষে অপরিহার্য হায়ে 

উঠতে পারবেন এবং সহজেই গ্রামের শ্রদ্ধা ও ভালবাসা আকর্ষণ 
করতে পারবেন । 

অন্যদিকে এই সংবাদগুলিই হবে বিদ্যালয়ের পরিবেশ-পরিচিতির 
উপাদান। এই তথ্যগুলি কর্মীকে শিশুদের অবস্থার সঙ্গে 
সম্যক্রূপে পরিচিত হতে সহায়ত। করবে এবং তারই ফলে শিশুর 
সঙ্গে তার ব্যবহার সহজ ও ক্রটিহীন হবে। ) 

এসকল তথ্য একদিনে সংগ্রহ কর৷ সম্ভব নয়। ঘরের খবর 
' প্রারস্তেই জের! ক'রে বের করতে গেলে গ্রামবাসীর সহযোগিতা 
কর্মী মোটেই পাবেন না । বিভিন্ন পরিবারের সঙ্গে ঘনিষ্ঠভাবে মিশতে 
মিশতে একটু একটু ক'রে দীর্ঘ সময়ে এসকল সংবাদ সংগ্রহ করতে 
হবে। এসকল সংবাদ যথেষ্ট পরিমাণে সংগ্রহ করার আগেই 
বিদ্যালয় খুলে বসলে কমার পক্ষে পদে পদেই ভুল করার সম্ভাবন! 
থাকে। 

২। শিক্ষোপকরণ-নিমণণ ও সংগ্রহ ? গ্রামে গিয়েই 
বলয় সুরু না করার আর একটি বিশেষ জরুরী কারণ আছে। 
অনেক ক্ষেত্রেই দেখতে পাই, বিদ্ভালয়-গৃহ রয়েছে, শিক্ষক রয়েছেন, 
ছাত্র-সংখ্যাও কম নয়, কিন্ত শিক্ষাদানের কোন উপকরণ নেই। ফলে 
হয় বিনা কাজে ছাত্রেরা৷ উসখুস করে, একঘেয়ে তকলি ঘুরিয়ে, 
আর মাটি কুপিয়ে বিরক্ত হ'য়ে ওঠে, নয়তো শিক্ষক নিরুপায় হঃয়ে 
পুস্তককেন্দ্রিক শিক্ষার মধ্য দিয়ে সমস্তার আশু মীমাংসা করার 
চেষ্টা ঝরেন। বুনিয়াদী বিদ্যালয় যেমন কেবলমাত্র লেখাপড়ার 
মাধ্যমে বিদ্যা-অর্জনের স্থান নয়, তেমনি বুনিয়াদী বিদ্যালয়, 
কেবলমাত্র কতকগুলি কাজের মাধ্যমে জীবিকা-অর্জনের স্থানও নয় ॥ 

বুনিয়াদী বিদ্যালয়ে শিশু কাজ করে জীবনের সমস্তাগুলির বুদ্ধিযুক্ত 
সমাধানের পথ আবিষ্কার করার জন্য। কাজের সঙ্গে তার পরিপূর্ণ 
আত্মপ্রকাশ ও আত্মবিকাশের সুযোগ থাক! প্রয়োজন। এ বিকাশ 
সম্ভব নয় যদি শিক্ষার যথাযোগ্য উপকরণ তার হাতের কাছে না 
থাকে। সাধারণ শিক্ষায় যেমন শিক্ষার্থী ক্রমশঃ শরীর-মনে নিক্ষিয় 
হ’য়ে পড়ে, তেমনি বুনিয়াদী শিক্ষাতেও শিক্ষার্থী অন্ধ শ্রমিকে পরিণত 
হতে পারে, সেই আশঙ্কা রয়েছে। এজন্য শিক্ষাকমীকে বিদ্যালয় 
সুরু করার আগে বিদ্যালয়কে শিক্ষাদানের যোগ্য মাধ্যমরূপে সাজিয়ে 
“ নিতে হবে। এজন্য. যে দামী উপকরণ চাই তা ন্য়। বস্তুতঃ 
মন্তেলরি-রীতির সঙ্গে এখানেই বুনিয়াদা শিক্ষার প্রধান তফাত। 
স্থানীয় অনায়াসলন্ধ উপাদান দিয়েই বুনিয়াদী বিদ্যালয়ের শিক্ষোঁ- 
পিকরণ তৈরি কর! যেতে পারে। 

কাজ আরম্ভ করার আগে শিক্ষাকর্মীকে অন্ততঃ নিম্নলিখিত 
উপকরণগুলি তৈরি অথব। সংগ্রহ ক'রে নিতে হবে $£ 

(১) পরিচ্ছন্নতা-বিধানের সরঞ্জাম £ ঝুড়ি, ঝাড় কোদাল, খুরপি, 
শৌচাগারের ব্যবস্থা, থুথু ফেলার জায়গা, ময়ল! ফেলার জায়গ! | 

(২) স্বাস্থ্য-সম্পক্ষিত, দ্রব্যাদি ঃ একটি থার্মোমিটার, বেডপ্যান, 
ইউরিন্যাল, আইস-ব্যাগ, গরম জলের বোতল, মাপবার ফিতা ও 
ওজনের যন্ত্র, সাধারণ কিছু ওষধপত্র, যথা__কিছু কুইনাইন, টিন্চার 
আয়োডিন, কিছু তুলা, বোরিক আ্যাসিড, সোডি-বাই-কার্য, সালফা- 
ডিয়াজিন, সালফাগুয়ানডিন, কিছু হোমিওপ্যাথিক ওঁবধ, কিছু 
গুবধের গাছ লাগান, যথা_তুলসী, বনচীড়াল, গাঁদা, পুনর্ণবা, 
হিমসাগর, বাসক, আদা, থুলকুড়ি, হিঞ্চা ইত্যাদি । 

(৩) শিল্পকাজের, অন্ততঃ সুতাকাটা ও বাগানের কাজের জন্য. 
প্রয়োজনীয় সরঞ্জাম £ স্থতাকাটার জন্য তক্‌লি ছাড়া অন্যান্য সরঞ্জাম 
বাঁশ দিয়ে গ্রামেই তৈরি ক'রে নেওয়া চলবে। প্রত্যেক শিক্ষার্থী 
নিজের তক্‌লি ও দপ্তি নিজে কিনে নেবে। 

শিক্ষামূলক শিল্পকাজের জন্য প্রত্যেক শিক্ষার্থীর আলাদা! এক- 
এক প্রস্থ সরঞ্জাম থাকা দরকার । কারণ, শিক্ষার্থী কিভাবে সরঞ্জাম 
ব্যবহার করে ও রক্ষা করে-_এটাই শিল্প-শিক্ষার একটা মস্ত বড় 
পরীক্ষা । 

(৪) বিদ্ভালয়-গৃহকে শিশুদের মনোরঞ্রক ক'রে তোলার জন্য 
তাকে ফেস্কো, ছবি, আলপনা ইত্যাদি দিয়ে সাজাতে হবে । এসব 
আকার জন্য কুমোরের সাধারণ রঙ বা স্থানীয় রডীন মাটি ব্যবহার 
করতে হবে। 

(৫) নিক্ললিখিত বোর্ডগুলি তৈরি করে নিতে হবে £ 

(ক) বিজ্ঞপ্তি বোর্ড £ এই বোর্ডে বিদ্যালয় সংক্রান্ত সকল 
খবর টাঙিয়ে দেওয়া হবে। 

/ (খে) কাৰ্যসূচী বোর্ড? বুনিয়াদী বিদ্যালয়ের কার্যস্থচী 
পরিবর্তনশীল । কারণ, কাজের প্রয়োজনে প্রায়ই সময়স্তুচী পরিবর্তন 
করতে হবে। সময়স্থচী-সংক্রান্ত সকল পরিবর্তন এই বোর্ডে জানিয়ে 
দেওয়| হবে। 

(গ) সাপ্তাহিক কার্ধবিভাগের বোর্ডঃ প্রতি সপ্তাহে 
বিদতার্থীরা তাদের সাধারণ সভায় বিদ্যালয়ের বিভিন্ন কাজের দায়ি 


ভাগ করে নেবে। কে কোন্‌ কাজের ভার নিয়েছে তা এই বোর্ডে 
জানিয়ে দেওয়। হবে। 

(ঘ) প্রার্থনার বোর্ড £ প্রার্থনার উপযোগী এক-একটি 
গান শেখা হ'য়ে গেলেই প্রার্থনার গান পাল্টে দেওয়া হবে। 
প্রার্থনায় কি কি করা হবে তা এই প্রার্থনা-বোর্ডে জানিয়ে দেওয়া 
হবে। এটি অনেকটা ক্যালেগ্ডারের মত ক'রে তৈরি করতে হবে। 
উপরে থাকবে একটি যথাযোগ্য ছবির জায়গা, নীচে প্রার্থনার 
গানগুলি পর পর এটে দেওয়া হবে। 

(ঙ) দিনপঞ্জী ও আবহাওয়ার প্রদীপন £ নীচু শ্রেণীর 
জন্য এগুলি এমন হওয়া চাই যে, মাস, তারিখ, বার ও আব- 
হাওয়াসুচক বিভিন্ন কথাগুলি আলাদা টুকরো কাগজে আটা থাকবে। 
সেগুলি প্রয়োজন-মত দিনপঞ্জী ও আবহাওয়ার বোর্ডে বিদ্যার্থীরা 
এটে দেবে। উঁচু শ্রেণীতে অবশ্য ছেলের! নিজেদের দিনপঞ্জী ও 
আবহাওয়ার প্রদীপন নিজেরাই তৈরি করবে, সেগুলিতে প্রতিদিন 
আলাদা কাগজের টুকরো আটবার প্রয়োজন হবে না। 

(6) পতাকার পরিচয় এবং পতাকা-উত্তোলন ও অবতরণ- 
সম্পর্কিত নিয়মাবলী । 

এরকম আরও অনেক বোর্ড তৈরি করা চলতে পারে। তবে 
এ বোর্ডগুলি প্রথম কাজ আরম্ভ করার জন্যই প্রয়োজনে লাগবে। 
তাছাড়া, প্রত্যেক সরঞ্জাম নির্দিষ্ট স্থানে রাখবার ব্যবস্থা করা চাই 
এবং কোথায় রাখা হবে তা সরঞ্জামের নাম-আটা লেবেল দিয়ে 
নির্দেশ করা প্রয়োজন।. বিভিন্ন সরঞ্জামের নাম ও সংখ্যা-আট! 
একটা সরপ্রাম-তালিকা প্রত্যেক শ্রেণীতে থাকা দরকার । 

(৬) কতকগুলি খাত! বাধাই ক'রে সেগুলি পরপৃষ্ঠায় বর্ণিত 
বিভিন্ন কাজের জন্য ব্যবহার করতে হবে £ 


৮০ বুনিয়াদী শিক্ষায় সংগঠন 
(ক) প্রাকৃতিক পরিবেশ থেকে সংগৃহীত পাতা ও ফুলের 
খাতা । নু . 

(খ) দেশনায়কের প্রতিকৃতি ও জীবনীর খাতা । 

(গ) জগতের. ধর্মগুরদের প্রতিকৃতি, জীবনী ও 
উপদেশের খাতা ৷ 

(ঘ) শ্রেষ্ঠ সাহিত্যিক ও বৈজ্ঞানিকদের প্রতিকৃতি, জীবনী 
ও কাজের সংক্ষিপ্ত পরিচয়ের খাতা 

(৮) জাতীয় আন্দোলন ও জাতীয় পতাকার ক্রম- 
বিকাশের পরিচয়ের খাতা । 

(ছ) সাম্প্রতিক ঘটনা ও আবিষ্কারের সচিত্র বিবরণ- 
সংগ্রহের খাতা । 

(৭) একটি সংগ্রহাগার-সংগঠন £ তাতে স্থানীয় শস্তাদির নমুনা, 
স্থানীয় যন্ত্রপাতি ও শিল্পদ্রব্যের নমুনা প্রথমাবধিই জোগাড় 
কারে রাখা দরকার। এই আংগ্রহাগার ক্রমশঃ বিবিধ সংগৃহীত 
দ্রব্যে পুষ্ট হ'য়ে উঠবে এবং শিক্ষালাভের একটি অত্যাবশ্যক 
কেন্দ্ৰ হবে। প্রত্যেক সংগৃহীত দ্রব্যের সঙ্গে সংগ্রহের নাম, 


সংগ্রহের স্থান ও তারিখ এবং সংগৃহীত দ্রব্যের সংক্ষিপ্ত পরিচয় 
থাকবে। 


(৮) অত্যাবশ্যক পুস্তকের একটি ছোট গ্রন্থাগার । 
(৯) কয়েকটি খেলার সরঞ্জাম £ সাধারণতঃ শুধু-হাতে খেলা, 
ব্যায়াম ও লোকনৃত্যের দিকেই ঝোঁক দেওয়া উচিত হবে । তবে 


দোল্না, লাফাবার দড়ি, কাঠিনাচের কাঠি ইত্যাদির মত কয়েকটি 
স্বল্নব্যয়সাধ্য খেলার স্রপ্রামও থাকা দরকার । 

* (১০) জমি মাপবার ফিতা, কম্পাস, আকবার ও টন 
. সরঞ্জাম, সাদা ও রঙীন চক, মানচিত্র ও ভূ-গোলক। 

এ-সব উপাদান তৈরী ও সংগৃহীত হ'য়ে গেলে বিদ্যালয়-গৃহ 
আপনা-আপনি শিশুদের আনাগোনা! ও কৌতূহল চরিতার্থ করার 
একটি তীর্থ হ'য়ে উঠবে। তখন কাজ আরম্ভ করা সহজ হবে এবং 
শিশুও প্রথম থেকে দেহ ও মনের প্রচুর খোরাক পেতে পারবে । 


বুনিয়াদী বিদ্যালয়ের পরিচালনা-ব্যবস্থা ও স্থান- নির্বাচন 


বুনিয়াদী শিক্ষাকে স্বাধীন ভারতের জাতীয় শিক্ষাব্যবস্থা, ব'লে 
গ্রহণ” করা হয়েছে। এই শিক্ষাব্যবস্থা যে কেবলমাত্র ভিন্ন 
শিক্ষা-দর্শন ও শিক্ষাদান-পদ্ধতিরই উপর প্রতিষ্ঠিত তা নয়, এই 
শিক্ষাব্যবস্থা! আজকালকার প্রচলিত সমাজ ও অর্থনীতি থেকে সম্পূর্ণ 
ভিন্ন সমাজ ও অর্থনীতি-প্রতিষ্ঠারও প্রয়াসী। এই সামাজিক ও 
অর্থনৈতিক পটভূমিকাকে বাদ দিয়ে বুনিয়াদী শিক্ষাকে গ্রহণ করা 
সম্ভব নয়। সুতরাং বুনিয়াদী শিক্ষাকে গ্রহণ করার অর্থ কেবলমাত্র 
ভিন্ন শিক্ষাপদ্ধতিকে গ্রহণ করাই নয়, নুতন সমাজব্যবস্থা ও 
অর্থনীতিকেও গ্রহণ করা। অন্ততঃ গান্ধীজী-পরিকল্লিত বুনিয়াদী 
শিক্ষা বলতে এই বোবায়। সমাজ ও শিক্ষাঙ্েত্রের বুনিয়াদী 
শিক্ষার আদর্শ-অনুযাঁয়ী পরিবর্তনসাধন করতে হ’লে নূতন আদর্শের 
অন্থকুল আবহাওয়া সৃষ্টি করা একান্ত প্রয়োজন ; এজন্য বুনিয়াদী 
শিক্ষার সংগঠন কিভাবে হওয়া উচিত তা গভীরভাবে ভেবে 
দেখা দরকার । ৃ 

সংগঠনের এই একান্ত জরুরী দিকটার প্রতি এযাবৎ যথেষ্ট 


৮২ বুনিয়াদী শিক্ষায় সংগঠন 


মনোযোগ দেওয়া হয়নি। সাধারণ শিক্ষার কাঠামোটা আগাগোড়া 
বজায় রেখে এখানে সেখানে কতকগুলি বুনিয়াদী বিদ্যালয় গুজে 
দেওয়া হয়েছে মাত্র। এর ফল ভাল হতে পারে না, আর হয়ওনি। 

সাধারণতঃ কোন বেসরকারী কর্মী যদি কোন জায়গায় খাঁনিকট। 
স্থান সংগ্রহ করতে পারেন এবং খানিকটা আথিক সহায়তা ও 
গ্রামবাসীর সহানুভূতি পান তবে সেইখানেই কাজ আরম্ভ ক'রে 
থাকেন। এর ফল পরিণামে প্রায়ই শুভ হয় না। গ্রামে যদি 
শিক্ষিত মধ্যবিত্তের সংখ্যা বেশী থাকে তবে তো অবিলম্বেই বিপদের 
স্ত্রপাত হয়। তারা পাশাপাশি অন্ত কোন বিদ্যালয়ে ছেলে 
পাঠাতে সুরু করেন অথবা বাড়ীতেই পড়ার ব্যবস্থা করেন। 
ধারা কাজ ক'রে জীবিকা অর্জন করার চাইতে শহরের ঘুপচি 
গলিতে স্বাস্থ্যের মুণ্ডপাত ক'রে ছ'বেলা নাকে-মুখে ছুটি ভাত 
গুজে কলম পিষে পরের দাসত্ব করাকে শ্রেয়: ও অধিকতর 
সম্মানজনক ব'লে মনে করেন তারা বুনিয়াদী শিক্ষাকে সহজে ভাল 
চোখে দেখতে পারেন না। বর্তমান পরিস্থিতিতে দীর্ঘকাল ধ'রে 
শিক্ষাকর্মীকে পোষণ করাও গ্রামবাসীরা কর্তব্য ব'লে বোধ করেন 
না। শিক্ষা-কর দেবার পরও আবার গ্রামে শিক্ষাব্যবস্থার জন্য 
খরচ করতে তারা নারাজ; কর্মী যখন একা কাজ আরম্ভ করেন 
তখন গ্রামের সহানুভূতি খানিকটা পাওয়া গেলেও কর্মী-সংখ্য। 
অপরিহার্ষভাবে বাড়লেই সহায়তা, আর পাওয়া যায় না। গ্রামের 
লোক বহু কর্মীর দায়িত্ব একেবারেই নিতে চান না, আর বর্তমান 
অর্থনৈতিক সংগঠনের ফলে পারেনও না। অথচ একজন কর্মীর 
পক্ষে একটা পূর্ণাঙ্গ বিদ্যালয় গণড়ে তোলা কখনই সম্ভব নয়। 


বুনিয়াদী বিদ্যালয়ের সংগঠন ৮৩ 


আবার বিদ্যালয়ের ছাত্রসংখ্যাও এমন হয় না বা এমন উপকরণ সংগ্রহ 
করাও সম্ভব হয় না, যাতে বিদ্যালয় আথিক স্বাবলম্বনের দিকে দ্রুত 
অগ্রসর হতে পারে। এজন্য বেসরকারী বুনিয়াদী বিদ্যালয় ক্রমশঃ 
অবলুপ্ত হতে বসেছে। বুনিয়াদী শিক্ষাকে সার্থক করতে হ'লে বে 
মূলধন দরকার তা! নিখিল-ভারতীয় কোন কোন সংস্থার হাতে 
_ থাকলেও সাধারণ গ্রাম-কর্মীর হাতে নেই। তাই এ-সকল ক্মীকে 
সহায়তা দিলে বুনিয়াদী শিক্ষার যে পরীক্ষা হতে পারত তা হ'য়ে 
উঠছে না। 
আবার সরকারী বুনিয়াদী বিগ্ালয়গুলিও ইতস্ততঃ বিক্ষিপ্তভাবে 
গ'ড়ে উঠছে। যে-সব গ্রাম ৬ বিঘা জমি ও ৪ হাজার টাকা দিতে 
পারে সে-সব গ্রামে সরকারী সহায়তায় বুনিয়াদী বিদ্যালয় গ'ড়ে 
তোলার ব্যবস্থা করা হচ্ছে। ফলে সমগ্র প্রদেশে এখানে ওখানে 
বুনিয়াদী বিদ্যালয় গ'ড়ে উঠেছে। বহু ক্ষেত্রেই দেখছি, এ-সব বিদ্যালয় 
গ'ড়ে উঠেছে যাতায়াতের দিক দিয়ে দুর্গম স্থানে । প্রথম পরীক্ষার 
পক্ষে এটা মোটেই বাঞ্ছনীয় নয়। এর মধ্যে আবার স্কুল বোর্ডের 
রাজনীতি আছে । সদস্তাদের নির্বাচনকেন্দ্রগুলিতে সরকারী টাকার 
একটা বড় অঙ্ক নিয়ে যেতে পারলে প্রভাব বাড়ার সম্ভাবনা । 
সুতরাং বুনিয়াদী বিগ্ভালয়ের স্থাননির্বাচন নিয়ে সেখানে কাড়াকাড়ি 
বাধে। কোন কোন সম্পন্ন গ্রামের লোকও ৪ হাজার টাকা 
দিয়ে ২৮ হাজার টাকার সরকারী সম্পত্তি হস্তগত ক'রে গ্রাম্য 
দলাদলি কায়েম করতে তৎপর। ফলে বুনিয়াদী বিদ্যালয়ের স্থান- 
নির্বাচনে শিক্ষাবিষয়ক বিবেচনার চাইতে অন্য বিবেচনাই ছূর্ভাগ্যবশতঃ 
প্রাধান্য লাভ করে। 


৮৪ বুনিয়াদী শিক্ষায় সংগঠন 


এই-সব বিদ্যালয়ে যারা শিক্ষা দিতে যাচ্ছেন তাঁরা কাজের 
মাধ্যমে শিক্ষা দিতে অনভ্যস্ত। শিক্ষণ-শিক্ষালয়ে এক বছরে তারা 
যেটুকু শিক্ষা লাভ ক'রে আসেন তাতে তারা প্রতিকূল আবহাওয়ার 
মধ্যে স্বাধীনভাবে কাজ করার শক্তি অর্জন ক'রে প্রায় কেউই 
আসেন না। এক বছরে তার! শিক্ষার উপকরণও এতখানি সংগ্রহ 
করতে পারেন না, যাতে প্রারস্তে সহায়তা, পরিদর্শন ও উপদেশ 
ছাড়া এরা সার্থক শিক্ষাদানের পথে এগিয়ে যেতে পারেন। 
বিচ্ছিন্ন বিদ্যালয়ে শিক্ষাদানের জন্য এদের ছেড়ে দেওয়ার ফলে 
এরা কাজের মাধ্যমে শিক্ষার প্রতি জনসাধারণের প্রতিকূল 
মনোভাবের জন্য প্রথমেই আত্মবিশ্বাস হারিয়ে ফেলেন এবং 
প্রয়োজনীয় সহায়তার অভাবে পথ হারিয়ে এমন গৌজামিলের 
চেষ্টা করেন যাতে বুনিয়াদী শিক্ষা কথাটা একটা হান্তকর ব্যাপার... 
হয়ে ওঠে। | | 

অপর পক্ষে বিদ্যালয়গুলি পরিদর্শন করছেন মামুলী শিক্ষা- 
পদ্ধতিতে অভ্যস্ত 'অবর বিগ্ভালয়-পরিদর্শকরা। তাদের পক্ষে 
বুনিয়াদী বিদ্যালয় পরিদর্শন ক'রে শিক্ষকদের সহায়তা করা সম্ভব 
নয়। এরা শিশু ও কাঁজের মধ্য দিয়ে তার গঠনের চাইতে 
বিগ্ভালয়ের খাতাপত্রই বেশী বোঝেন, ফলে বুনিয়াদী বিদ্যালয়ের 
শিক্ষককে সাহায্য করাঁর চাইতে অভ্যস্ত রীতিতে খুঁত ধরাই তাদের 
পক্ষে সহজ হয়। যেখানে বুনিয়াদী শিক্ষণ-শিক্ষাপ্রাপ্ত অবর 
বিদ্যালয়-পরিদর্শক আছেন সে-সব জায়গায় তাদেরও শিক্ষা অত্যন্ত : 
কীগ। অধিকাংশ ক্ষেত্রে বহুদিনের অভ্যস্ত শিক্ষাধারার পরিবর্তে 
তার। নূতন শিক্ষাধারা ও ব্যবস্থায় বিশ্বাস স্থাপন করতে পারেননি । 


বুনিয়াদী বিদ্যালয়ের সংগঠন LE 


তদুপরি সর্বত্র তাদের হাতে সাধারণ ও বুনিয়াদী উভয়প্রকার 
বি্ঠালয়-পরিদর্শনের ভার রয়েছে। ফলে বুনিয়াদী শিক্ষাপদ্ধতি 
ও তাঁর প্রয়োগ নিয়ে চিন্তা, পর্যবেক্ষণ ও প্রয়োগ করার সুযোগ, 
তাদের যথেষ্ট হয় না। তাছাড়া, তাদের তত্বাবধানে বিদ্যালয়ের ' 
সংখ্যা এত অধিক যে, তাদের পক্ষে বুনিয়াদী বিদ্যালয়ের প্রতি 
যথেষ্ট নজর দেওয়া এবং এই প্রাথামক অবস্থায় অনভিজ্ঞ শিক্ষকদের 
যথেষ্ট সহায়তা করা একেবারেই সম্ভব নয়। সর্বোপরি রাষ্ট্রের 
শিক্ষাব্যবস্থার যন্ত্র মামুলী ধরনেরই রয়েছে, বুনিয়াদী শিক্ষার, 
প্রয়োজনে তাঁকে উপযোগী ক’রে নেওয়া হয়নি। ফলে যন্ত্রটায় 
আগাগোড়া এত উঁচু-নীচু সিঁড়ি রয়েছে এবং তাতে শাসনের রক্তচক্ষু 
এত স্পষ্ট যে, সহযোগের যে আবহাঁওয়াটা নূতন শিক্ষাব্যবস্থাকে 
সার্থক করার জন্য সবচেয়ে বেশী প্রয়োজন তার একান্ত অভাব 
ঘটেছে। বুনিয়াদী শিক্ষার নীতি ধারা নির্ধারণ করেছেন, এমন 
কি শিক্ষণ-শিক্ষার ক্ষেত্রে যীরা একান্ত জরুরী স্থান অধিকার ক'রে 
আছেন, তাদের সঙ্গে পর্যন্ত অনেকস্থলে বুনিয়াদী শিক্ষার কোন 
প্রত্যক্ষ যোগ নাই । এক যুগেরও বেশী যে শিক্ষাব্যবস্থা নিয়ে 
পরীক্ষা চলেছে তাঁকে কার্ষকরী করার ভার ধীরা নেবেন তাদের 
কেবল শিক্ষা-বিষয়ে পণ্ডিত হ’লেই চলবে না) এই পরীক্ষার সঙ্গেও 
তাদের ঘনিষ্ঠ যোগ ও সহানুভূতি থাকা দরকার। গান্ধীজীর 
মতে বুনিয়াদী শিক্ষা হচ্ছে একটা নীরব সমাজ-বিল্পবের অগ্রদূত 
(Tike spearhead of a slient social revolution. )t 
গান্ধীজীর শিক্ষাপরিকল্পনীকে কার্যকরী করতে হলে এই সমাজ- 
পরিকল্পনায় বিশ্বাস অপরিহার্য। বিশ্বাসের এই অভাবের ফলেই 

আমাদের বুনিয়াদী শিক্ষা-সংগঠনে ত্রুটি থেকে যাচ্ছে; বুনিয়াদী 
শিক্ষার জন্য বিপুল অর্থব্যয় এই কারণেই বুনিয়াদী শিক্ষার প্রতিষ্ঠায় 
সহায়ত! না ক'রে বুনিয়াদী শিক্ষার প্রতি জনসাধারণকে বিতৃষ্ণ 
ক'রে তুলেছে। 
তাছাড়া, দেশের সামনে আজ যে সমস্তা, তা হচ্ছে সমগ্র দেশের 
শিক্ষাব্যবস্থার রূপান্তর ঘটাবার সমস্তা। একটা-ছুটো ভাল বুনিয়াদী 
বিদ্যালয়ে সংগঠন ক'রে সমস্তার সমাধান হবার নয়। ভাল বুনিয়াদী 
বিদ্যালয়ের প্রয়োজনীয়তা অনন্থীকার্ধ। দু-একটি ভাল বুনিয়াদী 
বিদ্যালয় গ'ড়ে উঠলেও জনসাধারণের বুনিয়াদী শিক্ষার প্রতি অবি- 
শ্বাসের ভাবটা দূর করা অনেকটা সহজ হবে ; কিন্তু আমাদের সামনে 
সত্যকার সমস্যাটা আরও ব্যাপক। ছুচারজন ভাল শিক্ষক 
সংগ্রহ ক'রে সরকারী হোক, বেসরকারী হোক, ভাল বিদ্যালয় গড়ে 
তুললে সকলেরই মনে হবে উন্নতি শিক্ষকের জন্যে হয়েছে, শিক্ষার 
জন্য হয়নি। ভাল শিক্ষক যে পদ্ধতিরও উধের্ব উঠে শিক্ষাকে 
প্রাণবন্ত ক'রে তুলতে পারেন সে কথা অনন্বীকার্য। স্মৃতরাং 
আমাদের প্রমাণ করতে হবে, সাধারণতঃ যে-রকম শিক্ষক পাবার 
সম্ভাবনা আছে, তাদের নিয়েই বুনিয়াদী শিক্ষার যোগ্য সংগঠন 
গ'ড়ে তুললে শিক্ষার রূপান্তর ঘটান সন্তব। 
বুনিয়াদী শিক্ষা সম্পর্কে আর একটা প্রশ্ন উঠেছে, সেটা হচ্ছে 
ব্যয়ের প্রশ্ন। শিক্ষাজগতের একজন বিশিষ্ট ব্যক্তির কাছ থেকে 
কিছুদিন আগে একখানা পত্র পেয়েছি। তাতে তিনি লিখেছেন £ , 
“বুনিয়াদী শিক্ষা। ব্যয়ের হিসাবে কোথাও স্বয়ংসম্পূর্ণ হয় নাই। 
ভবিষ্যতে যে হইবে, সে সম্বন্ধেও খুবই সন্দেহ উপস্থিত হইয়াছে। অথচ 

বুনিয়াদী শিক্ষালয়-স্থাপন সাধারণ প্রাথমিক বিদ্যালয়-প্রতিষ্ঠার 
চাইতে অধিকতর ব্যয়বহুল। তাই বুনিয়াদী শিক্ষার প্রসার দ্রুত- 
গতিতে অগ্রসর হইতে পারিতেছে না ।...গান্ধীজী যে কারণে এই 
শিক্ষাপদ্ধতিকে আমাদের মত এই দরিদ্র দেশের পক্ষে উপযুক্ত মনে 
করিয়াছিলেন, দেখিতেছি ঠিক সেই কারণেই উহা! এখন ইহার প্রধান 
অন্তরায় হইয়া দাড়াইরাছে।” একটি সরকারী বুনিয়াদী বিদ্যালয়- 
স্থাপনের জন্য পশ্চিমবঙ্গে প্রারম্ভিক ব্যয় হচ্ছে ৬ বিঘা জমি ও 
৩২,০০০ টাকা; তাছাড়া বৰ্ধিত হারে শিক্ষকদের ভাতা তো 
রয়েছেই। এই ব্যয়ে বেশী বুনিয়াদী বিদ্যালয় খোলা বেসরকারী 
প্রচেষ্টায় তো দূরের কথা, সরকারী প্রচেষ্টায়ও যে সহজে সম্ভব নয় তা 
অনায়াসেই বোঝা যায়। পশ্চিমবঙ্গে বর্তমানে প্রাথমিক বিদ্যালয়ের 
সংখ্যা ১৪,৭৬৭; আবশ্যিক প্রাথমিক শিক্ষার ব্যবস্থা করতে হ'লে 
এই সংখ্যা আরও বাড়বে সন্দেহ নাই; গান্ধীজীর মতে ব্যবস্থা হ'লে 
তো প্রত্যেক গ্রামের জন্য একটি ক'রে বিদ্যালয় প্রয়োজন। আমরা 
যদি প্রয়োজনীয় বিদ্যালয়ের সংখ্যাকে ১৫,০০০-ও ধরি, এবং বিদ্যালয়- 
পিছু ঘরবাড়ী-তৈরির খরচ ত্রিশ হাজার টাকাও ধরি, তবু শুধু এই 
প্রারম্ভিক ব্যয়ের পরিমাণ দাড়াবে সাড়ে চার কোটি টাকা। তা 
ছাড়া শিক্ষণ-শিক্ষা, শিক্ষার্থী শিক্ষকদের বৃত্তি, শিক্ষকদের ভাতা, 
পরিদর্শন ইত্যাদির ব্যয় তো আছেই। এত অর্থব্যয়ে বুনিয়াদী 
. শিক্ষা-প্রতিষ্ঠার কল্পনা কি সত্যই কল্পনাবিলাস নয়? 

বুনিয়াদী শিক্ষাপ্রচেষ্টাকে সার্থক করতে গেলে আমাদের উপরি- 
উক্ত সমস্তাগুলির সমাধান করতে হবে। এই সমস্তাগুলি হচ্ছেঃ 
(ক) সংগঠন, (খ) স্থান-নির্বাচন, (গ) শিক্ষক-নির্বাচন, (ঘ) শিক্ষণ- 

শিক্ষা, (উ) পরিদর্শক, ও (5) ব্যয়ের সমস্যা । এ-সব সমন্তার সমাধান 
সম্ভব ন! হ’লে বুনিয়াদী শিক্ষার অপমৃত্যু অনিবার্য । আমরা একটি- 
একটি ক'রে সমস্তাগুলি সম্পর্কে আলোচনা করব! 

সংগঠন-_বেসরকারীভাবে বুনিয়াদী শিক্ষার সংগঠন গ'ড়ে তুলতে 
হ'লে কিভাবে তা সার্থক হওয়া সম্ভব ‘বুনিয়াদী শিক্ষা! ও স্ববলম্বন'- 
শীর্ষক প্রবন্ধে সে বিষয়ে আলোচনা, করার চেষ্টা করেছি। আমার 
ধারণা, শুধুমাত্র গোষ্ী-স্বাবলম্বনের দ্বারাই বেসরকারীভাবে বুনিয়াদী 
শিক্ষার সংগঠন গড়ে তোলা যেতে পারে । 

এখানে সেখানে ঝুনিরাদী বিদ্যালয় গণড়ে তোল! এবং জনসাধারণের 
মধ্যে বুনিয়াদী শিক্ষা সম্পর্কে সচেতনতা ও সহানুভূতি জাগ্রত করা 
বেসরকারী প্রচেষ্টার সাধ্যায়ন্ত হ'লেও সমগ্র দেশের শিক্ষাব্যবস্থার 
রূপান্তরসাধন বেসরকারী প্রচেষ্টার সাধ্যায়ত্ত নয়। সেজন্য 
সরকারী প্রচেষ্টা, প্রয়োজন। কোন গণতান্ত্রিক দেশের 
সরকারের পক্ষে জাতীয় ইচ্ছার বিরুদ্ধে দলীয় আদর্শকে 
জোর ক'রে জাতির ওপর চাপিয়ে দেওয়া সম্ভব নয়। সুতরাং 
যদি সরকার মনে করেন যে, বুনিয়াদী শিক্ষার মত বৈল্লবিক 
শিক্ষাদর্শ-গ্রহণে দেশ অসম্মত, তবে বুনিয়াদী শিক্ষাকে জাতীয় 
শিক্ষানীতি হিসাবে ত্যাগ করাই সরকারের উচিত হবে। অপর 
পক্ষে সরকার যদি বিশ্বাস করেন, দেশের সবাক্‌ মুষ্টিমেয় বুদ্ধিজীবীর 
কাছে মুখোরোচক না! হ'লেও দেশের অগণিত মূক জনসাধারণের . 
মঙ্গল বুনিয়াদী শিক্ষার সমাজ ও শিক্ষাদর্শের মধ্যে নিহিত রয়েছে, 
এই শিক্ষাবিপ্রীবে তাঁদের সম্মতি আছে, তবে স্বার্থসংশ্লিষট বুদ্ধিজীবীদের 
প্রতিবাদ উপেক্ষা ক'রে একে কার্যকর করার সর্ববিধ ব্যবস্থা 

করা৷ প্রয়োজন। রবীন্দ্রনাথ সভ্যতার সঙ্কট উপলব্ধি করে স্বাবলম্বী 
জীবনকেন্দ্রিক শিক্ষার কথা বলে গেছেন, গান্ধীজী এই শিক্ষার 
বাস্তব রূপদানের কর্মধারা সম্পর্কে আলোচন! করেছেন, কংগ্রেস 
একে জাতির পক্ষে মঙ্গলজনক সর্বজনীন প্রাথমিক শিক্ষা বলে 
গ্রহণ করেছেন। আজ কংগ্রেসের হাতে দেশের শাসনভার 
রয়েছে, কংগ্রেসের কর্মপন্থা ও আদর্শের প্রতি জনসাধারণের 
বিশ্বাসই সুচিত হচ্ছে এর দ্বারা। সুতরাং কগ্রেসের স্বীকৃত 
শিক্ষাদর্শকে জাতীয় শিক্ষাব্যবস্থায় রূপ দেওয়াকে অগণতান্ত্রিক 
বলে আখ্যাত করা চলতে পারে না। 

বুনিয়াদী শিক্ষা শিক্ষাবিল্লব স্থচিত করে, শিক্ষাসংস্কার নয়। 
আজ জগতে আমরা সভ্যতার একটা সঙ্কটের সম্মুখীন হয়েছি। 
জগতে এখানে ওখানে মাটি আকড়ে পড়ে আছে একটি মুমুষু 
সভ্যতা । এ সভ্যতার উৎস হচ্ছে কতকগুলি 'ট্যাবু’। এ করো না 
সে করো না, এমনি শত শত বাধা-নিষেধ, সামাজিক ও ধর্মীয় 
অনুশাসন এই সভ্যতার উপজীব্য । যুক্তিবিচারহীন এই সভ্যতা 
বিজ্ঞানবিমুখ ; যুক্তির আলোকে তার ভয়। তাই আত্মবিশ্বাসের 
অন্ধকারে তার আশ্রয়, নির্ভয় বিচরণক্ষেত্র। বিশ্লেয়ণ নয়, স্মৃতিই 
এর পরম নির্ভর। রবীন্দ্রনাথের “অচলায়তন'-এ এর নিখুত রূপ 
আঁকা হয়েছে। এই সভ্যতার চিতাভন্মের উপর রচিত হয়েছে 
আজকার পৃথিবীর গতিপ্রধান সভ্যতা । চরৈবেতি চরৈবেতি হচ্ছে এই 
সভ্যতার মন্ত্র। এই সভ্যতার বিছ্যুৎলাগ্থন গতিবেগ, এখ্বর্যের উজ্জল 
ছটা এখনও আমাদের মুগ্ধ করে রেখেছে। কিন্তু যে-সব মনস্বী 
ব্যক্তি বর্তমান সভ্যতার মাতলামো৷ থেকে আত্মস্থ হতে পেরেছেন 

তাদের চোখে ধরা পড়েছে এই বিচিত্র আলোকচ্ছটার পিছনকার 
বিপুল কলঙ্ককালিম! ; ধরা পড়েছে যে এই সভ্যতার জীবনদেবতা 
হচ্ছে লোভ, এর একমাত্র কাম্য শক্তি । তারা জেনেছেন যে এই 
সভ্যতা মত্ততা আনে, শান্তি দেয় না, কল্যাণকে ছেড়ে সত্যের 
সাধনা করতে গিয়ে ব্যর্থ হয়ে ঘুরে মরে।- “মুক্তধারা” “রক্তকরবী? 
প্রভৃতি গ্রন্থে রবীন্দ্রনাথ এই সভ্যতার অনুপম চিত্র অঙ্কিত করে 
গেছেন। তিনি উপলব্ধি করেছেন “সত্যং শিবং সুন্দর” 
কল্যাগকে ছাড়| সত্য অপূর্ণ, সত্যকে ছাড়া কল্যাণ অসম্ভব-_ছুই 
একই সত্তা। তাই এই যুদ্ধক্ষত পৃথিবীতে নূতন করে শাস্তির 
বাণীর প্রয়োজন হয়েছে, অন্ুন্দরকে সত্য বলে প্রচলিত করার যে 
মিথ্যা সাধনা চলেছে তাকে ভষ্ট বলে ঘোষণা করার লগ্ন এসেছে । 
সভ্যতা আজ যে পথ অবলম্বন করেছে তা পরিত্যাগ করে নূতন 
পথে চলার ডাক বার বার এসেছে আমাদের কানে_ আমরা তাকে 
স্বাকার করেছি, কিন্ত তাতে সাড়া দিইনি । সেই ডাককে অনুসরণ 
করে নুতন পথে চলার মত করে নিজেদের তৈরি করার জন্য নূতন 
শিক্ষার মন্ত্র দিয়েছেন রবীন্দ্রনাথ, গান্ধীজী দিয়েছেন কার্ষনুচী। 
রবীন্দ্রনাথের শিক্ষার আদর্শ-নীর্ষক প্রবন্ধে আমরা রবীন্দ্রনাথের 
এই মন্্রটি সম্পর্কে আলোচনা করেছি। গান্ধীজীর কর্মসূচী রয়েছে 
তার বুনিয়াদী শিক্ষা-পরিকল্পনার মধ্যে। এই পরিকল্পনার মূল- 
কথা হচ্ছে এই যে কেবল দেহের নয়, কেবল মনের নয়, দেহ-মন- 
আত্মার স্ুসমঞ্জস বিকাশের সাধনা করতে হবে আমাদের। প্রকৃতি 
বিরাট. দেহের পরীক্ষ। ,করেছিল একদিন, সে পরীষ্ষা ব্যর্থ বলে 
প্রমাণিত হয়েছে।: বুদ্ধির চরম বিকাশের সাধনা প্রকৃতি করেছে 

মানুষের মধ্য দিয়ে; সে সাধনা ব্যর্থ হয়েছে, কল্যাণকে স্ুন্বরকে লাভ 
আমরা করতে পারিনি । এবার নুতন সাধনার পাঁলা-_বিজ্ঞানকে 
লোভের সঙ্গ থেকে বিষুক্ত করতে হবে, জ্ঞানকে ক্ষমতা-লোলুপতা! 
থেকে বিচ্যুত করার সাধনা করতে হবে। টলস্টয়, রোল", রবীন্দ্রনাথ, 
গান্ধী আমাদের বিজ্ঞানবিমুখ হতে আহ্বান করেননি, তারা নুতন 
সভ্যতা গড়ে তোলার জন্য ডাক দিয়েছেন-__ঘে সভ্যতা বিজ্ঞানকে চরম ' 
সার্থকতা দেবে তাকে কল্যাণের সঙ্গে যুক্ত করে, ব্যক্তিকে এক অখণ্ড 
অস্তিত্বের অংশ বলে ভাবতে শিখিয়ে পরস্পরের সখ্যবন্ধনকে পরিস্ফুট 
করে তুলবে। বুনিয়াদী শিক্ষার লক্ষ্য এই বিল্লব, এর কম-কিছু নয়। 

কোন বিল্লব সাধন করতে হলে নূতন দৃষ্টিভঙ্গীর দরকার। 
অপরিবন্তিত দৃষ্টিভঙ্গী নিয়ে প্রচলিত ব্যবস্থার ওলট-পালট করা 
চলে না। পরাধীনতার যুগে আমরা সাহেব হবার জন্য সাধনা 
করেছি, তাদের জীবনযাত্রার মানকেই আমরা আদর্শ বলে মেনে 
নিয়েছি। পিছনের দিকে, দেশের অগণিত জনসাধারণের দিকে 
তাকাবার অবকাশ তখন আমাদের হয়নি। তাই দেশ সেদিন 
বিচ্ছিন্ন দ্বিধাবিভক্ত হয়ে পড়েছিল; আমাদের মধ্যে ধারা শিক্ষিত 
হয়ে উঠেছিলেন তারা নিজেদের “জীবনের মান” বাঁড়াবার জন্য 
আত্মবিক্রয় করতে, স্বদেশকে বিক্রয় করতে দ্বিধাবোধ করেননি । 
সেইজন্যই মুষ্টিমেয় গোরা সৈন্য নিয়ে ইংরেজের পক্ষে দু'শ বছর 
প্রবল পরাক্রমে আমাদের দেশে রাজত্ব করে যাওয়া অসম্ভব হয়নি। 
যুদ্ধে আমরা যত না পরাজিত হয়েছিলাম, তার চাইতে বেশী 
হয়েছিলাম পাশ্চান্ত্য সভ্যতার আক্রমণে । ফলে ইচ্ছা করেই আমরা 
অনেকটা তাদের জোয়াল কাধে বয়েছি। 

দেশ স্বাধীন হবার পর লগ্ন এল নূতন করে ভাবার, নূতন পথে ' 
চলার । এই নূতন পথ ছিল ইংরেজী সভ্যতাকে আরও ভাল করে 
আত্মস্থ করার মধ্যে নয়, দেশের জনসাধারণের দিকে ফিরে চাওয়ার 
মধ্যে। আমাদের এমন পথ অনুসরণ করার প্রয়োজন ছিল যাতে 
দেশের প্রত্যেকটি নরনারী মনু্যত্বের দিকে এগিয়ে যেতে পারে, 
'দেশাত্মবোধে উদ্ধ দ্ধ হতে পারে। এই নূতন পথে চলার জন্য যে দৃষ্টি 
প্রয়োজন তা! গান্ধীজীর .ছিল। তাই তিনি পরামর্শ দিয়েছিলেন 
শাসকদের দরিদ্র জনসাধারণের পাশে গিয়ে দাড়াবার জন্য ; ধনী- 
দরিদ্রের মধ্যে, শীসক-শাসিতের মধ্যে ব্যবধানটা! যতদূর সম্ভব কমিয়ে 
ফেলার জন্য; ইংরেজের তৈরী আত্মবিচ্ছেদের ফাঁটলটা যতদূর সম্ভব 
জোড়া লাগাবার জন্য । কিন্ত আমরা তার সে উপদেশ গ্রহণ করতে 
পারিনি। ফলে আত্মসচেতনতার, আত্মোপলন্ধির যে শুভলগ্ন 
এসেছিল ত| আমরা হারিয়েছি। রবীন্দ্রনাথের অনুপম ভাষায় 
লিঃ “পোলিটিক্যাল সাধনার চর্ম উদ্দেশ্য একমাত্র দেশের হৃদয়কে 
একত্র করা। কিন্তু দেশের ভাষা ছাড়িয়া, দেশের প্রথা ছাড়িয়া, 
কেবলমাত্র বিদেশীর হৃদয় আকর্ষণের জন্য বহুবিধ আয়োজনকেই 
মহোপকারী পোলিটিক্যাল শিক্ষা, বলিয়া গণ্য করা আমাদেরই 
হতভাগ্য দেশে প্রচলিত হইয়াছে ।”* স্বাধীনতালাভের পর আমরা 
জাতীয় ভাষা, জাতীয় প্রথার দিকে অনেকটা নজর দিয়েছি বটে, 
কিন্তু দেশের হৃদয়কে এক করার চাইতে বিদেশীর হৃদয় আকর্ষণ 
করার দিকেই আমাদের নজর রয়েছে বেশী। তাই বিদেশীর শাসন- 


শৃঙ্খল থেকে মুক্ত হয়েও আমরা ব্যয়বহুল বিদেশী কাঠামোটাকে 
* সমূহ__ রবীন্দ্রনাথ 

বজায় রেখে তাদের সপ্রশংস দৃষ্টি আকর্ষণ করতে পেরেছি, কিন্ত যুমূষু 
দেশবাসীর হৃদয়ে নব অরুণোদয়ের কোন চিহ্নই দেখা যাচ্ছে না। 
বুনিয়াদী শিক্ষাকে সার্থক করতে হলে বাদের এই বিপ্লবী দৃষ্টিভঙ্গী 
আছে, এই নূতন সামাজিক ও অর্থনৈতিক কাঠামোতে যাদের পূর্ণ 
বিশ্বাস আছে, ধারা দেশের হৃদয়কে এক করার যোগ্যতা রাখেন, 
দেশের কোটি কোটি লোকের জীবনের সুখ-ছুঃখকে নিজের করে * 
নেওয়ায় খাদের সানন্দ সম্মতি আছে তাদের হাতে এর সংগঠনের 
ভার তুলে দিতে হবে। পাপ্ডিত্যের প্রয়োজন এজন্য হয়তো আছে, 
কিন্ত প্রচুর পাণ্ডিত্য থাকা সত্বেও যদি গান্ধীজীর জীবনধারাকে নিজ 
জীবনে গ্রহণ করতে অক্ষমতা বা অসম্মতি থাকে তবে বুনিয়াদী 
শিক্ষার সংগঠনের কাজ তীর দ্বারা হতে পারে না। আজকাল একটা 
কথা প্রায়ই বলা হয়ে থাকে যে যথেষ্ট টাকা না দিলে যোগ্য লোক 
পাওয়া সম্ভব নয়। সমগ্র দেশের অসহ দারিদ্র্যকে উপেক্ষা করে 
ধারা নিজের সুখের জন্য লালায়িত, দেশবাসীর অর্থে শিক্ষালাভ করে 
সে শিক্ষাকে দেশবাসীর সেবায় নিয়োগ করতে ধারা কুষ্ঠিত তাদের 
যোগ্যতা কিসের যোগ্যতা? আমরা অর্থকে প্রয়োজনাতিরিক্ত 
মর্যাদা দিয়েছি বলেই আজ এই অবস্থা দাড়িয়েছে। গান্ধীজীর 
স্বপ্নকে সার্থক করতে হলে অর্থকে এই অবাঞ্ছিত কৌলীন্য থেকে মুক্ত 
করতে হবে। বুনিয়াদী শিক্ষার সংগঠনের ভার যাঁদের হাতে থাকবে 
তাদের গান্ধীজীর সমবন্টনের নীতিকে জীবনে স্বীকার করে নেওয়া 
চাই। মানুষ যোগ্যতা অনুসারে কাজ করবে, প্রয়োজন অনুসারে 
ভোগ করবে; অর্থের প্রাচূর্যে সম্মান থাকবে না, থাকবে কর্মের 
গৌরবে ; সেই কাজই শ্রেষ্ঠতর বলে বিবেচিত হবে যাতে দাবি কম, 


ol 

দায়িত্ব বেশী। সরকারীভাবে গান্ধীজীর শিক্ষাকে প্রতিষ্ঠা করতে 
হলে সরকারীভাবে এই নীতিকে মেনে দেওয়া দরকার । একদা! 
এই নীতির উপরই ব্রাহ্মণের শ্রেষ্ঠত্ব প্রতিষ্ঠিত ছিল। সেদিন 
্রাহ্গণত্ব লাভ করার জন্য এই্বর্যবানেরও প্রযত্বের অভাব ছিল না। 
আজও যদি এই নীতিকে স্বীকার করে নেওয়া, হয় তবে কাজের 
গৌরবের জন্য কাজের দায়িত্ব নেবার লোকের অভাব হবে না। 
একদিকে বিলাস আর অন্যদিকে অসহ দারিদ্রের দুমুখী স্রোত 
যতদিন না রুদ্ধ হবে ততদিন গান্ধীজীর স্বপ্প সফল হবার কোন 
সম্ভাবনাই নেই। সহস্র টাকা মাইনের কর্মচারী ৪০1৪৫ টাকা 
মাইনের অর্ধতুক্ত শিক্ষকের কাছে দেশপ্রেম, জাতিগঠন প্রভৃতির 
বড় বড় বুলি আউড়ে কখনও তাকে কর্তব্যকর্মে উদ্ধদ্ধ করতে পারবেন 
না। উদ্ধদ্ধ করার জন্য আদরশস্থাপন প্রয়োজন, 'নইলে বুনিয়াদী 
লিকার বিছু ব্যয় করা হবে তা শুুঅপচয়ই হবে 

বুনিয়াদী শিক্ষার সত্যকার সংগঠন নিম্লোক্তভাবে হতে পারে ঃ 

(১) ১০ থেকে ১৫টি প্রাথমিক বিদ্ভালর নিয়ে এক-একটি 
প্রাথমিক শিক্ষা-এলাকা গঠিত হবে। এই এলাকা এমন হবে 
যে এলাকার অন্তর্ভুক্ত বিদ্যালয়গুলির উৎপাদিত শিল্পদ্রব্য থেকে 
এলাকার বিগ্ভালয়গুলির জন্য প্রয়োজনীয় সকল শিক্ষোপকরণ 
প্রস্তুত হতে পারবে। একজন দক্ষ শিক্ষাকর্মীর পরিচালনায় অঞ্চলের 
শিক্ষাব্যবস্থা পরিচালিত হবে। প্রত্যেক গ্রামে গ্রামবাসীদের 
প্রতিনিধিদের নিয়ে এক-একটি গ্রাম্য সমিতি গঠিত হবে। এই 
সব শিক্ষাসমিতির কাজে হবে নিজ নিজ গ্রামের শিক্ষা, বিশেষতঃ 
পুর্ববুনিয়াদী ও বয়স্কশিক্ষী সম্পর্কে তৎপর হওয়া। প্রত্যেক 

গ্রামের শিক্ষাসমিতির প্রতিনিধিদের নিয়ে প্রাথমিক অঞ্চলের 
শিক্ষাসমিতি গঠিত হবে। ভারপ্রাপ্ত শিক্ষাকর্মী এই সমিতির 
সম্পাদকরূপে কাজ করবেন। এই আঞ্চলির শিক্ষাসমিতি প্রাথমিক 
' শিক্ষার জন্য কর ধার্য করতে পারবেন এবং আদায়ীকৃত কর 
থেকেই অঞ্চলের প্রাথমিক শিক্ষার ব্যয়নির্বাহ হবে। যতদিন 
দেশের অর্থনৈতিক কাঠামোকে পরিবর্তিত করে গ্রামকে একতরফা . 
শোষণের হাত থেকে রক্ষা করা সম্ভব না হবে ততদিন কেন্দ্রীয় 
সহায়তার দরকার হবে। 

(২) প্রত্যেক জেলায় একটি এবং প্রত্যেক প্রদেশে একটি 
করে প্রাথমিক শিক্ষাবোর্ড থাকবে। এই বোর্ডগুলির কাজ 
মোটেই শাসনসংক্রান্ত হবে না। বর্তমানে উধর্বতন এবং অধস্তন 
কর্মচারী এবং প্রতিষ্ঠানের মধ্যে যে সম্পর্ক তা হচ্ছে চোর 
আর পুলিশের সম্পর্ক। ধরে নেওয়া হয়েছে যে অধস্তন কর্মচারী 
অথবা প্রতিষ্ঠান সর্বদাই কর্তব্যে ফাকি দিতে ব্যস্ত, আর উধর্বতন 
কর্মচারী অথবা প্রতিষ্ঠানের কাজ হচ্ছে এই চুরি ধরা। চোর- 
পুলিশের সমাজের এই ধারণা আমাদের একেবারেই বর্জন করতে 
হবে। সংগঠন সম্পর্কে এই ধারণার ফলে সমাজে চোরকে ধরার 
কৌশল-আবিষ্কারের সঙ্গে চোরের দিক থেকে সকল প্রচেষ্টাকে 
ব্যর্থ করে চুরি করার কৌশল-আাবিষ্কারের প্রতিযোগিতা চলেছে। ' 
আমাদের জাতীয় প্রতিভার অনেকখানি কেবলমাত্র এইরকম চোর- 
ধরার কৌশল আবিফার করতে এবং হিসীবপত্রের ফাইল ঘাটতেই 
অপচয়িত হচ্ছে। 

জেল! ও প্রাদেশিক বোর্ডের কাজ হবে £ (ক) শিক্ষা-সম্পকিত 

গবেষণা! পরিচালনা করা, (খ) স্ব স্ব অঞ্চলের প্রত্যেক বিদ্যালয়ের 
সঙ্গে যোগাযোগ রক্ষা করা এবং আঞ্চলিক ভিত্তিতে গবেষণার 
ফলাফল ও কার্যবিবরণী প্রকাশ করা, ( গ ) বুনিয়াদী শিক্ষা-সংক্রান্ত 
পুস্তক-প্রকাশ, ( ঘ ) অঞ্চলের শিক্ষকদের জন্য সম্মেলন এবং প্রদর্শনী 
ও শিক্ষামূলক আলোচনার ব্যবস্থা করা, (ঙ) শিক্ষামূলক ভ্রমণের 
ব্যবস্থা করা, (চ) 'প্রয়োজনমত কোন অঞ্চলের আহ্বানে সেখানে 
' গিয়ে অস্থায়ী শিক্ষ/শিবিরের ব্যবস্থা করা, (ছ) যাতে শিক্ষকরা 
তাদের অবকাশ-সময়ে বোর্ডের পরিচালিত শিক্ষাকেন্দ্রে সপরিবারে 
নির্দিষ্ট সময়ের জন্য বসবাস করতে পারেন এবং নূতনতম পদ্ধতি, 
শিক্ষার উপকরণ ও গ্রন্থাদির সঙ্গে পরিচিত হবার সুযোগ পান, 
তার ব্যবস্থা করা। . অবশ্য এজন্য পূর্বেই যোগাযোগ করে 
যথাবিহিত ব্যবস্থা করতে হবে। প্রাথমিক অঞ্চলের শিক্ষা- 
সমিতিগুলি প্রয়োজন অনুভব করলে প্রত্যেক মহকুমা এমন কি 
থানার জন্যও জেলা অথবা প্রাদেশিক বোর্ডের মত শিক্ষাকেন্দ্ 
প্রতিষ্ঠা করতে পারবেন। প্রাথমিক অবস্থায় বিশেষভাবে এই সকল 
শিক্ষাকেন্দ্-পরিচালনার জন্য ধার্য কর থেকে এই সব কেন্দ্রের ব্যয়- 
নির্বাহ হবে। কিন্তু ১০1১২ বৎসরের মধ্যে এরকম কেন্্রগুলির 
আথিকভাবে স্বাবলম্বী হয়ে ওঠা চাই৷ 
প্রত্যেক প্রাথমিক, অঞ্চল থেকে একজন করে প্রতিনিধি নিয়ে 
এক-একটি থানা শিক্ষাসমিতি গঠিত হবে। এই সমিতির প্রধান 
কাজ হবে জেল! বোর্ডের সঙ্গে যোগাযোগ রক্ষা করা । জেলা 
এবং প্রাদেশিক শিক্ষাবোর্ড গঠিত হবে কেবলমাত্র শিক্ষাকর্মীদের 
নিয়ে। এই সব বোর্ডের পরিচালিত শিক্ষাকেন্দ্রে জন্য প্রয়োজনীয় 

যোগ্যতা অনুসারে শিক্ষক চাওয়া হবে। জেলার ক্ষেত্রে প্রাথমিক 
অঞ্চলের শিক্ষাকর্মীরা জেলাবোর্ডের “জন্য এবং প্রদেশের ক্ষেত্রে 
জেলাবোর্ডের প্রতিনিধিরা প্রাদেশিক শিক্ষাকেন্দ্রের জন্য যোগ্য প্রার্থা 
নির্বাচন করবেন। এইভাবে নির্বাচিত হওয়ার ফলে যে বেতনের 
দিক দিয়ে খুব বেশী কিছু সুবিধা হবে তা নয়, কিন্ত এর ফলে 
নির্বাচিত কর্মী প্রশস্ত কর্মক্ষেত্র পাবেন, তীর কাজের দিক দিয়ে 
তিনি শ্রেষ্ঠ কর্মী বলে স্বীকৃতি পাবেন। অর্থের লোভ নয়, কর্মের 
এই সুযোগই হবে শিক্ষাকর্মীর প্রকৃত আকর্ষণ। এই হবে যে-কোন 
শিক্ষাকর্মীর প্রকৃত আকর্ষণ, এই হবে যে-কোন শিক্ষাকর্মীর শ্রেষ্ঠ 
কাম্য। পদমর্যাদার সঙ্গে অর্থ আজ ওতপ্রোত ভাবে জড়িত হয়ে 
পড়েছে ; এই যোগ একান্ত অবাঞ্থিত। অবশ্য শিক্ষককে একান্তভাবে 
তার কাজে আত্মনিয়োগ করার সুযোগ দেবার জন্য তাকে আখিক 
দৈন্যের উধ্বে রাখতেই হবে; কিন্তু অর্থকে স্তগীকৃত করার সুযোগ 
কোথাও থাকবে না। শিক্ষকের জন্য যোগ্য ব্যবস্থা, করতে হবে 
প্রয়োজনীয় দ্রব্য এবং ব্যবস্থা দিয়ে, অর্থ দিয়ে নয়। 

বুনিয়াদী শিক্ষার যথার্থ সংগঠনের জন্য প্রাথমিক শিক্ষার ক্ষেত্রে 
এই আমূল পরিবর্তন একদিনে সন্তব নয়। অন্তর্বর্তী কালের জন্য : 
অন্য ব্যবস্থা! গ্রহণ করতেই হবে। কিন্তু যদি সেই ব্যবস্থায় বুনিয়াদী 
শিক্ষার মূলনীতিগুলিকে বিসর্জন দেওয়া হয় তবে সেই ব্যবস্থা 
কখনই বুনিয়াদী শিক্ষার প্রতিষ্ঠ! ও প্রসারে সহায়তা করতে পারবে 
না। তাই আদর্শকে সুস্পষ্টভাবে সামনে রেখে তাকে কার্ধকরী 
করার জন্যই আদর্শের সঙ্গে সীগগ্রস্তপূর্ণ অন্তৰ্বতা ব্যবস্থা, গ্রহণ করা 
কর্তব্য;  পরপৃষ্ঠায় বর্ণিত ব্যবস্থাগুলি বর্তমানে করা যেতে পারে $ 

(১) প্রথমতঃ গান্ধীজীর সর্বোদয়-সমাজের আদর্শে বিশ্বাসী বিশিষ্ট 
শিক্ষাকমীদের নিয়ে একটি “প্রাদেশিক বুনিয়াদী শিক্ষাবোর্ড গঠন। 
‘বোর্ড রাজ্যের বুনিয়াদী শিক্ষা-সংক্রান্ত পরিকল্পনা রচনা করবেন 
এবং তাকে কার্যকরী করার জন্য সকল ব্যবস্থা গ্রহণ করবেন। এই 
বোর্ডের পরিকল্পনার ভিত্তিতে শিক্ষাদপ্তর সংসদে বুনিয়াদী শিক্ষা- 
সংক্রান্ত বাজেট-বরাদ্দের দাবি পেশ করবেন এবং মঞ্জুরীকৃত বরাদ্দ 
এই বোর্ডের মারফৎ ব্যয়িত হবে। (১) এই বোর্ডের এক কিংবা 
একাধিক ব্যক্তি সর্বসময়ের জন্য সম্পাদক থাকবেন। তাদের 
বর্তমানে মাসিক ২৫০২ টাকা ভাতা দেওয়া হবে। তবে যাতায়াত ও 
,অফিস সংক্রান্ত খরচপত্র এতদরিক্ত দিতে হবে। এই ভাতা এই 
নীতি অনুসারে দেওয়া হবে যে বুনিয়াদী শিক্ষার ক্ষেত্রে সর্বোচ্চ 
ভাতা সর্ধনিষ্ধ ভাতার ৫ গুণের বেশী হবে না। হাজার টাকা 
. মাইনের একজন কর্মচারী যখন সামান্য বেতনের অর্ধভুকত, চিন্তারি্ট 
শিক্ষককে ত্যাগ, দেশপ্রেম, জাতিগঠন ইত্যাদি সম্পর্কে উপদেশ 
দেন তখন অমানুষিক ব্যঙ্গ কর! হয় মাত্র। এই ব্যঙ্গ, মনুষ্যত্বের এই 
অবমাননা আমাদের অবশ্যই ত্যাগ করতে হবে। বুনিয়াদী শিক্ষার 
ক্ষেত্রে আদর্শ দার! উদ্ধদ্ধ করার নীতি স্বীকৃত হয়েছে। সেখানে 
সর্বোচ্চ পদে যিনি অধিষ্ঠিত থাকবেন ভার জীবনযাত্রা, আয়-ব্যয় 
এমন হওয়া চাই যাতে প্রাথমিক শিক্ষককে ভীত, কৃত্রিম, সন্দিগ্ধ না 
করে আকর্ষণ করার আবহাওয়া স্ষ্ট হতে পারে। অসমানের সখ্য 
অর্থহীন। যাদের জীবনের প্রাত্যহিক সমস্তা এক তারাই অন্তরের 
টানে একত্রিত হতে পারেন, শুধু সেক্ষেত্রেই একজন আর একজনকে 
সমস্যার সমাধানের পথের সন্ধান দিতে পারেন । ২৫০২ টাকা মাসিক 

' মাইনেতে প্রদেশের বুনিয়াদী শিক্ষার দায়িত্ব নেবার যোগ্য লোক 
খুঁজে পাওয়া যাবে না একথা মনে করার কোন কারণ নেই। 
গান্ধীজীর এই বিপ্লবে ধারা বিশ্বাসী শুধু এরকম ব্যবস্থা হলেই তীরা 
এগিয়ে আসতে পারেন বলে আমি বিশ্বাস করি। এরকম কর্মীর 
সংখ্যা পশ্চিমবঙ্গে খুব কম বলে মনে করার কোন কারণ দেখতে পাই 
না। আইনের দিক থেকেও একটা বিশেষ মি জন্য এরকম 
বিশেষ ব্যবস্থা হওয়া অসম্ভব বলে মনে হয় ন৷। উড়িত্যার ভূতপূর্ব 
মুখ্যমন্ত্রী গ্রীনবকৃষ্ণ চৌধুরী মুখ্যমন্তরিতব-গ্রহণের ১, পুর্বে ৩০০২ 
টাকার মাসিক বেতনে উড়িষ্যার বুনিয়াদী শিক্ষার বিশেষ কর্মচারী- 
রূপে কাজ করেছেন৷ উড়িষ্যায় যা আইনে বাধেনি পশ্চিমবাংলায় 
তা অসম্ভব হওয়ার কৌন কারণই দেখতে পাই না। তাছাড়া আইন- 
গত কোন বাধা যদি থাকেও তবুও আদর্শগত বাঁধাকে দূর করার জন্য 
আইনকে পরিবতিত করার ব্যবস্থা না হলে আমাদের স্বাধীনতা! 
সত্যই ব্যর্থ হবে। বুনিয়াদী শিক্ষাক্ষেত্রে ধীরা বর্তমানে কাজ করছেন 
তারা যদি এই সর্বোচ্চ বেতনের চাইতে অধিকতর বেতনের প্রত্যাশী 
হন তবে তাদের সহজেই বর্তমান ধরনের স্কুল, কলেজ বা! শিক্ষণ- 
প্রতিষ্ঠানে স্থানান্তরিত করা যেতে পারে। তাদের মধ্য দিয়ে বুনিয়াদী 
শিক্ষার প্রভাব অন্ততঃ খানিকটাও সাধারণ শিক্ষার ক্ষেত্রে এসে পড়বে 
এবং এতে শিক্ষার ভবিষ্যৎ রূপান্তরীকরণে সুবিধাই হবে। 
(৩) প্রাথমিক শিক্ষকদের সর্বনিম্ন ভাতা অন্ততঃ ৫০১ নির্ধারিত 
করা একান্ত আবশ্যক । এর কম অর্থে কোন শিক্ষকই ঘরের খেয়ে 
বনের মোষ তাড়িয়ে কাজ করতে পারেন না। এজন্য প্রাথমিক 
শিক্ষার ক্ষেত্রে বর্তমানে যে অর্থ ব্যয়িত হচ্ছে তার সবটারই অপচয় 

হচ্ছে। (৪) প্রত্যেক জেলায় বিক্ষিপ্তভাবে বুনিয়াদী বিদ্যালয় গড়ে 
তোলার পরিবর্তে একটি কেন্দ্রীয় শিক্ষণ-শিক্ষালয়-সমন্বিত বুনিয়াদী 
বিদ্যালয়ের চতুষ্পার্থ্ে এক-একটি ঘনসন্নিবিষ্ট এলাকা গড়ে তুলতে 
হবে। যে-সকল জেলায় বিচ্ছিন্নভাবে বুনিয়াদী বিদ্যালয় গড়ে উঠেছে 
সেখানে শুধু বুনিয়াদী বিদ্যালয়গুলির জন্য একজন বুনিয়াদী শিক্ষণ- 
প্রাপ্ত অবর বিদ্যালয়-পরিদর্শকের ব্যবস্থা করতে হবে। (৫) বুনিয়াদী 
শিক্ষণ-বিদ্যালয় ও মহাবিগ্ভালয়কে ক্রমে এই আদর্শের অনুযারী করে: 
পুনর্গঠন করতে হবে। 

অন্তবর্তী কালে বুনিয়াদী শিক্ষাব্যবস্থাকে কেন্দ্রীয় আর্থিক 
। সহায়তার উপর নির্ভর করতেই হবে। বর্তমান" আর্থিক সংগঠন, 
) কর-ব্যবস্থ। ইত্যাদি এর জন্য দায়ী। কিন্তু ক্রমে কেন্দ্রের উপর 
আধিক নির্ভরশীলতা বন্ধ করার ব্যবস্থা করতে হবে। 
স্থান-নির্বাচন £ 

বীজ বপন করে তা থেকে সুফল পাবার আশা করতে হলে আগে 
জমি ভালভাবে তৈরি করা দরকার। ভাল বীজও পাথরের উপর 
ছুড়ে দিলে অঙ্কুরিত হয় না। আবার চারাগাছকে ধিরে রাখতে 
হয়। যে চারাটি একদিন মহামহীরুহে পরিণত হবে তাকেও তার 
শৈশবে ছাগল, গরু, বাছুরের গ্রাস থেকে বেড়া দিয়ে রক্ষা না 
করলে চলে না। বুনিয়াদী শিক্ষার প্রতিষ্ঠার বেলাও এই কথা 
প্রযোজ্য। বুনিয়াদী শিক্ষা, এখনও বীজের মত, এর ভবিষ্যৎ সম্ভাবন! 
এখনও এর জণের মধ্যেই সুপ্ত রয়েছে। এই অবস্থায় একটা 
প্রতিকূল অবস্থার মধ্যে বুনিয়াদী বিদ্যালয় স্থাপন করে এবং প্রাথমিক 
অবস্থায় এর প্রতি সযত্বর মনোযোগ না দিয়ে এর ভবিষ্যৎ 

সম্ভাবনা সম্পর্কে বিচার করতে গেলে সুফল পাবার কোন সম্ভাবনা 
নাই। বুনিয়াদী শিক্ষার প্রতিষ্ঠা করে আমরা যদি বর্তমান সমাজের 
রূপান্তর ঘটাবার প্রয়াস করি তবে বুনিয়াদী বিদ্যালয়ের স্থান-নির্বাচনের 
বেলায় আমাদের নিম্নলিখিত বিষয়গুলির প্রতি মনোযোগ দিতে হবে ঃ 

(১) অনেক জায়গায় কর্মীদের দীর্ঘকালব্যাগী প্রচেষ্টার ফলে 
গান্ধীজীর গঠনকর্ের প্রতি গ্রামবাসীদের একটা অনুকুল মনোভাব- 
সৃষ্টি হয়েছে ; তেমন স্থানেই, যদি অন্যান্য দিক থেকে সুবিধাজনক 
হয়, প্রথম বুনিয়াদী বিদ্যালয়গুলি প্রতিষ্ঠিত হওয়া উচিত। 
গ্রামবাসীদের পক্ষ,থেকে বুনিয়াদী বিদ্যালয়ের জন্য চার হাজার টাকা 
ও ছয় বিঘা জমি দেওয়ার প্রস্তাবকে বুনিয়াদী শিক্ষার প্রতি আগ্রহ 
বলে মেনে নেওয়া প্রায়ই ভুল হবে। অধিকাংশ ক্ষেত্রে এর ফলে 
গ্রামে ২৮ হাজার টাকার সরকারী সাহায্য পাওয়া যাবে এই 
বিবেচনাটাই প্রধান থাকে। চার হাজার টাকার আধ্থিক সাহায্য 
যে সব গ্রাম থেকে জোটে সেগুলি প্রায়ই প্রধানতঃ উচ্চ-মধ্যবিত্ত 
সম্প্রদায়ের অধিবাসী-অধ্যুষিত গ্রাম। বুনিয়াদী বিদ্যালয়ে শিক্ষার 
মধ্য দিয়ে যে জীবনযাত্রা সমাজে প্রচলিত করার চেষ্টা করা হয় এই 
সম্প্রদায় প্রায়শঃ তা মেনে নিতে পারেন না। ফলে বুনিয়াদী 
বিগ্ালয়-গৃহটি পছন্দ করলেও এই সকল গ্রাম বুনিয়াদী শিক্ষা বা 
তার কর্মপদ্ধতিকে গ্রহণ করে না। এই-সকল স্থানে সেজন্য বিদ্যালয়ে 
বুনিয়াদী শিক্ষার কার্যসূচী অনুসরণ করা এবং বিদ্যালয়ের মধ্য দিয়ে 
জনমানসে এই শিক্ষার আদর্শের প্রভাব-বিস্তার অত্যন্ত কঠিন হয়। যে 
জায়গার জীবনযাত্রা, কৃষি, ব্যবসায় একান্তভাবে অর্থকেন্দ্রিক সমাজ- 
ব্যবস্থার উপর নির্ভরশীল সেখানে বুনিয়াদী বিদ্যালয়-প্রতিষ্ঠার চেষ্টা 

প্রথমে না করাই ভাল। এই বিবেচনার ভিত্তিতেই গান্ধীজী বুনিয়াদী 
শিক্ষার প্রয়োগ প্রথমে শহর বা শহরাঞ্চলে না করে গ্রামে করতে 
পরামর্শ দিয়েছিলেন । 

(২) যেখানে স্থানীয় যোগ্য শিক্ষক পাবার জন্তাবনা বেশী 
বুনিয়াদী বিদ্যালয় খোলার সময় সেই সব স্থানকে প্রথমে নির্বাচন করা 
উচিত। বাইরে থেকে আমদানি-কর। শিক্ষক দিয়ে প্রাথমিক শিক্ষার 
কাজ চালান অত্যন্ত কঠিন। প্রাথমিক শিক্ষকের জন্য যে মাইনে 
নিদিষ্ট আছে তাতে বিদেশে বাস করে এই মাইনের উপর নির্ভর 
করে জীবন যাপন করা অসম্ভব। এর ফলে ক্রমাগত শিক্ষক-পরিবর্তন 
ঘটতে থাকে এবং বিদ্যালয়ের কাজ অত্যন্ত ব্যাহত হয়। 

(৩) বুনিয়াদী বিদ্যালয় প্রথমে এমন জায়গায় প্রতিষ্ঠা করা 
উচিত যেখানে ক্রমশঃ তার চারদিকে একটি ঘনসন্নিবিষ্ট এলাকা গড়ে 
তোল! যায়। অর্থাৎ প্রথম স্থাপিত বিগ্ঠালয় কতকগুলি প্রাথমিক 
বিদ্যালয়ের কেন্দ্রস্থলে হওয়া উচিত এবং এই-সকল বিদ্যালয় 
থেকে এঁ বিদ্যালয়ে যাতায়াতের পথ সুগম হওয়া প্রয়োজন ৷ 
বুনিয়াদী শিক্ষাকে ক্রমশঃ ব্যাপক করে বর্তমান শিক্ষাব্যবস্থার 
রূপান্তর ঘটাতে হলে এদিকে দৃষ্টি দেওয়া নানা কারণেই প্রয়োজন 
হবে; বিচ্ছিন্নভাবে কতকগুলি বিদ্যালয় গড়ে তুললে অর্থ, সময়, 
সামর্থ্য ও চেষ্টার অপচয় ঘটবে মাত্র । 

(৪) প্রথমে যে-সকল বুনিয়াদী বিদ্যালয় স্থাপিত হবে তাদের 
সাফল্যমণ্ডিত করবার জন্য বিশেষজ্ঞদের সহায়তার প্রায়ই প্রয়োজন 
হবে। অপর পক্ষে যে বিগ্যালয় সার্থকভাবে গড়ে উঠবে তার প্রভাব 
জনসাধারণ ও কর্তৃপক্ষের উপর ফেলতে হলে বিদ্যালয় যাতায়াতের 

সুগম পথের উপর অবস্থিত হওয়া উচিত। এজন্য প্রথম বুনিয়াদী 
বিদ্যালয়ের স্থাপনকালে যাতায়াতের ব্যবস্থার সুগমতার দিকে বিশেষ 
দৃষ্টি দেওয়া গ্রয়োজন। 

(৫) একান্ত দরিদ্র এলাকায় প্রথম বুনিয়াদী বিদ্যালয় স্থাপন 
করা উচিত হবে না। কারণ, এই-সকল অঞ্চলে অর্থনৈতিক কারণে : 
বিদ্যালয়ে উপস্থিতি অত্যন্ত অনিয়মিত হবে। এর ফলে শিক্ষার 
ফলাফল এই-সকল অঞ্চলে স্পষ্টভাবে নিরূপণ করা সম্ভব হবে না। 
শিক্ষক-নির্বাচন £ 

যেকোন শিক্ষাব্যবস্থার সার্থকতার জন্য et যোগ্যতা 
সবচেয়ে বেনী দায়ী। বুনিয়াদী শিক্ষার সার্থকতার জন্য যোগ্য 
শিক্ষকের প্রয়োজন আরও বেশী। কারণ, শিক্ষকের কর্মক্ষমতা, বুদ্ধি 
বিবেচনা ও কল্পনার উপর বুনিয়াদী বিদ্যালয়ের কাজ খুব বেশী নির্ভর 
করে। এজন্য বুনিয়াদী বিদ্যালয়ের শিক্ষকনির্বাচন-ব্যপাঁরে খুব 
সাবধান হওয়া প্রয়োজন । 

বুনিয়াদী বিদ্যালয় কর্মকেন্দ্িক বিদ্যালয় ; এখানে কোন-না-কোন 
শিল্পকাজকে কেন্দ্র করে শিক্ষা! দেবার কথা । সুতরাং শিল্প সম্পর্কে যদি 
শিক্ষকের গভীর জ্ঞান ও শিল্পের প্রতি প্রগাঢ় ভালবাসা না থাকে 
তবে সেই শিক্ষক বুনিয়াদী বিদ্যালয়ে কিছুতেই  সার্থকভাবে 
শিক্ষাদান করতে পারবেন না। আজকাল শিক্ষণ-শিক্ষা-কেন্দ্রে 
শিক্ষার্থী শিক্ষক নেবার বেলায় তিনি ম্যাটিক-পাশ কিনা এটাই 
প্রধানতঃ দেখা হয়। শিক্ষার্থী শিক্ষক-নিবাচনের এই রীতি একান্ত 
ত্রটিপূর্ণ। এর ফলে অনেক সময়ই এরকম দেখা যায় যে 
একটি বিদ্যালয়ে শিল্ষাপ্রাপ্ত যত শিক্ষক এলেন তারা কাজের 

মধ্যে সকলেই হয়তো সুতা কাটতে জানেন, কিন্তু কারও বাগানের 
কাজের দিকে একটুও ঝোঁক নেই ; বা সকলেই হয়তো পড়াশুনা 
করতেই ভালবাসেন, কিন্তু মাঠে গিয়ে দৌড়র্বাপ, খেলাধুলা কুচ 
কাওয়াজ করার দিকে কারও আগ্রহ নেই; গ্রামকে হয়তো৷ কেউই 
আদো সহা করতে পারছেন না এবং এই পরিবেশ ছেড়ে পালাবার জন্য 
ব্যস্ত হয়ে আছেন। শিক্ষার্থী শিক্ষক-নির্বাচনের বেলায় লেখাপড়ার 
বিষয়ে একটা নিম্নতম যোগ্যতা অবশ্যই দেখতে হবে; 
কিন্তু বিভিন্ন কাজে কুচি, গ্রামের প্রতি ভালবাসা, কাজের প্রতি 
শ্রদ্ধা ও নিষ্ঠা বিচার করাও একান্ত প্রয়োজন। নূতন শিক্ষার্থী 
শিক্ষক-নির্বানের আগে কেবলমাত্র তিনি কি পাশ করেছেন 
ত! না জানবার চেষ্টা করে শিক্ষার্থী শিক্ষক সত্যই গ্রামকে 
ভালবাসেন কিনা, গ্রামের সমস্ত! তিনি কতদূর লক্ষ্য করেছেন 
এবং তার সমাধানের কি চেষ্টা করেছেন, তার কোন শিল্পকীজের 
শিক্ষা আছে কিনা- প্রভৃতি বিষয় জানা দরকার। এজন্য 
ভতির আবেদনপত্রে নিম্নলিখিত প্রশ্নশুলি সন্নিবেশিত করা 
যেতে পাঁরে। শিক্ষার্থী শিক্ষক যদি অবেদনপত্র পাবার পর 
চেষ্টা করে জেনে নিয়েই এই সকল প্রশ্নর উত্তর দেন তাহলেও তা 
লাভজনক হবে বলে মনে করি। কারণ, তার ফলে কতকগুলি 
সমস্তার দিকে তীর দৃষ্টি পড়বে । 

নিম্নলিখিত প্রশ্বমালা এজন্য ব্যবহার করা চলতে পারে? 

(১) আপনি শিক্ষকতা গ্রহণ করতে চান কেন? শিক্ষককে 
সসন্মানে গ্রামে বাস করতে হলে কি কি প্রয়োজন মনে করেন? 

(২) আপনি বুনিয়াদী শিক্ষণ-শিক্ষা গ্রহণ করতে চাঁন কেন? 

এই শিক্ষাব্যবস্থা ও তার প্রবর্তকের সম্পর্কে আপনি কি জানেন? 
আপনি নিজের জীবনে সেই শিক্ষাদর্শ থেকে কিছু গ্রহণ করেছেন কি? 

(৩) শিক্ষণ-শিক্ষালাভের পর বুনিয়াদী বিদ্যালয়ে চাকুরি না 
পেলে আঁপনি'কি করবেন ? 

(৪) আপনার গ্রামে কত ঘর লোকের বাস? লোকসংখ্যা 
কত? তার মধ্যে ৬ থেকে ১১ বছর বয়সের কত ছেলেমেয়ে 
আছে? তাদের মধ্যে শতকরা কতভাগ বিদ্যালয়ে আসে? 
যারা আসে না তারা কেন আসে না? তাদের বিদ্যালয়ে আনবার 
কি উপায় আছে বলে আপনি মনে করেন? 

(৫) আপনার গ্রামে কি কি জাত ও পেশার লোক আছে? 


গ্রামের লোকেরা কৌলিক পেশা! অবলম্বন করে কি? কোন্‌ কোন্‌ ' 


শিল্প আপনার গ্রাম থেকে অবলুপ্ত হয়ে গিয়েছে অথবা যাচ্ছে? এর 
কারণ কি এবং কি প্রতিকার আছে বলে মনে করেন ? 

(৬). আপনার গ্রামের স্বাস্থ্য কিরকম ? বিদ্যালয়ের মারফত 
গ্রামের স্বাস্থ্যের উন্নতি করার জন্য কিছু করা সম্ভব বলে মনে হয় 
কি? আপনি কি গ্রামের স্বাস্থ্যের উন্নতির জন্য এযাবৎ কিছু 
করেছেন? প্রাথমিক চিকিৎসা সম্পর্কে আপনার কতখানি 
অভিজ্ঞতা আছে? 

(৭) কি কাজ আপনি সর্বাপেক্ষা ভালবাসেন? সেই কাজের 
জন্য দৈনিক আপনি কত সময় ব্যয় করেন? 

(৮) আপনি কি কি শিল্পকাজ জানেন? আপনার তৈরী 
হাতের কাজের কোন নমুনা আছে কি? 

(৯) আপনি কি চাষের কাজে অংশ গ্রহণ করেন? চাষের 

৮ 


( 

কোন্‌ কোন্‌ কাজ আপনি নিজে করতে পারেন? গ্রামাঞ্চলে 
চাষের উন্নতির জন্য কি কি করা দরকার বলে আপনি মনে করেন? 

এই প্রশ্নগুলির উত্তর থেকে শিক্ষকের চরিত্র, আগ্রহ ও দৃষ্টি- 
ভঙ্গীর অনেকখানি পরিচয় পাওয়া যাবে। শিক্ষার্থী শিক্ষক যদি 
চেষ্টা করে জেনে প্রশ্নগুলির উত্তর দেন তবে তাতেও কোন ক্ষতি নেই, 
বরং লাভ আছে। আর তিনি যদি এজন্য মিথ্যার আশ্রয় গ্রহণ 
করেন তবে কার্যক্ষেত্রে তার মিথ্যাবাদিতা অতি সহজেই ধরা পড়বে 
এবং এটাই তাকে অযোগ্য বলে সিদ্ধান্ত করার সব চাইতে বড় 
কারণ হবে। বুনিয়াদী শিক্ষায় পাঠ্যপুস্তকের জ্ঞানের চাইতে শিল্পের 
বিষয়ে ঝোঁক ও জীবনের প্রতি দৃষ্টিভঙ্গীর দাম কোন অংশে কম 
নয়। ভাল ভাষাজ্ঞান, ভাল হাতের লেখা ও পরিষ্কার যুক্তিবাদী 
মন হলে কেবলমাত্র স্কুল-কলেজের শিক্ষার অভাব তীর বুনিয়াদী 
শিকক হবার পথে বাধা হওয়া উচিত নয় 

একসঙ্গে পাঁচ-শ্রেণীযক্ত বুনিয়াদী বিদ্যালয় খোলা উচিত 
হবে না বলে মনে করি। যে-সকল গ্রামে কোন বিগ্ভালয়ই 
নেই সেরকম জায়গায় বুনিয়াদী বিছ্যাল়-স্থাপনের কোন সম্ভাবনা 
আছে বলে মনে হয় না। প্রথম বুনিয়াদী বিদ্যালয় খোলার জন্য 
কিরকম স্থান নির্বাচন করা প্রয়োজন তা ইতিূর্বেই আলোচনা 
করেছি। এরকম স্থানে অন্ততঃ বর্তমান ধরনের প্রাথমিক বিদ্যালয় 
থাকবে এ আশা অবশ্যই করা যেতে পারে। হঠাৎ একদিনে এরকম 
বিদ্যালয়ের পাঠ্য আগাগোড়া, পাল্টে দিয়ে বুনিয়াদী বিদ্যালয়ের 
কার্যক্রম গ্রহণ করলে কোন লাভ হবে বলে মনে করি না। 
তাছাড়া, এরকম রাতারাতি পরিবর্তন শিক্ষাদানপদ্ধতির দিক 

থেকেও যুক্তিযুক্ত হবে না। সাফাই, প্রার্থনা, খেলাধুলা এবং 
পড়াশুনার সঙ্গে একটু শিল্পকাজ অবশ্য সব শ্রেণীতেই জুড়ে দেওয়া 
যেতে পারে, কিন্তু গোড়া থেকে সুরু না করলে হঠাৎ তৃতীয় 
কিংবা চতুর্থ শ্রেণীতে শিল্পের মাধ্যমে শিক্ষাদান আরম্ভ করা সম্ভব 
নয়। এতে শিক্ষার্থীরা বিহ্বল হয়ে পড়বে মাত্র, তাতে তাঁদের 
লাভ কিছুই হবে না। বস্তুতঃ আজকাল বুনিয়াদী শিক্ষায় শিল্পের 
মাধ্যমে শিক্ষার পরিবর্তে পড়াশুনার সঙ্গে খেলার মত একটু-একটু 
শিল্পকাজ করা চলছে মাত্র। এতে শিক্ষাদান-পদ্ধতির মৌলিক 
রূপান্তর কিছুই ঘটেনি, পোশাকটা খানিক পাল্টেছে মাত্র । সত্যই 
শিল্পের মাধ্যমে শিক্ষার প্রবর্তন করতে হলে প্রথম ছু'জন শিক্ষক 
নিয়ে গোড়ায় দু'টি শ্রেণীর রূপান্তর ঘটান প্রয়োজন। এর পর 
প্রতি বৎসর একটি করে শ্রেণীতে বুনিয়াদী শিক্ষার কার্যক্রম প্রচলিত 
করতে হবে। 

এভাবে সাধারণ বিদ্যালয়কে বুনিয়াদী বিদ্যালয়ে পরিণত করতে 
হলে প্রথমতঃ বুনিয়াদী-শিক্ষণ-প্রাপ্ত দু'জন শিক্ষক প্রয়োজন। এদের 
মধ্যে একজন থাকবেন যিনি ভবিষ্যৎ বুনিয়াদী বিদ্যালয়ের প্রধান 
শিক্ষক হবেন। শিক্ষার দিক থেকে এদের একজনের গ্র্যাজুয়েটের 
সমান জ্ঞান থাকলে ভাল হয়। প্রথম যে দু'জন শিক্ষক সাধারণ 
বিদ্যালয়ে বুনিয়াদী বিদ্যালয়ের কার্যস্থচী অনুসরণ করতে আরম্ভ 
করবেন তাদের একজনের সঙ্গীত ও চিত্রকলায় এবং অপর জনের 
বিজ্ঞান ও শিল্পকাজে বিশেষ জ্ঞান থাকা প্রয়োজন। বিজ্ঞানের 
মুখস্থ বিদ্যার চেয়ে বৈজ্ঞানিক মন ও অভ্যাস অবশ্যই অধিকতর 
বাঞ্ছনীয়। বিগ্ভালয়কে শিক্ষার উপযুক্ত মাধ্যমরূপে প্রস্তুত করার 

জন্য কি করা দরকার তা পূর্বেই আলোচনা করেছি। একাজের 
জন্য একজন শিল্পীর প্রয়োজন অত্যন্ত বেশী। তাছাড়া প্রথম 
শ্রেণীর কার্যক্রম প্রধানতঃ নাচ-গান-হল্লাকে কেন্দ্র করেই হবে । প্রথম 
শ্রেণীর ছাত্রছাত্রীদের বয়স হবে ৬ বংসর। এই বয়সে শিল্প- 
কাজের অতি প্রারস্তিক স্তরের কাজগুলির সুরু হবে মাত্র। এসময়ে 
চঞ্চল শিশু অতি অল্প সময়েই একদিকে মনোনিবেশ করতে পারবে 
এবং এই একাগ্রতা ছাড়! শিক্ষামূলক শিল্পকাজ সম্ভব নয়। 
একান্তই খেলার অঙ্গ হিসাবে প্রথম শ্রেণীতে শিল্পকাজের গোড়া- 
পত্তন হবে! এই বয়সে শিশুকে যা সবচেয়ে সহজে আকর্ষণ করতে 
পারে তা হচ্ছে বর্ণ আর স্থুর-বৈচিত্র্য। বর্ণ বৈচিত্র্য ও ্থুরবৈচিত্র্ে 
মধ্য দিয়েই শিশুর মনে জীবে প্রেম, রুচিবোধ, দেশাত্মবোধ, 
সামগ্রস্তবোধ জাগ্রত করতে হবে। এই ভাল-লাগার মধ্য দিয়েই 
শিশুর একাগ্রতা, সৌন্দর্যবোধ, স্থ্টি করার ইচ্ছা প্রভৃতি বাড়তে 
থাকবে। বিদ্যালয়কে পরিষ্ার-পরিচ্ছন্ন করে সাজিয়ে তুলতে, সুন্দর : 
স্শুঙ্খলভাবে বসতে, চলাফেরা করতে, সাধারণ জিনিস দিয়ে 
নিজেকে ও নিজের পরিবেশকে সাজিয়ে তুলতে শেখাবেন যিনি 
তার শিল্পী হওয়া প্রয়োজন। এজন্য বুনিয়াদী বিদ্যালয়ের প্রারস্ভে 
একজন শিল্পী শিক্ষকের সহায়তা অপরিহার্য। অপর পক্ষে প্রত্যেক 
কাজের কারণ জানতে প্রত্যেক ঘটনাকে বিশ্লেষণ করতে শিশুকে 
প্রথমাবধি উৎসাহিত করতে হবে। এই: উৎসাহ জাগ্রত করার জন্য 
এবং একে বাঁচিয়ে রাখার জন্য বৈজ্ঞানিক মনোভাব-সম্পন্ন একজন 
শিক্ষক একান্ত প্রয়োজন। যিনি প্রধানশিক্ষক হবেন তার প্রধান 
ছুটি গুণ হবে চরিত্র ও ব্যক্তিত । তার চরিত্র এমন হওয়া চাই 

যাতে তিনি শিক্ষক-ছাত্র সকলের অনুকরণযোগ্য হতে এবং 
চরিত্র-গুণে গ্রামের শ্রদ্ধা আকর্ষণ করতে পারবেন। তীর দৈহিক শরম- 
সাধ্য কাজের প্রতি নিষ্ঠা এবং গ্রামের প্রতি ভালবাসা থাকা চাই। 
বিদ্যালয়ে যে শিল্পগুলি শিক্ষা দেওয়া হবে সেগুলির গোড়ার কথার 
সম্পর্কে জ্ঞান ও অন্ততঃ একটি শিল্পে বিশেষ ব্যুৎপত্তিও থাকা 
চাই। অন্ততঃ একটি শিল্পে বিশেষ ব্যুৎপত্তি না থাকলে কারও পক্ষে 
শিক্ষামূলক শিল্পকাজের অন্তনিহিত তাৎপর্য বোঝা সম্ভব নয় এবং 
সেক্ষেত্রে অন্যান্য সহকর্মীর শিক্ষাদান সম্পর্কে সহায়তা করা৷ ও 
পরামর্শ দেওয়া! এবং তাদের কাজের প্রগতির বিচার করা' তার 
পক্ষে অসম্ভব হবে। যে-কোন প্রধানশিক্ষকের বুনিয়াদী শিক্ষার 
তত্ব, শিক্ষা ও শিশু-মনোবিভ্ঞান, শিক্ষাদানপদ্ধতি এবং বিদ্যালয়- 
পরিচালনা সম্পর্কে বিশেষ জ্ঞান তো অবশ্যই থাকা চাই। বিদ্যালয়ে 
প্রধানশিক্ষক-মনৌনয়নই সবচেয়ে জরুরী কাজ; তিনিই হবেন 
সকল কর্মীর মধ্যে যোগস্থূত্, তার নেতৃত্বেই বিদ্যালয় গড়ে উঠবে । 
আজকাল সস্তা গণতন্ত্রের নামে এই নেতৃত্বকে অনেক সময় উপেক্ষা 
করা হয়। এর ফল অত্যন্ত ক্ষতিকর হয় বলেই আমার ধারণা। 
বিগ্ভালয়-প্রতিষ্ঠার গোড়াতেই প্রধানশিক্ষক নির্বাচন কর! প্রয়োজন । 
উচ্চতর শ্রেণী খোলা হলে অধিকতর যোগ্যতাসম্পন্ন প্রধানশিক্ষক 
নিযুক্ত করা হবে--এই ধারণ আমি ভুল বলে মনে করি। বিদ্তালয়- 
গড়ার গোড়ার দিকটাই সবচেয়ে কঠিন কাজ ; এই সময়েই সবচেয়ে 
যোগ্য লোকের প্রয়োজন সর্বাধিক । 

বুনিয়াদী বিদ্যালয় যখন পাঁচ শ্রেণীর হবে তখন ছয়জন শিক্ষক 
থাকা উচিত।: সাধারণতঃ হয়তো প্রত্যেক শ্রেণীর জন্য একজন 

হিসাবে পাঁচজন শিক্ষক থাকবেন। অবশ্য কর্মকেন্দ্িক বিদ্যালয়ে 
শিক্ষকের সংখ্যাটাই বড় কথা নয়। প্রয়োজন হলে চার কিংবা 
তিনজন শিক্ষকেরও পাঁচটি শ্রেণীর কাজ চালাতে পারা উচিত। 
অবশ্য, এক-একটি শ্রেণী বলতে এখানে ২৫৷৩০জন ছাত্রের এক- 
একটি শ্রেণী ধরা হচ্ছে। বুনিয়াদী বিদ্যালয় সর্বদাই খোলা থাকবে 
এবং শিক্ষকরা এক-একজন করে পর্যায়ক্রমে ছুটি নেবেন__-এই 
বিবেচনার ভিত্তিতেই এখানে ছয়জন শিক্ষকের কথা বলা হয়েছে। 
ছুটি সম্পর্কে ‘বুনিয়াদী বিদ্যালয়ে ছুটি*শীর্বক প্রবন্ধে বিস্তারিত 
আলোচনা করার চেষ্টা করেছি।* আবার প্রয়োজন হলে-_এবং 
দেশের বর্তমান অবস্থায় নিশ্চয়ই প্রয়োজন হবে__একজন শিক্ষক 
একাধিক শ্রেণীর ভার নিশ্চয়ই নিতে পারবেন। বুনিয়াদী 
বিদ্যালয়ের কার্ধসুচী তৈরী হবে বিষয়ের ভিত্তিতে নয়, কাজের 
ভিত্তিতে। কাজ করবার জন্য শ্রেণী হিসাবে বিভাগ তো৷ অপরিহার্য 
নয়ই বরং অনেকে সময় কাজের পক্ষে এবং সহযোগিতার মনোবৃত্তি 
গড়ে ওঠার পক্ষে ক্ষতিকর। বাগানের কাজে যেমন কোদাল 
চালাবার প্রয়োজন আছে তেমনি খুরপি চালাবার প্রয়োজনও 
আছে। ছু'টো কাজের জন্যই পঞ্চম শ্রেণীর ছাত্র-নিয়োগ সময় ও 
' কর্মক্ষমতার অপচয় মাত্র। তেমনি সুতাকাটা বা কাপডবোনার 
কাজে এমন সব প্রক্রিয়া আছে যেগুলি বার-তের বছরের কম বয়সের 
ছাত্ররা করতে পারবে না, আবার অনেক প্রক্রিয়া আছে যা ছয়-সাত 
বছরের বালক-বালিকা' সহজেই করতে পারে। এখানে পারদর্শীদের 
সহায়তায় অপারদর্শীরা এগিয়ে চলবে। কর্মক্ষমতায়, শিক্ষায় যারা 
₹ = বুনিয়াদী শিক্ষার কথা, ২য় খণ্ড অনিলমোহন গু 


) L বুনিয়াদী বিদ্যালয়ের সংগঠন ১১১ 
এগিয়ে আছে তারা অন্য সকলকে সাহায্য করবে-_এটাই হচ্ছে সহ- 
যোগিতা-শিক্ষার মূলকথা। বুনিয়াদী বিদ্যালয় এই সহযোগিতা- 
শিক্ষাদানেরই ক্ষেত্র, সুতরাং শিক্ষকসংখ্যা কম থাকলেও শিক্ষককে 
ছাত্রদের সহযোগিতায় কাজ চালিয়ে নিতে সক্ষম হতে হবে। 
পরীক্ষার ফলে দেখ! গেছে, ছাত্রদের সহযোগিতায় পরিচালিত শিক্ষা 
কোন অংশেই নিকৃষ্ট হয় না।* বুনিয়াদী বিদ্যালয়ে পরীক্ষার এটা 
একটা অঙ্গ, পরে সে বিষয়ে আলোচনা করা হবে । 

বুনিয়াদী বিদ্যালয়ে প্রথম পীচটি শ্রেণীর জন্য পাঁচজন শিক্ষক 
থাকবেন এ যদি ধরে নেওয়া হয়, তবে এই শিক্ষকদের কিভাবে নির্বাচন 
করা হবে এটাই এবার আমরা বিচার করব ৷ বুনিয়াদী বিদ্যালয়ে 
শিক্ষাদানের লক্ষ্য কি তা আমরা আগেই আলোচনা করেছি, 
সে বিষয়ে বিস্তারিত আলোচনা এখানে নিশ্রয়োজন। বুনিয়াদী 
বিদ্যালয়ে শিশুকে স্বাশ্রয়ী, বিকেন্দ্রিত, শোষণহীন সমাজের যোগ্য 
নাগরিক করে গড়ে তুলতে হবে। তাকে দেহ-মন-আত্মায় পুর্ণ 
বিকশিত করতে হবে। সুতরাং শিক্ষার্থীর সমগ্র জীবনই বুনিয়াদী 
বিদ্যালয়ে শিক্ষার মাধ্যম। শিক্ষাকর্মীরা সম্মিলিতভাবে জীবনের 
সকল দিক স্পর্শ করে বুনিয়াদী শিক্ষার উদ্দেশ্য সিদ্ধ করতে পারবেন 
এমন হওয়া চাই। এজন্য শিক্ষক-নির্বাচনের সময় শিল্প ও অন্যান 
বিভিন্ন বিষয়ে যোগ্যতাসম্পন্ন শিক্ষক সাবধানে নির্বাচন করতে হবে। 
পাঁচজন শিক্ষক নিপ্নলিখিত দক্ষতা! অনুসারে নির্বাচন করা দ:কার ১ 
প্রধান শিক্ষকের কথা প্রথমেই বিস্তারিত আলোচনা করেছি। 


* বুনিয়াদী শিক্ষাপদ্ধতি_বিজয়কুমার ও সাধনা 

প্রত্যেক শিক্ষকেরই সৃতাকাটা ও বাগানের কাজে দক্ষতা থাকা 
চাই। প্রত্যেক শিক্ষকের মাতৃভাষার উপর ভালরূপ অধিকার 
থাকা প্রয়োজন এবং প্রত্যেকের হস্তাক্ষর সুন্দর হওয়া দরকার । 
এ ছুটি বুনিয়াদী বিদ্যালয়ের শিক্ষকের পক্ষে অপরিহার্য গুণ বলে 
ধরা যেতে পারে। পাঁচজন শিক্ষকের মধ্যে অন্ততঃ একজনের 
মাতৃভাষার উপর বিশেষ দখল থাকা প্রয়োজন । তাছাড়া বিভিন্ন 
শিক্ষকের নিম্নলিখিত কোন-না-কোন একটি বিষয়ে বিশেষ 
দক্ষতা থাকা দরকার? (১) স্থতাকাটা ও বয়ন, (২) “কৃষি, 
(৩) বিজ্ঞান, (৪ ) সঙ্গীত ও চিত্রকলা, (৫ ) স্বাস্থ্যতক্, লোকনৃত্য, 
খেলাধুলা ও ব্যায়াম। এঁদের মধ্যে অন্ততঃ একজনের সাধারণ- 
ভাবে কাঠ ও ধাতুর কাজ এবং একজনের রাষ্ট্রভাষা শিক্ষা দেবার 
মত জ্ঞান থাকা দরকার । এখানে বিশেষ দক্ষতা বলতে কেবলমাত্র 
কাজ্জ চালাবার মত বিদ্ধ বোঝায় না। অনেক সময় বুনিয়াদী 
বিদ্যালয়ের বিবরণীতে দেখি, এক-একজন শিক্ষক কৃষি, কাঁগজ-তৈরি, 
চামড়ার কাজ ইত্যাদি নানাপ্রকার কাজ জানেন, কিন্তু তীর 
কাজের কোন নিদর্শন পাওয়া যায় না । কৃষির কাজে বিশেষ দক্ষতা 
থাকা সত্তেও যিনি ছু'বছর ধরে জমি পতিত ফেলে রাখেন অথবা 
*টামড়ার কাজ জানা থাক! সত্বেও যিনি সরঞ্জামের অভাবে বছরের 
গর বছর একটুও চামড়ার কান্দ করতে পারেন না, উারসে বিষয়ে 
দক্ষতা আছে বলা চলতে পারে না। শিক্ষণ-কেন্দ্রে কয়েকটি 
মডেল তৈরি করতে শেখা, অথবা বিদ্যালয়ের কার্যক্রম অনুসারে 
দিনগত পাপক্ষয়ের মত কতকগুলি কাজ করতে পারা বিশেষ 
দক্ষতা-অঞ্জনের লক্ষণ নয়। যিনি যে কাজে দক্ষ তাকে সেই কাজ 

বিভালয়ে এবং সমাজে, অন্ততঃ নিজের জীবনে, প্রতিষ্ঠা করার 
শক্তি অর্জন করতে হবে। এই প্রতিষ্ঠার শক্তি ও আগ্রহ ধার 
নেই, যিনি নিজের উৎপাদনব্যবস্থাকে যুক্তি দিয়ে সমর্থন এবং 
কার্যতঃ প্রতিষ্ঠা করতে পারেন না, তার সে বিষয়ে যথেষ্ট দক্ষতা 
অর্জিত হয়নি বলে বুঝতে হবে। 

পীঁচশ্রেণীর বুনিয়াদী বিদ্যালয় বুনিয়াদী বিদ্ালয়-নামের অপব্যবহার 
মাত্র। যেরকম নাগরিক গড়ে তোল! বুনিয়াদী শিক্ষার লক্ষ্য এই 
বয়সে মাত্র পাঁচ বৎসরের শিক্ষান্তে সেরকম নাগরিক গড়ে তোলা 
অসম্ভব। এই বয়সে দেহ-মন-আত্মার পরিপূর্ণ বিকাশ, জাতীয় 
এতিহকে অম্যক্রূপে গ্রহণ এবং পরবর্তী বিশেৰ শিক্ষার যোগ্যতা- 
নিরূপণ কোনটাই সম্ভব নয়। বুনিয়াদী বিদ্যালয়ের শিক্ষাশেষে 
অধিকাংশ ছেলেমেয়ে সংসারে প্রবেশ করবে । তারা যেন সংসারে 
নিজের স্থানটি বেছে নিতে পারে এবং নিজের প্রতিভার পূর্ণ প্রয়োগ 
করতে পারে, এটা বুনিয়াদী শিক্ষার অন্যতম লক্ষ্য। পাঁচ বৎসরের 
শিক্ষান্তে ১০-১১ বৎসর বয়সে ছেলেমেয়েদের যদি সংসারে ছেড়ে 
দেওয়া হয় তবে এই উদ্দেশ্য ব্যর্থ হতে বাধ্য। এর ফলে আজকার 
প্রাথমিক শিক্ষায় যেমন বিরাট অপচয় ঘটে এবং সেই স্তরে ধীর! 
শিক্ষা সমাপ্ত করেন তারা যেমন অধিকাংশ ক্ষেত্রেই আবার অচিরকাল- 
মধ্যে নিরক্ষর হয়ে পড়েন ভবিষ্যতেও সেইরকমই ঘটবে। বুনিয়াদী 
শিক্ষার জন্য সকল ব্যয়কে আমরা যদি নিরর্থক করে তুলতে না চাই 
তবে আমাদের সর্বত্র আটশ্রেণীযুক্ত বুনিয়াদী বিদ্যালয় গড়ে তুলতে 
হবে। এজন্য পূর্বোক্ত পাঁচজন ছাড়া আরও অন্ততঃ যে তিনজন 
শিক্ষকের প্রয়োজন হবে তাদের নিম্নলিখিত একটি-না-একটি 

বিষয়ে বিশেষ দক্ষতা থাকা চাই £ (১) কার্ডবোর্ড কাঠ ও ধাতুর 
কাজ, (২) পশুপালন ও চিকিৎসা, (২) বিবিধ কুটিরশিল্প। 

কিন্তু আমরা শিক্ষক-নির্বাচনে যতই সাবধান হই না কেন, 
জীবনকে পরিপূর্ণভাবে সুন্দর করে গড়ে তোলার জন্য এঁর! স্বয়ং- 
সম্পূর্ণ হবেন এ কখনও সম্ভব হবে না। এখানে বুনিয়াদী শিক্ষা 
সম্পর্কে একটি অত্যন্ত জরুরী কথা আমাদের স্মরণ রাখা প্রয়োজন । 
সাধারণ বিদ্যালয়ে শিক্ষকই বিদ্যার্থীর একমাত্র শিক্ষাদাতা। বুনিয়াদী 
বিদ্যালয়ে শিক্ষকের কাজ সর্ববিষয়ে শিক্ষাদান নয়। প্রকৃতপক্ষে ভাল 
মা-বাপ যেমন নিজের সন্তানকে গড়ে তোলার জন্য যত্ব নেন, তার 
শিক্ষার জন্য যোগ্য লোকের ব্যবস্থা করে দেন, বুনিয়াদী বিদ্যালয়ে 
শিক্ষকের কাজও ঠিক তাই। তিনি যে বিষয়ে বিশেষ নিপুণ সে 
বিষয়ে, কেবলমাত্র কোন একট! বিশেষ শ্রেণীকে নয়, যখন যাদের 
প্রয়োজন সম্তবমত সকলকেই শিক্ষা দেবেন। অন্যান্য বিষয়ের জন্য 
যোগ্য ব্যবস্থা করে দেওয়াই হবে তাঁর কর্তব্য। তৃতীয় শ্রেণীর শিক্ষক 
গান জানেন না, তবু তিনি তৃতীয় শ্রেণীকে গান শেখাবেনই, তা হতে 
পারে না। তবু কোন কোন ক্ষেত্রে একরকম ঘটনাও ঘটেছে এবং 
ফলে শিক্ষার্থীদের অনেকখানি ক্ষতি হয়েছে। প্রত্যেক শিক্ষক তার 
তত্বাবধানে যে সকল ছাত্র থাকবে তাদের সর্ববিষয়ে মঙ্গলের দায়িত্ব 
গ্রহণ করবেন। নিজের শ্রেণীর সঙ্গে প্রত্যহ আলোচনা, তাদের 
কাজ পর্যবেক্ষণ, তাদের দিনলিপি, বিবৃতি ও অন্যান্য খাতাপত্র দেখার 
মধ্য দিয়েই তিনি এদের প্রগতির সম্যক্‌ পরিচয় পেতে পারবেন। 
এই জ্ঞানের ভিত্তিতেই তাকে তার ছাত্রদের জন্য যথাযোগ্য পরিকল্পনা 
রচনা ও ব্যবস্থা করতে হবে। প্রত্যেক সাপ্তাহিক শিক্ষকসভায় 

শিক্ষকদের মধ্যে পারস্পরিক সহায়তার ব্যবস্থা করতে হবে। কিন্তু 
শুধু এ-ই যথেষ্ট হবে না। এই ব্যবস্থার জন্য তাকে সহায়তা নিতে 
হবে গ্রামের ভাল চাষীর, ভাল কামার-কুমোর-ছুতোরের। তাকে 
সম্মানে ডেকে আনতে হবে গ্রামের বাউলকে, পটুয়াকে, স্মৃতিভার- 
সমৃদ্ধ গ্রামের গল্পরসিকদের। এভাবে রিগ্ভালয় ও সমাজের মধ্যকার 
প্রাচীর অবলুপ্ত হলে তবেই বুনিয়াদী বিদ্যালয়ের সার্থকতার দিকে 
এগিয়ে যাবার পথ উন্মুক্ত হবে । আজকাল শিক্ষকরা গ্রামের 
সহায়তা নেবার যে কোন প্রয়োজন বা! সার্থকতা আছে সেটা কল্পনাই 
করেন না, ফলে শিক্ষাসমস্তা ছাড়া শিক্ষকসমস্তাও আমাদের নানা- 
ভাবে বিব্রত করে। শিক্ষককে গ্রামের বিশেষ বিষয়ে অভিজ্ঞ লোকদের 
সঙ্গে প্রয়োজনমত আলোচনা করে শিক্ষাদান-কার্ষে তাদের নিয়োগ 
করতে হবে। অবশ্য এ ব্যাপারে শিক্ষার উপাদানগুলি সাজিয়ে নিতে 
প্রথম প্রথম শিক্ষককেই সহায়তা করতে হবে। এর ফলে গ্রামের, 
সঙ্গে বিদ্যালয়ের যোগাযোগ যেমন বাড়বে, তেমনি শিক্ষার উপাদান 
সমৃদ্ধ ও বাস্তব হওয়ার পক্ষে সহায়তা হবে। এর ফলে শিক্ষকের 
সংখ্যা-সংক্রান্ত সমস্তার সমাধানও অনেকখানি সম্ভব হবে। স্থানীয় 
. পরিবেশ-সম্পক্কিত জ্ঞান এবং শিল্প-শিক্ষার ব্যাপারে বিদ্যালয় ও গ্রামের 
মধ্যে ঘনিষ্ঠ যোগাযোগ আমার কাছে অপরিহার্য বলে মনে হয়। 
শিক্ষক-নির্বাচনে আর একটি জরুরী ব্যাপার হ'ল গ্রামের বা 
আঁশপাশের গ্রামের বাহির থেকে শিক্ষক আনার প্রশ্ন। প্রাথমিক 
শিক্ষকেরা যে মাইনে পেয়ে থাকেন তাতে বাড়ীতে খানিকটা সংস্থান 
না থাকলে শিক্ষকতা করে পরিবার প্রতিপালন কর! অসম্তভব। নিজ 
নিজ বাড়ী থেকে দূরে গিয়ে শিক্ষকতা করতে হলে জমিজমার প্রতি 

যথাযোগ্য মনোযোগ দেওয়া সম্ভব নয়। অথচ এ ছাড়া অন্নের সংস্থান 
করাও সম্ভব নয়। তার ফলে বিদ্যালয়ের কাজে ফাকি দিয়ে অধিকাংশ 
শিক্ষককে চাষবাসের কাজে মনোযোগ দিতে হয়। আপন গ্রাম ও 
পরিবার থেকে বিচ্ছিন্ন হরে শিক্ষকতার জন্য অন্য গ্রামে গিয়ে বসবাস 
বাঞ্ছনীয়ও নয়। এরকম বাবস্থায় শিক্ষক বিদ্যালয় ও গ্রামকে খুব 
কম ক্ষেত্রেই আপন করে নিতে পারেন। তার ফলে তীর সঙ্গে 
গ্রামের মঙ্গলের চেয়ে পয়সার, বিদ্যালয়ের উন্নতির চেয়ে চাকুরির 
যোগ অধিকতর ঘনিষ্ঠ হয়ে দাড়ায়। অন্য ব্যবস্থা অসম্ভব বলেও বটে, 
আর অবাঞ্ছনীয় বলেও বটে, যথাসম্ভব স্থানীয় লোককেই প্রাথমিক 
বিদ্যালয়ের শিক্ষকতার কাজে নিযুক্ত কর! উচিত। অবশ্য, প্রাথমিক 
অঞ্চলগুলির কেন্দ্রীয় বিদ্যালয়ে প্রয়োজন হলে বাইরের শিক্ষক অবশ্যই 
নিযুক্ত করতে হবে। কারণ, কেন্দ্রীয় বিদ্যালয়ের শিক্ষকদের যোগ্যতার 
উপর সমগ্র অঞ্চলের শিক্ষার উন্নতি বহুল পরিমাণে নির্ভর করবে। 
বুনিয়াদী বিদ্যালয়ের সার্থকতার পক্ষে মহিলা-শিক্ষকদের প্রয়োজন 
সমধিক । বিশেষভাবে নীচের শ্রেণীর ছোট ছেলেমেয়েদের ভার 
নেবার পক্ষে মেয়েরাই সবচেয়ে যোগ্য । তাছাড়া, বুনিয়াদী শিক্ষাকে 


আটবৎসরব্যাগী এবং সর্বজনীন করতে হলে ১৪ বৎসর বয়স পর্যন্ত : 


সহশিক্ষা ব্যবস্থা করতেই হবে। মহিলা-শিক্ষকের সহায়তা ছাড়া 
এ ব্যবস্থা সম্ভব হতে পারে না। উপরের শ্রেণীগুলিতে মেয়েদের 
দেখাশোনা করার জন্য শিক্ষয়িত্রীর নিয়োগ অপরিহার্য। কিন্ত 
গ্রামের মেয়েদের মধ্যে যোগ্য শিক্ষয়িত্রী মেলা আজকাল কঠিন। 
সেয়েদের অবশ্য আজকাল শিক্ষণ-শিক্ষা দিয়ে গ্রামে পাঠাবার ব্যবস্থা 
করা হচ্ছে। কিন্তু এর ফল বিশেষ ভাল হয়নি। তারা গ্রামে গিয়ে 

বেশীদিন টিকতে পারছেন না। ফলে তাদের শিক্ষার জন্য ব্যয়িত 
অর্থের সম্পূর্ণ অপচয় ঘটছে। এভাবে দেশের বহুকষ্টাজিত অর্থের 
অপব্যবহার করার কোন অধিকার আমাদের নেই। সরকারী অর্থ 
দেশের অর্থ। এই অর্থে ধারা শিক্ষালাভ করবেন অন্ততঃ একটা! 
নির্দিষ্ট সময়ের জন্য তাদের লব্ধ বিদ্যা দ্বারা দেশের সেবা অবশ্যই 
করতে হবে। ব্যবস্থার দোষে যদি তাদের কাজ করা অসম্ভব হয়ে 
থাকে তবে সেই অব্যবস্থা অবিলম্বে দূর করা প্রয়োজন । আর যদি 
ব্যক্তিগত সামান্য কারণে তারা তাদের এই কর্তব্য-সম্পাদনে পরাজুখ 
হয়ে থাকেন তবে তাদের কাছে ক্ষতিপূরণ দাবি করার , অধিকার 
দেশের নিশ্চয়ই আছে। 

মেয়েরা গ্রামে গিয়ে প্রধানতঃ নিয়োক্ত তিনটি কারণে সেখানে 
টিকতে পারছেন না দেখতে পাচ্ছি ঃ 

(১) শিক্ষণ-শিক্ষা, যার! নিচ্ছেন তারা প্রধানতঃ শহরে 
লালিত-পালিত; গ্রামের বাস্তব অবস্থার সঙ্গে তারা নিজেদের খাপ 
খাইয়ে নিতে পারছেন না। : 

(২) গ্রামে গিয়ে শিক্ষাদান এরা অধিকাংশ ক্ষেত্রেই আদর্শ 
বলে গ্রহণ করেননি; তাই সুযোগ পেলেই এঁরা অন্য পেশা গ্রহণ 
করছেন। 

(৩) অনেকেই এই শিক্ষকতাকে শিক্ষা ও বিবাহের অন্তর্বতী 
কালের জন্য একটা কাজ-চালানো ব্যবস্থা বলে অনিচ্ছায় স্বীকার করে 
নিয়েছেন। ভারা! প্রাথমিক শিক্ষাকে এতখানি মর্যাদা দেন না বা 
গ্রামকে এতখানি ভালবাসেন না যে কোন প্রাথমিক শিক্ষক বা 
গ্রামের চাঁষীকে বিয়ে করে আনন্দে দিন কাটাতে পারেন। এঁদের 

দৃষ্টি থাকে শহরের দিকে, প্রাথমিক শিক্ষক ছাড়া অন্য পেশার 
লোকের দিকে। এর ফলে বুনিয়াদী শিক্ষার ক্ষেত্রে অনেক অসুবিধার 
স্থষ্টি হচ্ছে। 

. এর সমাধান করতে হলে গ্রামের মেয়েদের, বিশেষ করে 
বিবাহিতাদের দিকে আমাদের দৃষ্টি দিতে হবে। স্বামী-দ্রীতে মিলে 
যদি শিক্ষকতার কাজ গ্রহণ করেন তবে আর্থিক সমস্তাটাও অনেকটা 
ঘুচতে পারে এবং কাজের স্থায়িত্ব সম্পর্কে অনেকটা নিশ্চিত হওয়া! 
যায়। অবিবাহিতা বা শহরের মেয়েরা বুনিয়াদী শিক্ষার ক্ষেত্রে 
এগিয়ে আসবেন না একথা বলি না, কিন্তু সে ক্ষেত্রে তাদের সত্যই 
প্রাথমিক শিক্ষার প্রতি এবং গ্রামের প্রতি দরদ থাকা চাই এবং একটা! 
নির্দিষ্ট কাল কাজ করা সম্পর্কে তাদের নিশ্চয়তা দেওয়া প্রয়োজন । 

প্রাথমিক শিক্ষার পুনর্গঠন সম্পর্কে সর্বপ্রথমে বর্তমান প্রাথমিক 
কথা ভাবতে হবে। এদের অনেকেই দীর্ঘকাল ধরে গ্রামে 

রয়েছেন, গ্রামের জীবনযাত্রার সঙ্গে এদের পরিচয় নিবিড় । এদেরই 
জন্য সর্বপ্রথম যোগ্য শিক্ষার ব্যবস্থা করে এদের 'নুতন শিক্ষাধারার 
উপযুক্ত করে গড়ে তোলা, উচিত। প্রথমেই এদের শিক্ষার 
ব্যবস্থা করলে এর৷ নূতন শিক্ষাব্যবস্থার সঙ্গে অধিকতর সহজে 
নিজেদের খাপ খাইয়ে নিতে পারবেন। প্রথম প্রথম বুনিয়াদী 
বিদ্যালয়ে অনেকরকম যোগ্যতাসম্পন্ন লোকের প্রয়োজন হবে। 
এখন সর্বত্রই প্রাথমিক বিদ্যালয়ে শিক্ষকসংখ্যা অত্যন্ত কম, সুতরাং 
যে-সব কাজ বর্তমান শিক্ষকরা পারবেন না সে-সকল কাজের জন্যই 
মাত্র নুতন শিক্ষক নিয়োগ করলেও চলবে | কিন্তু প্রথমেই নূতন 
শিক্ষকের শিক্ষা, ও নিয়োগের ব্যবস্থা করলে আশঙ্কা, সন্দেহ, তিক্ততা, 


বুনিয়াদী বিদ্যালয়ের সংগঠন ১১৯ 
এমনকি স্বার্থ-সংঘাতেরও জন্তাবনা আছে ; এর ফলে বুনিয়াদী শিক্ষার 
প্রতিষ্ঠা ও প্রসার ব্যাহত হবে। প্রথমে বর্তমান শিক্ষকদেরই শিক্ষা 
দিয়ে যথাসম্ভব কাজে লাগান প্রয়োজন এবং যার! বুনিয়াদী 
বিদ্যালয়ের জন্য প্রয়োজনীয় কোন কাজই করতে এবং শিখতে পারবেন 
না তাদের ধীরে ধীরে অপসারিত করা করকার । 


_াশক্ষণ-শিক্ষা ৪ 
বর্তমান শিক্ষণ-শিক্ষা-ব্যবস্থার ত্রুটি ৪ 


বুনিয়াদী শিক্ষার সার্থকতার জন্য যে অতি সাবধানে যোগ্য শিক্ষক 
নির্বাচন করা একান্ত প্রয়োজন, একথা আলোচনা করা হয়েছে। 
শিক্ষকেরা শিক্ষা লাভ করেন শিক্ষণকেন্দে; এখানেই তাদের দৃষ্টিভঙ্গী 
গড়ে ওঠে এবং শিক্ষাদানের অভ্যাস আরম্ভ হয়। সেজন্য শিক্ষকের 
উপর শিক্ষণকেন্দ্রের প্রভাব খুবই বেশী থাকে। এই প্রভাব যদি 
শিক্ষার্থীর শিক্ষকোচিত সদভ্যাস-গঠনের পক্ষে যথেষ্ট না হয় তবে 
বুনিয়াদী শিক্ষার সাফল্য আশ! করা যায় না। এজন্য বুনিয়াদী ' 
শিক্ষার প্রতিষ্ঠা ও প্রসারের ব্যাপারে শিক্ষণ-শিক্ষার গুরুত্ব অত্যন্ত 
অধিক। 

বর্তমানে পশ্চিমবঙ্গ সরকার-পরিচালিত বুনিয়াদী শিক্ষার জন্য যে- 
সব শিক্ষণকেন্দ্র আছে তার মধ্যে বাণীপুরের শিক্ষণ-শিক্ষাকেন্দ্ 
ছাড়া অন্য সবগুলিই রূপান্তরিত গুরু ট্রেনিং বিগ্ভালয়। এই 
শিক্ষণকেন্দ্রগুলি শহর কিংবা আধা-শহর-অঞ্চলে অবস্থিত। শহরের 
বর্তমান পরিবেশ বুনিয়াদী শিক্ষার পক্ষে অনুকুল নয়। বুনিয়াদী 


৯২০ বুনিয়াদী শিক্ষার সংগঠন 


শিক্ষা যে শোষণপ্রধান,কেন্দ্রীভূত সমাজব্যবস্থার পরিবর্তন করতে চায় 
তাঁর প্রধান শক্তিকেন্্র হচ্ছে এই শহরগুলি। বর্তমান সমাজবব্যবস্থার 
কেন্দরস্থলে বসে তার রূপান্তর-সাধনের চেষ্টা করা শক্তিমানের কাজ 
সন্দেহ নাই, কিন্তু এটা শক্তি-সঞ্চয়ের উপায় নয় ; আর শক্তি-সঞ্চয়ের 
আগে বীরত্ব দেখাতে যাওয়াকে বুদ্ধিমত্তার পরিচায়ক নিশ্চয়ই বলা 
চলে না। গান্ধীজী প্ৰধানতঃ এই কারণেই প্রথমে পল্লী-অঞ্চলকে কেন 
করে বুনিয়াদী শিক্ষাকে গড়ে তোলার উপদেশ দিয়েছিলেন । 

বর্তমান সরকারী শিক্ষণ-শিক্ষাকেন্রগুলিতে কোথাও ভাল 
বুনিয়াদী বিগ্ালর গড়ে ওঠেনি। স্বাভাবিকভাবেই দহ 
J ভাদের ছেলেমেয়ের ‘ছোট লোকের’ মত কাজ করবে 
তার হি কৌপাবে, তা কাটবে__এটা পছন্দ করেন ক: 
আবর্জনার ol £ নাচ, গান ইত্যাদিকে কেন্দ্র করে আর 29 
আধটু দার-দারা একট গঙ্গাজলের ছিটে দেওয়ার মত একটু 
ও সারা গোছের উংপাদনাত্মক কাজের ব্যবস্থা করে রে 
কিংবা চারজন উন |. এইসব শিক্ষাকেন্দ্রে সাধারণতঃ 
করতে হয়, আবার 2 ৷ এঁদের শিক্ষণ-শিক্ষাদানের চা 
কাজও করতে ই শকেন্দ্র-সংলগ্ন বুনিয়াদী বিদ্যালয়ে অধ্যাপনার 
নী নিতাই চারজন অধ্যাপকের পক্ষে শিক্ষাদানের কাজ নি 
তা সহজেই অনুমের দি সুপরিচালিত করা কতখানি be 
জন তো তত বলয়া বাল 
একান্তিক প্রচেষ্টায় গড়ে কাজে আত্মনিয়োগ করতেন এবং এঁদের 

৪গঠ। আদর্শ বিশ্যালয় দেখে যদি শিক্ষার্থী 

শিক্ষকরা শিক্ষালাভ করতেন তবে হয়তো ফল ভালই হত। কিন্ত 
এসব শিক্ষণকেন্দ্রের অধ্যাপকরা! শিক্ষকদের শিক্ষকতা করার শিক্ষাই 
পেয়েছেন। নেশায় এবং পেশায় এরা শিক্ষকদেরই শিক্ষক। ফলে 
শিশুদের নিয়ে কাজ করায় এদের অভিজ্ঞতা স্বল্প বলে এদের দ্বারা 
খুব ভাল বুনিয়াদী বিদ্যালয় গড়ে উঠতে পারে না। স্বাভাবিক- 
ভাবেই এরা শিক্ষণকেন্দ্রের প্রতি যথাসাধ্য মনোযোগ দেন আর 
বিদ্ালয়-অংশটি অবহেলিতই পড়ে থাকে । এক বছরের মধ্যে শিক্ষার্থী 
শিক্ষকদের জ্ঞানের ভাণ্ডার মনোবিজ্ঞান, শিক্ষাদানপদ্ধতি, বুনিয়াদী 
শিক্ষার তত্ব ও তথ্য এবং শিক্ষার উপাদান দিয়ে ভরে দিতে হলে 
অবশ্য এ ছাড়া উপায়ও থাকে না; তছুপরি পঞ্চাশ থেকে একশ’- 
সোয়াশ’ লোকের দৈনন্দিন রান্নাখাওয়া ও তার হিসাবপত্রাদি রাখার 
বিরাট হাঙ্গামা তো আছেই। 

আমরা তন্বকথা দিয়ে যতই ব্যাখ্যা করি না কেন, শিক্ষার্থীরা 
আসলে শেখে উদাহরণ দেখে । এই শিক্ষণকেন্দ্রগুলির সংলগ্ন 
বিদ্যালয়গুলি দেখেই শিক্ষার্থী শিক্ষকেরা নিজ নিজ ধারণা গড়ে 
তোলেন। তার ফলে এরা যখন গ্রামে গিয়ে নিজেরা বিদ্যালয় 
গড়েন তখনও শিক্ষণকেন্দ্রের দেখে-আসা। নমুনা! থেকে বেশী দূরে 
এগুতে পারেন না এবং চেষ্টা করে এগোবার যে কোন প্রয়োজন বা 
সম্ভাবনা আছে তা-ও অনেক সময় উপলব্ধি করেন না। তাছাড়া, এই- 
রকম শিক্ষণকেন্দ্রগুলির আর একটা! প্রধান অসুবিধা হচ্ছে এই যে 
শহরাঞ্চলে অবস্থিত বলে এই কেন্দ্রগুলির সামাজিক ও প্রাকৃতিক 
পরিবেশ গ্রামের পরিবেশের চাইতে অনেকখানি আলাদা । ফলে 
শিক্ষার্থী শিক্ষকদের গ্রামে গিয়ে যে কাজগুলিকে কেন্দ্র করে 
চি. ৯ 


১২২ বুনিয়াদী শিক্ষায় সংগঠন 


শিক্ষাসংগঠন সবচাইতে বেশী করতে হবে সেগুলি সম্পর্কে তারা 
শিক্ষণকেন্দ্রে যথেষ্ট প্রত্যক্ষ অভিজ্ঞতা অর্জন করতে পারেন না। 
সর্বোপরি চল্লিশ-পঞ্চাশজন শিক্ষার্থী শিক্ষক একটি বিদ্যালয়ের উপর 
শিক্ষাদানের যে মহড়া দেন তাতে শিক্ষাদানপদ্ধতি সম্পর্কে শিক্ষার্থীর 
জ্ঞান অল্পই হয়, অপর পক্ষে বিদ্যালয়ের কার্ষস্চীর ওলট-পালট ও 
শিক্ষার্থী শিক্ষকদের কৃতিত্ব-প্রদর্শনের কসরত এত বেশী হয় যে এই 
একটি কারণেই শিক্ষণ-শিক্ষাকেন্দ্রের সংলগ্ন বিদ্যালয়ের শিক্ষার মান 
অনেকটা নেমে যায়। এজন্য বর্তমান ব্যবস্থায় শিক্ষার দিক দিয়ে 
শিক্ষার্থী শিক্ষকদের এবং শিল্ষণকেন্দ্রের সংলগ্ন বুনিয়াদী বিদ্যালয়ের 
শিক্ষার্থীদের উভয়েরই প্রচুর ক্ষতি হয়। এরকম শিক্ষণকেন্দ্রগুলির 
অবস্থান ও সংগঠন যত গীন্র পরিবর্তন করা হয় ততই ভাল । 

বর্তমান ব্যবস্থায় শিক্ষণ-শিক্ষালয়গুলি কেন্দ্রীভূত শিক্ষালয়। 
এসব শিক্ষালয়ে রাজ্যের বিভিন্ন স্থান থেকে শিক্ষার্থীরা এসে 
জোটেন, আবার রাজ্যের বিভিন্ন স্থানে গিয়ে কাজে নিযুক্ত হন। 
বলা হয়ে থাকে যে আজকাল বুনিয়াদী শিক্ষকদের শিক্ষা দেবার 
মত যোগ্য লোক খুব বেশী নেই; তাই সমগ্র রাজ্যের লোকদের 
কয়েকটি কেন্দ্রে জড়ো কর! হয় এবং রাজ্যের ভাবী বুনিয়াদী শিক্ষকরা! 
যাতে এদের কাছে শিক্ষা পেতে পারেন তার ব্যবস্থা করা হয়। 
শিক্ষার দিক দিয়ে এই যুক্তির সারবন্তা আমরা পরে বিচার করব ; 
প্রথমে এই ব্যবস্থার ফলে যে কতকগুলি সাধারণ অন্থুবিধার স্থ্টি হয় 
সে সম্পর্কে আলোচনা কর! বাক। 

প্রথমতঃ শিক্ষার্থী শিক্ষকদের অবস্থাটা আমাদের হৃদয় দিয়ে 
উপলব্ধি করা প্রয়োজন । কেন্দ্রীভূত শিক্ষণ-ব্যবস্থার ফলে শিক্ষকদের 

স্বগৃহ থেকে বহুদূরে এসে শিক্ষালাভ করতে হয়। ত্রিশটাকা! 
মাইনের একজন শিক্ষকের পক্ষে বাড়ী ছেড়ে দূরে এসে এক বছর 
নিশ্চিন্তমনে শিক্ষালাভ করা কতটা সম্ভবপর ত! ভেবে দেখা 
দরকার । . বর্তমানে প্রাথমিক শিক্ষকরা যে মাইনে পেয়ে থাকেন 
তাতে পরিবার প্রতিপালন করে. বেঁচে থাকা অসম্ভব। তাদের 
মধ্যে অধিকাংশকেই নির্ভর করতে হয় বাড়ীর জমিজমার উপর। 
ছাত্র পড়িয়ে কেউ কেউ কিছু আয়ের সংস্থান করেন বটে, কিন্ত 
গ্রামাঞ্চলে সর্বত্র ছাত্র জোট! কঠিন; আর বুনিয়াদী বিদ্যালয়ের 
কাজ ভালভাবে করতে হলে ছাত্র-পড়ানর সময় পীওয়া সম্ভব নয়। 
এই শিক্ষকদের যদি স্বগ্রাম ছেড়ে শিক্ষালাভের জন্য বহুদূর শহরে 
এসে দীর্ঘকাল বসবাস করতে হয় তবে তাদের পারিবারিক 
দুরবন্থা চরমে এসে পৌছে। এই অবস্থায় নিবিষ্টচিত্তে শিক্ষায় 
আত্মনিযোগ করা তাদের পক্ষে অসম্ভব। এজছ্ শিক্ষণ-শিক্ষার 
ক্ষেত্রে আমর! এঁদের প্রায়ই পাই না। যাদের পাওয়া বায় তারাও 
যথেষ্ট উৎসাহ ও একাগ্রতা নিয়ে শিক্ষাগ্রহণ করতে পারেন না। অথচ 
প্রাথমিক শিক্ষার পুনর্গঠনের জন্য এদের সর্বাগ্রে শিক্ষালাভ করাটা 
কেন একান্ত প্রয়োজন তা আমরা ইতিপূর্বে আলোচন! করেছি। 

দ্বিতীয়ত: কেন্দ্রীভূত শিক্ষপ-ব্যবস্থার ফলে শিক্ষার্থী-নির্বাচন 
অত্যন্ত কঠিন হয়ে গড়ে। বেকারত্বের চাপে শিক্ষণ-শিক্ষা-লাভের 
জন্য আবেদনকারীর অভাব হয় না। গ্রামের সঙ্গে কোন পরিচয়, 
গ্রাম্য জীবনের সঙ্গে কোন যোগাযোগ, প্রামের প্রতি কোন শ্রদ্ধা 
বা আত্বীয়তা-বৌধ না থাকা সন্বেও গ্রামে গিয়ে শিক্ষকতা 
করার জন্য শিক্ষালাভের সুযোগ পাবার আশায় অনেকে আবেদন 

করেন কেবল অর্থনৈতিক চাপে পড়ে; এমন কি.অনেকের পক্ষে 
একবছর শিক্ষণকেন্দ্রে মাসিক ত্রিশ টাকা বৃত্তি পাবেন, অন্ততঃ 
এ সময়টুকু বেঁচে থাকার মত একটা ব্যবস্থা হবে, এইটেই তাদের 
আবেদন করার প্রধান কারণ হয়ে ওঠে । আবেদনের এই আবর্জনা- 
ভূপ থেকে যোগ্য শিক্ষার্থীদের বেছে বের করা একটি দুরহ 
ব্যাপার। আমাদের দেশে প্রবেশিকা-পরীক্ষোত্তীর্ণ বেকারের সংখ্যা 
নেহাত কম নয়; আর এই অভাগা দেশে বিশ্ববিগ্ভালয়ের পরীক্ষা- 
পাশ-কর! লোক মানেই তারা, ধারা দৈহিক শ্রমকে ঘ্বণা করার 
শিক্ষা পেয়েছেন। চাষীর ঘরের ছেলে পরীক্ষা পাশ করে চাবকে 
ব্ণা করতে শেখে। স্তাকরার ছেলে লেখাপড়া শিখে তার সহজাত 
শিল্পনিপুণতা হারিয়ে ফেলে । অথচ বুনিয়াদী বিদ্যালয়ে কোন শিল্প- 
কাজকে কেন্দ্র করে শিক্ষা দিতে হলে এ-সব নিপুণতার প্রয়োজন 
সমধিক। ম্যাটিক-পাশ কেরাণী জোটে অনেক, কিন্তু এরকম 
কর্মীর, শিল্পীর বড়ই অভাব। তদুপরি শিক্ষণকেন্দ্রে ভর্তি করার 
জন্য আজকাল যেরকম পরীক্ষা! নেওয়া হয়ে থাকে তাতে শিক্ষার্থীর 
গ্রামের কাজের প্রতি শ্রদ্ধা ও আগ্রহ, শরীর-মনের যোগ্যতা, গ্রামের 
পরিবেশের সঙ্গে খাপ খাইয়ে নেবার শক্তি ইত্যাদির বিচার করা 
খুব কমই সম্ভব হয়; অথচ বুনিয়াদী বিদ্যালয়ের একজন ভাবী 
শিক্ষকের পক্ষে লেখাপড়ার যোগ্যতার চাইতে" এই যোগ্যতাগুলির 
মূল্য কোন অংশেই কম নয়। ফলে বহু শিক্ষার্থী শিক্ষকের পিছনে 
শিক্ষণ-শিক্ষার ব্যয় অপব্যয়ই মাত্র হয়ে দাড়ায়। 

তৃতীয়ত বর্তমান শিক্ষণ-ব্যবস্থায় সুপরিকল্পিতভাবে শিক্ষক- 
নির্বাচন ও তাদের যথাযোগ্যভাবে কাজে লাগান সম্ভব নয়। 

ইতিপূর্বেই আলোচনা করেছি যে বুনিয়াদী বিদ্যালয়ের শিক্ষকদের 
কেবলমাত্র ব্যক্তিগতভাবে ভাল শিক্ষক হলেই চলবে না, তাদের 
একটি সুসংবদ্ধ সুসম্পূর্ণ দলও তৈরি করতে হবে। একটা ক্রিকেট- 
দলে যেমন ১১জন ভাল ব্যাটস্ম্যান্‌ বা একটা ফুটবল-দলে যেমন ৫ 
জন দুর্ধর্ষ সেন্টার-ফরওয়ার্ড থাকলেই দলটি ভাল হয়ে যায় না, তেমনি 
একটি বুনিয়াদী বিদ্যালয়ে ৫ কিংবা ৮ জন ভাল শিক্ষক হলেই চলবে 
না, তারা পরস্পরের পরিপুরক কিনা এবং তারা সকলে মিলে 
বুনিয়াদী বিদ্যালয়ে করণীয় বিচিত্র কাজগুলি স্ুসম্পন্ন করতে পারবেন 
কিনা তা-ও দেখা চাই। এজন্য কতগুলি বিদ্যালয় সংগঠন করা হবে, 
তাতে কি কি যোগ্যতাসম্পন্ন কতজন শিক্ষকের প্রয়োজন হবে 
তা প্রথমে ঠিক করে উপযুক্ত শিক্ষার্থী শিক্ষককে শিক্ষাকেন্দ্র 
গ্রহণ করা প্রয়োজন। পাইকারী হারে শিক্ষণ-ব্যবস্থা' করতে হলে 
সমগ্র রাজ্যের জন্য নিখুত এবং বিশদ ' পরিকল্পনা গ্রহণ করা 
প্রয়োজন। তা না হলে বিরাট অপচয় অবশ্যন্তাবী। বিভিন্ন শিক্ষণ- 
কেন্দ্রে বুনিয়াদী শিক্ষার আদর্শ ও কর্মপন্থা নিয়ে বর্তমানে প্রচুর 
মতভেদ রয়েছে । ফলে বিভিন্ন শিক্ষণকেন্দ্রে শিক্ষাপ্রাপ্ত শিক্ষকরা 
একই বিদ্যালয়ে কাজ করতে গিয়ে অবাঞ্চিত ও নিরর্থক জটিলতা স্থষ্টি 
করেন। এ ক্ষেত্রে একই শিক্ষণকেন্দর্ে শিক্ষাপ্রাপ্ত শিক্ষকদেরই 
একটি বিদ্যালয়ে নিয়োগ করা যুভিযুক্ত। বিভিন্ন শিক্ষণকেক্দর 
বিভিন্ন নির্দিষ্ট এলাকার শিক্ষকদের শিক্ষালাভের বাবস্থা, কর! উচিত। 
এর ফলে বিভিন্ন শিক্ষণকেন্দ্রের শিক্ষণ-পদ্ধতির প্রভাব ও উৎকর্ষ 
ভালভাবে পরীক্ষা করার সুযোগ পাওয়া যাবে। এসকল ক্ষেত্রেও 
বিভিন্ন এলাকার জন্য প্রথমেই বিশদ পরিকল্পনা রচনা করা দরকার । 

আমাদের দেশে এরকম সম্পূর্ণ কেন্দ্রীভূত পরিকল্পনা ও শিক্ষাদান- 
ব্যবস্থা নেই। কোন্‌ কোন্‌ বিদ্যালয়কে বুনিয়াদী বিদ্যালয়ে পরিণত 
করা হবে বা কোথায় নতুন বুনিয়াদী বিদ্যালয় প্রতিষ্ঠা কর! হবেতা স্থির 
করেন স্কুলবোর্ড; শিক্ষাদানের ব্যবস্থা করেন সরকার। অনেক সময় 
নিজ নিজ এলাকা থেকে শিক্ষার্থী শিক্ষক নির্বাচন করে পাঠান জেলা 
স্কুলবোর্ড ; বুনিয়াদী বিদ্যালয়ে কোন্‌ ধরনের কতজন শিক্ষক প্রয়োজন 
হবে সে সম্পর্কে তাদের কোন ধারণা! থাকে না। আবার শিক্ষণ 
কেন্দ্রে যার! শিক্ষা দেন তারা জানেন না £ (ক) শিক্ষার্থী শিক্ষকরা 
কোথায় গিয়ে কিভাবে কাজ করবেন, (খ) কোন্‌ কোন্‌ বিদ্যালয়কে 
বুনিয়াদী বিদ্যালয়ে পরিণত করা হবে এবং সেখানে কোন্‌ যোগ্যতা- 
সম্পন্ন শিক্ষকের আশু প্রয়োজন, (গ) বর্তমানে যে-সকল শিক্ষক 
আছেন তারা কোন্‌ কাজ করতে পারেন এবং তাঁদের পরিপুরক হতে 
হলে শিক্ষার্থী শিক্ষককে কোন্‌ বিশেষ শিক্ষা দিতে হবে, (ঘ) যেখানে 
বুনিয়াদী বিদ্যালয় প্রতিষ্ঠিত হবে সেখানকার পরিবেশ ও সমস্ত! 
কিরকম, (ঙ) স্থানটি ও তার আশপাশের বিগ্বালয়গুলিকে বুনিয়াদী 
বিদ্যালয়ে রূপান্তরিত করে সমগ্র অঞ্চলে বুনিয়াদী শিক্ষার প্রভাব 
প্রতিষ্ঠা কর! কতদূর সহজসাধ্য হবে। এ বিষয়গুলি হয়তে৷ আদৌ 
বিচার করা হয় না; ফলে সমগ্র শিক্ষণ-ব্যবস্থাটা শূন্যে সৌধনির্সাণের 
মত হয়ে পড়ে। বহু ব্যয় করে যে বুনিয়াদী বিদ্যালয় স্থাপন করা 
হয় তাতে বুনিয়াদী শিক্ষার কার্যসূচী অন্ুসরণ করতে গিয়ে প্রীণান্ত 
হতে হয়। অনুপযুক্ত পরিবেশ কাজের প্রকাণ্ড বাঁধা হয়ে দীড়ায়। 
বহু অর্থব্যয়ে যে শিক্ষককে শিক্ষণ-শিক্ষা, দেওয়া হয় তিনি হয়তো 
কাজ করার কোন সুযোগই পান না। সর্বোপরি অধিকাংশ ক্ষেত্রে 

শিক্ষকরা পরস্পরের পরিপূরক না হওয়ায় তাদের নিজেদের মধ্যে 
ভুল-বোঝাবুঝিটাই প্রবল হয়ে ওঠে। অপর পক্ষে শিক্ষণ-শিক্ষাপ্রাপ্ত 
শিক্ষক থাকা সত্বেও শিক্ষক-নিয়োগ একটা সমস্য! হয়ে দ্রীড়ায়। 
পর্বান্ছেই বিস্তারিত পরিকল্পনা না থাকায় শিক্ষণপ্রাপ্ত শিক্ষকদের 
গ্রাম থেকে বহুদূরে নূতন-প্রতিষ্ঠিত বিদ্যালয়ে গিয়ে কাজ করতে 
হয়। বর্তমান আধথিক ব্যবস্থায় প্রাথমিক শিক্ষকের পক্ষে বাড়ী 
ছেড়ে বহুদূরে গিয়ে শিক্ষকতা করা প্রায়ই ‘অসম্ভব হয়ে দীড়ায়। 
বর্তমান অবস্থার বিশ্লেষণ করলে দেখা যাবে, অনেক শিক্ষক শুধু এই 
কারণেই বুনিয়াদী বিদ্যালয়ে চাকুরি প্রত্যাখ্যান করতে বাধ্য হয়েছেন 
অথবা কাজ গ্রহণ করেও মন স্থির করতে, কাঁজ করতে পারছেন না। 
তাছাড়া, কি কি যোগ্যতাসম্পন্ন কতজন শিক্ষক কোথায় দরকার সে 
সম্পর্কেও পূর্ব-পরিকল্পনা না থাকায় নিয়োগের জন্য বিশেষ যোগ্যতা- 
সম্পন্ন শিক্ষক খুঁজতে গিয়ে শিক্ষণ-শিক্ষাপ্রাপ্ত শিক্ষক থাকা সত্বেও 
প্রয়োজনীয় শিক্ষক খুঁজে পাওয়া যায় না। 
সংগঠনের দিক থেকে এসকল ক্রটি ছাড়া নিছক শিক্ষার দিক 
থেকেও কতকগুলি মারাত্মক ত্রুটি বর্তমান ব্যবস্থায় থেকে যায়। 
প্রথমতঃ বর্তমানে শিক্ষণ-শিক্ষা-লাভের জন্য একবছরের থে শিক্ষীকাল 
নির্দিষ্ট রাখা হয় সেই সময়ের অধিকাংশই বুনিয়াদী শিক্ষা যে নূতন 
দৃষ্টিভঙ্গী ও নূতন জীবনযাত্রাপ্রণালী দাবি করে তাতে রপ্ত হতে 
হতেই কেটে যায়। জীবনকে নূতন করে ঢেলে গড়া, বর্তমান 
সভ্যতার মাপকাঠি পরিত্যাগ করে জীবন ও সভ্যতাকে নুতন 
মাপকাঠি দিয়ে বিচার করতে শেখা, এ হচ্ছে বুনিয়াদী শিক্ষালাভের 
প্রথম সোপান। বুনিয়াদী শিক্ষা কেবলমাত্র তত্ব ও তথ্য মুখস্থ 

করার শিক্ষা নয়_জীবন-গড়ার শিক্ষা । এ শিক্ষা শিক্ষককে ছাত্রের 
মধ্যে সঞ্চারিত করতে হবে বক্তৃতা দিয়ে নয়, ছাত্রের সামনে নিজের 
জীবনকে আদর্শরূপে প্রসারিত করে। স্থুতরাং বুনিয়াদী-শিক্ষণকেন্দ্রে 
শিক্ষার্থী শিক্ষককে অনেকগুলি খুঁটিনাটি অভ্যাস গঠন করতে হয়। 
কিন্তু এ. করতে গিয়ে প্রয়োজনীয় বিষয়ে জ্ঞান লাভ করা এবং 
শিক্ষাদানের উপকরণ সংগ্রহ ও তৈরি করার কাজ অনেকটা ব্যাহত হয়। 
আজকালকার ম্যাটি,ক-পাশ বিদ্যার্থীর জ্ঞান পাঠ্যপুস্তকের কতকগুলি 
সংবাদের মধ্যেই সীমাবদ্ধ থাকে । জীবনের নিত্যপ্রয়োজনীয় 
কাজকর্ণ এবং খুটিনাটি বিষয় সম্পর্কে তাদের জ্ঞান অতি অল্পই 
থাকে। সুতরাং কাজকে কেন্দ্র করে শিক্ষা দিতে গেলে যে বিষয়ে 
জ্ঞানের প্রয়োজন তা-ও. তাঁদের অতি সীমাবদ্ধ। উদাহরণস্বরূপ 
বলা যেতে পারে, বাংলার সাধারণ গ্রাম্য গীতি বা তার ইতিহাস, 
তুলার গঠন, স্থৃতার আমদানি-রপ্তানি, বিভিন্ন দেশের বস্ত্রবয়ন-পদ্ধতি 
ইত্যাদি সম্পর্কে কোন সংবাদ প্রবেশিকা পরীক্ষার পাঠ্যপুস্তকে 
আমরা কোথাও পাই না। আমরা ইতিহাস-ভূগোল পড়ি, কিন্ত 
গ্রামকে চিনি না। অঙ্ক করি, কিন্তু হিসাব করে কাজ করি না। 
বিজ্ঞান পড়ি, কিন্ত জীবনে বিজ্ঞানের নিত্য-প্রয়োগ সম্পর্কে একান্ত 
অজ্ঞ থাকি। এক বছরের মধ্যে পুস্তকের সহায়তা ব্যতীত এসকল 
বিষয়ে শিক্ষা দেবার জন্য যে প্রস্তুতি প্রয়োজন ত পাওয়া সম্ভব নয়। 
তাছাড়া, বিদ্যালয়ের কাজে যোগদানের আগে শিক্ষাদানের জন্য 
যেসকল উপকরণ তৈরি কিংবা সংগ্রহ করে নেওয়া দরকার তা-ও এই 
ব্যবস্থায় করা সম্ভব হয় না। এর পর তিনি যখন বিদ্যালয়ের 
কাজের ভার নিয়ে গ্রামে গিয়ে বসেন তখন তার কাছে উপযুক্ত 

গ্রন্থাগার, যথেষ্ট সরঞ্জাম এবং যোগ্য পথপ্রদর্শক কোনটাই 
থাকে না। একবছর শিক্ষণ-শিক্ষা পাওয়ার ফলে কোন 
শিক্ষক বর্তমান শিক্ষার বিষয়বন্তগুলিকে নূতন শিক্ষাদান-পদ্ধতির 
উপযোগী করে ঢেলে সেজে নেবার শক্তি অর্জন করবেন, এ আমরা 
আশা করতে পারি নাঃ কিন্তু বর্তমান শিক্ষণ-ব্যবস্থায় ধারা সহায়তা 
করতে পারেন তার! থাকেন বহুদুরে। ফলে শিক্ষার্থী অনেক হাবুডুবু 
খেয়ে যা! হোক একটা কিছু খাঁড়া করে তোলেন। এই গৌজা- 
মিলকে অধিকাংশ ক্ষেত্রে আদৌ বুনিয়াদী শিক্ষা বলা চলে নাঁ। এতে 
না হয় শিক্ষকের কোন উপকার, না বিছ্ার্থী এ থেকে কোন উপকার 
লাভ করে। অথচ এই বিকৃত বুনিয়াদী শিক্ষা দেখেই জনসাধারণ 
বুনিয়াদী শিক্ষা সম্পর্কে বিচার করেন। ফলে যথেষ্ট অর্থব্যয় করে 
যে বুনিয়াদী শিক্ষার পত্তন কর! হয়, তা বুনিয়াদী শিক্ষার প্রতি 
জনসাধারণকে বিরূপই করে তোলে মাত্র। « 

দ্বিতীয়তঃ, বর্তমানে শিক্ষণ-শিক্ষার যে কেন্দ্রীভূত ব্যবস্থা রয়েছে 
তাতে শিক্ষণ-শিক্ষাকেন্দ্রের শিক্ষক ও শিক্ষার্থী শিক্ষকের মধ্যে 
ব্যক্তিগত যোগাযোগ গড়ে ওঠা খুবই কঠিন। বুনিয়াদী শিক্ষায় এই 
ব্যক্তিগত যোগাযোগ একান্ত প্রয়োজন! যেখানে বই-এর পড়া মুখস্থ 
করানই প্রধান লক্ষ্য, সেখানে ব্যক্তিগত যোগাযোগ কম হলেও ততটা 
ক্ষতি হয় নাঃ কিন্তু ছাত্রের জীবন গড়ে তুলতে হলে তার সঙ্গে 
শিক্ষকের নিবিড় সম্পর্কের প্রয়োজন। এই ঘনিষ্ঠতার অভাবে ছাত্র 
যা শিখে থাকে, তাকে জীবনের ধর্মরূপে গ্রহণ করতে পারে না। 
যিস্যাতে এই শিক্ষার্থী শিক্ষকরা তাদের ছাত্রদেরও শুধু উপদেশাম্বতই 


ভূ 
পরিবেশন করতে অভ্যস্ত হন। এর ফলে জীবন ও উপদেশ, কথা, 

“ও কাজের মধ্যে যে অসামগ্তস্ত থেকে যায় তা বুনিয়াদী শিক্ষার 
সার্থকতার একান্ত পরিপন্থী । 

শিক্ষক-শিক্ষার্থীর মধ্যে ব্যক্তিগত যোগাযোগ কর্মকেন্দ্িক 
শিক্ষার উৎকর্ষের জন্য অপরিহার্য । প্রত্যেক শিক্ষার্থীর দিকে দৃষ্টি 
“দেওয়া প্রয়োজন। তার বিশেষ ক্রটিগুলি দূর কর! দরকার। প্রকাণ্ড 
শ্রেণী নিয়ে কাজ করতে হলে এ ব্যবস্থা কিছুতেই সম্ভব হয় না। 
ফলে ব্যক্তিগত ক্রটিগুঁলি থেকেই যায়, অথচ শ্রেণীর পাঠ্যক্রম 
‘শেষ হয়ে চলে। এই শিক্ষকরা যখন নিজেদের বিদ্যালয়ে গিয়ে 
শিক্ষা দিতে আরম্ভ করেন তখন তাদের শিক্ষাদান অত্যন্ত 
ক্রটিপূর্ণ হয়, অথচ তখন ক্রটিগুলি দূর করার কোন উপায়ও 
থাকে না। 

ব্যক্তিগত যোগাযোগ কাজের আরন্তে প্রাথমিক বিদ্যালয়ের 
নবীন শিক্ষকদের উৎসাহ-উদ্দীপনা এবং প্রেরণাকে বাঁচিয়ে রাখার 
জন্ঠও দরকার। শিক্ষণকেন্দ্রে ছাত্র-শিক্ষকের মধ্যে নিবিড় সম্পর্ক 
গড়ে উঠলে এই একান্ত প্রয়োজনীয় সহায়তা চাওয়া ও দেওয়া দুইই 
সহজ হয়। এক-একটি ছাত্র যেখানে একটা প্রকাণ্ড দলের এক- 
‘একটি অংশমাত্র, সেখানে এই ঘনিষ্ঠ যোগাযোগ গড়ে ওঠা সম্ভব 
শয়। ফলে শিক্ষার্থী শিক্ষক যখন গ্রামে গিয়ে কাজ আরম্ভ করেন 
তখন তিনি তার ব্যথা-বেদনা, সমস্তা ইত্যাদি জানাতে সঙ্কোচ বোধ 
করেন। অপর পক্ষে এরকম ক্ষেত্রে সহায়তা চেয়ে পাঠালেও 
শিক্ষণকেন্দ্রের শিক্ষকদের পক্ষে কোন সহায়ত! দেওয়া কঠিন হয়। 
কারণ, তাদের পক্ষে ছাত্রের দোষ-গুণ মনে করে রাখা কঠিন এবং 
ছাত্রের সঙ্গে নিবিড় পরিচয় না থাকলে ঠিক কি কারণে ছাত্রের 

পক্ষে সফলতা অর্জন অন্তব হচ্ছেনা তা বিশেষণ করে উপদেশ 
দেওয়াও সম্ভব হয় না। 

তৃতীয়তঃ, একটি বৃহৎ শিক্ষণকেন্দ্ের পরিবেশ একান্ত অবাস্তব 
পরিবেশ। গ্রামের মধ্যে স্থাপিত হলেই একটি শিক্ষণকেন্দ্রে শিক্ষার্থী- 
দের সঙ্গে গ্রামের প্রকৃত পরিবেশের পরিচয় ঘটবে তা আশা করা 
উচিত নয়। অনেক বুদ্ধিজীবী এক-একটি শিক্ষণকেন্দ্রে এসে জড়ো 
হন। প্রকৃত পক্ষে এদের পরিবারবর্গ এবং শিক্ষার্থীদের নিয়েই 
এরকম কেন্দ্রের পরিবেশ গড়ে ওঠে। ফলে সেখানে যে পরিবেশের 
সৃষ্টি হয় তা ভারতের লক্ষ লক্ষ গ্রামের সত্যকার পরিবেশের চাইতে 
সম্পূর্ণ আলাদা। এরকম কেনের আদর্শ-বিগ্ঠালয়ে যে ছাত্রছাত্রী 
পাওয়া যায় তাঁরা প্রধানত; এই-সকল বুদ্ধিজীবীদেরই পুত্র-কন্ঠা। 
এদের নিয়ে বিদ্যালয়ের শিক্ষার্থী শিক্ষকরা শিক্ষার মান বা অন্যান্য 
বিষয়ের যে ছবি দেখতে পান, এদের নিয়ে যেসব সমস্ত, বিদ্যালয়ে 
দেখা দেয় তা-ও প্রকৃত গ্রামের বিদ্যালয়ের শিক্ষার মান বা সমস্যার 
সঙ্গে এক নয়। 

কিন্তু এইরকম পরিবেশের সবচেয়ে মারাত্মক ত্রুটি হচ্ছে গ্রামের 
সঙ্গে এসব উপনিবেশের অন্তর্দন্দ ৷ গ্রামের লোকেরা এসব কেন্দ্রে 
লোকদের আপন করে নিতে পারেন না, অপর পক্ষে এসব কেন্দ্রের 
লোকেরাও গ্রামের সঙ্গে দয়া-দাক্ষিণ্য এবং মুরুবিবয়ানার সম্পর্কই 
পাতাতে চান । ফলে পরম্পরের মধ্যে সন্দেহ ও অবিশ্বাস বেডে 
উঠতে থাকে। গ্রাম ও শিক্ষণকেন্দ্রকে কেন্দ্র করে যে উপনিবেশ 
গড়ে ওঠে তার জীবনযাত্রা ও স্বার্থ এত পরম্পরবিরোধী যে এই ছুই 
পাঁশি বইতে থাকলে গ্রামজীবনে যে 

আবর্তের স্ষ্টি হয় তাতে শুধু হলাহলই বেরিয়ে আসে। এসব ক্ষেত্রে 
শিক্ষণ-কেন্দ্রের সঙ্গে পরিবেশের প্রকৃত পক্ষে কোন যোগাযোগই; 
থাকে না, অথচ যোগাযোগের একটা ভান থাঁকে । এইটেই এর সব-- 
চাইতে মারাত্মক বিপদ । 

চতুর্থতঃ, এরকম কেন্দ্রীভূত শিক্ষণ-শিক্ষালয়ে অনেক বিশিষ্ট 
শিক্ষাকর্মী একত্রিত হন, কিন্তু তাদের পরিপূর্ণ বিকাশের কোন সুযোগ 
দেওয়া এই অবস্থায় সম্ভব হয় না। এদের উপর যথেষ্ট দায়িত্ব অর্পন' 
করা বা এদের কাছ থেকে পুরা কাজ আদায় করা কোনটাই এই 
ব্যবস্থায় সম্ভব নয়। এর ফলে প্রচুর জাতীয় শক্তি ও মনীষার 
অপচয় ঘটে। শিক্ষাকর্মীরা রুটিন-অনুায়ী কাজটুকু সেরেই মুক্তি 
পান অথবা নিশ্চুপ হয়ে থাকতে বাধ্য হন। এর ফলে তাদের মধ্যে 
আসে হয় জড়ত্ব, নয়তো অস্থিরতা । বীর প্রাণপণে কাজ করতে 
চান, রুটিনের কাজটুকু সেরেই যার! দারিত্ব সমাধা করতে চান না, 
তাদের শক্তি-সামর্থ্যকে পুরোপুরি কাজে লাগাবার সুযোগ কেন্দ্রীভূত 
ব্যকস্থায় অল্পই পাওয়া যায়। 

পঞ্চমতঃ এই ব্যবস্থায় শিক্ষক অথবা শিক্ষার্থী কারও কাজের 
উৎকর্ষ বিচার করা সম্ভব নয়। শিক্ষকদের জিজ্ঞাসা করলে ভারা 
নিজের বিভাগের অভাব-স্কুবিধার লঙ্কা তালিকা সর্বদাই খাড়া 
করতে পারেন, কার্ষনুচীতে তার বিশেষ বিষয়ের প্রতি উদাসীন্যের 
দিকে সর্বদাই অঙ্গুলী নির্দেশ করতে পারেন। এরকম প্রকাণ্ড 
যজ্ঞের ব্যাপারে কার্ধন্চী তৈরী করা এবং প্রত্যেকের প্রতি স্থুবিচার 
করা যে কত. কঠিন ব্যাপার তা ভুক্তভোগী মাত্রেই জানেন। 
শিক্ষার্থীদের শিক্ষার পরিমাপ করা এই ব্যবস্থার প্রায় অসম্ভব বলেই: 

‘আমার মনে হয়। ভবিষ্যতে ধারা শিক্ষকতা করবেন তাদের 
“শিক্ষাদান-ক্ষমতার পরীক্ষার ব্যবস্থা করাই শিক্ষণকেন্দ্রের পরীক্ষার 
লক্ষ্য হওয়া উচিত। কিন্তু এরকম কেন্দ্রীভূত শিক্ষণকেক্দরে শিক্ষার্থী 
শিক্ষকরা মাত্র কয়েক ঘণ্টার বেশী শিক্ষাদানের সুযোগ পেতে পারেন 
নাঁ। এই কয়েক ঘণ্টার শিক্ষাদানের কোন ছাপ বিদ্যালয়ের ছাত্রদের 
উপরে পড়ে না__যদি বা কিছু পড়ে তা অন্যান্য শিক্ষার্থী শিক্ষকের 
প্রচেষ্টার দাপটে নিশ্চিহ্ন হয়ে মুছে যায়। সুতরাং শিক্ষকদের এই 
শিক্ষার্থী শিক্ষকদের যোগ্যতার পরিমাপ করতে বাধ্য হতে হয় বইয়ে 
পড়া কতগুলি গৎ-বাধা নিয়ম-কান্ুনের উপর নির্ভর করে। শিক্ষার্থী 
শিক্ষকদের কাজের কোন বাস্তব ফলাফলের বিচার করা সম্ভব হয় না। 
পরীক্ষার লক্ষ্য তাই প্রধানতঃ হয়ে ওঠে শিক্ষার্থী শিক্ষকের তত্ব ও 
ও তথ্যের ঝুলির ওজন পরীক্ষা করা। নানা কারণেই প্রধানতঃ 
এদিক দিয়ে ভাবী শিক্ষকদের বিচার করা সন্তোষজনক হতে 
পারে না। এর ফলে প্রায়ই শিক্ষকতার ক্ষেত্রে অনেক পণ্ডিত-মূর্খের 
সাক্ষাৎ পেয়ে থাকি_ধাদের জ্ঞানের বোঝা নেহাত হালকা নয়, 
কিন্ত নিজেদের জ্ঞান, জ্ঞানস্পৃহা, প্রচেষ্টা ও উদ্দীপনা শিক্ষার্থীদের 
মধ্যে সঞ্চালিত করার কলাকৌশল যাদের একেবারেই অজানা । এ 


অবস্থা বাঞ্ছনীয় নয়। 


শিক্ষণ-শিক্ষার একটি পরিকল্পনা ঃ 

বর্তমান অবস্থায় ক্রটিগুলি দূর করার জন্য ও বুনিয়াদী শিক্ষার 
প্রতিষ্ঠাকে সহজ ও সার্থক করার জন্য পরবর্তী কয়েকটি পৃষ্ঠায় 
বৰ্ণিত পরিকল্পনা অনুসারে কাজ করা সম্ভব বলে মনে করি ঃ 


তা 

(১) বুনিয়াদী শিক্ষার প্রতিষ্ঠার জন্য একটি বিদ্যালয়ের 
পরিবর্তে সর্প্রথমে একটি অঞ্চলকে বেছে নিতে হবে। এই 
অঞ্চলে অনধিক ১৫টি প্রাথমিক বিগ্ভালয় থাকবে । এই এলাকার 


" মধ্যে ৫ৎটির বেশী গ্রাম যেন না থাকে। 


(২) এই এলাকার কেন্্রস্থলে একটি প্রাথমিক বিগ্ভালয়কে 
বেছে নিতে হবে। এই বিদ্যালয়টি এমন একটি গ্রামে অবস্থিত 
হওয়া চাই যেখানে যাতায়াতের ভাল পথ আছে, যেখানে বৎসরের 
যে কোন সময়েই সহজে যাতায়াত করা যেতে পারে, যেখানকার 
দূরত্ব পূর্বোক্ত অঞ্চলের যে কোন বিদ্যালয় থেকে হাটাপথে ৪৫ 
মাইলের বেশী নয়। এই বিদ্যালয়ের অন্ততঃ তিন একর জমি 
থাকা প্রয়োজন। প্রয়োজনীর জমি না থাকলে এবং অন্যান্য সব 
দিক থেকে বাঞ্ছনীয় মনে হলে সরকারকে এরকম বিদ্যালয়ের জন্য 
জমি দখল করে দিতে হবে। 

(৩) উল্লিখিত বিদ্ঠালয়টিকে সর্বপ্রথমে অঞ্চলের কেন্দ্রীয় 
বিদ্ধালয়রূপে গড়ে তুলতে হবে। প্রথমে প্রাথমিক বিদ্ঠালয়টিকে 
নিশ্ন-বুনিয়াদী বিদ্যালয়ে ও ক্রমশঃ একে উচ্চ-বুনিয়াদী বিদ্যালয়ে 
পরিণত করতে হবে। প্রত্যেক কেন্দ্রীয়. বিদ্যালয়ে যাতে উত্তর- 
বুনিয়াদী বিভাগ খোলার সুযোগ থাকে সে দিকে দৃষ্টি রাখতে 
হবে। নিন্-বুনিয়াদী ও উচ্চ-বুনিয়াদী স্তরের জন্য কোন্‌ কোন্‌ 
যোগ্যতাসম্পন্ন কতজন শিক্ষকের প্রয়োজন হবে ত! আমরা পূর্বেই - 
আলোচনা করেছি। 

কেন্দ্রীয় বিদ্যালয়ের অঙ্গরূপে একটি সরঞ্জামালয়, একটি কেন্দ্রীয় 
পাঠাগার ও একটি কেন্দ্রীয় সংগ্রহাগার থাকবে। এগুলি পূর্বোক্ত 

সমগ্র এলাকার প্রাথমিক বিগ্যালয়গুলিকে সরঞ্জাম ও পুস্তক 
জোগাবে। কেন্দ্রীয় সংগ্রহাগারে এলাকার বিদ্যালয়ের ছাত্র-ছাত্রীরা! 
বেড়াতে আসবে এবং এলাকার বিদ্যালয়গুলির প্রদর্শনীতে কেন্দ্রীয়, 
জংগ্রহাগার থেকে সর্বপ্রকার সহায়তা ও সহযোগিতা করা হবে । 

(৪) কেন্দ্রীয় বিদ্যালয়ের প্রয়োজনীয় সাধারণ শিক্ষক ছাড়া 
বুনিয়াদী শিক্ষণ-শিক্ষায় বিশেষ অভিজ্ঞতাসম্পন্ন একজন শিক্ষাকর্মী 
এবং একজন কৃষি-সহকারী থাকবেন। এই শিক্ষাকীর উপর 
কেন্দ্রীয় বি্যালয়-পরিচালনা এবং সমগ্র এলাকার প্রাথমিক 
বি্ভালয়গুলিকে বুনিয়াদী বিদ্যালয়ে রূপান্তরীকরণের দায়িত্ব 
থাকবে। কৃষিকমীর উপর দায়িত্ব থাকবে বিদ্যালয়ের জমি যাতে, 
আদর্শ-কৃষিক্ষেত্রে পরিণত হয় তা দেখার। কৃষির আয় থেকেই 
পাঁচ বৎসরের মধ্যে তার বৃত্তির সংস্থান হওয়া চাই। তার আর; 
একটি কাজ হবে অঞ্চলের অন্তর্গত বিদ্যালয়গুলির জমি যাতে 
একটুও অনাবাদী পড়ে না থাকে তা দেখা। তার পরামর্শ অনুসারে, 
এসব বিদ্যালয়ের জমিতে চাষ-আবাদের ব্যবস্থা করতে হবে । 

(৫) অঞ্চলের ভারপ্রাপ্ত শিক্ষাকর্মীর প্রথম কাজ হবে ১৪টি 
বিদ্যালয়ের শিক্ষকদের শিক্ষণ-শিক্ষাদানের ব্যবস্থা করা। এছাড়া 
তিনি অন্ততঃ দুইজন উচ্চশিক্ষাপ্রাপ্ত শিক্ষার্থীর শিক্ষার ভার. 
গ্রহণ করবেন, ধার! শিক্ষালাভের পর অন্যত্র গিয়ে এরকম অঞ্চলের 
দায়িত্ব গ্রহণ করতে পারবেন। এদের শিক্ষাকাল হবে ছুই বৎসর 

শিক্ষাকর্মী প্রথমে অঞ্চলের প্রত্যেকটি বিদ্যালয়ে গিয়ে প্রকৃত 
অবস্থা দেখবেন এবং প্রাথমিক বিদ্যালয়গুলির শিক্ষকদের সঙ্গে 
ঘনিষ্ঠ যোগাযোগ স্থাপন করবেন। যে শিক্ষকগণ বর্তমানে রয়েছেন 

তাদের দিয়ে বুনিয়াদী শিক্ষার কোন্‌ কাজ কতখানি হতে পারে 
তা নির্ণয় করা হবে তার প্রথম কর্তব্য। সেই সঙ্গে সঙ্গে তাকে 
গ্রামে গ্রামে বুনিয়াদী শিক্ষা সম্পর্কে আগ্রহ স্থষ্টি করতে হবে এবং 
বিভিন্ন গ্রাম থেকে বিভিন্ন বিদ্যালয়ের জন্য অন্যুন ৬ বিঘা জমি- 
সংগ্রহের চেষ্টা করতে হবে। প্রয়োজন হলে সরকার প্রত্যেকটি 
রূপান্তরিত বিদ্যালয়ের জন্য ৬ বিঘা জমি দখল করে দেবেন। 

কেন্দ্রীয় বিদ্যালয়ে একসঙ্গে ১৫ থেকে ২০ জন শিক্ষকের 
থাকার এবং তাদের শিক্ষাদানের ব্যবস্থা থাকবে। অঞ্চলের 
অন্তর্গত প্রত্যেক বিদ্যালয় থেকে একজন করে শিক্ষক এসে প্রথমে 
ছয় মাস কেন্দ্রীয় বিদ্যালয়ে শিক্ষণ-শিক্ষা, গ্রহণ করবেন। তারপর 
কেন্দ্রীয় বিদ্যালয়ের শিক্ষাকর্মীর প্রত্যক্ষ তত্বাবধানে নিজের বিদ্যালয়ে 
ফিরে গিয়ে দেড় বছর কাজ করবেন। তারপর আবার তাকে 
কেন্দ্রীয় বিদ্যালয়ে এসে ছয় মাস শিক্ষণ-শিক্ষ! গ্রহণ করতে হবে। 
সমগ্র এলাকাটিকেই একটি শিক্ষণ-শিক্ষা-কেন্্র বলে গণ্য করা 
হবে। কেন্দ্রীয় বিদ্যালয়ের চৌকাঠ পেরিয়ে গেলেই শিক্ষণ-শিক্ষা 
শেষ হয়ে গেল একথা বলা চলবে না। শিল্ষণ-শিক্ষা-কেন্দ্রের 
প্রথম ছয় মাসের শিক্ষাকাল-শেষে যখন এরা নিজ নিজ 
বিদ্যালয়ে গিয়ে প্রত্যক্ষভাবে কাজ করতে সুরু করবেন। 
তখনও এরা শিক্ষার্থী শিক্ষক হিসাবে কেন্দ্রীয় বিদ্যালয়ের 
ভারপ্রাপ্ত শিক্ষাকর্মীর প্রত্যক্ষ পরিচালনাধীনে কাজ করবেন। 
এদের সপ্তাহে অন্ততঃ একদিন মিলিত হতে হবে এবং এর! 


নিজেদের পরিকল্পনা ও কার্যবিবরণী শিক্ষাকর্মীর নিকট দাখিল 
করবেন। 

শিক্ষার্থী শিক্ষকরা! যে সময়টা কেন্দ্রীয় বিদ্যালয়ে. থাকবেন সে 
সময়টা তারা প্রধানতঃ কেন্দ্রীয় বিদ্যালয়ের কার্যক্রম পর্যবেক্ষণ 
* করবেন। কেন্দ্রীয় বিদ্যালয়ের শ্রেণী-শিক্ষকদের কাছে বিভিন্ন 
কাজের পাঠ নেবেন। তাদের এই সমগ্র কার্যক্রম পর্যবেক্ষণ ও 
পরিচালনা করবেন ভারপ্রাপ্ত শিক্ষাকর্মী। তিনি নিজে বিশেষভাবে 
বুনিয়াদী শিক্ষার তাত্বিক দিকটা শিক্ষা দেবেন। বলা বাহুল্য, 
তত্বের শিক্ষা কেবল বক্তৃতার ভিতর দিয়ে হবে না, নিজের ও 
বিদ্যালয়ের মধ্যে তত্ত্বের প্রতিষ্ঠার দৃষ্টান্ত থেকেই শিক্ষার্থীরা প্রধানতঃ 
শিক্ষা গ্রহণ করবেন। নিজ নিজ বিদ্যালয়ে ফিরে গিয়ে শিক্ষার্থীর! 
তাদের এই ছয় মাসে আযন্তকরা শিক্ষার প্রয়োগ করবেন। 
বিদ্যালয়ের ঘরবাড়ী_ থেকে আরম্ভ করে প্রত্যেকটি জিনিস গড়ে 
তোলা এদের কর্তব্য হবে। যে-ছু'জন উচ্চশিক্ষিত শিক্ষার্থী শিক্ষক 
কেন্দ্রীয় বিগ্ভালয়ে থাকবেন তারাও ভারপ্রাপ্ত শিক্ষাকর্মীর নেতৃত্বাধীনে 
প্রাথমিক শিক্ষার্থী শিক্ষকদের শিক্ষাদানে সহায়তা করতে পারবেন । 
(৬) কেক্দ্রীয় বিদ্যালয়ের জন্য শিক্ষকদের বিশেষ যত্রের সঙ্গে 
নির্বাচন করতে হবে। তাদের নিজ নিজ কাজে বিশেষ দক্ষতা থাকা 
ঢাই। প্রত্যেক অঞ্চলের অন্যান্য বিদ্যালয়ের শিক্ষকদের যথাসম্ভব 
ও বিদ্যালয়ের এলাকা থেকে নির্বাচন করতে হবে। প্রত্যেক 
বিদ্যালয়ের এলাকা থেকে যদি উপযুক্ত শিক্ষার্থী শিক্ষক না৷ পাওয়া 
যায় তবে সমগ্র অঞ্চল থেকে শিক্ষার্থী শিক্ষক পাবার চেষ্টা করতে 
হবে। তা-ও না পাওয়া গেলে অন্য ব্যবস্থা করতে হবে। সর্বপ্রথমে 
বর্তমান শিক্ষকদের শিক্ষালাভের স্থযোগ দিতে হবে। যাদের 
শিক্ষাদানের কোন যোগ্যতাই নেই, ধাঁদের বুনিয়াদী বিদ্যালয়ের 


১০ 


১০৮ বুনিয়াদী শিক্ষায় সংগঠন 


কোন কাজেই লাগান সম্ভব নয় তাদের নির্বাচিত অঞ্চলের বাইরে 
কোথাও নিয়োগ করতে হবে অথবা এক বংসরের মধ্যে তারা 
যাতে পদত্যাগ করেন তার ব্যবস্থা করতে হবে। 


এই পরিকল্পনার সুবিধা £ 


' উল্লিখিত পরিকল্পনা অনুসারে কাজ হলে নিম্নলিখিত স্থুবিধাগুলি 
পাওয়া সম্ভব হবে £ 
(১) স্বপরিকলিতভাবে প্রাথমিক শিক্ষার রূপান্তর-সাধন সন্তব- 
পর হবে। চারদিকে সাধারণ বিদ্যালয়ের মধ্যে একটি বুনিয়াদী 
বিদ্যালয় নিতান্তই খাপছাড়া ঠেকে। কর্মবিমুখ জাতি বুনিয়াদী 
শিক্ষার কর্ণকেন্দ্রিক কার্যস্থচীকে প্রথমাবধিই বিরাগের চোখে দেখে 
থাকে; ফলে শিক্ষক, শিক্ষার্থী এবং শিক্ষালয়কে অহেতুক প্রবল 
বিরোধের সন্মুখীন হতে হয়। ছাত্রদের অভিভাবকরা বুনিয়াদী 
শিক্ষার ফলাফল দেখার জন্য অপেক্ষা না করেই তাদের পুত্রকন্ঠাদের 
অন্ত সাধারণ বিদ্যালয়ে পাঠাতে সুরু করেন। এর ফলে কাজের 
ফলাফল-নির্ণয় কঠিন হয়ে পড়ে। একটা এলাকা নিয়ে কাজ সুরু 
করলে ছাত্রদের বিষ্ঞালয়-পরিবর্তনের সুযোগ থাকবে না। শিক্ষকরা 
এর ফলে অধিকতর উৎসাহ পাবেন এবং অধিকতর আত্মবিশ্বাস নিয়ে 
কাজ করতে পারবেন। সঙ্ববদ্ধভাবে কাজ করার সুযোগ পাওয়ার 
ফলে কাজের উৎকর্ষ বেড়ে যাবে । 
(২) বর্তমানে জনসাধারণের মনে বুনিয়াদী শিক্ষার ভবিষ্যৎ 
সম্পর্কে যথেষ্ট সন্দেহ আছে। প্রাথমিক শিক্ষা সম্পর্কে ছুটি নীতি 
পাশাপাশি চালু থাকায় এবং প্রাথমিক বিগ্ভালয়গুলিকে বুনিয়াদী 

বিদ্যালয়ে পরিণত করার কোন ব্যাপক ব্যবস্থা না থাকায় প্রচুর 
বিভ্রান্তির স্থষ্টি হয়েছে। শিক্ষাবিভাগের বিশিষ্ট কর্মচারীরাও বুনিয়াদী 
শিক্ষার ভবিষ্যৎ সম্পর্কে সন্দেহ প্রকাশ করে থাকেন। এভাবে 
ব্যাপকভাবে সাথারণ বিদ্যালয়ের রূপান্তরীকরণ সুরু হলে বিভ্রান্তি- 
দূরীকরণের সহায়তা হবে। 

(৩) এই পরিকল্পনায় বর্তমান প্রাথমিক শিক্ষকদের সর্বপ্রথমে 
সুযোগ দেবার ব্যবস্থা থাকবে । ফলে বুনিয়াদী শিক্ষার প্রতিষ্ঠা নিয়ে 
প্রাথমিক শিক্ষকদের মধ্যেই যে স্বার্থ-সংঘাত আজ সুরু হয়েছে তা 
বিদুরিত হবে। এই সংঘাত না থাকলে প্রাথমিক শিক্ষকরা বুনিয়াদী 
শিক্ষার গুণাগুণ নিরপেক্ষভাবে বিচার করতে পারবেন । 

(৪) এই ব্যবস্থা গৃহীত হলে শিক্ষণ-শিক্ষা অধিকতর সুষ্ঠু ও 

ফলপ্রস্থু হবে। 

(ক) এই ব্যবস্থায় শিক্ষণকেন্দ্রে ছাত্র ও শিক্ষকের মধ্যে 
অধিকতর যোগাযোগ স্থাপিত হবে। প্রত্যেক শিক্ষার্থীকে ব্যক্তিগত- 
ভাবে জানার এবং প্রত্যেকের ক্রটি-বিচ্যুতি লক্ষ্য করার প্রচুর সুযোগ 
শিক্ষক পেতে পারবেন। প্রত্যেকটি বিদ্যালয়ের পরিবেশ তিনি 
জানতে পারবেন এবং বিভিন্ন স্থানে প্রয়োজনবোধে প্রত্যক্ষভাবে 
কাজে সহায়তা করতে পারবেন। 

খে) প্রত্যেক শিক্ষার্থী শিক্ষক কাজ করতে করতেও কেন্দ্রীয় 
বিদ্যালয়ের গ্রন্থাগার, সরঞ্জামালয়, সংগ্রহাগার এবং শিক্ষকদের সঙ্গে 
পরিপূর্ণ যোগাযোগ রক্ষা করতে পারবেন। ফলে শিক্ষার উপকরণ 
তৈরি ও সংগ্রহ করার এবং অনভিজ্ঞ অবস্থায় পথ- -প্রদর্শনে সহায়তা 
পাবার ব্যবস্থার যে অভাব আজ আছে তা দূরীভূত হবে। 


3 বুনিয়াদী শিক্ষায় সংগঠন 

গে) শিক্ষণ-শিক্ষা-কেন্দ্রের সংলগ্ন বিদ্যালয়টি এক্ষেত্রে অনভিজ্ঞ 
শিক্ষকদের পরীক্ষাক্ষেত্রে পরিণত না হয়ে একটি আদর্শ-বিদ্যালয়ে 
পরিণত হবার সুযোগ পাবে। এই বিদ্যালয় দেখে শিক্ষার্থী শিক্ষকরা 
অনুপ্রেরণা লাভ করতে পারবেন এবং এখানকার কার্যক্রম দেখে 
নিজেদের পরিকল্পনার ক্রটি-বিচ্যুতি লক্ষ্য করতে এবং ভবিঘ্যৎ 
পরিকল্পনা গ্রহণ করতে শিখতে পারবেন। এর ফলে কেন্দ্রীয় 
বিদ্যালয়ের ছাত্রেরা শিক্ষণ-শিক্ষার পরীক্ষাগারে ‘গিনি পিগ’ হয়ে না 
থেকে যথার্থ মানুষ হয়ে ওঠার সুযোগ পাঁবে। 

(খ) এই ব্যবস্থার ফলে শিক্ষার্থী শিক্ষকদের পরীক্ষা করা খুব 
সহজ হয়ে পড়বে । শিক্ষার্থী শিক্ষকরা নিজেদের বিদ্যালয়ে গিয়ে 
প্রত্যক্ষভাবে যে কাজ করবেন তাকে ভিত্তি করেই তীর কাজের উৎকর্ষ 
বিচার করা চলবে। 

(৫) আজকাল সরকার শিক্ষণ-শিক্ষার ক্ষেত্রে যতটা ব্যাপকভাবে 
কাজ করছেন তার অনুপাতে বুনিয়াদী বিদ্যালয়ের কাজ আরম্ভ করতে 
পারছেন না। এই অসামগ্রস্তের ফলে বহু অর্থ ও সামর্থ্যের অপচয় 
ঘটছে। পরীক্ষো্তীর্ণ শিক্ষার্থী শিক্ষকরা শিক্ষণকেন্দ্র থেকে ফিরে 
গিয়ে শিক্ষা-অন্ুযায়ী কাজ করার সুযোগ পাচ্ছেন না। নিজেদের 
প্রাথমিক বিদ্যালয়ে নূতন শিক্ষার প্রয়োগ তাদের পক্ষে সম্ভব হয়ে 
উঠছে না। গ্রামসমাজ তীর কথা গ্রহণ করছে না। সরকারও 
যথেষ্ট পরিমাণে বুনিয়াদী বিদ্যালয় খুলে এদের সুযোগ দিতে পারছেন 
না। এই ব্যবস্থা গ্রহণ করলে শিক্ষণ-শিক্ষা এবং বুনিয়াদী শিক্ষার 
প্রসারের মধ্যে ‘একট! সামঞ্জন্ত স্থাপিত হবে। এর ফলে শিক্ষক- 
নির্বাচন এবং তাদের নিয়োগও জটিলতা-বঞ্জিত এবং সুষ্ঠু হবে। 

একদিকে অতিরিক্ত ব্যস্ততার জন্য অন্যদিকে যে বিরাট অপচয় ও 
বিভ্রান্তির সুষ্টি হচ্ছে তা এই ব্যবস্থায় দূরীভূত হবে। 

(৬) বুনিয়াদী শিক্ষার ক্ষেত্রে এই ব্যবস্থার ফলে অভিজ্ঞ 
শিক্ষাকর্মীর নিজেদের শক্তির পূর্ণ প্রয়োগ করার সুযোগ পারেন। 
শিক্ষণ-কেন্দ্রে শিক্ষকরা যখন গ্রামের সমস্তা এবং তার সমাধানের জন্য 
বুনিয়াদী শিক্ষক কিভাবে কাজ করতে পারেন সে সম্পর্কে কল্পনা শরয়ী, 
দীর্ঘ বক্তৃত| দেন তখন শিক্ষার্থী শিক্ষকরা মনে 'মনে হেসেই থাকেন। 
এসব বক্তৃতা তাদের মনে অল্পই রেখাপাত করে এবং বক্তারা নিজের! 
এসকল বক্তৃতার কতখানি বিশ্বাস করেন তা-ও বলা শক্ত। শুধু 
তাই নয়, এই অবিশ্বাসের সঙ্গে শিক্ষাদাতার সম্পর্কে যে অশ্রদ্ধার ভাব 
আসে শিক্ষণকেন্দ্রের কাজকে তা অনেকখানি ব্যাহত ক্রে। “নিশ্চিন্ত 
মনে মাসের পর মাস লম্বা মাইনে পেলে এরকম গালভরা বক্তৃতা 
দেওয়া খুব সহজ'_-এমন একটা ধারণা শিক্ষার্থী শিক্ষকদের মনে 
দানা বেঁধে ওঠে, এ আমি নিজের অভিজ্ঞতা থেকে বলতে পারি। 
এই ব্যবস্থায় এই অবিশ্বাস ও অশ্রদ্ধা-স্থষ্টির সুযোগ থাকবে না। 
শিক্ষকদের বাস্তব অবস্থার মুখোমুখি দাড়াতে হবে এবং নিজের 
হাতে কাজ করে কিভাবে সমস্তার সন্মুখীন হতে হয় এবং তার 
সমাধান করতে হয় তার দৃষ্টান্ত স্থাপন করতে হবে। অন্যের ঘাড়ে 
দোষ চাপিয়ে নিজের ক্রুটি বা অক্ষমতা ঢাকবার সুযোগ যেমন তীর 
থাকবে না, তেমনি নিজের শক্তি-সামর্থ্যের সার্থক প্রয়োগের সুযোগও 
তার জুটবে। এই নিরলস একনিষ্ঠ চেষ্টা যেমন তার আত্মবিকীশকে 
সহজ করবে, তেমনি তার শ্রদ্ধার আসন সুনিশ্চিত করে তীর শিক্ষাকে 
অধিকতর ফলপ্রস্থ করে তুলবে। 


১৪২ বুনিয়াদী শিক্ষায় বংগঠন 


(৭) সর্বোপরি এই শিক্ষা ব্যয়ের প্রশ্নের অনেকখানি সমাধান 
করতে পারবে £ 

(ক) প্রথমতঃ এই ব্যবস্থায় অপচয় বন্ধ হবে। বে ব্যয় 
উদ্দেশ্যকে. সার্থক করতে সহায়তা করে ন! সেই ব্যয়ই সব থেকে বড় 
ক্ষতি। বর্তমান ব্যবস্থায় এই ক্ষতির পরিমাণ খুবই বেশী। শিক্ষণ- 
শিক্ষা-মহাবিগ্ভালয় ও বিদ্যালয়ে বহু অর্থব্যয়ে যে-সকল শিক্ষককে 
শিক্ষা দেওয়া হচ্ছে অধিকাংশ ক্ষেত্রে তাদের বুনিয়াদী শিক্ষার কাজে 
নিয়োগ করা সম্ভব হচ্ছে না। বহু ব্যয়ে যে-সব বুনিয়াদী বিদ্যালয় 
প্রতিষ্ঠা করা হচ্ছে সে-সকল বিদ্যালয় বুনিয়াদী শিক্ষাকে জনপ্রিয় 
করে তুলতে পারছে না। নানাবিধ অব্যবস্থার জন্য এ-সকল বিদ্যালয় 
অধিকাংশ ক্ষেত্রে বুনিয়াদী শিক্ষার প্রতি জনসাধারণের মন বিরূপ করে 
তুলতেই সহায়তা করছে। এই ব্যবস্থায় এই অপচয় বন্ধ করা 
সম্ভব হবে। 

(খ) এই পরিকল্পনা অনুসারে কাজ আরন্ত করলে বুনিয়াদী 
শিক্ষার প্রারম্ভিক ব্যয় অনেক কমে যাবে ।" শিক্ষণ-শিক্ষা-বিভাগসহ 
কেন্দ্রীয় বিদ্যালয় আরম্ভ করায় ব্যয় ২৫০০০২ টাকার বেশি পড়বে 
‘না এবং এই কেন্দ্রীয় বিদ্যালয় প্রথমাবধিই জ্রুত স্বাবলম্বনের দিকে 
এগিয়ে যাবে। 

অঞ্চলের অন্যান্য বিদ্যালয়ের কাজ আরম্ভ করার জন্য প্রীরস্তিক 
ব্যয় তিন হাজার টাকার বেশি পড়বে না। এরকম এক-একটি 
বিদ্যালয়ের জন্য তিন হাজার টাকা করে তিন বছর ব্যয় করলেই 
যথেষ্ট হবে। 


(গ) এই ব্যবস্থার ফলে শিক্ষণ-শিক্ষার ব্যয় অনেক কমে যাঁবে। 

মহাবিদ্যালয়ে এক-একজন শিক্ষার্থীকে শিক্ষা, রর বিরাট ব্যয়ের 

প্রশ্ন এখানে একেবারেই থাকবে না, অথচ এই ব্যথায় শিক্ষার্থী 

শিক্ষকরা অনেক বেশী প্রত্যক্ষ অভিজ্ঞতা অর্জন করতে পারবেন 
(ঘ) এই ব্যবস্থায় বিদ্যালয় গড়ে, তোলার, বিভিন্ন রায়ে আমর! 


গ্রামবাসীর সহায়তা অধিকতর পরিমাণে ৫ পৈতে পারবা ব্যয় সম্পর্কে 
বিস্তৃত আলোচনা আমরা পরে করব। 


পরিদর্শন $ 

বর্তমান প্রাথমিক শিক্ষা যেমন ক্রটিপূর্ণ তার পরিদর্শন-ব্যবস্থাও 
তেমনি ক্রটিপূর্ণ, একথা সকলেই স্বীকার করবেন।: বলা যেতে পারে 
যে একান্ত ত্রুটিপূর্ণ পরিদর্শন-ব্যবস্থার জন্য বর্তমান প্রাথমিক শিক্ষার 
যেটুকু উন্নতি হওয়া সম্ভব তা-ও হচ্ছে না। বর্তমান ব্যবস্থায় একজন 
পরিদর্শকের দায়িত্বধীনে বিদ্যালয়ের সংখ্যা অত্যধিক। বিদ্যালয়ের 
ক্রটি-বিচ্যুতি দেখা এবং তা দূর করার সহায়তা করা তার পক্ষে 
একেবারেই অসম্তভব। তার পরিদর্শন এবং পরিদর্শন-মন্তব্য, শিক্ষার 
উন্নিতবিধানে অল্পই সহায়তা করে; সরকারী ফাইলের শ্রীবৃদ্ধিসাধন 
করা ছাড়া এর সার্থকতা অতি অল্পই। পরিদর্শকদের সকল উৎসাহ" 
ও কর্মক্ষমতা ফাইল ঘাটতেই নিঃশেষিত হয়। পরিদর্শন-মস্তাব্যে 
তারা যে উপদেশ দিয়ে থাকেন তা কেতাবী বুলি ছাড়া আর কিছুই 
নয়। কারণ, কোন শিক্ষা-পদ্ধতি নিয়ে প্রয়োগ ও পরীক্ষা করার 
কোন সুযোগ তাদের নেই। তাছাড়া, বর্তমান পদ্ধতিতে স্বীয় 
অঞ্চলের বিদ্যালয়গুলির শিক্ষাবিষয়ক উন্নতিসাধনের কোন দায়িত্বই 
পরিদর্শকদের নাই। স্থুতরাং বিদ্যালয়ের ক্রটিবিচ্যুতি নির্দেশ করেই 


১৪৪ বুনিয়াদী শিক্ষায় সংগঠন 
তার! তঁদের কর্তব্য সমাধান করেন, সেগুলি দূর করার জন্য সক্রিয় 
হয়ে ওঠেন না, আর তা হবার কোন স্থযোগও তাদের থাকে ন1। 
শিক্ষণ-শিক্ষাকে বিকেন্দ্রিত করে একজন শিক্ষাকর্মীর অধীনে, 
১৫টি বিদ্যালয় গড়ে তোলার ব্যবস্থা করলে পরিদর্শন এবং শিক্ষণ- ' 
শিক্ষা, একীভূত হয়ে যাবে। এব ফলে স্বীয় অঞ্চলের বিদ্যালয়গুলি 
গড়ে তোলার দায়িত্ব সর্বতোভাবে পরিদর্শকের উপরই এসে পড়বে 
তিনিই হবেন একাধারে শিক্ষাদাতা, পরামর্শদাতা ও পর্যবেক্ষক । 
এ হলে তাকে প্রচুর পরিমাণে সক্রিয় হতে হবে। অধস্তন শিক্ষক- 
দের জীর্ণ-অজীর্ণ কতকগুলি উপদেশ বিতরণ করেই তিনি নিষ্কৃতি 
পাবেন না। কর্তৃত্বের শুন্তগর্ভ চেয়ারটি ছেড়ে তাকে প্রাথমিক 
শিক্ষকদের সহকর্মীর স্থান গ্রহণ করতে হবে, সকলের সঙ্গে হাত 
মিলিয়ে সমস্যার সমাধান তাকে করতে হবে। নিজের উৎসাহ- 
উদ্দীপনা, কর্মক্ষমতা দিয়ে তাকে শিক্ষকদের মধ্যে উৎসাহ-উদ্দীপনা 
সঞ্চারিত করতে হবে। নিজের উন্নততর কর্মক্ষমতা, সমস্তার 
সমাধানে তীর অনস্বীকার্য যোগ্যতা তাকে প্রমাণ করতে হবে হাতে- 
কলমে কাজ করে। তিনি যে উপদেশ দেবার অধিকারী সেটা তাকে 
“প্রতিষ্ঠা করতে হবে প্রত্যক্ষভাবে। এর ফলে আজ যে কর্মপ্রচেষ্টা 
চলছে প্রাথমিক শিক্ষার ক্ষেত্রে তার চেয়ে বহুগুণ বেশী কর্মপ্রচেষ্টা 
আমরা আশা! করতে পারব শিক্ষাকমীদের কাছ থেকে । অপর দিকে 
ফাইলের অযথা চাপ অপসারিত হওয়ায় পরিদর্শকরা নিজেদের 
প্রতিভা, সংগঠন-শক্তি ও কর্মক্ষমতাকে পূর্ণভাবে কাজে লাগাবার 
স্বযোগ পাবেন। আজ যে ফাইলের মুখোশের নীচে মানুষের 
স্বরূপটি চাপা পড়ছে তা থেকে মানুষ নিষ্কৃতিলাভ করবে। ব্যক্তিত্বের 

“বিকাশের এই পূর্ণ সুযোগই বিকেন্দ্রীকরণের নীতির মূলকথ|। যীর 
শিক্ষার ক্ষেত্রে কিছু দান করার যোগ্যতা আছে এই ব্যবস্থার ফলে 
তিনি তার সেই দানটি পূর্ণভাবে দেবার স্থযোগ পাবেন ; আবার 
‘যার কিছু দেবার নেই তিনি ফাইলের বাক্চাতুর্ধের আড়ালে নিজের 
অক্ষমতাকে ঢেকে রাখতে পারবেন না। এই ব্যবস্থার ফলে শিক্ষক 
ও পরিদর্শকের মধ্যে চোর-পুলিশের সম্পর্ক ঘুচে গিয়ে সহকারিতার 
'সখ্য-বিস্তার সম্ভব হবে এবং তার ফলে বুনিয়াদী শিক্ষার সার্থক 
প্রসারের জন্য যে পরিবেশটি একান্ত প্রয়োজন তার স্থষ্টি হবে। তা৷ 
ছাড়া, এই ব্যবস্থার ফলে পরিদর্শক তার যোগ্যতার উপযুক্ত স্বীকৃতি 
‘লাভ করার সুযোগ পাবেন। কর্তৃপক্ষের ভাললাগা মন্দলাগা 
এবং কথার কারচুপির উপর তীর যোগ্যতার প্রমাণ আর নির্ভর 
করবে না। জনসাধারণ এবং কর্তৃপক্ষ তার কাজের বাস্তব রূপ দেখে 
তাকে বিচার করতে পারবেন। এই স্বীকৃতিলাভের সম্ভাবন! তার 
কর্মপ্রচেষ্টার পিছনে অনুপ্রেরণা জোগাতে যথেষ্ট সহায়তা করবে। 
এখানে একটি আপত্তি ওঠার সম্ভাবনা আছে। সেটি হচ্ছে এই 
‘যে পনেরটি বিদ্যালয়ের জন্য একজন পরিদর্শক নিযুক্ত কর! আথিক 
‘কারণে কখনই সম্ভব হবে না। আমার ধারণা, এই আপত্তিটি 
অগভীরচিন্তাপ্রস্থত। প্রাথমিক শিক্ষা যে বর্তমান ব্যবস্থার জন্য 
-প্রতিপদেই ব্যর্থ হচ্ছে তা আমরা অনুক্ষণই দেখতে পাচ্ছি। ফলে 
প্রাথমিক শিক্ষার জন্য ব্যয়িত কোটি কোটি টাকার অপচয়ই ঘটছে। 
‘কোটি কোটি টাকা অপচয় করা যে জাতির পক্ষে অসম্ভব নয় এই 
"বিরাট অপচয় বন্ধ করার জন্য অর্থব্যয়'কর! সে জাতির পক্ষে অসম্ভব 
হওয়া উচিত নয়। তাছাড়া, দেশকে দ্রুত শিক্ষিত করার এবং 

রাতারাতি শিক্ষার আমূল পরিবর্তনের মোহ থেকে নিজেদের মুক্ত 
করে নিজেদের সাধ্য অনুসারে শিক্ষাবিপ্লবের পথে সুপরিকল্পিত 
উপায়ে এগিয়ে যাবার কথা বদি আমরা ভাবি, স্থির লক্ষ্য রেখে 
আমরা যদি ধীরে এবং দৃঢ় পদবিক্ষেপে এগিয়ে চলি তবে অর্থের 
জন্য অসুবিধা হবে না বলেই আমার বিশ্বাস। শিক্ষাবিপ্রবের জন্য 
প্রয়োজন যোগ্য পরিবেশ-স্থষ্টি এবং নূতন দৃষ্টিভঙ্গীসম্পন্ন কর্ম-দল। 
এই ছুটি বিষয়ে দৃষ্টি না দিয়ে কেবল ব্যাপকভাবে বিপ্লব সুরু করলে 
সে বিপ্লব-প্রচেষ্টা হাস্যকর ব্যর্থতায় পর্যবসিত হতে বাধ্য ৷ বুনিয়াদী 
শিক্ষার ক্ষেত্রে আমরা তেমনি একটা! প্রচেষ্টা সুরু করেছি। বুনিয়াদী” 
শিক্ষা যে সমাজদর্শন, যে অর্থনীতি, যে জীবনাদর্শরে ভিত্তি করে 
প্রতিষ্ঠিত সেই আদর্শে শ্রদ্ধাশীল কর্মী বেছে নেবার চেষ্টা আমর! 
করিনি, যে পরিবেশ ও ব্যবস্থায় এই শিক্ষা প্রতিষ্ঠা ও বিস্তার লাভ 
করতে পারে সেই পরিবেশ স্থষ্টি করার দিকে আমরা মনোযোগ 
দিই নি এবং সেই ব্যবস্থাকে গ্রহণ করিনি; অথচ সেই বিপ্লবের 
ধ্বনি তুলে আমরা অগ্রসর হচ্ছি। এর ফলেই আমরা অবশ্যন্তাবী 
ব্যর্থতার সন্মুখীন হচ্ছি। এই ব্যবস্থার জন্য অধিক অর্থের প্রয়োজন 
আছে কিনা সেটা পরবর্তী অনুচ্ছেদে, আমরা বিচার করব। কিন্ত 
প্রথমে আমাদের বুঝতে হবে যে এরকম বিকেক্দ্রিত ব্যবস্থা ছাড়া, 
আর যাই সম্ভব হোক, বুনিয়াদী শিক্ষার সার্থক প্রতিষ্ঠা ও প্রসার 
সম্ভব নয়। 

ব্যয় ৪ 

আমাদের দেশে যে চড়ায় ঠেকে শিক্ষার, বিশেষতঃ প্রাথমিক 
শিক্ষার, নৌকার বার বার ভরাডুবি হচ্ছে সে হচ্ছে অর্থ ল্লতার 

অজুহাত। বিদেশীরা যতদিন আমাদের দেশের শাসক এবং শোষক 
ছিল ততদিন শিক্ষার প্রসার তারা কিছুতেই ভাল নজরে দেখতে 
পারেনি; স্বৃতরাং শূন্য ভাগারের শিখণ্ডীকে সামনে খাঁড়া করে 
শিক্ষার প্রসারে বাধা দেওয়া তাদের নিজেদের স্বার্থে একান্ত 
প্রয়োজন ছিল। আজ জে অবস্থার আমূল পরিবর্তন হয়েছে, কিন্ত 
শিক্ষার ক্ষেত্রে তার সুফল এখনও যথেষ্ট ফলতে আরম্ভ করেনি । 
স্বাধীনতালাভের পর দেশগঠনের নানা ক্ষেত্রে আমরা বিরাট 
পরিকল্পনা খাড়া করেছি এবং তার জন্য কোটি কোটি টাকা সংগ্রহ 
এবং ব্যয় করতে স্থুরু করেছি। সে-সব ক্ষেত্রে ব্যয়ের সঙ্গে অপব্যয়ও 
প্রচুর হয়েছে; সেজন্য আমাদের অনভিজ্ঞতাকে দায়ী করে আমরা! 
ত্রটি দূর করতে চেষ্টা, করেছি, হতাশ হয়ে হাত গুটিয়ে নিইনি। বড় 
বড় নদী-উপত্যকার পরিকল্পনায়, কৃষি এবং সারের খাতে ব্যয়ের 
পরিকল্পনায় বিরাট পরিকল্পনার এবং বিপুল ব্যয় ও অপব্যয়ের প্রচুর 
দৃষ্টান্ত মিলবে। এসব পরিকল্পনাকে রূপ দেবার জন্য আমরা বিরাট 
খণের ঝাঁকি গ্রহণ করেছি এবং এগুলি যে জাতির জীবন-মরণের 
সমস্তা সেটা! উপলব্ধি করে কিছুতেই পশ্চাৎপদ হইনি। 

দুৰ্ভাগ্যবশতঃ শিক্ষার ক্ষেত্রে এই উপলব্ধি আমাদের আজও 
আসেনি। আমাদের বর্তমান শিক্ষায় বিজ্ঞানী তৈরী হয়: না, 
ইঞ্জিনীয়ার তৈরী হয় না, ডাক্তার তৈরী হয় না, তৈরী হয় কেবল 
মাত্র কেরানী, এ বোধ আমাদের আজও আসেনি। হাতে-কলমে 
কাজ করতে, নিজের ইন্দ্রিয়গুলি সজাগ, সচেতন ও সক্রিয় করে বিশ্বের 
পুথি থেকে শিক্ষালাভ করতে, নিজের বুদ্ধি ও শক্তির উপর নির্ভর 
করে নিজের সমস্তার সমাধান করতে আমরা শিখি না, আমরা শিখি 

কেবল মাত্র পরের ভাষায় পরের বুলি মুখস্থ করতে এবং এই মুখস্থ- 
করা বিদ্যা! নিয়ে ভিখারীর মত পরের দুয়ারে চাকুরি অন্বেষণ করতে। 
আমর! এখনও উপলব্ধি করিনি যে উচ্চশিক্ষার ক্ষেত্রে পরিবর্তন 
সম্ভব নয়, তার অনেক আগেই আমাদের দেশের ভাবী নাগরিকদের 
চরিত্র ও ব্যক্তিত্ব গঠিত হয়ে যায়। এই উপলব্ধির অভাবেই 
আমরা আজকাল বামপন্থী-বিক্ষোভের নামে চাকুরিপ্রত্যাণী মধ্যবিত্ত- 
দের যে বিদ্যারোমন্থন চলছে তার বিশ্লেষণ করতে পারছি না। 
অসহায়, ভীরু, কর্মক্ষমতাহীন, বাকৃসর্ব্ব যুবশক্তিকে সংগঠনের কাজে 
নিয়োগ করতে হলে প্রথমাবধি শিক্ষাকে অন্য সুরে বাঁধতে হবে। 
শিক্ষা-বিষয়ে এই উপলব্ধির অভাবের ফল হচ্ছে জাতীয় 
গঠনকার্ষের সর্বত্র অপব্যয়ের প্রাচুর্য খা ফলাও আন্দোলনের 
নামে নানাপ্রকার ইস্তাহার ছাপিয়ে আমরা কোটি কোটি টাক! 
ব্যয় করেছি, কিন্তু খাগ্ যারা ফলাবে তাদের কাছে যে এগুলি 
অর্থহীন তা আমরা সম্যক উপলব্ধি করিনি। সমবায়-আন্দোলনকে 
গড়ে তুলতে আমরা অর্থব্যয়ে কার্পণ্য করিনি, কিন্ত শিক্ষা! ছাড়া গ্রামে 
গ্রামে যে এই সমবায়ের ভিত্তি গঠিত হতে পারে না তা জামরা 
যথেষ্ট ভেবে দেখিনি। জাতিকে সংগঠনের পথে নিয়ে যেতে এই 
শিক্ষার প্রয়োজনীয়তা কতখানি তার সম্যক্‌ জ্ঞান রবীন্দ্রনাথ ও 
গান্ধীজীর ছিল। এই প্রয়োজনীয়তার উপলব্ধি থেকেই গান্ধীজী 
প্রত্যেক বালক-বালিকার সাত বছরের অবৈতনিক' বাধ্যতামূলক 
শিক্ষার দাবি করেছিলেন এবং এই কর্মকেন্দ্রিক শিক্ষার মধ্য দিয়েই 
বয়স্বগণকেও শিক্ষিত এবং সচেতন করে তুলতে চেয়েছিলেন । 
গান্ধীজীর দাবিকে আমাদের জাতীয় সরকার স্বীকার করে 

নিয়েছেন। কিন্তু পাঁচ বছর পরে আজ দেখছি যে এই স্বীকৃতি 
কার্ষতঃ অনেকটা মৌখিক স্বীকৃতিই রয়ে গেছে, পুরানো সেই 
অর্থাল্লতার বুলিই আমাদের লক্ষ্যকে আড়াল করে রয়েছে। 
দিল্লীতে অনুষ্ঠিত কেন্দ্রীয় শিক্ষা-উপদেষ্টা-সমিতির অধিবেশনে 
তৎকালীন শিক্ষামন্ত্রী মৌলানা আবুল কালাম আজাদ স্বীকার 
করেছিলেন যে অর্থাল্রতার জন্য শিক্ষাপ্রগতি আশানুরূপ 
হয়নি। অর্থাল্পতার জন্য যদি দীমোদর-উপত্যকা-পরিকল্পনা ব্যাহত 
না হয় তবে অর্থাল্লতার জন্য শিক্ষা-পরিকল্পনাঁও ব্যাহত হওয়া উচিত 
নয়, এ বোধ আমাদের জাগ্রত হবে কবে! জাতির দেহকে রক্ষা 
করার জন্য খাদ্য সেচ ইত্যাদি সংক্রান্ত পরিকল্পনা যতখানি প্রয়োজনীয়, 
জাতির আত্মার রক্ষার জন্য সর্বজনীন শিক্ষাও ততখানি প্রয়োজনীয় । 
দেহকে বাদ দিয়ে আত্মাকে রক্ষী করা যেমন অসম্ভব, আত্মাকে সুপ্ত 
রেখে দেহকে রক্ষা করার ব্যবস্থা করে কতকগুলি পশুকে বাঁচিয়ে 
রাখাও তেমনি নিরর্থক । আমরা সার্জেন্ট সাহেবের দীর্ঘমেয়াদী 
পনিকল্পন! বাদ দিয়ে ১৬ বছরের মধ্যে জাতির জন্য বুনিয়াদী শিক্ষার 
ব্যবস্থা করার পরিকল্পন৷ গ্রহণ করেছি। কিন্তু ভূতপুর্ব শিক্ষামন্ত্রীর 
স্বীকারোক্তি থেকে .স্পষ্টই বোঝা যাচ্ছে, আমরা আশানুরূপভাবে 
অগ্রসর হতে পারিনি । শুধু তাই নয়, যেটুকু অগ্রগতির সংবাদ তিনি 
পরিবেশন করেছিলেন তা৷ প্রধানতঃ কমিটি-গঠন ও পরিকল্পনা-গ্রহণের, 
কর্মযজ্ৰআরন্তের শুভ সুচনার নির্দেশ তাতে অল্পই আছে। 

বুনিয়াদী শিক্ষাকে কার্যকরী করে তোলার সম্যক্‌ ইচ্ছা থাকা 
সত্তেও কেবল ব্যয়ের প্রশ্নের সমাধান করা সম্ভব হয়নি বলেই 
তা দ্রুত কার্যকর করা সম্ভব হচ্ছে না_-এরকম একটা ধারণ! সর্বত্র 

সৃষ্টি হয়েছে। পুর্বে আমি এ বিষয়ে একজন বিশিষ্ট শিক্ষাকর্মীর 
একটি মন্তব্য উদ্ধত করেছি। বুনিয়াদী শিক্ষার ব্যয় সম্পর্কে তার 
সমালোচনাটি শিক্ষিত সমাজের প্রায় সর্বজনীন অভিমত বলেই 
আমি মনে করি। এজন্য তার উক্তিটিই পুনরায় উদ্ধত করে এই 
সমালোচনার উত্তর দিতে চেষ্টা করব । একটি পত্রে তিনি লিখেছেন ঃ 
“বুনিয়াদী শিক্ষা ব্যয় হিসাবে কোথাও স্বয়ংসম্পূর্ণ হয় নাই। 
ভবিষ্যতে যে হইবে সে সম্বন্ধে খুবই সন্দেহ উপস্থিত হইয়াছে। অথচ 
বুনিয়াদী শিক্ষালয়-স্থাপন সাধারণ প্রাথমিক বিগ্যালয়-প্রতিঠার 
চাইতে অধিকতর ব্যয়বছল। তাই বুনিয়াদী শিক্ষার প্রসার 
দ্রুতগতিতে অগ্রসর হইতে পারিতেছে না। গান্ধীজী যে কারণে এই 
শিক্ষাপদ্ধতিকে আমাদের মত এই দরিদ্র দেশের পক্ষে উপযুক্ত মনে 
করিয়াছিলেন, দেখিতেছি ঠিক নেই কারণেই উহা! এখন ইহার প্রধান 
অন্তরায় হইয়া দাড়াইয়াছে ৷” 
সর্বত্রই দেখি বুনিয়াদী শিক্ষার নামে যা কিছু চলছে তাকেই 
, গান্ধীজীর নামের সঙ্গে যুক্ত কর! হয়। গান্ধীজী যে বুনিয়াদী শিক্ষার 
কথা বলেছিলেন, বুনিয়াদী শিক্ষাকে যে ভিত্তির উপর প্রতিষিত করতে 
চেয়েছিলেন তা আমরা গ্রহণ করিনি, অথচ আমরা আমাদের বুদ্ধি- 
বিবেচনা-মত বুনিয়াদী শিক্ষার যে রূপ দিয়েছি তার অসাফল্যের 
বোবা সর্বদাই গান্ধীজীর পরিকল্পার উপর চাপাবার চেষ্টা করেছি। 
যে ব্যয়বহুল শিক্ষা-পরিকল্পনা সরকারীভাবে গৃহীত হয়েছে, তার 
সঙ্গে গান্ধীজীর পরিকল্পনার কোন যোগ নেই। গান্ধীজী চেয়েছিলেন, 
রাজ্যপালরা কুটার তৈরি করে দ্ৈশ্য-দুর্দশাগ্রস্ত জনসাধারণের সঙ্গে 
তাদের সুখ-হুঃখের ভাগ নেবেন; তেমনি শিক্ষার ক্ষেত্রেও তিনি 

চেয়েছিলেন 'মহাত্মা মুচি” “মহাত্মা কলু’ গিয়ে গ্রামের শিক্ষকতার ভার 
নেবেন। আমরা সমাজনীতির ক্ষেত্রে তার উপদেশকে গ্রহণ করতে 
পারিনি, তাই শিক্ষার ক্ষেত্রেও তার উপদেশ গ্রহণ করা সম্ভব হয়নি । 
রাষ্ট্রপতি ও রাজ্যপালরা যেমন বিরাট প্রাসাদ, বিরাট জীকজমকের 
মধ্যে জনসাধারণ থেকে বহুদূরে রয়েছেন, বুনিয়াদী শিক্ষার কর্ণধারও 
‘তেমনি সুউচ্চ জীবনযাত্রার মানের” গণ্তীর ভিতরে প্রাথমিক শিক্ষক 
'গ্রামের জনসাধারণ থেকে দূরে রয়েছেন। তাদের দিকে বিল্ময়- 
বিস্ষারিত লোভলোলুপ নেত্রে তাকিয়ে থাকা যায়, কিন্ত তাদের 
আদর্শ বলে গ্রহণ করা যায় না। নুতরাং বুনিয়াদী শিক্ষার যে 
ব্যয়বহুল মাথাভারী কাঠামোটা আজ আমরা দেখতে পাচ্ছি, তার 
সঙ্গে গান্ধীজীর পরিকল্পিত বুনিয়াদী শিক্ষার কোন যোগ নাই। 
ব্যয়ের পথ আমরা ইচ্ছা করে বেছে নিয়েছি। সে পথে অগ্রসর হওয়া 
যদি সম্ভব না হয়, ব্যয়বাহুল্যের জন্য বুনিয়াদী শিক্ষার অগ্রগতি যদি 
ব্যাহতই হয়, তবে সেজন্য গান্ধীজীর পরিকল্পনাকে দোষ দেবার কোন 
অধিকার আমাদের নাই। গান্ধীজীর পরিকল্পিত বুনিয়াদী শিক্ষা 
প্রয়োজন হলে গাছতলায় সামান্য ছু'চারটি গ্রাম্য সরঞ্জাম নিয়েও সুরু 
করা বায়। গান্ধীজীর বুনিয়াদী শিক্ষা-পরিকল্পনাকে অর্থের অভাবে 
‘রূপ দেওয়া সম্ভব হচ্ছে না, একথা বলার আগে তার পরিকল্পনাকে 
পূর্ণভাবে পরীক্ষা করে দেখতে হবে। বস্তুতঃ গান্ধীজী যে অহিংস 
বিপ্লবের সাধনা করে গেছেন তা কোন ক্ষেত্রেই একান্তভাবে অর্থের 
উপর নির্ভরশীল নয়__এ বিপ্লবের জন্য প্রধান প্রয়োজন পরিবর্তিত 
দৃষ্টিভঙ্গী ও নিষ্ঠাবান কর্মী। কাপড়ের কল তৈরি করে কাপড়ের 
সমস্তা, মেটাতে হলে, গীচ-ঢালা রাস্তা তৈরি করে যাতায়াতের সমন্তা 


১৫২ বুনিয়াদী শিক্ষায় সংগঠন 


মেটাতে গেলে, ট্রাটর এনে খাদ্-সমস্তার সমাধান করতে হলে 
আঁখিক পর-নির্ভরনীলতা অপরিহার্য ; এজন্য গান্ধীজী চরকা' 
ইত্যাদিকে সত্যকার সমাধান বলে নির্দেশ করেছিলেন। এতে অর্থের 
প্রয়োজন থাকলেও আধ্িক পরনির্ভরতা অপরিহার্য নয়। “আমাদের 
চিন্তাকে আজ পরিষ্কার করার প্রয়োজন হয়েছে। আমরা গান্ধীজীর, 
পরিকল্পিত সমাজের আদর্শ ত্যাগ করি তো কথাই নাই। তা! হলে 
সেই কথাই আমাদের স্পষ্ট করে বলা উচিত। নচেৎ এই সমাজের 
দিকে যদি আমাদের লক্ষ্য থাকে, ত! হলে গান্ধীজীর শিক্ষা- 
পরিকল্পনাকে আমাদের পরিবর্তিত আকারেই গ্রহণ করতে হবে। 
তার খানিকটা বাদ দিয়ে খানিকটা রাখব, এ চলবে না ৮* 

বুনিয়াদী শিক্ষার আথিক দিক সম্পর্কে যে ছুটি সমস্যাকে প্রাধান্য: 
দেওয়া হয়ে থাকে, তা হচ্ছেঃ (১) প্রারম্ভিক ব্যয়বাহুল্য ও (৯) 
বুনিয়াদী শিক্ষার আর্থিক স্বাবলম্বন সম্পর্কে সংশয়। কিন্ত বুনিয়াদী 
শিক্ষার আথিক দিক সম্পর্কে একটা বিষয় প্রায়ই আমাদের দৃষ্টি 
এড়িয়ে যায়_সেট! হচ্ছে অপচয়ের প্রশ্ন। অপচয় বজায় রেখে 
অর্থের পূর্ণ সদ্যবহার কিছুতেই সন্তব নয়। আমরা পরবর্তী 
অনুচ্ছেদে এই তিনটি বিষয় নিয়েই আলোচনা করব। 

বুনিয়াদী শিক্ষার আখিক সমস্যার সমাধান 

1 সগ্মর্কে একটি প্রস্তাব 

অপচয় ও তার দূরীকরণ £ 

যে কোন ব্যাপারেই অর্থব্যয় করা এক কথা আর সেই অর্থের 


* পশ্চিমবঙ্গ প্রাদেশিক কংগ্রেস কমিটির বুনিয়াদী উপসমিতি কর্তৃক 
প্রকাশিত “বুনিয়াদী শিক্ষা”-শীর্ষক পুস্তিকা, ১২ পৃষ্ঠা 

স্যর করা সম্পূর্ণ অন্য কথা । যে অর্থব্যয়ের ফলে আদর্শকে বাস্তবে 
রূপায়ণের কাজে সহায়তা হয় না, বরং বিপরীত মনোভাব এবং 
অবস্থা-হুষ্টি হতেই সহায়তা হয়, সে ব্যয় অপব্যয়। অপব্যর 
কখনই আদর্শ-প্রতিষ্ঠার সহায়ক হতে পারে না। | 
বুনিয়াদী শিক্ষার প্রধান লক্ষ্য হচ্ছে অহিংস সমাজের জন্য যোগ্য 
নাগরিক গড়ে তোলা । বর্তমান সমাজে এই্বর্য যত বাড়ছে 
কাড়াকাড়ি-হানাহাঁনিও ততই বাড়ছে। এর কারণ বিশ্লেষণ করলে 
আমরা দেখতে পাব যে, আমাদের শিক্ষা আমাদের মধ্যে এই 
প্রতিযোগিতার মনোভাবকে প্রশ্রয় দিচ্ছে। প্রয়োজন-অপ্রয়োজন ও 
ভালমন্দের দিকে দৃষ্টি না দিয়ে আমরা সবাইকে ছাড়িয়ে বড় হবার 
চেষ্টায় মেতে আছি। অর্থের প্রয়োজন কি, আমাদের ভাববার সময় 
নেই, আমরা অর্থ-সংগ্রহে ব্যস্ত; মোটর গাড়ীর প্রয়োজন আছে কি. 
নেই সেকথা ভাবা নিরর্থক, একটা মোটর গাড়ীর মালিক 
হবার নেশায় আমরা মত্ত। “আরও চাই, আরও চাই’_ এই হয়ে 
উঠেছে আমাদের মন্ত্র, চাই কেন, তার ভাবনা ভাবা নিশুরয়োজন। 
সকলকে ছাড়িয়ে বড় হবার নেশা, অন্যের কথা না ভেবে নিজে 
ভোগ করার নেশা আমাদের এমনিভাবে পেয়ে বসেছে যে, এর 
মধ্যে যে অন্যায় কিছু- নিন্দনীয় কিছু আছে, ত! বুঝতেও আমাদের 
কষ্ট হয়; আমর! একান্ত সততার সঙ্গেই চিন্তা করতে শিখেছি যে, এ 
ছাড়া কোন উন্নতি বা প্রগতিই সম্ভব নয়। এর ফলে আজকার 
সমগ্র সভ্যতাটাই গড়ে উঠেছে ব্যক্তিতে ব্যক্তিতে, জাতিতে জাতিতে 
ক্ষমাহীন প্রতিযোগিতার ভিত্তির উপর, আর তার অবশ্যন্তাবী 
বহিঃপ্রকাশ হচ্ছে সঞ্চয়ের জন্য কাড়াকাড়ি, ভোগের জন্য হানাহানি, 
১১ 


১৫৪ বুনিয়াদী শিক্ষায় সংগঠন 
জাতিতে জাতিতে নিত্যবিরোধ। এই পরিবেশের পরিবর্তে এমন 
পরিবেশ স্থষ্টি করা বুনিয়াদী শিক্ষার লক্ষ্য যাতে হিংসা-বিদ্বেষের 
এই কালিমা থাকবে না। এর জন্য এমন শিক্ষা জনমনে সঞ্চারিত 
' করতে হবে যার ফলে মানুষ সকলকে ছাড়িয়ে বড় হওয়ার পরিবর্তে 
সকলকে নিয়ে লক্ষ্যে পৌছানকে শ্রেষ্ঠতর বলে মনে করবে, নিজের 
শক্তিকে সকলকে হারিয়ে দেওয়ার চেষ্টায় নিয়োগ করার পরিবর্তে 
এঁ শক্তিকে দীনতম, সবচেয়ে অসহায় মানুষের সেবায় নিয়োগ 
করাকে অধিকতর কাম্য মনে করবে। 
এজন্য বুনিয়াদী শিক্ষার সংগঠন এমন হওয়া প্রয়োজন যাতে 
এই অশুভ প্রতিযোগিতার সুযোগ না থাকে । কিন্তু দুঃখের বিষয়, 
বুনিয়াদী শিক্ষার জন্য যে অর্থ ব্যয়িত হচ্ছে, তা এই পরিবেশ-স্থষ্টির 
বা এই মনোভাব গড়ে তোলার সহায়ক হচ্ছে না। বুনিয়াদী 
শিক্ষার ক্ষেত্রে ৩৫০-১২০০ টাকা মাসিক মাইনের চাকরে আছেন, 
২০০--৮০০ টাকা মাসিক মাইনের চাকরে আছেন, ২০০-২২৫ 
টাকা মাসিক মাইনের চাকরে আছেন। এদের যোগ্যতারও যে 
খুব বিশেষ তারতম্য আছে তা-ও নয়, আর প্রয়োজন দেখে মাইনের 
ব্যবস্থা করা তো সন্তবই নয়। একই যোগ্যতা নিয়ে হয়তো 
একজন ভাগ্যবান মাইনের সি'ড়ির উপরের ধাপে বসে আছেন, আর 
একজন রয়েছেন নীচের ধাপে। ফলে প্রতিযোগিতা, সন্দেহ, 
বিদ্বেষের আবহাওয়া সংক্রমিত হবার সকল ব্যবস্থাই হয়ে রয়েছে। 
কাজকে সার্থকতার দিকে নিয়ে যাওয়ার জন্য সমবেত চেষ্টার বদলে 
তাই বুনিয়াদী শিক্ষার ক্ষেত্রেও দেখছি চাকরিতে উন্নতি করার জন্য 
প্রতিযোগিতার আতিশয্য। অপর পক্ষে এরা সবাই বুনিয়াদী 

শিক্ষার মেরুদণ্ড যে শিক্ষক তাদের চাইতে এত বেশী মাইনে পেয়ে 
থাকেন যে, প্রাথমিক শিক্ষকদের ছুঃখ-বেদনা উপলব্ধি করা তাদের 
পক্ষে অসম্ভব । অসামগ্রস্য যেখানে এত বিরাট সেখানে সৌন্রাত্র- 
প্রতিষ্ঠা অসম্ভব। প্রাথমিক শিক্ষকরা দৈন্যের উর্ধ্বে না থাকলে 
তাদের পক্ষে নিজ নিজ শক্তির পূর্ণ প্রয়োগ করে কাজ করা অসম্ভব 
এই অবস্থার মধ্যে শিক্ষার কোন উন্নতি সম্ভব নয়; আর তা না হলে 
এ খাতে যত অর্থই ব্যয়িত হোক না কেন, তা অপচয় ছাড়া আর 
কিছুই নয়। তাই বুনিয়াদী শিক্ষার ক্ষেত্রে আমরা যত বেশী 
চাকরির থাক তৈরি করেছি, যত বেশী উচ্চপদের স্থষ্টি করছি, ততই 
বুনিয়াদী শিক্ষার আদর্শ প্রতিষ্ঠা ব্যাহত হয়েছে। বুনিয়াদী শিক্ষাকে 
সার্থক করতে হলে গান্ধীজীর সমবন্টনের নীতিকেও স্বীকার করে 
নিতে হবে। শিক্ষাকে পণ্য হিসাবে ব্যবহার করলে চলবে না, তাকে 
মানুষের সেবায় নিয়োগ করাকেই ধর্ম বলে শিখতে হবে। স্থতরাং 
বুনিয়াদী শিক্ষার ক্ষেত্রে অর্থের এই অপচয়কে দূর করতে হলে 
(১) শিক্ষাকর্মীদের মধ্যে আথিক অসাম্য যথাসম্ভব দূর করতে হবে এবং 
তাদের পারিশ্রমিককে জাতির উপার্জন-সীমার কাছাকাছি আনতে 
হবে। (২) প্রাথমিক শিক্ষকদের বেঁচে থাকার মত ন্যুনতন পারি- 
শ্রমিক দেবার ব্যবস্থা করতে হবে; আর সরকার যদি তা না পারেন, 
তবে শিক্ষাব্যবস্থা-পরিচালনার দায়িত্ব থেকে তাদের প্রকাশ্ঠভাবে 
নিষ্কৃতি নেওয়া প্রয়োজন । 

দ্বিতীয়তঃ, বর্তমানে বুনিয়াদী শিক্ষার ক্ষেত্রে যে-রকম কেন্দ্রীকরণ 
রয়েছে তাও বুনিয়াদী শিক্ষার আদর্শ-প্রতি্ঠার সহায়ক নয়। 
বুনিয়াদী শিক্ষার লক্ষ্য বিকেন্দ্রীকরণ। শিক্ষার ব্যাপারে বুনিয়াদী 


১): বুনিয়াদী শিক্ষার সংগঠন 
শিক্ষার লক্ষ্য জ্ঞানের আশীর্বাদকে প্রতেকটি ঘরে পৌছে দেওয়া । 
কিন্তু বর্তমান ব্যবস্থায় সংগঠন, অর্থ, কর্মী, সরঞ্জাম, পুস্তকাদি সর্ব 
বিষয়েই কেন্দ্রীকরণ চলছে। এ-সব খাতে ব্যয় যত বাড়ছে, বুনিয়াদী 
শিক্ষার আদর্শ-প্রতিষ্ঠাও ততই ব্যাহত: হচ্ছে। গ্রামে গ্রামে বই 
নেই, সরঞ্জাম নেই, কর্মী নেই, আর আমরা কয়েকটি কেন্দ্রে এগুলি 
কেন্দ্রীভূত করছি। কি করলে বিকেক্দ্রিত সংগঠন গড়ে উঠতে পারে 
এবং কি করে তার দ্বারা একটি শিক্ষালয়ের বদলে একটা সমগ্র অঞ্চল 
উপকৃত হতে পারে তা আমরা ইতিপূর্বেই আলোচনা করেছি। ওই 
কার্যস্থুী গ্রহণ করলে বর্তমান ব্যবস্থার প্রচুর অর্থব্যয় করে ক্রমাগত 
আদর্শকে ব্যাহত করার যে আশঙ্কা রয়েছে তা আমরা দূর করতে 
'পারি। 
তৃতীয়তঃ পূর্বেই আমরা আলোচনা করেছি যে, বর্তমান ব্যবস্থায় 
_ সুষ্ঠুভাবে শিক্ষক-নির্বাচন, তাদের পরীক্ষা করা এবং তাদের কর্মে 
নিয়োজিত করা সম্ভব নয়। এজন্য শিক্ষার্থী শিক্ষকদের শিক্ষাদানের 
ব্যবস্থা করার জন্য এবং তাদের বৃত্তি দেওয়ার জন্য যে অর্থ ব্যয় কর! 
হচ্ছে তার অনেকটাই অপচয় হচ্ছে। পশ্চিমবঙ্গে শিক্ষণ-শিক্ষা- 
মহাবিষ্ঠালয়ে এক-একটি শিক্ষার্থীকে শিক্ষিত করে তুলতে সরকারের 
ব্যয় হয় ৫০০০২ টাকার মত। গত তিন বছরে পশ্চিমবঙ্গের ছুটি 
বুনিয়াদী শিক্ষণ-শিক্ষা-মহাবিগ্ভালয়ে প্রায় ১৮০ জন শিক্ষার্থী শিক্ষা- 
লাভ করেছেন। তাদের মধ্যে বড় জোর ৩০ জন বুনিয়াদী শিক্ষার 
কাজে নিযুক্ত আছেন। অর্থাৎ এ খাতে যত ব্যয় হয়েছে তার 
শতকরা ১৭ ভাগেরও কম বুনিয়াদী শিক্ষার কাজে লেগেছে। 
মেয়েদের বুনিয়াদী শিক্ষণ-শিক্ষাদানের ব্যাপারেও এই একই ঘটনার 

পুনরাবৃত্তি দেখতে পাই। পূর্ণ সংখ্যা এখনও পাইনি বটে, কিন্তু যতটা 
পেয়েছি তাতেই দেখতে পাচ্ছি যে, বিভিন্ন শিক্ষণ-শিক্ষা-বিষ্ভালয়ে 
যে শিক্ষকরা শিক্ষালাভ করছেন, তাদের একটা বেশ বড় সংখ্যা 
বুনিয়াদী বিদ্যালয়ে কাজ করার সুযোগ পাচ্ছেন না। অনেকে 
বুনিয়াদী শিক্ষা নেবার পর সাধারণ বিদ্যালয়ে কাজে নিযুক্ত রয়েছেন । 
এঁরা সরঞ্জামের অভাবে শিখে-আসা! বিদ্যাকে কাজে লাগাতে পারছেন 
না, অথচ উপযুক্ত সহায়ত! ও পরামর্শের অভাবে সাধারণ বিদ্যালয়ের 
পরিবেশে বুনিয়াদী শিক্ষার সহায়ক পরিবেশও স্থষ্টি করতে পারছেন 
না। বুনিয়াদী শিক্ষার খাতে এজন্য যে-সকল ব্যয় হয়েছে তার 
সবটুকুকেই অপচয় বলা চলে। তা ছাড়া বর্তমান ব্যবস্থায় আমরা 
অনেক নূতন শিক্ষার্থী শিক্ষককে বুনিয়াদী শিক্ষায় শিক্ষিত করছি” 
অথচ ধারা প্রাথমিক শিক্ষার ক্ষেত্রে রয়েছেন তাদের যথেষ্ট পরিমাণে 
শিক্ষালাভ করার সুযোগ দিতে পারছি না। ফলে প্রাথমিক শিক্ষার 
ক্ষেত্রে যে দ্বিধা ও টিলেমি উপজাত হয়েছে তা শিক্ষার রূপান্তর- 
সাধনকে জটিলতর করে তুলেছে। 

চতুর্থতঃ বিচ্ছিন্নভাবে বুনিয়াদী বিদ্যালয় গড়ে তোলার ফলে 
বুনিয়াদী শিক্ষার প্রভাব সমাজের উপর খুব কমই পড়ছে। বারটি 
জায়গায় বারটি বুনিয়াদী বিদ্যালয় গড়ে তোলার চাইতে একটা 
অঞ্চল জুড়ে বারটি বিদ্যালয় স্থাপন করলে বুনিয়াদী শিক্ষার উৎকর্ষ 
সহজে প্রমাণ করা সন্তব। বিচ্ছিন্নভাবে বিদ্যালয় গড়ে তোলার 
খরচ ঠিকই হচ্ছে, কিন্তু পরিবেশের চাপে শিক্ষাটা বিকৃত হয়ে যাচ্ছে। 

এ-সকল অপচয় দূর করতে হলে যে-রকম সংগঠন, শিক্ষণ- 
ব্যবস্থা, আঞ্চলিক ভিত্তিতে বিগ্ালয়-স্থাপন ও পরিদর্শন-ব্যবস্থা 

প্রয়োজন বলে মনে করি তা আগেই আলোচনা করেছি। প্রস্তাবিত 
ব্যবস্থায় পরিদর্শন-ব্যাপারে অধিকতর অর্থব্যয়ের প্রয়োজন আছে 
বলে মনে হয়, শিক্ষকদের জন্য অর্থব্যয়ও এই ব্যবস্থায় অধিকতর 
করতে হবে। কিন্ত একটা কাজকে রূপ দেবার জন্য দশ টাক! 
যদি যথেষ্ট না হয় তবে এ ব্যাপারে দশ টাকা ব্যয় করে এ ' 
অর্থের অপচয় করার চাইতে এঁ কাজ সাধ্যের বাইরে বলে ত্যাগ 
করাই ভাল। বুনিয়াদী শিক্ষার বহু ক্ষেত্রে ব্যয়-সক্কোচের সুযোগ 
যে আছে, তা আমি বিশ্লেষণ করে দেখাবার চেষ্টা করেছি। সে-সকল 
ব্যয় সঙ্কোচ করা অপরিহার্য। অপর পক্ষে উল্লিখিত ছুটি খাতে 
যথেষ্ট অর্থব্যয়ের প্রয়োজন রয়েছে বিরাট অপচয় দূর করার জন্য 
“সেখানে কার্পণ্য করলে সমগ্র উদ্দেশ্য ব্যাহত হতে বাধ্য। কিন্ত 
এজন্য বুনিয়াদী শিক্ষার খাতে যে অধিকতর অর্থব্যয় করাটাই বড় 
কথা তা নয়। শিক্ষার জন্য যতটা ব্যয় জাতির পক্ষে সম্ভব 
তা করতেই হবে; কিন্তু তার চেয়েও বড় কথা, সে অর্থের সদ্ব্যয় 
করতে হবে। যে আথিক ব্যয় করার সামর্থ্য আমাদের আছে 
তাতে যদি যতটা! ব্যাপকভাবে আমর! কাজ সুরু করেছি ততটা ' 
ব্যাপকভাবে কাজ করা সম্ভব না হয়, তবে কাজের ব্যাপকতা 
আমাদের কমাতে হবে; কিন্তু যতটা করা হবে তা যদি 
জার্থকভাবে করা না হয়, তবে সমগ্র প্রচেষ্টাই ব্যর্থ হবে। 
প্রারম্ভিক ব্যয় ঃ 

বল! হয়ে থাকে, বুনিয়াদী বিগ্যালয়-প্রতিষ্ঠার প্রারম্ভিক ব্যয় 
সাধারণ প্রাথমিক বিগ্ভালয়-প্রতিষ্ঠার ব্যয়ের চাইতে ঢের বেশী। 
গান্ধীজীর চিন্তাধারা অনুসারে বিচার করতে গেলে এই মন্তব্যকে 


বুনিয়াদী বিদ্যালয়ের সংগঠন ১৫৯ 


ঠিক বলে মেনে নেওয়া চলে ন! । বর্তমানে পশ্চিমবঙ্গে সরকারী 
পরিকল্পনা অনুসারে , একটি বুনিয়াদী বিদ্যালয় প্রতিষ্ঠা করতে 
হলে প্রারম্ভিক ব্যয় ধরা হয় ৩৩,০০০ টাকা । এই পরিকল্পনার 
সঙ্গে গান্ধীজীর পরিকল্পনার কোন যোগই নেই। বহু সহজ টাকা 
ব্যয় করে সরকার বুনিয়াদী বিগ্ভালয়ের জন্য যে ঘরবাঁড়ী তৈরি 
করেছেন তেমন ঘরবাড়ী প্রত্যেক প্রাথমিক বিদ্যালয়ের জন্য তৈরি 
করা যে সরকারের সাধ্যাতীত ত! সরকার স্বীকার করেন। সেক্ষেত্রে 
কতকগুলি বুনিয়াদী বিদ্যালয়ের ঘরবাড়ী তৈরি করার জন্য এরূপ 
অর্থব্যয়ের কোন নীতিগত অধিকার সরকারের আছে কিনা, 
তা-ও সন্দেহের বিষয়। প্রাথমিক শিক্ষার জন্য সরকার যে অর্থ 
সংগ্রহ করেন, তা প্রত্যেক প্রাথমিক বিদ্যালয়ের জন্য সমভাবে 
বন্টন করা সরকারের দায়িত্ব; সরকারকে জাতির প্রতিটি শিশুর 
জন্য প্রাথমিক শিক্ষার সমান সুযোগের স্থষ্টি করতে হবে । সে ক্ষেত্রে . 
যে ব্যয় প্রত্যেকটি বিদ্যালয়ের জন্য করা সম্ভব নয় বলে সরকার 
স্বীকার করেন সে ব্যয় কতকগুলি বিদ্যালয়ের জন্য করার অধিকার 
সরকারের আছে কি? সরকার বিপুল ব্যয়ে নিম্সিত বুনিয়াদী 
বিদ্যালয়ের এই বাড়ীগুলিকে জাতির সামনে আদর্শ বলেও বলতে 
পারেন না; কারণ, টিন, সিমেন্ট প্রভৃতি উপকরণগুলি স্থানীয় 
উপকরণ নয় এবং গ্রামের লোক ইচ্ছা করলেও নিজেদের শ্রম 
ও সামর্ঘ্যে তাদের প্রাথমিক বিদ্যালয়ের জন্য সরকার-পরিকল্পিত 
বাড়ীগুলির মত বাড়ী তৈরি করতে পারবেন না। 

গান্ধীজীর পরিকল্পিত বুনিয়াদী বিদ্যালয় প্রত্যেক গ্রামের জন্য । 
তেমন বিগ্ভালয়ের জন্য বহুমূল্য ঘরবাড়ী, বহুমূল্য সরঞ্জামের কিছুমাত্র 

প্রয়োজন নেই। স্থানীয় উপকরণে বুনিয়াদী বিদ্যালয়ের ঘরবাড়ী 
এবং সরঞ্জাম প্রস্তুত করা সম্ভব না হলে গান্ধীজীর পরিকল্পনাকে 
কিছুতেই রূপ দেওয়া সম্ভব নয়। স্থানীয় উপকরণে যদি ঘরবাড়ী 
তৈরি করা৷ সম্ভব হয় তবে অর্থব্যয়ের প্রশ্ন অবান্তর। জাতির 
নিরাপত্তার জন্য প্রত্যেককে সৈন্যদলে যোগদান করতে সরকার 
বাধ্য করতে পারেন, জাতির মঙ্গলের জন্য প্রাণবলি দিতে সরকার 
তাদের প্রত্যেক নাগরিককে বাধ্য করতে পারেন। শিক্ষাকে যদি 
সরকার জাতির সর্বাঙ্গাণ মঙ্গলের ভিত্তি বলে মনে করেন তবে 
শিক্ষালয় গড়ে তোলার জন্য উপকৃত অঞ্চলের প্রত্যেকটি লোককে 
বৎসরে কয়েকদিন শ্রম করতে বাধ্য করা কি সরকারের পক্ষে 
অসম্ভব ? গ্রামের প্রত্যেকে ঘর-তৈরির জন্য কিছু-না-কিছু শ্রম 
করতে পারেন এবং শুধু এই শ্রম দ্বারাই গান্ধীজীর পরিকল্পিত 
বুনিয়াদী বিদ্যালয় গড়ে উঠতে পারে। প্রয়োজন হলে এ-রকম 
বিদ্যালয় গাছতলার-ও সুরু করা যায়। বর্তমান প্রাথমিক 
বিদ্যালয়গুলিও এইভাবেই গ্রামের শ্রমে রচিত। বর্তমান প্রাথমিক 
বিদ্যালয়ের ঘরবাড়ীর সঙ্গে বুনিয়াদী বিদ্যালয়ের যে একটি তফাত 
থাকবে তা এই যে, এখানে শ্রমের সঙ্গে জ্ঞানের সংযোগ ঘটবে । 
বর্তমান প্রাথমিক বিদ্যালয়ের ঘরবাড়ী অধিকাংশ ক্ষেত্রে অন্ধকূপ ৷ 
বিদ্যালয়ের এই ঘরগুলি টাকা-আনার হিসাবে খানিকটা সুলভ হলেও 
এগুলির মধ্যে কাজ করার ব্যবস্থা কর! সম্ভব নয়; স্থৃতরাং এই 
বি্ভালয়গুলিতে আলো-হাওয়ার পথের সঙ্গে স্থান্টি ও উপার্জনের 
পথও বন্ধ। কিন্ত প্রাথমিক বিদ্যালয়ের বর্তমান সংস্করণের ঘরবাঁড়ী- 
গুলির সবচেয়ে মারাত্মক ত্রুটি যা, তা হচ্ছে এই যে, এখানে 

জাতীয় স্বাস্থ্যের যে অপচয় ঘটে তাকে টাকা-আনার হিসাবে কষলে 
অঙ্কট! কল্পনাতীতভাবে বিরাট হয়ে উঠবে। 

সরঞ্জামের দিক থেকেও বুনিয়াদী বিদ্যালয়ের ব্যয় বিরাট হবার 
কথা নয়। বসবার জন্য কোন বেঞ্চ বা ডেস্কের প্রয়োজন নেই। 
ছাত্রের নিজেদের বসবাঁর আসন নিজেরাই তৈরি করে নেবে। 
বাশ বা কাঠ যে-কোন উপকরণ দিয়ে ৫ম-৬ষ্ঠ শ্রেণীর ছাত্রেরা 
সমস্ত বিদ্যালয়ের জন্য বই ইত্যাদি রাখবার বা লিখবার ডেস্ক 
প্রভৃতি তৈরি করতে পারে। অফিসের জন্যও কেনা সরঞ্জামের 
বাহুল্য ত্যাগ করা যায়। গান্ধীজী যে-সকল শিল্পকীজ বুনিয়াদী 
বিদ্যালয়ে প্রবর্তন করার উপর জোর দিয়েছেন তার জন্য কোন 
বিরাট প্রারম্ভিক ব্যয়ের প্রয়োজন নেই। তুলা ছাত্রের! নিজেরাই 
তৈরি করে নিতে পারে, তকলি-কেনার সামর্থ্য প্রত্যেক. ছাত্রেরই 
আছে ; স্থানীয় উপকরণে বাঁশের বা কাঠের চরকা ও তাত তৈরি 
করাও ব্যয়বহুল নয়। চাষের কাজের সরঞ্জাম প্রত্যেক গ্রামেই 
আছে এবং দরকার হলে গ্রামের এ সকল সরঞ্জামকেই বি্ালয়েও 
ব্যবহার করা চলে। b 

টাকা-পয়সার দৃষ্টি দিয়েও যদি হিসাব কষি তবু দেখতে পাব, 
বুনিয়াদী বিদ্যালয়ের প্রতিষ্ঠার জন্য যে বিরাট ব্যয়ের প্রয়োজন বলে 
আমরা মনে করি, তা বহুলপরিমাণে কমান সন্ভব। বুনিয়াদী 
বিদ্যালয়ের জন্য প্রথমেই সব ঘরবাড়ী তৈরি করার প্রয়োজন নেই। 
৩০০ বর্গফুট মাপের ছু'টি-কোঠাযুক্ত চারদিকে ৬ ফুট বারান্দী-দেওয়া 
মাটির দেয়াল ও টালির ছাদযুক্ত একটি ঘর তৈরি করে নিলেই 
বুনিয়াদী বিদ্যালয়ের কাজ আরম্ভ করা যায়। সরকারের সমবায়- 

বিভাগ গ্রামে টালি-তৈরির শিল্পকে গড়ে তুলতে সহায়তা করলে কম 
দামে উৎকৃষ্ট টালি কিংবা খাপরা প্রত্যেক গ্রামেই সহজলভ্য হতে 
পাঁরে। এরকম একটি বাড়ী তৈরি করার জন্য ৩০০০২ টাকার বেশি 
খরচ হওয়া উচিত নয়! বারান্দাকে ঘিরে নিয়ে সাময়িকভাবে 
অফিস ও ধুনাই-ঘরের কাজ চালিয়ে নেওয়া চলবে। বছরে এরকম 
একটি করে ঘর তৈরি করে নিলেই তিন বছরে বুনিয়াদী বিদ্যালয়ের 
জন্য প্রয়োজনীয় যথেষ্ট ঘরবাড়ী তৈরি কর! সম্ভব হবে। প্রত্যেক 
বুনিয়াদী বিদ্যালয়ের শিক্ষকদের জন্য ঘরবাড়ী তৈরি করা নিরর্থক । দূর 
গ্রাম থেকে শিক্ষক এনে প্রাথমিক শিক্ষার ব্যবস্থা করা সম্ভব হবে 
না। তবে কেন্দ্রীয় বি্ভালয়গুলিতে শিক্ষকদের জন্য কিছু ঘরবাড়ীর 
ব্যবস্থা করার প্রয়োজন হবে । কারণ, খুব সাবধানে এবং বেছে নিয়ে 
কেন্দ্রীয় বিদ্যালয়ের শিক্ষক নির্বাচন করতে হবে। স্থানবিশেষে 
সাধারণ বুনিয়াদী বিদ্যালয়ের জন্যও বাইরের শিক্ষক ছু'-একজন 
নির্বাচন করা প্রথমে প্রয়োজন হতে পারে। কিন্তু সে-সকল ক্ষেত্রে 
গ্রামের মধ্যেই শিক্ষকদের বসবাসের ব্যবস্থা করা সমীচীন হবে। 
এ বিয়য়ে সরকারী ব্যয় যে নিরর্থক হয়েছে তা শিক্ষকদের জন্য 
নিগসিত বিভিন্ন বুনিয়াদী বিদ্যালয়-সংলগ্ন শুন্য বাড়ীগুলি দেখলেই 
বোঝ] যায়। বুনিয়াদী বিদ্যালয়ের জন্য প্রচুর সরঞ্জামই বড় কথ 
নয়, উপযুক্ত সরঞ্জাম প্রয়োজন। বুনিয়াদী বিদ্যালয় কাজ করার 
জায়গা, সেখানে অকেজো যন্ত্র জঞ্জালমাত্র। অনেক বিদ্যালয়ে এমন 
সরঞ্জাম দেখেছি যার ব্যবহার শিক্ষকরাও জানেন না; আবার 
অন্যত্র এমন সরঞ্জামও দেখেছি যেগুলি কেবলমাত্র সাজিয়ে রাখাই 
চলে, ব্যবহার কর! চলে না। এ খাতে তিন বৎসর বৎসরে 


বুনিয়াদী বিদ্যালয়ের সংগঠন ১৬৩" 
৫০০২ টাকা করে ১৫০০২ টাকা খরচ করলেই যথেষ্ট। প্রত্যেক 


‘বিদ্যালয়ে পানীয় জল ও সেচের জন্য ব্যবস্থা করা প্রয়োজন। এই 


খাতে স্থানবিশেষে ৫০০২ থেকে ১০০০২ টাকা ব্যয় হওয়া সম্ভব। 
সুতরাং এই প্রস্তাব-অনুযায়ী বুনিয়াদী বিদ্যালয় প্রতিষ্ঠা করতে 
হলে প্রারম্ভিক ব্যয়-হিসাবে প্রথম বৎসরে নিয়্লিখিত ব্যয় প্রয়োজন 


হবে £ 


ঘরবাড়ী-তৈরি Ee ৩০০০২ 
সরঞ্জাম ০০০ ৫০০২২ 
জলের ব্যবস্থা cee Sooo 
মোট ৪৫০০২ 
দ্বিতীয় ও তৃতীয় বৎসরের ব্যয় ঃ - 
ঘরবাড়ী- নি ৪৪৬, ৩০০০২ 
সরঞ্জাম ০** ৫০০২ 
বিবিধ রিনি ৫০০২ 
মোট ৪০০০২১২-৮০০০২ 
সর্বমোট ১২৫০০ 


সুতরাং সর্বমোট তের হাজার টাকার মধ্যে একটি বুনিয়াদী 
বিদ্যালয় প্রতিষ্ঠা করা অবশ্যই সম্ভব। সর্বত্র এত অর্থব্যয়ের প্রয়োজন 
হবে না, কোথাও হয়তো৷ একটু-আধটু বেশীও খরচ হতে পারে। 
বর্তমান প্রারম্ভিক ব্যয়ের সঙ্গে এই ব্যবস্থার স্পষ্টতঃ তফাত রয়েছে। 
এই ব্যবস্থায় এক সঙ্গে সমস্ত অর্থ ব্যয় করার প্রয়োজন হবে না, তিন 
বৎসরে ব্যয় করতে হবে । ত! ছাড়া এই ব্যয়ের সমস্তটাই গ্রামকে 
সমৃদ্ধ করবে, ধনী ঠিকাদার কিংব। বিদেশী ব্যবসায়ীর পকেট এই অর্থে 
স্কীত হবে না । তৃতীয়তঃ, এই ব্যয়ের অংশ গ্রামবাসীর পক্ষে বহন 

কর! সহজ হবে। কারণ, অর্থটাই এখানে প্রধান কথা হবে না 
শ্রমদান এই ব্যবস্থাকে সার্থক করে তুলতে পারবে। 

এরকম বিদ্যালয় বিচ্ছিন্নভাবে প্রতিষ্ঠা করে যে কোনই লাভ হবে 

না, সে কথ পূর্বেই আলোচনা! করেছি। একটি কেন্দ্রীয় বিদ্যালয় ও 

তৎসংলগ্ন শিক্ষণ-শিক্ষা-বিভাগকে কেন্দ্র করেই এক-একটি অঞ্চলে 

বুনিয়াদী শিক্ষার প্রতিষ্ঠা করতে হবে। অনুধর্ব ১৫টি বিদ্যালয়কে 

নিয়ে এক-একটি অঞ্চল সংগঠিত করা যেতে পারে। উপযুক্ত লোক 

নির্বাচন করলে এরকম একটি শিক্ষণকেন্দ্র, শিক্ষণ-শিক্ষা-বিদ্যালয় ও 

মহাবিদ্যালয় উভয়েরই কাজ চলতে পারে । এতে শিক্ষার্থী শিক্ষকদের 

. পিছনে মাথাপিছু শিক্ষার খরচ খুবই কমে যাবে এবং একটা! দৃঢ় 
ভিত্তির উপর বুনিয়াদী শিক্ষার প্রতিষ্ঠা সম্ভব হবে। 


শিক্ষণ-শিক্ষা-বিভাঁগসহ একটি কেন্দ্রীয় বিদ্যালয় প্রতিষ্ঠা করতে 
নিম্নলিখিত ব্যয় হওয়া সম্ভব £ 


কেন্দ্রীয় বুনিয়াদী বিদ্যালয়ের 


ঘরবাড়ী ***৯০০০২২ 
শিক্ষণ-শিক্ষা-বিভাগের ঘরবাড়ী *** ৪০০০২, 
ছাত্রবাস, গো-শাল! ইত্যাদি অন্যান্য | 

ঘ্রবাড়ী ৫০০০২ 
শিক্ষকদের গহনার (ভিনট) ৬০০০২ 
সেচ ও চাষের ব্যবস্থা ২০০০২ 
বন্ত্রশিলের সরঞ্জাম ১০০০২ 
শিক্ষাবিষয়ক বিবিধ সরঞ্জাম cee Sooo 
অন্যান্য শিল্প-সরঞ্জাম +e Sooo 
গ্রন্থাগার ce ১০০০ 


মোট *** ৩,০০০ 

এই ব্যয় সম্পর্কে কয়েকটি কথা মনে রাখা দরকার ঃ 
প্রথমতঃ, কেন্দ্রীয় বিদ্যালয়ের সরঞ্জাম এবং গ্রন্থাগার সমগ্র 
অঞ্চলের বিগ্ভালয়গুলিকে সহায়তা দিতে পারবে । এতে বর্তমানে 
শিক্ষণ-কেন্দ্রগুলিতে পুস্তক এবং সরঞ্জামের যে স্ত-গীকরণ ঘটছে তার 
সমাধান হবে। 


দ্বিতীয়তঃ, বুনিয়াদী বিদ্যালয়ের শিক্ষকদের শিক্ষীপ্রগতি আজকাল 
যেভাবে সরঞ্জাম ও বইয়ের অভাবে ব্যাহত হচ্ছে তা বর্হবে। 


তৃতীয়ত, এই ব্যবস্থার ফলে বুনিয়াদী বিদ্যালয়ের জমিগুলির 
সদ্্যবহার সম্ভব হবে এবং বর্তমান খাগ্চ-সম্পকিত জাতীয় 
দুর্দিনে বুনিয়াদী বিদ্যালয়ের জমিগুলি অধিকাংশ ক্ষেত্রে অকেজো 
হয়ে পড়ে থাকায় যে লঙ্জাকর পরিস্থিতির স্থষ্টি হয়েছে তা 
* দুর হবে। 

এই হিসাবমত দেখা যাবে যে যেখানে বর্তমান ব্যবস্থায় ১৫টি 
বুনিয়াদী * বিদ্যালয় প্রতিষ্ঠা করতে ২৪,০০০১ % ১৫= ৩,৬০,০০০ 
টাকার প্রয়োজন হয়, সেখানে এই প্রস্তাবানুযায়ী কাজ হলে সমগ্র 
অঞ্চলের শিক্ষকদের শিক্ষণ-ব্যবস্থাসহ স্বয়ংসম্পূর্ণ ১৫টি নিয্ন-বুনিয়াদী 
_ বিদ্যালয় সংগঠন করতে ৩০,০০০4 ১২,৫০০২ ২১৪ সর্বমোট 
২,০৫,০০০ টাকার প্রয়োজন হবে। মোট ৩,৬০,০০০ টাকার 
পরিবর্তে ২,০৫,০০০ টাকা ব্যয় করে একই পরিমাণ কাজ যদি 
অধিকতর সার্থকতার সঙ্গে করা যায় তবে বিষয়টি নিশ্চয়ই 
আমাদের গভীরভাবে ভেবে দেখতে হবে। 


১৬৬ বুনিয়াদী শিক্ষায় সংগঠন 


আথিক স্বীবলম্বন £ 


গান্ধীজীর মতে আথিক স্বাবলম্বন বুনিয়াদী শিক্ষার কষ্টিপাথর। 
শিক্ষামূলক শিল্পকাজের মধ্য দিয়ে যতক্ষণ ছাত্র আথিক স্বাবলম্বন 
অর্জন করতে ন! পারবে অর্থাৎ যতক্ষণ সে তার শিক্ষার সমগ্র ব্যয় 
উৎপাদনাত্মক কাজের ভিতর দিয়ে উপার্জন করতে না পারবে 
ততক্ষণই তার বুনিয়াদী-শিক্ষাকাল। এইজন্য গান্ধীজী বলেছেনঃ 
“আমার বিয়ে তো সাত বছরের সঙ্গে হয়নি, হয়েছে স্বাবলম্বনের 
সঙ্গে।” শিক্ষার মধ্য দিয়ে আথিক স্বাবলম্বন এলেই গান্ধীজীর মতে 
বুনিয়াদী শিক্ষার শিক্ষাকাল শেষ হল, তা সে সাত বছরেই হোক, 
আর নয় বছরেই হোক। এই শিক্ষাকালটি একটি অখণ্ড শিক্ষাকাল 
হওয়া চাই। ৬ থেকে ১৪ বৎসর পর্যন্ত এই আট বৎসরের 
শিক্ষাকাল যে একটা! অখণ্ড শিক্ষাকাল হওয়। প্রয়োজন, শিক্ষার 
দিক থেকে এই প্রয়োজনীয়তার দিকে কেন্দ্রীয় শিক্ষা-উপদেষ্টা-সমিতি 
বার বার দৃষ্টি আকর্ষণ করেছেন। আমরা বুনিয়াদী - শিক্ষার 
আঁথিক স্বাবলম্বনের সম্ভাবনা সম্পর্কে সন্দেহ পোষণ করছি, কিন্ত 
গান্ধীজীর নির্দেশিত পথে কোন স্ুসম্পূর্ণ পরীক্ষাই আমরা এখনও 
করিনি। সম্পূর্ণভাবে এবং নিষ্ঠার সঙ্গে কোন পরীক্ষা, না করে 
গান্ধীজীর সিদ্ধান্ত সম্পর্কে কোন মতামত প্রকাশ করা আমাদের 
পক্ষে ধুষ্টতামাত্র হবে। 

অভিজ্ঞতা, থেকে দেখা গেছে যে ৬ষ্ঠ শ্রেণী থেকে ছাত্রদের 
উৎপাদিত দ্রব্যের গুণ এবং পরিমাণ অনেকখানি বেড়ে যায়। এর 
শ্রেণী থেকে বয়ন 'এবং কৃষির কাজ আরম্ভ হওয়ায় প্রত্যেক ছাত্রের 


৮০ 7৮. 

আয় ৫ম শ্রেণীর তুলনায় কয়েক গুণ বেড়ে যায়। এ সম্পর্কে বিস্তারিত 
আলোচনা আমরা অন্যত্র করেছি = তাই ৬ষ্ঠ শ্রেণী থেকেই 
বুনিয়াদী বিদ্যালয়ে শিক্ষার জন্য ব্যয়ের চাইতে আয় বেশী হতে থাকে। 
অথচ অর্থাভাবের যুক্তি দেখিয়ে ঠিক এই সময়টাতেই সরকারী 
বুনিয়াদী শিক্ষাব্যবস্থায় একট! ছেদ টানা হয়েছে। এ সম্পর্কে 
হিন্দুস্থানী তালিমী সজ্বের প্রাক্তন সভাপতি ডাঃ জাকির হোসেনের 
মন্তব্য বিশেষ প্রণিধানযোগ্য । তার মতে ৫ম শ্রেণী পর্যন্ত বুনিয়াদী 
বিদ্যালয়ের ব্যবস্থা কর! আর ব্যয়িত অর্থ জলে ফেলে দেওয়া একই 
কথা । যে সরকার ৫ম শ্রেনী পর্যন্ত বুনিয়াদী শিক্ষার ব্যবস্থা করতে 
পারেন তার! ৮ম শ্রেণী পর্যন্ত বুনিয়াদী শিক্ষার ব্যবস্থা আতিক কারণে 
করতে পারেন না, একথা তিনি স্বীকার করেননি । তার মতে ৫ম 
শ্রেণী পর্যন্ত বিদ্যালয় খোলার মত অর্থ থাকলে ৮ম শ্রেণী পর্যন্ত 


. বিদ্যালয়-গড়ার অর্থের অভাব হতে পারে না। শিক্ষানৈতিক এবং 


অর্থনৈতিক উভয়বিধ কারণে ৫ম শ্রেনী পর্যন্ত বিদ্যালয় অর্থহীন । 
বুনিয়াদী বিদ্যালয়কে আথিক স্বাবলম্বনের দিকে নিয়ে যেতে হলে 
'আট-শ্রেমীবিশিষ্ট বিদ্যালয়ের ব্যবস্থা করতেই হবে। 

দ্বিতীয়তঃ অধিকসংখ্যক শিল্প শিক্ষা দিবার ব্যবস্থা করা আথিক 
স্বাবলম্বনের পথে বাধা । অনেক শিল্প-শিক্ষার ব্যবস্থা থাকলে কোন 
শিল্পই ভাল করে শেখা হয় না। ফলে উৎপাদিত দ্রব্যের পরিমাণ 
ও উৎকর্ষ দুটোই থাকে নীচু স্তরের। সীমাবদ্ধ আঁথিক সামর্থ্যের 
দরুণ প্রয়োজনীয় উৎকৃষ্ট যন্ত্রপাতির ব্যবস্থা করা সম্ভব হয় না। 
তা ছাড়া সময়ের স্বল্পতাও শিক্ষণীয় শিল্পকে যথাযোগ্যভাবে আয়ত্ত 


* বুনিয়াদী শিক্ষা ও স্বাবলম্বন__বুনিয়াদী শিক্ষার কথা, ২য় খণ্ড 

করার পথে বাঁধা হয়ে দীড়ায়। শিল্প-শেখার জন্য কেন্দ্রীয় শিক্ষা 
উপদেষ্টা-সমিতি যে সময়স্চীর নির্দেশ দিয়েছেন ততটুকু সময় সার্থক, 
শিল্প-শিক্ষার জন্য ব্যয় করা একান্ত প্রয়োজন। সমিতির মতে 
বুনিয়াদী বিদ্যালয়ে শিল্পকীজের জন্য ১ম, ২য় ও ৩য় শ্রেণীতে দৈনিক 
২ ঘন্টা, ৪র্থ ও ৫ম শ্রেণীতে দৈনিক ২২ ঘণ্টা, এবং ৬ষ্ঠ, ৭ম ও ৮ম 
শ্রেণীতে দৈনিক ৩ ঘণ্টা সময় দেওয়া দরকার ।* এতটা সময় 
বুনিয়াদী বিদ্যালয়ে শিল্প-শিক্ষার জন্য দেওয়। হয় না। 

তৃতীয়তঃ, কেন্দ্রীয় বিদ্যালয়ের সঙ্গে যদি একটি সরঞ্জাম-কার্ধালয় 
যুক্ত থাকে তবে বুনিয়াদী শিক্ষার আথিক স্বাবলম্বন আরও খানিকটা 
সহজে হতে পারে। শিল্প-কাজে অপব্যয়ের পরিমাণ কমিয়েও আমর। 
লক্ষ্যে পৌছানকে অনেকটা সহজ করে তুলতে পারি। 

বুনিয়াদী শিক্ষাকে আথিক দিক দিয়ে স্বাবলম্বী করে তোলার 
একটি প্রধান অন্তরায় হচ্ছে বর্তমান অর্থনৈতিক কাঠামে!। বর্তমান 
সভ্যতায় অন্ন স্যষ্টি করে বেঁচে থাকার মজুরী পাওয়! কঠিন, কিন্তু নেশার 
খোরাক স্থষ্টি করে বড়লোক হওয়া যায়। এই অস্ুবিধ| সম্পর্কে 
আমর! অন্যত্র বিস্তারিতভাবে আলোচন! করেছি ।ণ- কিন্ত এ কথা 
ঠিক যে বর্তমান শিক্ষায় যেখানে কেবলমাত্র খরচের অঙ্কই দেখ! যায় 
সেখানে বুনিয়াদী বিদ্যালয়ে আয়ও হবে। এই আয় একেবারে নগণ্য 
নয়। অতি সহজে একটি বিদ্যার্থী গড়ে মাসে একটি টাক! উপার্জন 
করতে পারবে । সুতরাং ভারতবর্ষে যদি প্রত্যেকটি শিশু বুনিয়াদী 


* Syllabus for 1399109101001-730920. of Education, India, 
Pamphlet No. 70., Page 11. 

শিক্ষার মধ্য দিয়ে শিক্ষালাভ করে তবে প্রতি বৎসর এই শিক্ষার্থীরা 
ন্যুনপক্ষে ষাট কোটি টাকার দ্রব্য উৎপাদন করবে। আমাদের মত 
গরীব দেশের পক্ষে এই আয় উপেক্ষণীয় নয় নিশ্চয়ই। কেন্দ্রীয় 
শিক্ষা-উপদেষ্টা-সমিতি তাদের এক অধিবেশনে বুনিয়াদী বিদ্যালয়ে 
উৎপাদনাত্মক কাজের দিকে বিশেষ দৃষ্টি দেবার সুপারিশ করেছেন। 
আশা করি, তাদের এই সুপারিশ প্রত্যেক শিক্ষাকর্মী ও বিভিন্ন 
রাজ্য সরকারের দৃষ্টি আকর্ষণ করেছে। 


১২ 


নঈ তালিমে বয়স্ক-শিক্ষা 


নঈ তালিমের মূলকথা হচ্ছে এই যে শিক্ষার কোন শেষ 
নেই। কয়েকটি পুঁথি পড়েই শিক্ষার শেষ হয় না। জীবনকে, 
সমাজকে সুন্দর করে তুলতে হলে সমগ্রজীবনব্যাপী সাধনার 
প্রয়োজন। জন্মক্ষণ থেকে মৃত্যুমুহূর্ত পর্যন্ত এই শিক্ষাসাধনা 
চলতে থাকে। এজন্য নঈ তালিমের ব্যাপ্তি জীবনব্যাগী ।* 

নঈ তালিমে বয়ন্ব-শিক্ষার একটি বিশিষ্ট স্থান আছে। 
নঈ তালিমের লক্ষ্য কেবলমাত্র সংবাদ-বিতরণ নয়; নঈ তালিমের 
লক্ষ্য এক সমাজবিপ্লব, আমাদের দৃষ্টিভঙ্গী এবং জীবনযাত্রাকে এক 
নূতন আদর্শে গড়ে তোলা _এক নূতন পথে পরিচালিত করা। 
বয়স্কদের সচেতন ও সক্রিয় সহায়তা ছাড়া এ আদর্শের রূপায়ণ 
কিছুতেই সম্ভবপর নয়। আইন করে, দেশের সমগ্র ক্ষমতাকে 
কেন্দ্রীভূত করে একনায়কস্থুলভ আচরণের দ্বারা একট! বাহ্য 
পরিবর্তন আনা হয়তে। সম্ভব; কিন্তু যতদিন শিক্ষার প্রভাবে 
জনচিত্তে নুতন আদর্শের বীজ অস্কুরিত ন! হয়, যতদিন মানুষ 
নৃতম করে দেখতে ও ভাবতে না শেখে, ততদিন কোন আদর্শের 


ক ‘The scope of Basic Education includes the education 
* of the whole otf society beginning with the children and 
going upto adults and old men and women. It has to be 
imparted through ‘the practice of handicrafts, village 
sanitation * and medical relief, preventive and curative 
specially with regard to deficiency  diseases.”—Gandhiji 
( Speech while receiving the purse for the Kasturba Gandhi 
Memorial Trust, ) 


নঈ তালিমে বয়স্ক শিক্ষা ১৭১ 


রূপায়ণই সম্ভব নয়। গান্ধীজীর পরিকল্পিত অহিংস সমাজবিপ্লবকে 
রূপায়িত করার জন্য কোটি কোটি গ্রামকে সুখী, সমৃদ্ধ, স্বাস্থ্য- 
সম্পন্ন ও শোষণশৃঙ্খলমুক্ত করার জন্য তাই বয়স্কদের নঈ তালিমের 
পদ্ধতিতে শিক্ষাদান অত্যাবশ্যক ।* 

বয়স্ক-শিক্ষার জন্য নঈ তাঁলিমের কর্মীদের পক্ষ থেকে আনুষ্ঠানিক- 
ভাবে প্রচেষ্টার সুরু হয় ১৯৪৪ খুষ্টাব্দের ৮ই নভেম্বর থেকে। 
এ দিন দিন্দুস্থানী তালিমী সঙ্ঘের সভায়, রামচন্দ্রনকে আহ্বায়ক 
করে, একটি প্রৌট-শিক্ষা-উপসমিতি গঠিত হয়। এই উপসমিতির 
কাজ ছিল ১২ বৎসরের অধিকবয়্ক নিরক্ষরদের জন্য শিক্ষার 
পরিকল্পনা রচনা করা। এক কথায় এই উপসমিতির লক্ষ্য হয় 
শিল্পকাজ এবং অন্যান্য স্থজনাত্মক ও মনোরপ্রক কাজের মধ্য 
দিয়ে বয়স্কদের শিক্ষিত করে তোলা, যাতে তারা ব্যক্তিগতভাবে 
এবং সমাজের অঙ্গ হিসাবে অধিকতর সুখী, সমৃদ্ধ এবং পরিপূর্ণ 
জীবন যাপন করতে পারেন ৷ 


* গত is my dream that in a few years there will be 
real wealth in our villages and the villagers will be clean 
and healthy, peaceful and happy. If this is not 9০১] shall 
understand that there is something wrong with our work 
in Nai Talim.”— ‘Twelve Years of Work’ ( published by the 
Hindusthani Talimi Sangha, p. 8. ) A 

“The aim and object of Adult Education is to educate 
the village adults to lead a better, fuller and 
both as individuals and as social units. 
should be imparted through some suitable 


richer life, 
This education 
rural handicraft 


ঃ ১ ‘Twelve Years of 
Work’ ( published by the Hindusthani Talimi Sangh, Dp. 7.) 


and other creative and recreative activities.» — 


১৭২ বুনিয়াদী শিক্ষায় সংগঠন 


প্রৌঢ়-শিক্ষার ব্যাপকতর কাজ হাতে নেবার সময় গান্ধীজী 
কর্মীদের বলেছিলেন, কি করে কর্মীরা এগিয়ে যাবেন, কি করে 
এই কাজকে সার্থক করবেন দেই সম্পর্কে কোন হদিসই তিনি 
দিতে পারবেন না, কেবল একটি সঙ্কেত ছাড়া । তিনি বলেন যে 
নঈ তালিমের কর্মীদের এগিয়ে যাবার পথে একটিমাত্র গ্রবতারা 
আছে_সে হচ্ছে গ্রাম-শিল্প।* গান্ধীজীর এই বাক্যটি খুবই 
তাৎপর্ধপূর্ণ। গান্ধীজীর মতে বর্তমান কালের সকল অত্যাচার 
এবং শোষণ, দারিদ্র্য এবং দুঃখের মূল রয়েছে ক্ষমতা ও উৎপাদনের 
কেন্দ্রীকরণের যধ্যে। বিরাট যন্ত্রশিল্পের মধ্যেই ছুর্নীতির বীজ 
নিহিত রয়েছে। বৃহৎ যন্ত্রের এবং কেন্দ্রীভূত শাসনব্যবস্থা 
সত্যিকারের সামাজীকীকরণ সম্ভব নয়। এর কলে মুষ্টিমেয় 
বুদ্ধিমানের খপ্পরে গিয়ে পড়তেই হবে অসংখ্য জনসাধারণকে । 
এর ফলে যে অবস্থার উদ্ভব হয় তার বাহ পরিবর্তনসাধন 
সম্ভব, কিন্ত আমুল পরিবর্তন সম্ভব নয়। এজন্য গান্ধীজীর মতে 
একমাত্র কুটিরশিল্পের মাধ্যমে শিক্ষাই মানুষকে কেন্দ্রীকরণের 
ভিত্তিতে প্রতিষ্ঠিত সভ্যতার প্রভাবমুক্ত হবার শক্তি দিতে পারে। 
এতে এক দিকে যেমন মানুষের ব্যক্তিত্ব ও শিল্পপ্রতিভা, উৎকর্ষ 
লাভ করবে, তেমনি তার জীবন হয়ে উঠবে শোষণমুক্ত ও সমৃদ্ধ। 
এ সম্পর্কে আমরা অন্যত্র আলোচন! করেছি ।ণ' | 


+ “There we we have no guide except the pole-star. That 
aE 1৪. village handicrafts’’—Opening spesch, 4১11-17701%, 
ducation Conference at Sevagram in January 1945. 


* বুনিয়াদী শিক্ষার কথা, ২য় খণ্ড__.“বুনিয়াদী শিক্ষায় শিল্পকাজ’ এবং 
‘বুনিয়াদী শিক্ষা ও ভাবী সমাজ, শীর্ষক ৰ 


সি 


নঈ তালিমে বয়ঙ্কশিক্ষা ১৭৩ 


গান্ধীজীর মতে সাক্ষরতা তাই প্রৌঢ়-শিক্ষার মুখ্য বিষয় নয়। - 
তার মতে« শিক্ষার্থীকে শেখাতে হবে পূর্ণভাবে বাঁচতে । অশিক্ষা 
যে তার ভালভাবে বেঁচে থাকার পথের অন্তরায়, তার কাজের 
উন্নতির পথের বাধা_-এ বোধ শিক্ষার্থীর মনে জাগ্রত করা চাই। 
যে কাজের দ্বারা শিক্ষার্থী তার জীবিকা উপার্জন করে সে কাজের 
মধ্যে অশিক্ষাজনিত কি ত্রুটি আছে, সে-সব ত্রুটি কি করে দূর করা 
যায় তা শিক্ষককে খুজে বের করতে হবে; আর এই-সব ত্রুটি 
দূর ররার চেষ্টাই হবে প্রৌঢ়-শিক্ষার প্রধান মাধ্যম।* অবশ্য 
সাক্ষরতাকে নঈ তালিমে প্রৌট-শিক্ষার একটি প্রধান অঙ্গ বলে 
মেনে নেওয়া হয়েছে এবং অক্ষর-জ্ঞানকে যথাসময়ে এবং যথোচিত 
ভাবে কাজে লাগাবার কথা বল! হয়েছে ; তবে নঈ তালিমে কোথাও 
অক্ষর-জ্ঞানকে শিক্ষার আরম্ভ অথবা মুল-উদ্দেশ্ঠ বলে স্বীকার করে 
নেওয়া হয়নি। . 

নঈ তালিমে বয়স্কশিক্ষা বলতে কি বোঝায় তার একট। সুস্পষ্ট 
ধারণা আমরা পাই হিন্দুস্থানী তালিমী সঙজ্বের প্রৌট-শিক্ষা- 
উপসমিতি ১৯৪৫ খৃষ্টাব্দে জাতীয় শিক্ষা সম্মেলনের সামনে যে 


* “অগর হম প্রৌঢ়শিক্ষা সে খেল ন করকে উসে গম্ভীরতাঁকে সাথ 
হাথমে লেনা চাহতে হৈ তো হযে দো বুনিয়াদী বাতে। কো মান লেনা। 
হোগা। এক তো কহ কি প্রৌটশিক্ষা মে সয়ানৌ। কো পুরী তালিম মিলনী 
চাহিএ, জিসসে বে এক জ্যাদা রেহরঃ, সম্পূর্ণ শর সমৃদ্ধ জিন্দগী বিতা সর্কে ; 
ওর দুসরী য়হ কি যুহ তামিল সির উসী কামকে অন্দর ওর উপী কে জরিএ 
দী জা সকতী হৈ জিসমে কি উসকা সার! জীবন ব্যতীত হোতা হৈ ৷" 
‘সমগ্র নঈ তালিম", হিন্দুস্থানী তালিমী সঙ্ঘ, পৃষ্ঠা ২০৩ 


১৭৪ বুনিয়াদী শিক্ষার সংগঠন 
প্রস্তাবগুলি রেখেছিলেন তার মধ্যে। এই প্রস্তাবগুলিতে বলা 
হয়েছে £ a 

১। কেবলমাত্র সাক্ষরত| নয় পরন্ত সর্বাঙ্গীণ শিক্ষাই প্রৌঢ়- 
শিক্ষার উদ্দেশ্য । 

২। প্রৌঢ়-শিক্ষা প্রধানতঃ কোন উৎপাদনমূলক কাজের মাধ্যমে 
দেওয়া হবে। 

৩। বয়স্ক-শিক্ষার কর্মীকে শিক্ষার্থীদের বাড়ী বাড়ী বা কর্মক্ষেত্রে 
যেতে হবে তাদের কাঁজের সময়। সে-সব কাজের বৈজ্ঞানিক 
রূপ কি হতে পারে তা জানতে হবে, বুঝতে হবে। আবার 
শিক্ষার্থীদের যখন অবসর থাকবে তখন তাদের একত্র করতে হবে 
তাঁদের এসব কাজের ত্রুটি, বৈজ্ঞানিক রূপ এবং উন্নততর কর্মপন্থা 
সম্পর্কে আলোচনা করার জন্য। এভাবে তারা যে কাজ করে 
জীবিকা উপার্জন করেন তার বৈজ্ঞানিক রূপ কি হবে, কিভাবে 
কাজটা করলে তার! লাভবান হতে পারবেন তা৷ তাদের 
শেখাতে হবে। 

৪। চাক্ষুষ শিক্ষার (590৪1 education) পূর্ণ প্রয়োগ 
করতে হবে। 

৫। শিক্ষার্থীর উপর লেখাপড়ার বোঝা না চাপিয়ে প্রধানতঃ 


মুখে মুখে শেখাতে হবে । লেখাপড়াকে অবশ্য অবজ্ঞা কর! চলবে 


নী যথাসময়ে এবং যথোচিতভাবে আক্ষরিক শিক্ষার প্রয়োগ 
করতে হবে। 

৬। পাঠ্যক্রমের অন্যান্য মুখ্য বিষয় হবেঃ ব্যক্তিগত ও 
গ্রাম-সাফাই, নাগরিকতা-শিক্ষা, মৌলিক অধিকার এবং গ্রামবাসীর 


০ 


নঈ তালিমে বরস্ক-শিক্ষা ১৭৫ 


সাধারণভাবে প্রয়োজনীয় আইন সম্পর্কে জ্ঞান, শারীর শিক্ষা, 
খাত্যবিজ্ঞান, নির্দোষ, স্বাস্থ্যকর ও মনোরঞ্জক কাজ, সন্তানের 
প্রতি মাতাপিতার কর্তব্য, সামাজিক সংগঠন, ও সহকারিতা, 
পৃথিবী সম্পর্কে সাধারণ জ্ঞান, গ্রামের উৎসব-অনুষ্ঠান সম্পর্কে, 
আলোচনা এবং এই-সব উৎসবের যথাযথ সংগঠন, গ্রামের বিভিন্ন 
দ্রব্যের যথাযোগ্য ব্যবহার, খারাপ অভ্যাস ও কাজ থেকে কেন এবং 
কিভাবে দূরে থাকতে হবে সে সম্পর্ক জ্ঞান। তবে ধর্মীয় 
অনুষ্ঠান সম্পর্কে প্রস্তাবে বলা হয়েছে যে, যে-সব ধর্মীয় অনুষ্ঠান 
বিভিন্ন সম্প্রদায়ের মধ্যে বিবাদের কারণ হতে পারে তা পরিহার 
করতে হবে এবং যে-সব অনুষ্ঠান শ্রীতি ও সাম্প্রদায়িক এক্য- 
স্থপ্টির সহায়ক তারই প্রয়োগ করতে হবে ।* 

উল্লিখিত প্রস্তাবগুলি থেকেই নঈ তালিমে বয়স্ক-শিক্ষার 
ধারা কি হবে সে সম্পর্কে একটা স্পষ্ট ধারণ পাওয়া যাবে। 
নঈ তালিমের সকল পর্যায়েই ছুটি জিনিসের উপর বিশেষ জোর 
দেওয়া হয়েছে। ত! হচ্ছে_(১) উৎপাদনাত্বক কাজ হবে 
শিক্ষাদানের মুলমাধ্যম, (২) শিক্ষাদাতাকে শিক্ষা দিতে হবে 
নিজে কাজ করে আদর্শ দেখিয়ে, বক্তৃতা দিয়ে নয়। সুতরাং 
কাজ না শিখে কেবল মাত্র বক্তৃত| দিতে ধারা অভ্যস্ত হয়েছেন 
তাদের পক্ষে নঈ তালিমের পদ্ধতিতে প্রৌঢ়-শিক্ষার কাজ কর! 
সম্ভব নয়। নঈ তালিমের কর্মীকে কর্মের অনুষ্ঠানের মধ্য দিয়েই 
প্রস্তুত হতে হবে। গ্রামের মধ্যে গ্রামবাসীদের পক্ষেও অনায়াসলন্ধ 
জিনিস দিয়েই, কেবলমাত্র শিক্ষার গুণে, সুন্দরতর জীবনযাপনের 

* সমগ্র নঈ তালিম__২০৫ পৃষ্ঠা 


১৭৬ বুনিয়াদী শিক্ষায় সংগঠন 


আদর্শ স্থাপন করতে হবে। এজন্যই গান্ধীজী বলেছেন, নঈ তালিমের 
কর্মীকে হতে হবে এক-একজন মহাত্মা কামার, কুমার অথবা 
কলু। তিনি গ্রামেরই কোন একটা শিল্পকে অবলম্বন করে জীবিকা 
“উপার্জন করবেন; কিন্তু শিক্ষার গুণে তিনি সেই জীবিকাকে 
করে তুলবেন লাভজনক, জীবনকে, করে তুলবেন স্ুন্দর। এরই 
ফলে গ্রামের লোক তার কাছে আসবে পরামর্শ নিতে, সহায়তা 
পেতে। এই সহায়তা ও পরামর্শের মধ্য দিয়েই তিনি বৈজ্ঞানিক 
শিক্ষাকে সঞ্চারিত করবেন গ্রামবাসীদের মধ্যে। শিক্ষকের 
অন্যান্য আত্মপ্রস্ততি ও প্রারস্তিক কাজ সম্পর্কে আমরা পূর্ববর্তী 
প্রবন্ধে আলোচন! করছি। 

আজকাল দেশের নিরক্ষরদের দ্রুত সাক্ষর করে তোলার একটা 
আন্দোলন ক্রমেই শক্তিশালী হয়ে উঠছে। সরকারী বয়স্ক-শিক্ষার 
এটাই হচ্ছে মুখ্য উদ্দেশ্য । যে দেশে শতকরা ৮০ জন লোক সম্পূর্ণ 
নিরক্ষর সে দেশে গণতন্ত্র প্রতিষ্ঠা করতে হলে এই আন্দোলনের 
অপরিহার্যতা অনস্বীকার্য। . সরকার অবশ্য সাক্ষরতার পরবর্তী 
শিক্ষার দ্বারা এই শিক্ষাকে পূর্ণতর ক্রতে চাইছেন। কিন্ত 
সাক্ষরতার দিকে অতিরিক্ত জোর দেওয়ার একটা মারাত্মক কুফল 
আছে। নিরক্ষর লোককে ভ্রান্ত পথে পরিচালিত করা যত 
সোজা, সবেমাত্র অক্ষর-জ্ঞান-সম্পন্ন ব্যক্তিকে ভ্রান্ত পথে পরিচালিত 
করা তার চাইতে ঢের বেশী সোজা। ভ্রান্ত তথ্যে পূর্ণ ইস্তাহার 
দিয়ে তাদের ঢের বেশী সহজে ভোলান যায়, সেগুলি ছড়ানও 
খুব সোজা। ফলে সবেমাত্র রাজনৈতিক স্বাধীনতাপ্রাপ্ত দেশকে 
আত্মপ্রস্ততির জন্য, জাতীয় সম্পদ বৃদ্ধি করে অর্থনৈতিক স্বাধীনতার 


নঈ তালিমে বয়স্ক-শিক্ষা ১৭৭ 


জন্য যেভাবে সংগঠিত হওয়া উচিত ছিল তা হয়নি। রাজনৈতিক 
দলাদলি, সংকীর্ণ স্বার্থপরতার ক্রীড়নক হয়ে দেশকে সবল করার 
পরিবর্তে এই শুধুমাত্র অক্ষর-জ্ঞান-সম্পন্ন ব্যক্তিরা দেশকে দুর্বলই 
করে তুলেছে। 

এজন্য গান্ধীজী শিক্ষার ও আত্মগঠনের বেলায় কোন সোজা 
রাস্তা স্বীকার করেননি। নিজের পারিপাণ্বিক অবস্থাকে 
বোঝা, নিজের কাজকে বিচার করতে এবং উন্নত করতে শেখা, 
পরের কবলমুক্ত হয়ে স্বাধীনভাবে মর্যাদাবোধ নিয়ে বাঁচতে 
শেখা, নিজের পারিপা্থিক, প্রাকৃতিক ও সামাজিক অবস্থাকে সুন্দর- 
তর ও উন্নততর করতে পারা__এ হচ্ছে শিক্ষার ন্যুনতম প্রয়োজন । 
এর চেয়ে কম শিক্ষা কেবলমাত্র ‘অল্পবিদ্য! ভয়ঙ্করী” হতে পারে মাত্র, 
ব্যক্তিগত এবং জাতীয় জীবনের মানকে উন্নত করতে পারে না। 
নঈ তালিমে বয়স্ক-শিক্ষা মানে এই পূর্ণাঙ্গ শিক্ষী। কেবলমাত্র নৈশ 
বিদ্যালয় খুলে অক্ষরজ্ঞান দেওয়ার মধ্য দিয়ে এ শিক্ষা দেওয়া 
সম্ভব নয়। i 


সমাপ্ত 


॥ ওব্রিয়েণ্টেব্র শিক্ষা-নীভিব্ব বই ॥ 

